
BERZSENYI  DÁNIEL. 

írta  Kapi  Béla. 

Berzsenyi  Dáiiiel  a  magyar  gyökérről  hajtott  nemzeti 
irodalom  csudás  büszkesége.  Ismeretlenül  indul  el  Ke- 
menesalja egyik  nemesi  kúriájából  s  kicsi  útipodgyászá- 
ban  csupán  néhány  német  és  latin  költő  foszladozó  vers- 
kötetét viszi.  Egyszerű  készültsége  legfeljebb  az  iskolai 
műveltség  középmértékét  éri  el.  Esztétikai,  irodalmi, 
filozófiai  i.smeretei  hiányosak.  Kezének  nehéz  a  leg- 
,  könnyebb  toll,  lelkének  könnyű  a  legnehezebb  gondolat. 
És  mégis  mikor  megérkezik  művészete  dicsőségének 
bércormára :  a  világirodalom  ódaköltészetének  nemes 
tökéletességű  szobrát  látják  benne  s  búgó  harsona-szavá- 
ban egy  nemzet  gyásza,  életösztöne  és  történeti  elhiva- 
tottsága szólal  meg. 

Külső  életkeretét  két  esztendő  jelzi :  született  1776  má- 
jus 7-én,  meghalt  1836  február  14-én. 

Költői  fejlődése  két  nagy  hatást  árul  el.  Német  költők 
érzelgősségén  és  a  horatiusi  óda  művészi  tökéletességén 
nevelődik,  míg  azután  megtalálja  nemzete  lelkét  s  ebben 
művészete  igazi  tartalmát. 

Jelentőségét  is  kettős  hatás  jellemzi.  Gazdagító  és  ter- 
mékenyítő erejét  bizonyítják  az  irodalomtörténet  lapjai 
és  soha  el  nem  múló  prófétai  hatásáról  bizonyságot  tesz 
a  nemzet  köztudata. 

I.  Berzsenyi  Dáiüel  Egyházashetyén,  Vasvármegyé- 
ben született  régi  nemesi  családból.  Családja  nemességé- 
nek eredete  elvész  ugyan  a  levéltárak  homályában,  de 
már  a  XV.  századbeli  okmányok  régi,  előkelő  nemesi 
családnak  mutatják.  Ő  maga  is  büszke  önérzettel  mondja, 
hogy  eredetét  a  Zrínyi,  Nádasdy  és  Gyulafi  véréből  vette 

és  jobbágyai  közt  Csehi  Pogány  Ilka  és  az  ezüstmeden- 
cében mosdó  Török  Magdobia  szerepelnek. 

A  gyenge  szervezetű  gyermeket  kezdetben  édesapja 
tanítgatja.  A  gazdálkodó  diplomás  ügyvéd  apa  lelkesen 
tanulmányozza  az  ókori  klasszikusokat,  különben  is 
természeténél  fogva  elmélyedő,  filozofálgató  ember,  de 
fia  értelmi  és  erkölcsi  nevelését  egyoldalii  irányba  ve- 
zeti. 1790-ben,  14  éves  korában  kerül  Berzsenyi  Dániel 
a  történelmi  múlttal  koszonizott  soproni  evang.  liceumba. 
Fejmagassággal  kiválik  osztálytársai  közül,  de  talán 
éppen  azért  nehezen  tűri  az  iskolai  szabályokat.  Fiatal 
vérét  pezsegve  hajtja  az  otthon  megszokott  szabadabb 
élet  után  való  vágyódás.  Tanulásával  is  baj  van.  Gyors- 
kapású  hallással  tanul,  de  idöáldozó,  szorgalmas  elmé- 
lyedésre nincsen  hajlandósága.  A  klasszikusokból  és  né- 
melyik reális  stúdiumból  többet  tud  társainál,  de  a  szor- 
galmat követelő  tantárgyakban  gyengének  bizonyul. 

Fiatalos  hevületén  kívül  iskolai  kellemetlenségek  is 
belejátszanak  azon  elhatározásába,  hogy  1793-ban  szülei 
tudta  nélkül  elhagyja  vSopront.  Keszthelyre  megy  és  be- 
áll katonának.  Édesapja  csakhamar  hazaviszi  s  1794-ben 
már  ismét  Sopronban  találjuk.  Évvégén  édesapja  végleg 
hazaviszi. 

A  soproni  licemn  anyakönyvében  két,  egymásután 
következő  feljegyzés  őrzi  emlékét.  Az  1794.  anyakönyvbe 
mindenekelőtt  bevezették,  hogy  <'Berzsenyi  Dániel  Vas- 
vármegye, Hetye  községéből  jött  elemi  iskolája  elvégzése 
után».  Azután  bejegyezték  Berzsenyi  jelmondatát,  mely 
érdekes  világot  vet  az  ifjú  önismeretére,  vagy  édes- 
apjának s  az  intézet  rektorának  éles  emberismeretére  : 
Videó  meliora  proboque  deteriora  sequor.  Vagyis :  Látom 
és  helyeslem  a  jót  s  mégis  a  rosszat  követem.  Az  iskolá- 
ból történt  távozása  után  pedig  e  szavakat  jegyzik 
be  a  matrikulába :  «"Eltávozott,  mint  leendő  patva- 
rista,  vagy  gazdász.  Az  iskolai  szabályoknak  nem  felelt 
meg!)>  A  latin  bejegyzés  szerint :    Móres  non  probavit! 

Jóllehet  a  fiatal  Berzsenyi  hanyag  és  fegyelmezetlen 

diák  volt,  soproni  tartózkodása  még  sem  mulik  el  in-om- 
talarml.  Mély  hatást  gyakorol  rá  annak  a  soproni  liceiim- 
nak  évszázados,  hazafias  tradíciója,  melyet  a  magyar 
kultúra  védelmére  és  müvelésére  alapítottak  s  <<mag)-ar 
gimnáziumnak))  neveztek.  Igaz  ugyan,  hogy  néhány  év- 
vel előbb  a  dunántúli  egyházkerület  közgyűlése  kemény 
hangon  bírálgatja  az  iskola  működését,  de  a  kifogásolás 
inkább  a  fegyelmezésre,  a  tanárok  modorára  és  a  ta- 
nulókkal való  bánásmódra  vonatkozik, semmint  az  iskola 
oktató-munkájára.  Berzsenyi  Dániel  idejében  kiváló 
tanárok  ülnek  a  katedrán.  Különösen  kedvező  hatással 
lehetett  rá  a  jeles  filozófiai  képzettségű  és  szép  általános 
műveltséggel  biró  Wietorisz  Jonathán  tanár,  ki  való- 
színűleg egyénileg  is  foglalkozott  a  tehetséges  fiafal- 
emberrel, továbbá  Mesterházi  Nagy  János,  Staniszlaidesz 
és  a  fiatal  Raics  Péter,  kiről  Kis  János  püspök  is  nagy 
elismeréssel  emlékezik  meg  s  ki  a  három  felső  osztályt 
valóságos  egyetemmé  akarja  átalakítani.  Bajosan  von- 
hatja ki  magát  a  Kis  János  által  alapított  Magyar  Tár- 
saság hatása  alól.  Ha  az  alapszabályok  szerint  nem 
lehetett  is  annak  tagja,  mégse  zárkózhatott  el  azon 
nemes  törekvések  elöl,  melyet  az  ország  eme  első  iro- 
dalmi társasága  szolgálni  kívánt  s  mely  az  egész  ország- 
ban meleg  visszhangot  ébresztett.  Később  azt  írja  ön- 
magáról :  «Mikor  még  tanulni  kellett  volna,  már  én 
akkor  Horáccal  és  Gessnerrel  társalogtam  ;  korán  nagy 
tárgyak  ragadták  el  figyelmemet  és  én  azt  többé  kisebbekre 
függeszteni  nem  iudtam».  Elképzelhetetlen  tehát,  hog}^  a 
hóna  alatt  Horatiussal  sétálgató,  magyar  és  német  költök 
emlőin  nevelődő  Berzsenyi,  ki  a  magyar  gimnázium 
ifjúságával  együtt  sokszor  birokra  kelt  a  soproni  poncik- 
terekkel  a  magyar  név  és  magyar  szó  becsületéért,  ér- 
zéketlenül bezárta  volna  lelkét  az  irodalompártolás  his- 
tóriai jelentőségíí  alakulata  előtt.  Sőt  inkább  azt  kell 
valószínűnek  tartanvmk,  hogy  <(a  figyelmét  lekötő  nagy 
tárgyak*  közé  már  Sopronban  beilleszkedik  a  mag^'ar 
litteratura  szolgála sának  gondolata. 

lyQ^ — 1799-ig  Egyliázashetyén  lakik  az  apai  házban. 
Életútjára  nehéz  árnyék  sötétedik.  Édesanyja,  Thulnon 
Krisztina  1794-ben  meghalt.  A  régi  kúriából  kivész  a 
női  szív  verőfénye,  messze  bujdokol  az  élet  lx>ldog  ka- 
cagása, a  meleg  gyengédség,  a  csitítgató  türelem,  a  meg- 
bocsátó jóság,  az  imádkozó  anyai  szeretet.  Mikor  rövid 
nappalú  téli  napokon  a  kora  alkonyat  lakatot  ver  a 
sáros  falu  házainak  ajtajára,  a  fiatal  Berzsenyi  úgy  érzi, 
mintha  édesanyját  búcsiiztatnák  az  üresen  maradt,  ki- 
halt szobák.  Föld  mélyén  pihen  már  az  áldott  szív,  de 
a  rideg  házban,  —  mint  ravatalgyertyák  kormos  füst- 
fátyola,  —  lelküket  fojtogatja  a  hitves-  és  anyanélküli- 
ség komorsága.  Apja  arcán  megkeményednek  a  mély- 
redös  vonások.  Ajkáról  lefonnyad  a  mosolygás,  életében 
idegenné  válik  az  öröm.  Kúriáját  mustrálgatja,  dűlőit 
járja,  perlekedik,  morgolódik,  egyébként  meg  Senecát 
olvassa.  De  fia  lelkét,  annak  rejtett  vágyait,  boldogan 
titkolt  eUndulásait  nem  érti  meg,  sőt  még  csak  nem  is 
sejti.  Két  erős  egyéniségként  áU  eg>'mással  szemben  a 
két  Berzsenyi:  az  öreg  meg  a  fiatal.  Az  egyik  csak 
parancsolni  tud,  a  másik  meg  csak  engedelmeskedni 
nem  tud.  Véleménykülönbségek  űzik  a  ház  békéjét. 
Vitázásban  szikrázik  kemény  lelkük,  mint  hősi  tusá- 
ban összecsapó  két  acélpenge.  Állandó  idegenség  fa- 
gyasztja annak  a  két  egyforma  egyéniségű  embernek 
az  együttélését,  kiknek  tragikuma  abban  rejlik,  hogy 
egymásban  egj^mást  nem  birják  elliordozni.  Maga  Ber- 
zsenyi Dániel  néhány  találó  szóban  jellemzi  édesapját 
és  egymáslioz  való  viszonyukat :  «Tanult,  lelkes  és  igen 
jó  ember  ;  minden  hibája  csak  az  volt,  hogy  engem  nem 
ismert  és  szilajságomat  nem  mérsékelni,  hanem  zabo- 
lázni akarta.  Ebből  harc  lett  s  örökös  idegenség*. 

Elhagyja  a  szülői  házat,  de  apja  komorságig  komoly 
és  erkölcsi  életelvekké  keményedő  világnézetét  látha- 
tatlan apai  örökség  gyanánt  magával  viszi.  A  próféta 
költő  későbbi  erkölcsi  követelésében  felismerjük  az  apa 
lelkét  s  a  niklai  remete  befeléforduló,  magányos  életé- 

ben  meglátjuk  az  egyházasbetyei  stoikus  Berzsenyi  Lajos 
életének  folytatását. 

Berzsenyi  Dániel  a  szülői  házból  Sömjénbe  költöz- 
ködik s  itt  él  boldogan,  nyugodtan  8  éven  át.  Lrlindjárt 
az  első  évben  megnősül.  1799  május  22-én  elveszi  dukai 
Takách  Zsuzsannát.  Ő  23  éves,  választottja  pedig  14  éves. 
Feleségét  egyszerű  asszonynak  jellemzi,  de  ez  a  nyilat- 
kozat talán  inkább  férfias  tartózkodás,  semmint  le- 
kicsinylő megszólás.  Sömjénben  három  gyermekük  szü- 
letik, kiknek  számát  később  Niklán  még  egy  gyermek 
növeli  s  családi  boldogságuk  megerősödik  szorgalmas 
gazdálkodásuk  látható  eredményeivel. 

A  költő  itt  lép  szoros  barátságra  a  mag^-ar  litteratura 
egyik  szerény,  hűséges  és  érdemes  munkásával,  Kis 
Jánossal.Dimántúl  későbbi  evang.  püspökével,  ki  1802-ben 
a  nemesdömölki  artikuláris  gyülekezet  lelkészének  hí- 
vatott meg.  Az  éjszaka  magányában  verselgető  költőt 
Kis  János  fedezi  fel  1803-ban  s  három  költeményét,  köz- 
tük «A  magyarokhoz*  című  ódáját,  boldog  reménykedés- 
sel megküldi  barátjának,  Kazinczy  Ferencnek.  A  mag^^ar 
irodalom  atyamestere  az  eUsmerés  és  reménj^kedés  bol- 
dog újjongásával  köszönti  a  meteorként  felemelkedő  új 
csillagot,  ő  pedig  a  nemzet  ítéletét  látja  Kazinczy  «ser- 
kentésében*.  A  nagy  kritikus  levelét  boldogan  bejegyzi 
«élete  napkönyvébe*  s  «néhány  forró  férfiúi  könycseppet 
hullat  rá»  drága  pecsétül.  Ezzel  eldől,  a  költő  sorsa. 
Berzsenyi  rövid  néhány  hónap  alatt,  még  verses  köte- 
tének megjelenése  előtt,  belép  a  magj^ar  nemzet  azon 
nagyjai  sorába,  kiktől  müliók  állítva  várják  a  méltó- 
ságából kivetkőzött  nemzet  új  életre  emelé.sét.  Szoros 
baráti  viszonyt  köt  Kis  Jánossal  és  Kazinczy^-al.  Az 
első  mxmkára  serkenti  s  ellátja  köny^-ekkel,  a  második 
pedig  finomtapintatú  bölcseséggel  irányítja  költői  fej- 
lődését s  leveleivel  ébren  tartja  mvmkakedvét. 

i8o8-ban  kiváltja  ősi  birtokát  s  Nlklára  költözik. 
Itt  él  élete  végéig.  Az  első  évek  lázas  alkotó  mvmkában 
telnek.  Múzsája  gazdag,   teli  és  ért  kalászokat  helyez 


asztalára.  Kazinczy  és  Kis  János  biztatására  összeg3rüjti 
költeményeit.  Sok  húza-vona  után  1813-ban  megjelenik 
a  kötet  s  rendkívül  mély  hatást  vált  ki,  úgy  hogy  181 6-ban 
a  második  kiadást  kell  megjelentetni.  Mindenfelöl  el- 
ismeréssel, sőt  rajongással  fogadják  az  iij  költőt.  Magasz- 
talás és  tisztelet  száll  feléje  s  nevét  a  nemzet  legjobbjai- 
val együtt  említik.  1816-ban  jelenik  meg  Kölcsey  kemény 
és  sok  tekintetben  igazságtalan  bírálata,  mely  a  költőt 
mélyen  elkeseríti  s  lelkületét,  munkálkodását  is  új  irányba 
tereli.  Ebben  az  időben  ódákon  kívül  főleg  epistolákat  ír, 
melyek  életbölcseletének  aranyércét  rejtik  magukban. 
Kevéssel  utóbb  beáll  a  költő  merészívelésű  pályáján 
a  veszteglés,  majd  hanyatlás  időszaka.  A  nemzet  bol- 
dogan köszönti  a  legnagyobb  ódaköltőben  saját  lelki- 
ismeretének bátor  megszólaltatóját,  megtalált  önmagát, 
ő  pedig  keveset  ígérő  színmütervekkel,  esztétikai,  böl- 
cseleti és  kritikai  mmikák  írásával  foglalkozik.  Gazdál- 
kodása sem  nyújt  gyönyörű.séget.  Érzékeny  veszteségek 
sújtják  :  háza  összedől,  egészsége  is  megrendül.  Lelkén 
mind  erősebb  lesz  az  a  fájdalmas  boni,  mely  azután  min- 
den életviszonjdatbaii  érezteti  erejét  s  lassanként  át- 
alakítja a  költő  gondolkodását,  egyéniségét  és  egész 
életét :  a  szülői  házból  magával  hozott  apai  örökség. 
1820-ban  rezignáltán  írja  Kazinczynak:  cLelkem  régen 
meghalt  s  annak  helyét  egy  új,  ismeretlen  lélek  szállotta 
meg,  mely  sötét  és  hideg,  mint  az  éj  és  nyugodt,  mint 
a  sir*.  Kúriáját  órákra  is  alig  hagyja  el.  Somogyvár- 
meg>'e  alispánja  nem  ismeri  az  ország  legnagyobb  köl- 
tőjét. Felkeresi  budapesti  írótársait,  de  már  néhány  nap 
múlva  búcsúzás  nélkül  menekül  vissza  Nikiára.  Sopron- 
ban meglátogatja  hü  barátját :  Kis  Jánost.  Elmegy 
Budára  és  Balatonfüredre  betegségét  gyógyítani,  de 
teste,  lelke  egyformán  beteg  marad.  Nem  vagyok  én 
emberek  közé  való,  mondja  mentegetőzve,  imaknára 
vagyok  mindenkmek !  De  néha  újból  fellángol  lelkében 
a  régi  tíiz.  Széchenyi  belép  a  nemzet  históriájába  és 
szavára  felfigj'el  az  egész  nemzet.  Boldogan  szemléli  a 

Tudományos  Akadémia  megalakvilávSát,  büszke  önérzettel 
foglalja  el  a  neki  felajánlott  tagsági  helyet.  Jutalmat  lát 
abban  is,  hogy  Széchenyi  megküldi  neki  Hitel  című 
mvinkáját.  De  ez  már  csak  a  lélek  búcsúzó  lángolása. 
Utolsó  költeményét  1830-ban  írta,  lelkét  pedig  1836 
február  14-én  adta  vissza  teremtőjének.  A  niklai  temető- 
ben helyezték  nyugovóra. 

Sírja  fölé  Somogyvármeg\-e  rendéi  1860-ban  díszes 
síremléket  álh'tottak ;  a  síremlék  leleplező  ünnepségen 
Székács  József  evang.  püspök,  «az  orsMg  papja»  mon- 
dott klasszikus  szépségű  beszédet.  Szombathelj^en  pedig 
1896  óta  ércszobor  hirdeti  késő  unokák  lelkében  mtm- 
kálkodó  emlékezetét. 

Márványnál  dicsőbb  emléket  is  kapott  a  költő. 
Halála  után  fél  évvel  a  Magyar  Tudományos  Akadémián 
az  a  férfiií  tartott  felette  emlékbeszédet,  kinek  szigorú 
bírálata  eg^'kor  a  költőt  mélyen  elkeserítette.  Ha  talán 
a  kritikus  többet  mondhatott  volna  is,  mint  amennyit 
Kölcsey  emlékbeszédében  mondott,  bizonyos  az,  hog>' 
az  ember  gyönyörű  elégtételt  adott  a  halott  költőnek. 
Összeomlik  kifogás,  gáncs  és  bírálat,  mondja  Kölcsey, 
ca  zseni  pedig  sasként  felszáll  és  elrohan  s  öntudatlan 
szabja  a  törv^ényt,  mit  követni  csak  ő  bír  erővel!))  Az 
utolsó  babérág  a  költő  sírján  nagyne\áí  bírálójának  ezen 
ítélete  :  ^Elköltözött  az  ember  ;  a  költő  miénk,  e  nemzeté 
marad  végiglen  ;  e  nemzeté,  mely  neved  és  dicsőséged 
szent  örökség  g^'anánt  birandja*. 

2.  Berzsenyi  Dániel  költői  egyéniségének  kialaku- 
lására három  tényező  gyakorolt  döntő  befolyást :  a 
korában  divatos  német  költők  érzelgős  költészete,  a  latin 
klasszikusok,  főképpen  Horatius  költői  iránya  s  végül 
a  nemzet  önmagát  elveszejtő  megalázottsága,  illetőleg 
a  nemzet   újjászületésére   irányuló   nemzeti  mozgalom. 

Kezdetben  Matthissont,  Salist,  Bürgert,  Schillert  ta- 
nvdmányozza,  küc  közül  Matthisson  hat  rá  különös- 
képpen. Nemcsak  témát  és  hangulatot  vesz  át  tőle, 
hanem   hasonlatokat,   költői  kifejezéseket,    verssorokat 

és  egész  strófákat.  Ennek  az  érzelgős  irányú  érzelmi 
költészetnek  egyébként  is  kedvez  a  költő  lelkülete,  mely 
ifjúsága  szellemi  vágyódásaiban,  atyja  komor,  zárkózott 
és  hideg  természetében,  apa  és  fiú  rideg  viszonyában 
találja  magyarázatát.  Megerősíti  e  hatást  Kis  János  és 
Kazinczy  is.  Hiszen  Kazinczy  e  szavakkal  ajándékozza 
Kisnek  Mattliisson  verseit :  «Vedd  legkedvesebb  poétá- 
dat, érezd,  midőn  én  nyújtom,  amit  én  érzek,  midőn 
Matthissonban  Kisemet  és  Kisemben  Matthissont  lelenio. 

A  magyar  költők  közül  Kis  Jánoson  és  Kazinczy n 
kívül  Horváth  Ádámot,  Szentjóbi  Szabó  Lászlót  és  Virág 
Benedeket  olvassa.  Ez  utóbbi  kemény  vonásokat  ad  a 
költő  lelkületébe  s  számára  oeddig  nem  töretett,  hellai 
szirtekre  nyit  utat». 

Kezdettől  fogva  és  alapvetően  hat  rá  Horatius. 
Témáinak  fensége,  nyelvének  ereje,  művészetének  plasz- 
ticitása,  egész  költői  irányzatának  megrázó  erkölcsi 
tartalma  lenyűgözik  Berzsen)át.  Költő  ideáljának  te- 
kinti Róma  fenséges  szavú  Pindarusát,  kinek  cfényes 
egére  a  halandóság  köde  föl  nem  érhet».  Tőle  tanulja 
«nemes  eszményeit  húrjaira  csahii»,  az  idővel  élni  és  az 
életnek  bölcsen  örülni.  De  minden  egyében  kívül  Horatius 
azért  is  vonja  ellenállhatatlan  erővel  Berzsenyit,  mert 
a  büszke  római  nép  hanyatló  sorsában  feUsmeri  bomló 
nemzetének  mását  s  Horatius  költői  mimkálkodásából 
kiolvassa  saját  Isten-kijelölte  költői  rendeltetését. 

Berzsenyi  költői  egyéniségének  legelhatározóbb  vo- 
ná.sát  a  magyar  nemzet  sorsa  adja  meg.  Berzsenyi  kora 
a  magyar  nemzet  legválságosabb  ideje.  Európa  földje 
meginog  s  a  monarchia  eresztékei  recsegve  megmozdul- 
nak. Idegen  hatalmak  és  ellenséges  törekvések  kimondják 
a  nemzet  felett  a  halálos  ítéletet.  De  a  költő  jól  meg- 
érzi, hogy  a  nemzeten  kívül  álló  hatalmasságok  által 
kimondott  halálos  ítélet  csak  akkor  válik  veszélyessé, 
ha  annak  végrehaj tá.sát  saját  fiamak  közöny ös.sége  és 
gyávasága  lehetővé  teszi.  De  mintha  a  nemzet  is  ki- 
mondotta volna  ömnaga  felett  a  halálos  ítéletet. 


XIII 

Állami  önállóságunkat  megcsúfolja  Bécs  beolvasztó 
politikája.  AUcotmányixnk  roncsai  a  múlt  dicsőségének 
beszélő  emlékei,  de  egyszersmind  a  sivár  jelen  szégyen- 
kövei. Adminisztrátorok  ülnek  a  vármegyék  nyakán  és 
viaskodnak  a  fizetni  nem  akaró,  renitenskedö  magyar- 
ral. A  nemzet  érdekeit  szolgáló  igazi  vezetőemberek 
néma,  tétlen  emberekké  válnak,  de  bőven  akadnak  he- 
lyettük az  idegen  hatalom  engedelmes  szolgái.  Cserei 
Miklós  keserűen  panaszolja  Kazinczynak  :  nem  a  német 
miniszterek  rontják  a  magyart,  hanem  a  rossz  magyarok ! 
Horváth  István  keze  is  ökölbe  szonil :  magyarnak  magyar 
a  farkasa!  A  lelkekböl  kivész  a  nemzet  önállóságának, 
az  állam  öncéluságának  és  történeti  hivatásának  gon- 
dolata. A  nemzetnek  nincs  igazi  megelevem'tő  tradiciója 
és  nincsen  életindító  történeti  aspirációja. 

A  főnemesekről  József  nádor  azt  mondja,  hogy  «csak 
névleg  magyarok)).  Sokan  a  nemzet  nyelvét  sem  tudják. 
Kazinczj^  írja  Berzsenyinek,  hag\'  Erdélyben  sokkal  több 
ember  beszél  mag^^arul,  mint  Magyarországon.  Csak  egy 
előkelő  dámát  talált,  aki  nem  tudott  magyarul,  ez  az 
egy  is  magyarországi  volt.  A  nemesség  mííveltsége 
fogyatékos.  Kazinczy  szerint  a  falusi  discussió  rendesen 
arról  szól,  hogy  a  sárga  kopó  jobb-e,  avagy  a  fekete? 
A  polgárság  csiszolatlan  és  műveletlen.  A  nők  lelkét 
meg\'eszi  a  nemzetietlenség  szelleme.  Ányos  Pál  ostorozó 
fájdalommal  énekh,  hogy  a  magyar  asszonyok  és  leányok 
<<korzÍkán  kalapban  s  párizsi  cipőben*  járnak. 

A  nemzet  vezetői  helyes  diagnózist  csinálnak.  Fel- 
ismerik, hog\-  a  nemzet  életében  beállott  történelmi  vál- 
tozásokat s  az  ezekkel  járó  katasztrofális  veszedelmeket 
nem  elég  a  politikai  ellenállás  fegyvereivel  kivédeni, 
hanem  a  nemzet  önbizalmának,  önérzetének  és  önérté- 
kének felébresztésével  a  nemzet  ellenálló  képességét  is 
fokozni  kell.  Megindítják  az  ébresztő  munkát.  Kazinczy 
a  magyar  nyelvért  s  az  irodalom  feUenditéséért  harcol. 
Révai  tudós  társaságot  szervez,  a  vármegyék  az  alkot- 
mány raskadozó  sáncait  tatarozzák.  De  a  pirkadó  re- 

ménység  mellett  sötét  árnyak  húzódnak.  A  munka  egy- 
részét  eltemeti  ömiön  erőtlensége.  Nemes  jószándékok 
megsemmisülnek  a  rettenetes  közönyösségben.  Horváth 
István  1809  február  7-én  ezeket  a  szavakat  jegyzi  napló- 
jába :  «Elöszámláltuk  nemzetünknek  tehetősebb  birto- 
kosait s  nem  találtvmk  egyet  is  köztük,  kiben  mind  a 
szív,  mind  az  ész,  mind  a  hazafiság,  mind  a  tehetség 
jelen  lett  vohia,  mely  luost  a  közjólét  előmozdítására 
megkívántatnék.  Ebből  is  láttuk,  mely  igen  kifog^'tak  a 
magyarság  közül  a  valóban  nagy  emberek.  Élüiik  még, 
de  iigy  élünk,  mint  aki  nem  tudja  miképpen  él.  Csak 
egy-két  csepp  lappang  erünkben  az  igazi  magyar  vérből, 
pedig  elégséges  volt-e  egy-két  csepp,  midőn  Árpád  és 
egyéb  őseink  a  szabadságot  akár  behozták,  akár  fenn- 
tartották? Az  elfajult  fa  nem  hoz  nemes  gyümölcsöket, 
a  félénk  nyúl  nem   vüiet    véghez  oroszlányi    tetteket*. 

Berzsenyi  Dániel  látja  a  haza  sorsát,  végigszenvedi 
nemzete  halálos  kínjait  s  ebben  a  lelki  fájdalomban  át- 
alakul, kiteljesedik  és  gazdagabbá  lesz  költői  eg)'énisége. 
Ekkor  születik  meg  másodszor  a  halhatatlanság  számára. 
Először  akkor  született  meg,  mikor  a  múzsa  rálehelte 
homlokára  költöavató  csókját  és  most  másodszor,  mikor 
halálra  ítélt,  megalázott  nemzete  szívéből  szívére  hull 
egy  égető  vércsepp.  Ettől  a  vércsepptöl  megindulnak  lelke 
rejtett  forrásai  és  felbugyognak  belőle  a  magyar  költészet 
mag^'^ar  lelket  nevelő,  tiszta  vizei.  Gazdag  zuliogású  hul- 
lámokat hömpölyögtet  milliók  lelkébe  s  magával  viszi  a 
uemzetmentés,  a  jövendő  dicsőség  biztató  ígéreteit,  avagy 
az  elbukás  s  az  elrothadás  tragikus  próféciáit. 

Halvány  lánggal  virrasztó  éjszakai  mécses  lobogásá- 
nál  nem  Horatius,  Matthisson,  Kazinczy,  vagy  Kis  János 
ülnek  a  költő  oldala  mellett.  Könnytől  barázdált,  le- 
hervadt orcával  melléje  lopózkodik  a  nemzet  gyászba 
öltözött  géniusza.  Szembe  ül  vele  az  asztaUioz  s  szemébe 
mélyeszti  halálosan  komoly  tekintetét.  Nyomában  jár  a 
sömjéni  ugaron  és  a  somogyi  homokon  s  mellette  áll, 
mikor  a  Sághegy  lapos  tetején  havas  viliarral  vereti 

homlokát.  Ha  sötét  éjszaka  hirtelen  felriad  álmából  s 
belemereszti  rémeket  látó,  lázban  izzó  szemeit  a  vak 
éjszakába,  akkor  is  ez  a  bús,  nag)-szeinü,  sáppadt  arc 
hajol  föléje.  Mikor  azután  lelkének  szám^^a  nő  s  eget- 
vívó gondolatai  költői  formát  keresnek,  eléje  tartja 
véres  szívét :  ide  mártsd  toUadat ! 

Lelkéről  lassaiiként  lehalványodnak  az  idegen  költők 
külső  hatásai.  Letörlődik  a  beteges  szentimentalizmus, 
az  idegen  minták  után  rajzolás,  a  mithologikus  képek- 
ben tobzódás  s  a  klasszikus  költészet  emlőin  fejlődő 
lelke  határozott,  férfias  karaktert  kap.  Még  Horatius 
ódamintáin  nyugszik  tekintete  s  a  görög-római  mithosok 
színes  csudáktól  tarka  regevilágát  járja,  mikor  már  lelke 
magyar  föld  leheletétől  lesz  mámoros  s  a  magj^ar  törté- 
nelmi hagj'omány  csókja  égeti  szívét.  Lelkét  megzörgeti 
a  saját  szégj-ene  alatt  leroskadt  nép  fojtott  nyögésü  jaj- 
szava. 

Ez  a  nemzeti  vonás  Berzsenyi  Dániel  irodalomtör- 
téneti alakján  még  sokkal  erőteljesebben  érvényesül, 
múlt  ahogy  élő  alakján  érvényesült.  Akkor  dalai,  sze- 
relmi lírája  és  egyéb  költeményei  megakadályozhatták 
egy  egységes  szemlélet  kialakulását.  De  ma  már  el- 
homályosodik rajta  mmden  másodrangú  vonás,  a  nem- 
zet próféta-költőjének  látjuk,  ki  a  Sághegy  tetején  nagy 
mozdulatlanságban  vigj^ázza  népe  jövendőjét. 

Költészetének  legfontosabb  tengelye  :  a  nemzet  sze- 
retete. A  történelem  nagy  válságaiban  nem  merülhet  ki 
szeretetünk  a  vértől  áztatott,  történelmi  emlékektől 
megszentelt  haza-föld  szeretetében,  hanem  fel  kell  is- 
mernünk a  hazaszeretetnek  a  nemzeti  közösség  meg- 
becsülésében, a  nemzeti  sajátosság  megőrzésében  és 
aimak  kiépítésében  realizálódó  valóságát.  A  nemzettől 
függ  hazánk  sorsa.  Ha  meg  akarjuk  menteni  veszélybe 
döntött,  halálraítélt  hazánkat,  akkor  ébresszük  fel  alélt- 
ságából  nemzetünket,  adjuk  vissza  régi  nemzeti  és  er- 
kölcsi értékeit,  mert  csak  művelt,  erkölcsös,  nemzeti 
egyéniségében  kiépült  nemzetnek  van  joga  a  történelmi 

élethez.  A  nemzet  és  hazaszeretetnek  tehát  két  funda- 
mentális alapja  van  :  a  nemzeti  egyéniség  és  tiszta  erkölcs. 

Vissza  kell  hódítani  a  magyar  nemzet  sajátosságait. 
Életfeltételünk  magj^ar  voltimkban  rejlik.  Érvényesüljön 
magj'ar  nyelvünk  irodalmi  és  költői  müvekben,  a  társas- 
élet különféle  megnyilatkozásaiban,  a  politikai  élet  fó- 
rimiain,  a  vármegyeház  és  az  országgyűlés  falai  között. 
A  közönyösen  vett  tánc  sem  közönyös  neki :  «a  nép 
lelke))  rejlik  abban.  «Titkos  törvényit  mesterség  nem 
szedi  rendbe,  csak  maga  szab  törvényt.))  A  nemzeti 
sajátosság  ad  élet  jogot  és  hivatást  a  nemzetnek,  tulaj- 
donképpen ez  teszi  népből  nemzetté.  «Nem  tenger,  nem 
egj'éb  helyhezet  alkotá  a  nagy  népeket  és  nagy  birodal- 
makat :  minden  nép,  ha  javát  ismeri  nagy,  szabad.it  Böl- 
cseségünk  kezdete  az,  hogy  megismerjük  önmagunkat  és 
megbecsüljük  magunkban  magyar  voltunk  értékes  jel- 
lemvonásait. (A  magyarokhoz.  A  felkelt  nemességhez.) 

A  nemzeti  élet  második  fundamentális  alapját  Ber- 
zsenyi az  erkölcsben  látja.  Kazinczy  Ferenchez  írt  epis- 
tolájának  1809-iki  fogalmazványában  mondja,  hogy  az 
erkölcs  minden  polgártestnek  a  lelke.  Ezen  az  alapon 
áll  létünk,  alkotmányunk.  A  nép  erkölcsével  nő,  avagy 
esik.  Szállóigévé  vált  történelem-bölcseleti  igazsága  : 
«Minden  ország  támasza  és  talpköve  a  tiszta  erkölcs*. 
Bzt  az  igazságot  alkalmazza  a  nemzet  közéletén  kívül 
az  egyes  emberre  is.  Az  emberek  értékmutatóját  abban 
látja,  hogy  mennyi  áldozattal  és  munkaerővel  ajándé- 
kozzák meg  a  nemzetet.  Önérdekük  kicsiny  földjén  száz- 
ezer számra  élnek  a  földturkáló  törpék,  ezek  a  magukba 
szerelmesedett,  önző  érdekkufárok,  kik  öimiaguknál  ma- 
gasztosabbat  sohasem  láttak  és  önmagukon  kívül  élet- 
célt sohase  ismertek.  De  a  magasba  tekintő  nagyok  meg- 
értik a  nemzet  igazi  jelentőségét  s  vagyont,  erőt,  életet 
örömmel  áldoznak  oltárán.  Az  igazi  virtus  feláldozza 
önmagát  és  senkitől  sem  kéri  érdeme  jutalmát.  A  bajnok 
mosolyogva  rohan  a  halálnak  és  örömmel  áldozza  hazá- 
jáért életét.  A  nemzet  köztudatában  eleven  igazsággá 


válik  a  költő  szigorú  ítélete  :  csak  a  közember  neve  vész 
magával,  a  derék  nem  fél  az  idők  mohától,  a  koporsóból 
kitör,  eget  kér,  érdemeit  a  jók,  nemesek  s  jövendő  szá- 
zadok áldják. 

Nagyokat  dicsőítő  ódái  fenséges  akkordokban  beszél- 
nek arról,  hogy  : 

«Ők  voltak  a  harc  vérzivatarjain 
S  a  béke  napján  bölcs  vezérek,  atyák, 
S  kormányra  termett  őrszemekkel 
Szélvészeket  zabolázva  tartók. » 

De  a  költő  magasztalásából  kiérezzük  a  költő  tulaj- 
donképpeni célját  :  vezéreket  nevel  nemzete  számára. 
Felébreszti  a  szmmyadó  lelkiismeretet,  munkásokká  teszi 
a  tétleneket,  áldozatkészekké  a  fösvénj^eket,  vezérekké 
a  henyén  kényelmeskedőket.  (Felsőbüki  Nag\'  Pálhoz. 
Eszterházy  Miklóshoz,  Wesselényi  hamvaihoz.) 

Berzsenyi  egyéniségében  ez  az  etikai  tartalommal 
gazdag  hazaszeretet  nem  elszigetelt,  magában  álló  jelen- 
ség, hanem  szerves  kiegészítője,  valósággal  lelki  terméke 
általános  vallás-erkölcsi  világnézetének.  Költészetében 
egy  mélyen  vallásos  lélek  lép  elénk.  Önmagát  és  egész 
életét  Isten  ajándékának  tekinti  s  életfelfogásán  átragj'og 
a  sáfárság  gondolata.  Birtok- visszaszerző  fáradozásai  és  a 
költészet  oltárán  áldozásai  közepette  gazda  és  költő 
tusakodnak  lelkében.  Eg>'szerü  mondásnál  többet  jelent, 
amikor  így  ír  Kazinczynak  :  «Én  poétának  sem  elég 
gazdag,  sem  elég  szegény  nem  vagyok».  Költői  felelős- 
ségtudatának pedig  márványt  érdemlő  megnyilatkozása 
az,  amit  Horváth  Istvánhoz  írt  levelében  találunk  :  «aki 
ír,  annak  úgy  kell  magát  nézni,  mint  az  emberi  nemzet 
tanítóját)),  ő  igazán  a  nemzet  tanítója  volt  s  életét, 
tehetségét  a  nemzet  szolgálatára  rendelte.  Ugyanezt  az 
erkölcsi  mértéket  kívánja  alkalmazni  minden  emberrel 
szemben.  Elvész,  vagy  eltűnik  az  élet  boldogsága  és  fáj- 
dalma. Mint  eg3'  cseppet  az  óceán,  mint  egy  sóhajt  az 
orkán,  eltemet  az  enyészet.  Eg>'kor  visszaadunk  mindent 

Beizstinyi  Dániel  munkái.  b 


XVIIl 

és  cl  kell  számolnunk  mindenről.  Az  életfilozófia  pedig 
ez  marad  :  úgy  éljünk,  hogy  életünket  visszaélni  ne 
bánjuk ! 

De  mindez  csak  töredék  Berzsenyi  költői  eg\'éuiségé- 
nek  erkölcsi  gazdagságából.  Lelkének  művészi  csiszo- 
lású, kristálytiszta  tükörképe  a  vallásos  világirodalom 
örök  remekében,  a  Fo  ászkoddshan  áll  előttünk.  A  ke- 
reszthordozó, viharcsapdosta  vándor  áthalad  szenvedé- 
sek szakadékán,  siralmak  tarolt  földjein,  embert  váró 
nyitott  sírok  temetőkertjén  s  Istenliez  viszi  kérdések 
gyötrelmében  vergődő  szívét.  Azután  megérkezik  a  meg- 
nyugvás templomának  küszöbéhez  és  felismeri  a  nagy 
makrokozmos  és  parányi  mikrokozmos  problémáinak 
boldog  kiegyenlítését.  Keletkezés  és  elmúlás,  élet  és  halál, 
munka  és  könnyhullás,  való  és  reménység  csendes  har- 
móniába olvadnak.  Isten  áll  a  templomszentélyben,  em- 
ber térdel  az  oltárlépcsőn  :  «Buzgón  leomlom  színed 
előtt,  dicső !»  (Búcsúzás  Kemenesaljától.  Életfilozófia.  Az 
én  osztályrészem,  Közehtő  tél,  Fohász.) 

Nemzetének  szeretete  és  vallás-erkölcsi  világnézeté- 
nek tisztult  nemessége  fenséges  tartalommal  töltik  meg 
költészetét,  mely  egyéniségének  magyaros  méltóságával 
is  gazdagodik.  E  két  tényezőnek  természetes  eredője  az 
óda,  mely  eszméi  kifejezésére  és  egyéniségének  vissza- 
tükrözésére  kiválóan,  szinte  egyedül  alkalmas.  A  klasz- 
szikus  versmérték,  a  káprázatos,  színes  jelzők,  az  erő- 
teljes hasonlatok,  a  dübörgő  erejű,  hatalmasan  zengő 
nyelvezet  méltóképpen  kiegészítik  költészetének  emelke- 
dett tartalmát.  Pedig  küzdenie  kell  a  csiszolatlan  nyelv- 
vel. Más  a  Berzsenyi  rendelkezésére  álló  nyelv,  mint 
amit  örökségül  ő  hag}'  korára  és  az  utókorra. 

3.  Berzsenyi  Dániel  jelentőségének  megállapításánál, 
éppen  úgy,  mint  költői  egyéniségénél,  az  irodalomtörté- 
neti szempont  mellett  a  nemzeti  szempontot  is  érvénye- 
sítenünk kell. 

Már  saját  kora  a  kiváló  nagj'ságok  közé  sorolta.  Kor- 
társai tiszta  érzelmek  lantosát,  fenséges  igazságok  pró- 

fétáját  látták  benne  vS  körülvették  a  tisztelet  és  hódolat 
jeleivel.  Az  irodalomtörténet  pedig  megállapítja,  hogy  ki- 
nőtt saját  kora  időhatáraiból.  Nem  alapított  ugyan  iskolát 
s  költői  irányának  nincsenek  követő,  mégis  láncszem- 
ként beilleszkedik  a  nemzeti  irodalom  organikus  fejlő- 
désébe. Költészetének  nemes  tartalma  és  műgondja, 
nyelvezetének  erőteljessége  és  szárnyaló  hevülete  költői 
indításokat  ad  s  nyelvi  gazdagodásimk  forrásait  nyitja 
meg.  Ódáiban  bizonyos  tekintetben  világtörténeti  mér- 
téket ér  el.  Toldy  Ferenc  megállapítja,  hogy  «Berzsenyit 
az  érzés  heve,  a  fenség,  nagy,  erős  gondolatok,  lírai 
csapongás  és  gazdag  dikció  Horác  fölé  emelik,  sőt  mond- 
juk ki  bátran,  a  világköltészet  legnag^^obb  ódaköltöi,  a 
zsoltárdalnokok  és  próféták  mellé  iktatják*.  Ez  Berzsenyi 
irodalomtörténeti  értékelése. 

De  megszólal  a  nemzet  históriája  is  s  Berzsenyi 
Dániel  teljes  jelentőségét  abban  tünteti  fel,  hog^^  ő  a 
magyar  lélek  élő,  állandóan  munkálkodó,  kihasított 
darabja.  A  nemzet  szívét  nagy  emberek  keblébe  rejti  az 
Isten.  Mindegyikébe  elhelyez  egy-egy  darabkát,  melyben 
azután  tovább  rezeg  a  nemzet  öröme,  gyötrelme,  vágya  és 
álma.  A  nemzet  szívének  ez  a  darabkája  gondolatolvasóvá 
teszi  a  költőt :  megérezteti  vele  nemzete  legszentebb 
vágyait.  Apostollá  teszi :  beszédes  ajakkal,  kemény  ener- 
giával küzd  eszményeinek  megvalósításáért.  Verejté- 
kezve és  sírva,  nevetve  és  könyörögve,  átkozódva  és 
ujjongva  dolgozik  nemzete  álmaiért.  A  nemzet  szívének 
ez  a  kicsi  darabkája  prófétává  teszi  a  költőt ;  lelkek 
és  egek  jeleiből  prófétáló  szent  emberré,  ki  megérzi  köd 
ben  késlekedő  éjszakák  surranó  jöttét  s  meglátja  pir- 
kadó hajnalok  ébredését.  Rombol,  hogy  építsen,  sebet 
éget,  hogy  gyógyítson,  véresre  korbácsolja  nemzete  lel- 
két, hogy  azután  gyalázata  után  sírva  csókolhassa  le 
annak  könnyeit.  Az  ilyen  költő  többet  jelent  a  lantoló 
poétánál :  a  nemzet  kihasított  része,  lelkének  sugárzása, 
ideáljainak  papja,  oltártüzének  lobogó  lángolása,  élő 
lelkiismeretének  felviharzó  zúgása. 

h* 

Ebben  rejlik  Berzsenyi  Dániel  igazi  nagj'sága.  A  halál 
szétpaskolhatta  az  enyészet  szikláján  daltermö  életét. 
Forgácsokra  téphette  lantjának  finom  erezésü  fáját, 
szerteszaggathatta  annak  ernyedt  húrjait.  Azóta  meg- 
változhatott az  irodalmi  izlés  is.  Mirtus  és  amarant 
szigetekről  eltűnhettek  a  táncoló  hórák  és  a  nevető 
mapéák.  Helikon  leányai  is  abbahagyhatták  álmaik  tün- 
dérligetének hímzését.  De  a  szétpaskolt  lant  elernyedt 
húrjai  közül  tovaszáll  egy  szentséges,  örök-melódia  :  a 
nemzet  megmaradó  lelke.  Berzsenyi  Dániel  mint  látha- 
tatlan ércszobor  áll  a  Sághegy  lapos  tetején.  Tovább  él 
a  nemzet  életében.  Lélekbe  markoló  szóval  megkérdezi 
Mi  a  magyar  most?  Megtekinti:  nem  áll-e  ez  a  szeren- 
csétlen nép  ma  is  a  visszavonás  tüzében?  Figyeli  a 
nagyokat,  nagyok-e  lélekben  és  áldozatban?  És  a  kicsi- 
nyeket :  gazdagok-e  hűségben  és  szolgálatban?  Azután 
intelemre  emeU  kezét  s  szava  mennydörgésként  belekiált 
a  magyar  lelkiismeret  halotti  csendességbe :  cMinden 
ország  támasza  és  talpköve  a  tiszta  erkölcs !» 

Berzsenyi  Dániel  költészetének  jelentőségét  tehát 
végeredményben  nem  önmagában  való  értéke  és  nem  is 
irodalomtörténeti  hatása  állapítja  meg,  hanem  a  nemzet- 
tel való  összeforrottsága.  A  nemzet  lelkéből  született  s 
a  nemzet  lelkét  élteti.  Olvasóinak  tábora  megkisebbed- 
hetik, ő  mégis  a  nemzet  próféta-költője  marad,  ki  a 
nemzeti  eszményekhez  hűséget,  önvizsgáló  bűnbánatot 
és  életet  felajánló  nemzetszolgálást  követel. 


VERSEK 


Berz?eny!  Dániel  munkái. 


AJÁNLÁS. 

1808. 


IViint  a  világnak  hajdani  díszei, 
Csendes  meződben  rejted  el  éltedet. 
Hogy  ott  magadnak  s  nemzetednek 
Élj  Eratód  arany  édenében, 

Kazinczy!  s  merész  astheri  szárnyakon 
Felleng  sas  elméd  Hella  dicső  egén, 
A  dithyrambok  lángkörében 
S  a  Kegyek  életadó  virányin. 

Plátói  nyelved  s  lelked  idézte  le 
Hozzánk  az  ép  íz  szebb  geniussait  : 
Nyelved'  mosolygó  gráciája 

önti  belénk  Helikon  malasztját. 

Pólyádba'  paeán  ringata  tégedet! 
Már  ott  tapodtál  sok  buta  undokát, 
Melyek  zavarták  Pindusunknak 
Szent  ereit  s  ege  tiszta  fényét. 

Boldog  va^y  Áon  szüzei  kedvese, 
S  nagy,  mint  hazádnak  legnemesebb  fia! 
E  két  remek  dísz  kéri  méltán 
A  Ganyméd  poharát  az  égben. 

Te  lelkesíted  szunnyadozó  erőm, 
Kebledbe  öntöm  zsenge  virágimat  ; 
Iktasd  dicsőén  tört  utadra         ^^ 
Nyomdokidon  lebegő  C-aménám! 


ELSŐ   KÖNYV. 


KÜPRISHEZ. 

Küpris!  ledülök  berkeid  alkonyin, 
S  eldanlom  első  ömledezésimet, 
Eldanlom  amelyekre  engem 
A  szerelem  s  epedés  tanított. 

Lebegj  körültem,  Mennyei,  óh  lebegj ! 
Varázsövednek  bajival  ékesíts, 
Fedezz  el  ámbrás  lombjaiddal, 
S  Lolli  szelid  keze  nyújtsa  bérem. 


A  MELANCHOLIA. 

Te  a  setét  erdők  vadonjain 
Szeretsz  álmodozni,  ó  melancholia 

A  puszta  vár  bús  omladékain 
Nyögdező  lágy  szellő  néked  harmónia. 

A  felhőkbe  nyúlt  gránit  ormai 

S  az  elzárt  völgy  néked  legkedvesb  nézőhely, 
A  halvány  hold  s  gót  falak  kormai 

Bájolnak  tégedet  mágusi  erő^'el. 

A  mohosúlt  sírkövekre  ledülsz, 
S  mély  lelkesedéssel  emeled  hárfádat, 

Az  őszült  kor  képeibe  merülsz, 
S  édesen  elsírod  bús  elegiádat. 


A  Vidámság  csak  a  valóságnak 
S  szűk  jelenvalónak  szedheti  rózsáit : 

De  te,  karján  a  szép  álmodásnak 
Éled  a  jövendőt  s  a  múltnak  óráit. 

Oh,  te  voltál  eddig  biztos  társam! 

Te  intéztél  engem  józan  útaidon; 
Ha  a  földi  vígságtól  megváltam, 

Sátorodba  intél  csendes  alkonyidon. 

Te  vontad  bé  az  ifjú  húrjait 

Egy  csendes  búsongás  gyászos  fátyolával 
Te  derítsd  fel  a  férfi  gondjait 

Magányos  örömid  szép  holdvilágával! 


A  SZERELEMHEZ. 

Psyche  bíbor  kebeléből 

Repülj  le  felém, 
Eged  fényes  aetheréből 

Csöpögtesd  belém, 
Oh  Szerelem!  malasztaid 
Mennyből  eredt  balzamaid. 

Hol  van  lelkem  rokonfele? 

Jer,  jelentsd  ki  már! 
Repülj  kebelembe  vele, 

Szívem  alig  vár  ; 
Repdez,  mint  Noe  galambja. 
De  enyhelyét  nem  láthatja. 

Bennem  mélyen  metszve  lelem 

Szép  ideálját, 
Pygmálionként  ölelem 

Kedves  bálványát, 
De  meg  nem  lelkesíthetem  : 
Csak  tűnő  képét  kergetem. 


Hozd  el,  hozd  zephyr-számyakon 

Már  valahára, 
Ki  ágyamhoz  mécset  g3^újtson 

Psyche  módjára  ; 
S  ha  majd  a  szent  forrást  issza, 
Ismét  add  ölembe  vissza. 


A  JÁMBORSÁG  ÉS  KÖZÉPSZER. 

Más  az  Atrídák  ragyogó  dagályát 
Tarka  pórázon  mosolyogva  nyögje, 
S  Tantalus-szájjal  magas  asztaloknál 
Üljön  epedve. 

ó  ti,  elrejtett  kalyibák  lakói, 
Régi  Jámborság  s  te  arany  Középszer! 
Üljetek  mellém  küszöbömre  :  vígan 
Látlak,  ölellek. 

Üljetek  mellém  ősi  tüzhetyemre! 
S  majd  Szabinám  hív  keze-főzte  mellett 
Mártsatok  vidám  ajakat  mosolygó 
Bükkfa-kupámba. 

Aki  keblében  helyt  ád  tinéktek, 
A  Szerencsének  letapodja  kényét ; 
S  szíve  épségét  soha  semmi  báj  szín 
Tőrbe  nem  ejti. 

Nem  von  az  fényes  rabigát  nyakára  ; 
Sem  majomnévért  kenyerét  nem  adja  ; 
Kincseket  sem  gyűjt,  hogy  azokra  árvák 
Könnye  kiáltson. 

Tiszta  lélekkel  s  megelégedéssel 
Látja  csűrében  keze  mi  ve  bérét  ; 


S  izzadásának  gyönyörű  gyümölcsét 
Éli  örömmel. 

Nyájas  orcával  szegi  meg  falatját 
A  barátságnak  s  jövevény  szegénjmek  ; 
S  asztalánál,  mint  az  öreg  Philémon, 
Égieket  lát. 

Háza  szent  templom,  maga  áldozóp>ap, 
És  az  áldásnak  poharát  kezében 
Istenek  töltik  kimeríthetetlen 
Égi  itallal. 


GRÓF  TÖRÖK  SOPHIEHEZ. 

MIDŐN   GOETHE  ÉS  SCHILLER  MUNKÁIVAL  MENT 
SZÉPHALOMRÓL   KÁZMÉRBA. 

Aki  a  Múzsát  veszi  útitársul. 
Mint  te,  szép  vándor,  kies  annak  útja  ; 
A  hideg  polns  s  szomorú  Sirocco 
Díszt  nyer  előtte. 

Táncoló  Hórák,  nevető  Napaeák, 
Tegzes  Istenkék  koszorús  Kegyekkel, 
Szózatos  lombok  mosolyogva  intik 
Ott  is  örömre. 

A  magányosság  rideg  alkonyában 
Paphius  fényes  csalatásit  éli  ; 
Égi  népekkel  repes  andalogva 
Kronos  ölébe. 

Schillered  s  Goethéd  geniussa  lengjen 
Véled,  és  fáklyás  keze  fedje  pályád  ; 
Mágiás  képek  s  arany  álmodasok 
Fátyola  lepjen. 


S  mely  Zephyr  Ámor  jegyesét  emelte, 
Az  vigyen  téged,  felölelve  gyengén, 
Vissza  hívedhez  bibor  illatok  közt 
Aetheri  szárnyán. 


MELISSZÁHOZ. 

Más  tárogasson  maeoni  kürtöket 
Alcíd  s  Pelídesz  isteni  tettein. 
Fellengjen  a  dircéi  harsány 

Hattyú  szerént  az  Olymptetőken  : 

Én  itt,  az  elzárt  béke  homályain, 
Itt  e  romános  Tempe  vidámjain 
öntöm  ki  szívem  gerjedését 
Sokrat  ölébe  Anákreonnal. 

Ki  tudja  méltán  festeni  a  huszárt 
S  bús  arculatját  harcai  közt,  midőn 
A  megzavart  renden  keresztül- 
Rontja  magát  dühödött  haraggal? 

Ki  tudja  méltán  írni  az  öklelő 
Hajdú  vívását,  amikor  a  lovast 
Dárdája  szórja,  s  mennykövek  közt 
A  meredek  falat  ostromolja? 

Múzsám  szelídebb  tárgyakon  andalog, 
A  csendes  erdő  boltjaiban  szeret 
Víg  lantja  zengni,  s  rettegéssel 
Néz  az  erős  hadak  Istenére. 

A  csergedő  vízpartokon  énekel 
Vidám  enyelgést  s  gyenge  szerelmeket, 
S  tőled,  tetőled,  szép  Melissza, 
Kér  koszorút  epedő  ajakkal. 


Édes  jutalmam  verseimért  te  légy! 
Tűzz  egy  virágszált  barna  hajam  közé 
Nem  kell  borostyán,  nem  kiáltó 
Pároszi  kő  nyugovó  poromra. 


A  KÖZELÍTŐ  TÉL. 

Hervad  már  ligetünk,  s  díszei  hullanak. 
Tarlott  bokrai  közt  sárga  levél  zörög. 
Nincs  rózsás  labyrinth,  s  balzsamos  illatok 
Közt  nem  lengedez  a  Zephyr. 

Nincs  már  symphonia,  s  zöld  lugasok  között 
Nem  búg  gerlice,  és  a  füzes  emyein 
A  csermely  violás  völgye  nem  illatoz, 
S  tükrét  durva  csálét  fedi. 

A  hegy  boltozatin  néma  homály  borong. 
Nektárthyrsusain  nem  mosolyog  gerezd. 
Itt  nem  rég  az  öröm  víg  dala  harsogott  : 
S  most  minden  szomorú  s  kiholt. 

Oh,  a  szárnyas  idő  hirtelen  elrepül, 
S  minden  míve  tűnő  szárnya  körül  lebeg! 
Minden  csak  jelenés  :  minden  az  ég  alatt, 
Mint  a  kis  nef elejts,  enyész. 

Lassanként  koszorúm  bimbaja  elvirít. 
Itt  hagy  szép  tavaszom  :  még  alig  ízleli 
Nektárját  ajakam,  még  alig  illetem 
Egy-két  zsenge  virágait : 

Itt  hagy,  s  vissza  se  tér  majd  gyönyörű  korom. 
Nem  hozhatja  fel  azt  több  kikelet  soha! 
Sem  behunyt  szememet  fel  nem  igézheti 
Lollim  barna  szemöldöke! 


HORAC. 

Zúg  immár  Boreas  a  Kemenes  fölött. 
Zordon  förgetegek  rejtik  el  a  napot. 
Nézd,  a  Ság  tetejét  hófuvatok  fedik, 
S  minden  bús  telelésre  dőlt. 

Halljad,  Flaccus  aranylantja  mit  énekel : 
Gerjeszd  a  szenelőt,  tölts  poharadba  bort, 
Villogjon  fejeden  balzsamomos  kenet, 
Melyet  Syria  napja  főz. 

Használd  a  napokat,  s  ami  jelen  vagyon, 
Forró  szí\^el  öleld,  s  a  szerelem  szelíd 
Érzésit  ki  ne  zárd,  míg  fiatal  korod 
Boldog  csillaga  tündököl. 

Holnappal  ne  törődj,  messze  ne  álmodozz. 
Légy  víg,  légy  te  okos  ;  míg  lehet,  élj  s  örülj , 
Míg  szólunk,  az  idő  hirtelen  elrepül, 
Mint  a  nyíl  s  zuhogó  patak. 


OSZTÁLYRÉSZEM. 

Partra  szállottam.  Levonom  vitorlám, 
A  szelek  mérgét  nemesen  kiálltam. 
Sok  Charybdis  közt,  sok  ezer  veszélyben 
Izzada  orcám. 

Béke  már  részem  :  lekötöm  hajómat, 
Semmi  tündérkép  soha  fel  nem  oldja. 
ó  te,  elzárt  hely,  te  fogadd  öledbe 
A  heves  ifjút! 


Bár  nem  oly  gazdag  mezeim  határa, 
Mint  Tarentum  vagy  gyönyörű  Larissa, 
S  nem  ragyog  szentelt  ligetek  homályin 
Tíburi  forrás  : 

Van  kies  szőlőm,  van  arany  kalásszal 
Biztató  földem  :  szeretet,  szabadság 
Lakja  hajlékom.  Kegyes  istenimtől 

"Kérjek-e  többet? 

Vessen  a  végzet  valamerre  tetszik, 
Csak  nehéz  szükség  ne  zavarja  kedvem 
Mindenütt  boldog  megelégedéssel 

Nézek  az  égre! 

Csak  te  légy  vélem,  te  szelíd  Caména! 
Itt  is  áldást  hint  kezed  életemre, 
S  a  vadon  tájék  kiderült  virány  lesz 
Gyenge  dalodra. 

Essem  a  Grönland  örökös  havára, 
Essem  a  forró  szerecsenhomokra  : 
Ott  meleg  kebled  fedez,  oh  Caména, 

Itt  hűvös  ernyőd. 


EGY  HÍVTELENHEZ. 

Mely  zöld  Tempe  fedez,  Chloe? 
Mily  bájos  ligetek  rejtekiben  lebegsz? 

Kit  lát  gyenge  öledbe'  most 
A  szép  esttünemény  s  DéHa  csillaga? 

A  mély  tengereket  hinár, 
A  jégszívet  alakszín  fedi  álnokul. 

Megcsalt  engemet  is  tehát 
Kisded  mézajakad  s  kék  nefelejts-szemed! 

Megcsalt!  s  rozsabilincseden 
Más  boldog  csalatott  néz  mosolyogva  rám. 

Oh  nem  véli,  mi  tőr  lesi 
A  zengő  labyrinth  ernyei  közt  szegényt! 

Galyről  galyra  vigan  repes 
És  üdvezli  az  ég  reggeli  lángjait. 

Majd  elhallgat  örömszava, 
Lépvesszőre  ragad,  s  fészke  kalitka  lesz  ; 

Vagy  vergődve  kitépdeli 
Hímzett  szárnyait,  és  nyögve  fut  énvelem. 


AZ  ÉN  MÚZSÁM. 

Akit  Cypris  ölel  s  delphusi  láng  hevít, 
Nem  szállít  ki  hajót  Bengala  öblein  ; 
Tajtékos  paripát  sem  zaboláz  keze 
Harsány  trombitaszón  a  hadi  arc  előtt  : 
Bájoltan  heverész  ernyeitek  között, 
ó  édes  Szerelem  s  pieri  gyenge  szűz! 
S  ott  énekli  vidám  lanttal  az  isteni 
Szépet,  jót  s  Amathus  berke  virányait. 
Hippokréne  szelíd  völgye  homályiban 
Leltem  gyenge  korom  kellemes  édenét  ; 
Ott  leltem  g^'önyörű  elmerülésimet 
A  szent  lelkesedés  s  képzelet  árja  közt  : 
Nem  mérkeztem  aranylanttal  az  ó  világ 
Bámult  dallosival :    nem  ragad  énekem 
A  mseoni  madár  szárnyain  ég  felé. 
Sem  Pindár  riadó  hymnusa  reptekéut 
A  félisteneket  zengeni  nem  meri. 
Mint  kis  méhe  csak  itt  a  vizerek  körül 
Döngécsel  mezeink  zsenge  virágain, 
Hol  néktek,  nemesek,  ritka  Kazinczy  s  Kis 
Bokrétát  szedeget  nimbusitok  közé. 
Ti  két  Tyndaridák  lettetek  a  magyar 
Pindus  fellegi  közt  s  hajnah  csillagok 
Hosszú  éje  után  :  én  phiio mélaként 
Üdvezlém  az  aran>map  piruló  egét. 

CHLOE. 

Láttam!  látta  Chloét  andalodó  szemem! 
Oh  mint  lenge  felém,  s  mint  mosolyodt  reám ! 
Mint  a  latmuszi  szép  szenderedő  felett 
Rezgő  Cynthia  csillaga! 

Tündér  ambrosiát  hinte  lehellete. 
Mint  a  heszperi  kert  mennyei  lombjai. 
Nincs  oly  illat  egész  Tempe  virányain, 
Sem  Kallírhoe,  partidon. 

Szép,  mint  a  ragyogó  nap  s  feselő  virág  ; 
Szép,  mint  a  fiatal  Cypria,  amidőn 
A  tenger  kiadá  isteni  kellemit 

Ég  föld  ünnepelése  közt 

Oh  ti  lengedező  híves  Etésiák, 
S  rózsás  esti  szelek  gyenge  fuvallati, 
Jertek  gyúlt  kebelem  lángjait  oltani  : 
Égek!  szívem  elolvadott! 


A  TAVASZ. 

A  tavasz,  rózsás  kebelét  kitárva, 
Száll  alá  langyos  levegőn  mezőnkre. 
Balzsamos  fürtjén  Zephyrek  repesnek, 
S  illatot  isznak. 

Alkotó  aethert  lehel  a  világra, 
Melyre  a  zárt  föld  kipihenve  ébred  ; 
Számtalan  lélek  lekötött  csirái 

S  magvai  kelnek. 

Flóra  zsengét  nyújt  mosolyogva  néki, 
Nyomdokin  rózsák  s  violák  fakadnak, 
A  vidám  Tréfák,  örömek,  Szerelmek 
Lejtnek  utána. 

Én  is  üdvezlő  dalomat  kiöntöm, 
S  egy  virágbimbót  tűzök,  édes  Emmim, 
Gyenge  melledhez  :  valamint  te,  oly  szép, 
S  mint  mi,  mulandó! 


EGY  SZILAJ  LEÁNYKÁHOZ. 

Miért  rettegsz  kebelemben. 
Miért?  félénk  leányka? 

Mit  félsz  te,  mint  a  kegyetlen 
Vadtól  fél  a  bárányka? 

Nem  vagyok  én  ellenséged. 
Sem  hitszegő  csapodár  ; 

Hív  lelket  adok  én  neked, 

Míg  koporsóm  bé  nem  zár. 

Tiéd  leszek,  míg  e  kedves 
Rubint-ajak  csókot  kér. 

Tiéd!  midőn  már  e  kegyes 
Szív  csak  akadozva  vér. 

Halld,  mely  édesen  csatináz 
A  völgy  zengő  csermelye, 

A  víg  madár  mint  leng  s  trilláz 
S  mint  nyögdel  a  fülmile! 

Majd  ha  a  bús  tél  közelget, 
Ezek  mind  elnémulnak. 

Elrepül  a  szép  kikelet, 
S  örömeink  elmúlnak. 


i6 


AZ  ÖRÖMHEZ. 

Édes  öröm!  oh  tündérek 
Mosolygó  szűz  leánya! 

Kacsingatsz,  s  ha  hozzád  érek, 
Eltűnsz,  lelkem  bálványa! 

Mint  egy  kacér  leánj'^kának 
Nyitva  int  bájos  kebled, 

Szerelmem  kívánságának 
Lángjait  úgy  ingerled. 

S  midőn  csókolni  akarom 

Ajakidat,  elrejted, 
Elvadulsz,  s  ölelő  karom 

Közül  magad  kifejted. 

S  csak  messzünnen  kinálkozol, 
Ha  gerj edeimim  sejted  : 

De  közel  megkomorodol, 
S  szeretődet  megejted. 


A  MÚZSÁHOZ. 

A  te  ernyődnek  kies  alkonyában 

.\ndalog  szívem.  Helikon  leánya! 

Álmaim  tündér  ligetit  te  húnzed 

Bájos  ecsettel. 

A  szökő  Hórák  mosolyogva  lengnek 
Büszke  hullámin  magas  énekednek, 
S  halhatatlanság  koszorúi  nyílnak 

Könnyű  nyomokban. 

Megszeged  reptet  az  örök  tünésnek  ; 
Néma  hamwedrek  mohait  bíborral 
Fested,  és  a  bús  ravatalba  fényes 
Életet  öntesz. 

A  derék  tőled  nyeri  szíve  bérét. 
Hektor  és  Alcíd  dalod  égi  szárnyán 
Hágtak  a  Dörgő  palotája  ázur- 
Bércein  által. 

A  te  berkedben  szedi  laurus-ágát 
Théba  felséges  koszorúsa,  Pindar, 
És  az  ömlő  lant  fejedelme,  Flaccus, 
S  Lesbos  alakja. 

Mély  sugallásod  kiemelt  magamból, 
Sátorod  csendes  kebelébe  intett. 
Hol  Kazinczydnak  keze  szent  örömmel 
Nyújta  borostyánt  ; 

S  Lethe  áradt  rám!  elenyészik  a  föld, 
Lelkes  élettel  ragad  édenébe 
Delius,  s  mellem  magasabb  erőkkel 
Kezd  dagadozni. 


LINÓN. 

Mint  egy  árva  madár,  Lini. 
Melyet  fészke  helyet  néma  kalitka  zár. 

Nyögdécselsz,  epedő  kegyes ! 
S  vasbékódra  szemed  gj^öngyei  hullanak. 

Megcsalt  a  rag\^ogó  hinár  : 
Süllyedsz,  s  nincs  ki  kezét  nyújtsa  ki  kezed  felé. 

Későn  nyílt  szemed  árjai 
Rabságod  kötelét  meg  nem  emészthetik ! 

El  kell  ásni  szerelmedet 
Bimbózása  előtt,  zsenge  csiráiban. 

Ah,  így  játszik  az  ég  velünk  : 
Szívünk  ösztöneit  fájdalom  oltja  el. 

A  kit  lelked  epedve  kér, 
Attól  messze  szakaszt,  hogy  soha  el  ne  érd : 

Berzsenyi  Dániel  munkái.  2 

A  kit  félve  kerülsz,  utálsz, 
Annak  jégkeblén  hervad  el  életed. 

Boldog,  boldog  az,  a  kinek 
Párját  szerelem  myrtusa  váltja  fel, 

S  egy  kedvelt  rokon-érző. 
Egy  kedvelt  szerető  oldja  le  szűz  övét! 


A  SZERELEM. 

Mi  a  földi  élet  s  minden  ragyogványa. 

Nélküled,  oh  boldog  szerelem  érzése? 
Tenger,  melyet  ezer  szélvész  mérge  hánya, 

Melynek  meg  nem  szűnik  háborgó  küzdése. 

India  kincsével  légyen  tömve  tárod, 
S  Caesar  dicsősége  ragyogjon  fejeden  : 

Mit  ér?  ha  vágyásid  végét  nem  találod, 
S  nem  lel  szíved  tárgyat,  hol  megelégedjen. 

De  te,  édes  érzés,  egek  szent  magzatja! 

Az  emberi  lelket  betöltöd  egészen, 
Bajodnak  ereje  az  égbe  ragadja 

S  a  halandó  porból  egy  félisten  lészen. 

Te  a  Szerencsének  játékát  neveted. 

Mert  hatalma  néked  semmit  nem  ád  s  nem  árt 

A  nagyság  álképét  mint  bábot  elveted, 
S  nem  szab  semmi  földi  erő  néked  határt. 

Mosolyogva  rohansz  te  habnak  és  lángnak  : 
Meg  nem  rémít  ég  föld  reád  rohanása  ; 

Te  a  bús  koporsót  menyasszonyi  ágynak 
Nézed  s  elenyészik  rettenetes  váza. 

Te  a  szegénységnek  mohos  kalyibáját 
Márvány  palotává  tudod  változtatni, 

S  mezei  gyümölccsel  rakott  asztalkáját 
A  mennyei  nektár  illatban  úsztatni. 

Tegyen  mást  boldoggá  a  sors  csalfa  kénj'e  : 
Nékem  te  légy  dajkám  s  ápolóm,  Szerelem  ; 

Zöld  myrtuskoszorúd  pályám  szép  remén5'e, 
S  könnyel  ázott  kendőd  légyen  szemfödelem. 


BARÁTOMHOZ. 

íme  lassanként  lefoly  a  virágkor, 
S  gyenge  rózsáink  vele  elvirítnak  ; 
A  kies  Tempék,  örömek,  Szerelmek 
Véle  enyésznek. 

Mely  rövid  s  kedves!  valamint  az  első 
Éjjelünk,  melyet  szeretőnk  ölében 
Életünk  legszebb  örömében  égve 

Kóstola  szívünk. 

Elrepül  tőlünk,  soha  vissza  sem  tér! 
Sem  Galenusnak  tudományi  titka, 
Sem  kegyességünk  ezer  áldozatja 

Vissza  nem  adja. 

Minden  órádnak  leszakaszd  virágát  : 
A  jövendőnek  sivatag  homályit 
Bízd  az  Istenség  vezető  kezére, 

S  élj  az  idővel. 

Elmarad  tőlünk  szeretett  barátnénk, 
Itt  hagyunk  mindent,  valamit  szerettünk 
Semmi  nem  kísér  szomorú  koporsónk 
Néma  ölébe. 

A  piros  hajnal  derülő  sugara, 
A  barátságnak  kegyes  ápolási, 
A  legesdeklőbb  szerelem  siralmi 

Fel  nem  idéznek ! 

MAGÁNYOSSÁG. 

Égi  csendesség  fedező  homálya 
Leng  reád,  ó  szent  Egyedűlvalóság ! 
S  szívemet  békés  kebeledbe  inti 

Mágusi  vessződ. 

A  világ  lármás  vigadó-helyéről, 
Mint  az  elfáradt  utazó,  pihegve 
Térek  ernyődhez,  s  fejemet  lehajtom 
Lágy  mohaidra. 

Itt  vagyon  bátor  menedéklakása 
A  szabadságnak  s  nemes  érzemény nek, 
Itt  nem  aggathat  rabigát  reájok 
A  buta  köznép. 

Itt  fakad  laurus-koszorúja  minden 
Bölcsnek  és  minden  magasabb  daloknak, 
Itt  az  ártatlan  szerelem  s  vidámság 
Zöld  amarantja. 

Légy,  Magányosság!  vezetőm  s  barátom. 
Csendes  ernyődhez  sietek  nyugodni. 
Itt  lelem  Platót,  Xenophont  s  Ilissus 
Myrtusa  berkét. 

Téged  óhajtlak,  ha  szemembe'  reszket 
Bánatos  lelkem  kiütő  panasszá  : 
Téged  a  legszebb  fiatalka  édes 

Oldala  mellett. 

AZ  ESTHAJNALHOZ. 

Emeld  fel  bíbor  képedet, 

Csendes  Esthajnal! 
Enyhítsd  meg  a  természetet 

Harmatillattal. 

Hozd  alá  a  fáradt  szemnek 

Kívánt  álmait, 
Fedezd  bé  a  szerelemnek 

Édes  titkait. 

Titkon  nyílnak  az  életnek 

Legszebb  rózsái, 
Mély  titokban  csörgedeznek 

Legszebb  órái. 

Ah,  nekem  is  van  egy  titkom 

Szivembe  rejtve! 
Nem  szabad  azt  kimondanom 

El  van  temetve. 

Nem  szabad  kijelentenem, 
Mely  boldog  vagyok  ; 

S  hogy  ki  az  én  egyetlenem. 
Kiért  hervadok. 

Csak  a  néma  hold  mosolyog 

Rám  szemérmesen. 
Mikor  az  örömcsepp  ragyog 

Forró  szememen. 

A  SZOxVETTHEZ. 

Cypris  rózsalehellete 

Nemzett  Laura  ölén  téged,  alak  Szonett! 
Zengvén  lelkes  ezüstszavad, 

Megnyílt  a  buta  kor  százados  éjjele  ; 
Hellás  napja  dicsőn  derült, 

S  pseánt  ömledezett  a  Capitoliuni. 

Paeán!  újra  születsz  nekünk  ; 

Ott,  hol  Koosz  koszorús  húga,  az  ősz  Tokaj 
A  Bodrogra  könyöklik,  és 

Eos  lángjaival  keble  bujálkodik. 
Hallom  Dácia  halmain. 

Hallom  zengeni  már  aeoli  lantodat  ; 
Fürtöd  mádi  aranygerezd 

S  tündöklő  amazonpárta  ölelgeti. 

Üdvezllek  Helikon  kegye! 

Jer  csókold,  koszorúzd  a  te  Kazinczydat! 
Pólyád  szebb  örömébe  mártsd 

Lelkét,  cyprusidat  húrjaitól  kizárd. 
Múlass,  zengj,  enyelegj  vele! 

Vaucluse  s  Laura  leend  —  Széphalom  s  angyala. 


AMATHUS. 

Mit  főz  magában  Gallia  Sándora, 
S  a  zordon  éjszak  rettenetes  feje? 
Mely  öblöket  zár,  merre  tart  s  ront 
Anglia  nagy  koszorúsa,  Nelson? 

Nem  gondom.  így  volt,  így  marad  a  világ. 
Forr,  mint  az  ádáz  tengerek,  amidőn 
A  szélvészek  bércodvaiknak 
Vaskapuit  s  reteszit  leszórván. 

A  bús  haboknak  zúgva  rohannak,  és 
A  képtelen  harc  itt  hegj^eket  temet, 
Ott  új  világot  hoz  fel ;  —  egymást 
Váltja  örök  romolás  s  teremtés. 

Mint  a  setét  völgy  csermelye,  életem 
Elrejtve  lappang,  s  halkva  csörögdögél 
A  laurus-erdők  szent  homályin. 
Illatozó  Amathunt  ölében. 

Nincs  itt  kegyetlen  had  s  veszedelmes  érc, 
Melyért  halandók  véreket  ontanák  ; 
Nincs  itt  gonoszság  cimborája, 
Sem  nvomorúlt  fene  nagyravágyás. 

Itt  Ámor  ápol,  s  píeri  gyenge  szűz 
Nektárpohárt  nyújt  s  ambrosiás  kebelt, 
S  a  lelkes  élet  játszva  felleng 
Hesperidák  bibor  setherében. 


BÚCSÚZÁS. 

Elszakadsz  tőlem,  szeretett  barátném! 
Hasztalan  zárlak  kebelembe  :  eltűnsz, 
S  mint  az  álomkép,  örömim,  reményim 
Véled  enyésznek. 

Jaj !  sem  a  sérült  szerelem  nyögése. 
Sem  kegyességem,  sem  az  ég  hatalma 
Téged  énnékem  soha  vissza  többé, 

Vissza  nem  adnak. 

Élj  szerencsésen!  valamerre  fordulsz 
Légyen  áldásom  veled  és  vezérljen! 
Légyen  a  végzés  utain  szerelmünk 

Angyala  társad. 


Élj  szerencsésen,  s  ne  felejts  el  engem! 
Menj  az  eltartó  Pyrenéken  által, 
Menj  az  éjszaknak  havasin  keresztül, 
Csak  ne  felejts  el. 

Ott  is,  oh  ott  is  tied  e  sebes  szív. 
Mindenütt  kísér,  veled  él,  veled  hal : 
S  sárga  képemnek  halovány  vonásin 

Festve  neved  lesz. 


A  CSERMELYHEZ. 

Oh  csermely,  arra  térsz,  látom, 
Csendes  csörgedezéssel, 

Merre  az  én  sóhajtásom 
Repül  epedezéssel. 

Vedd  buzogó  könnyeimet 

Szapora  vizeidhez, 
S  vegjdtsd  bús  nyögéseimet 

Lassú  csörgéseidhez. 

Vidd  el  szomorú  zúgással 
Ama  kisded  kert  felé, 

S  nyögd  ki  egy  fohászkodással 
Szívem  kinek  szentelé. 

Tán  most  is  ott  mulatozik 
A  rózsák  árnyékában, 

S  rólam  nem  is  gondolkozik 
Kevély  nyugodalmában. 

Tán  habjaid  mosogatják 
A  szép  tündér  lábait, 

S  nem  tudja,  mint  csókolgatják 
Hív  könnyeim  tagjait. 

Mutasd  halvány  képemet 
Néki  tükröd  fényében, 

Mutasd  meg  égő  szívemet. 
Mint  vergődik  vérében. 

Mutasd  neki,  mint  hervadok, 
Szemem  miként  sírdogál, 

S  mondd,  hogy  érte  ellankadok, 
Mint  egy  gyenge  virágszál. 

Mondd  :  töltsön  kegyes  írt  sebhedt 
Lelkemre  hív  kezéből, 

Vagy  egy  szánakozó  cseppet 
Gördítsen  szép  szeméből. 


EGY  LEÁNYKÁHOZ. 

Régen  sóhajt  utánad 
Szívem,  kegyes  leányzó 
Régen!  de  ah,  nem  érzed 
Ámor  szelíd  hatalmát. 
Vigan  lebegsz  körültem, 
S  mint  a  Zephyr  tavaszkor 
A  rózsaillatokkal. 
Bájos  tekintetidben 
Vidám  öröm  sugárzik, 
S  mint  a  nap  égi  lángja 
A  bús  homályt  elosztja  : 
Tündér  szemed  mosolyogván, 
A  társaság  feléled. 
Minden  derül  tevéled. 
Minden  :  de  én,  de  oh  én 
Némán  lehajtom  elholt 
Orcámat,  és  szorongó 
Keblem  döbög,  szemem  sír. 

MÁSODIK   KÖNYV. 


VIRÁG  BENEDEKHEZ. 

Éván!  merre,  hová  ragadsz? 

Mely  szentelt  ligetek  boltjai  fednek  el? 
Tíbur  völgyei  rejtnek-e? 

Vagy  Lesbos  kiesűlt  berkeit  álmodom? 
Pindár,  Stesichor  isteni, 

S  Alcasus  magasabb  lantjai  zengnek  itt? 
Honnom  Flaccusa,  oh  Virág, 

Itt  szegdelsz  te  dicső  delphusi  ágakat. 
Itt  kent  fel  Polyhymniád, 

S  eddig  nem  töretett  hellai  szirtokon 
Nyitsz  utat,  koszorús  vezér, 

S  a  Vértest  Helikon  hangjai  töltik  el. 
Példád  élteti  mellemet. 

Jer,  jer,  légy  kalauz  pályafutásomon! 
Fáklyád  mennyei  lángjai. 

Mint  Pharus  lobogó  oszlopi,  fénylenek. 
Jer,  jer,  karjaidon  segélj 

ösvényedre!  akármerre  vezérlsz,  megyek. 


A  TUDOMÁNYOK. 

ALLEGÓRIA    PLATÓ    UTÁN.* 

Midőn  e  földet  elhagyá  Saturnus, 
S  a  nagy  Minden  keblébe  rejtezett, 
Két  égi  szűz  maradt  az  embereknél 
A  szent  Igazság  és  a  szűz  Szemérem, 

♦  Németből. 

Kik  mint  az  égnek  hív  küldöttjei, 
A  jámbor  népek  kormányit  vezették. 
Örök  békesség  és  aranyszabadság, 
Víg  ártatlanság  s  minden  égi  jók 
Lakoztak  vélek  a  boldog  világban. 

De  a  halandók  csakhamar  megunták 
Ezen  jóltévő  égi  védeket  ; 
Mert  sokban  ellentálltak  a  nagyoknak, 
A  büszke  nagyravágyás  kényeit 
S  a  rút  gonoszság  titkos  céljait, 
Mint  őrálló  bírák,  meggátolák  ; 
Melyért  is  ők  az  emberek  közül 
Kizaratván,  dicsőbb  hon  jókba  tértek. 
Már  így  sokkal  szebben  folyt  a  világ. 
Most  a  hatalmas  már  hatalmasabb  lett, 
A  víg  vígabbnak  érezé  magát, 
A  dús  pediglen  sokkal  gazdagabbnak. 

De  csak  rövid  volt  e  hiú  öröm. 
A  gyenge  csakhamar  kezdé  érzeni 
Kevély  nyomását  a  hatalmasoknak  ; 
Az  erő  nemlétét  pótolá  r;avaszság, 
S  rettentővé  lett  láthatlan  keze  ; 
A  sok  hasznos  csekély  romlása  által 
Kiszárad  a  bőség  s  dúskálkodás  ere  ; 
Fortély  ellen  fortély,  erőszak  ellen  erő, 
És  fegyver  ellen  fegyver  volt  szegezve  ; 
S  mármár  kiveszni  tért  e  balgatag  faj. 

De  megszáná  a  földet  Jupiter. 
Menj !  így  szólítja  bölcs  lyányát,  Minervát, 
Menj !  s  hozz  ki  táram  titkos  rejtekéből 
Észt  s  bölcseséget  e  vak  fajzatoknak. 
Nem  észt,  hanem  ravaszságot  lopott, 
S  csak  azt  adott  nekik  Japet  fia  ; 
S  most  a  Szemérem  és  a  szent  Igazság, 
Kiket  nekik  küldék,  ím  visszatértek. 

Készült  tehát  az  segis  asszonya 
A  bölcseség  dicső  szövétnekével 
A  földre  szállni,  és  az  embereknek 
A  tudomány  szent  kincsét  osztani. 
S  minthogy  saját  komolyságát  tudá, 
S  a  földi  gyarlóságot  ismeré  : 
Az  ő  ifjabb  s  vidámabb  húgait, 
A  nyájas  Múzsákat  küldé  elől, 
Hogy  készítsék  kedves  játékjaikkal 
A  vak  szilaj  lelkekhez  útjait. 

Díszlett  e  mód.  Mert  ámbár  voltak  oly 
Múzsák,  kik  a  kedveskedést  fölösleg 
Űzvén,  lettek  nagyok  kacér jai : 
De  mások,  kik  megtartották  tovább  is 
Az  ő  mennyei  ártatlanság  jókat, 
Az  emberekbe  szent  szikrát  leheltek, 
Kikben  tüstént  gyuladt  az  aetheri  rész, 
Mely  egy  rokon  kötél  az  égiekkel ; 
S  hálás  kezekkel  kezdek  elfogadni 
Minerva  égi  áldomásait. 

Most  láták,  hogy  dobzódások  veszély. 
És  a  pusztítás  ádáz  balgatagság  ; 
Hogy  minden  emberek  csak  egyneműek, 
S  mmden  közjó  az  egyesből  ered! 
Azolta  van  remény,  hogy  a  halandók, 
Mennél  több  fényt  nyernek  Pallas  kezéből, 
Annál  forróbban  fogják  majd  ölelni 
A  szent  Igazságot  s  a  hív  Szemérmet. 
S  akkor  majd  ismét  Krónos  boldogabb 
Századja  hozzánk  visszatér  az  égből. 

GÖRÖG  DExMETERHEZ, 

MIDŐN    A    KORONAHERCEG    NEVELŐJÉNEK 
VÁLASZTATOTT. 

1803. 

Mennyi  országok  s  koronák  reményét 
Vetted,  oh  boldog  nevelő,  kezedre! 
Mennyi  népnek  nyújt  bizodalmat  a  te 
Chironi  lelked! 

A  nagy  álláspont  köre  nem  telik  meg 
Áldozat  nélkül ;  de  ki  honja  híve, 
Mint  Görög,  mindent  mosolyogva  áldoz 
Honja  javának. 

Róma  undokját  s  Senecát  felejtsd  el! 
A  Nemes  legszebb  diadalmi  bére 
Minden  ádáznak  s  alacsony  tyrannak 
Kénye  felett  van. 

Konnidás  márványt  nyere  Parthenonban. 
Adj  Trajánt  nékünk  s  kegyes  Antonínust, 
Véreid  hálás  kebelébe  márványt 

Nyersz  te  s  örök  fényt. 

A  te  munkádnak  gyönyörű  gyümölcsét 
Századok  várják,  diadalmi  paeant 
Századok  zengnek,  s  maradékainknak 
Áld  maradéka. 

Hajdan,  óh  bús  sors!  nemesűlt  atyáink 
Mennyi  belső  tüz  s  fene  üldözések 
Ostorát  nyögték!  de  az  égbe  ért  már 
Ábeli  vérök. 

Már  ma  nem  félek.  Sem  idők  zavarja, 
Sem  gonosz  vádak  soha  fel  nem  oldják 
A  magyar  szívnek  kötelit.  Királyunk 
Ismeri  népét! 


ORCZY  ÁRNYÉKÁHOZ. 

Mely  méltó  koszorút,  mely  diadalmi  bért 

Adjon  néked  örök  míveidért  hazád? 

Oh  bajnok  s  koronás  mennyei  lantverö! 

Voltaire  érdeminek  szép  köszönet  vala 

Paris  tapsai  közt  a  fejedelmi  csók, 

Petrarcát  ragyogó  győzödelemszekér 

Jutalmazta  :  kinyílt  a  Capitolium 

Hellász  szüzeinek,  mint  mikor  a  világ 

Hódítói  előtt  zengtenek  ormai. 

Hát  Néked,  ki  az  ő  útjaikon  vezetsz 

Minket  Delphi  magasb  pálmavirányihoz, 

Oly  buzgón  törekedsz  s  gátokat  ostromolsz, 

Hogy  fáklyáddal  egünk  fellegeit  higítsd, 

És  napját  az  idők  lelke  szerint  emeld  — 

Néked  vájjon  ezért  lészen-e  pályabér? 

Vagy  tán  csak  csalatás  minden  előtörés? 

E  nép  nem  veti  el  már  soha  fékjeit 

S  vak  rögzése  örök  hályogiban  marad? 

Hagyján :  aki  úgy  élt,  mint  te  s  úgy  énekelt. 

Nem  kér  lelke  hiú  gyermeki  bábokat  ; 

önérzése  dicső  Pantheon  annak,  és 

A  jók  szíve  alatt  fenmaradand  neve  ; 

A  némult  ravatal  zárait  eltöri, 

S  a  villámvezető  sashoz  emelkedik. 

Nem  hal  meg,  ki  úgy  élt,  mint  te  Kazinczy,  nem ! 

Általküzdi  sötét  Aeacus  öbleit  : 

Mint  Alcídes,  erős  fegy\'erein  ledül, 

S  a  tűzből  az  Olymp  lángküszöbére  hág. 

A  MAGYAROKHOZ. 

Romlásnak  indult  hajdan  erős  magyar! 
Nem  látod  Árpád  vére  miként  fajúi? 
Nem  látod  a  bosszús  egeknek 
Ostorait  nyomorult  hazádon? 

Nyolc  századoknak  vérzivatarja  közt 
Rongált  Budának  tornyai  állanak, 
Ámbár  ezerszer  vak  tüzedben 
Véreidet,  magadat  tiportad. 

Elszórja,  hidd  el,  mostani  veszni  tért 
Erkölcsöd  :  undok  vipera- f aj zatok 
Dúlják  fel  e  várt,  mely  sok  ádáz 
Ostromokat  mosolyogva  nézett. 

Nem  ronthatott  el  téged  egykoron 
A  vad  tatár  khán  xerxesi  tábora, 
S  világot  ostromló  töröknek 
Napkeletet  leverő  hatalma  ; 

Nem  fojthatott  meg  Zápolya  öldöklő 
Századja,  s  titkos  gplkosaid  keze  : 
A  szent  rokonvérben  füresztő 
Visszavonás  tüze  közt  megálltál : 

Mert  régi  erkölcs,  spártai  férfikar 
Küzdött  s  vezérelt  fergetegid  között  ; 
Birkózva  győztél,  s  Herculesként 
Ércbuzogány  rezegett  kezedben. 

Most  lassú  méreg,  lassú  halál  emészt. 
Nézd  :  a  kevély  tölgy,  melyet  az  éjszaki 
Szélvész  le  nem  dönt,  benne  termő 
Férgek  erős  gyökerit  megőrlik, 

S  egy  gyenge  széltől  földre  teríttetik! 
így  minden  ország  támasza,  talpköve 
A  tiszta  erkölcs,  mely  ha  megvesz, 
Róma  ledül  s  rabigába  görbed. 

Mi  a  magyar  most?  —  Rút  sybaríta  váz. 
Letépte  fényes  nemzeti  bélyegét, 
S  hazája  feldúlt  védfalából 
Rak  palotát  he  verőhelyének. 

Eldődeinknek  bajnoki  köntösét 
S  nyelvét  megunván,  rút  idegent  cserélt, 
A  nemzet  őrlelkét  tapodja, 
Gyermeki  báb  puha  szíve  tárgya. 

Oh !  más  magyar  kar  mennyköve  villogott 
Atilla  véres  harcai  közt,  midőn 
A  félvilággal  szembe  szállott 
Nemzeteket  tapodó  haragja. 

Más  néppel  ontott  bajnoki  vért  hazánk 
Szerzője  Árpád  a  Duna  partjain. 
Oh!  más  magyarral  verte  vissza 
Nagy  Hunyadink  Mahomet  hatalmát ! 

De  jaj,  csak  így  jár  minden  az  ég  alatt! 
Forgó  viszontság  járma  alatt  nyögünk, 
Tündér  szerencsénk  kénye  hány  vet, 
Játszva  emel  s  mosolyogva  ver  le. 

Felforgat  a  nagy  századok  érckeze 
Mindent :  ledűlt  már  a  nemes  Ilion, 
A  büszke  Karthágó  hatalma, 
Róma  s  erős  Babylon  leomlott. 

A  MEGELÉGEDÉS. 

Nem  kér  chínai  pamlagot, 
Sem  márványpalotát  a  Megelégedés. 

Többszer  mulatóz  a  szegény 
Földmíves  küszöbén  s  durva  darócain, 

Mint  a  dáma  kigyöngyezett 
Keblén  s  ambroziás  meílpatyolatjain. 

Csendes  szalmafedél  alatt 
A  víg  pásztori  kor  gyermeki  közt  lakik  ; 

A  természet  ölébe  dől, 
Annak  nyújtja  kezét  s  mennyei  csókjait. 

FELSÖBÜKI  NAGY  PÁLHOZ. 

AZ   ORSZÁGGYŰLÉS  ALATT. 
1807. 

Már  midőn  a  föld  letapodva  hódol, 
S  Róma  felséges  geniussa  eltűnt. 
Mint  egy  őr  Cátó  feded  a  világot, 

S  mennyköveket  szórsz. 

A  közembernek  neve  vész  magával ; 
Kincs,  kevély  márványpaloták  homályba 
Dőlnek,  elmúlnak,  s  heverő  uroknak 
Híre  enyészik. 

A  derék  nem  fél  az  idők  mohától, 
A  koporsóból  kitör  és  eget  kér, 
S  érdemét  a  jók,  nemesek,  s  jövendő 
Századok  áldják. 

Láttalak  fényes  hadi  öltözetben. 
Látlak  országunk  ragj^ogó  gyűlésén  ; 
Ott  merő  Hektort  s  Kinizsit  mutattál, 
Itt  Cicerónk  vagy. 

Berzsenyi  Dániel  munkái.  3 

Ősz  atyáink  közt  tiatal  korodban 
Pálmaágakkal  koszorús  fejedre 
A  kitündöklő  magas  elme  s  lélek 
Égi  sugárt  vont. 

Nagy,  midőn  tündér  paripádra  szöktél, 
Nagy,  hazánk  kormányvezető  tanácsán 
Itt  az  érdempolc!  ez  az  égnek  útja, 
S  régi  magyar  dísz! 


AZ  ULMAI  ÜTKÖZET. 

1803.  október  14. 

Mit  hallok!  Árpád  honja  határain 
Ágyúk  dörögnek!  rettenetes  veszély 
Zúg,  mint  dagadt  felhők  morajjá 
S  Bosporusok  zokogó  nyögése. 

Egy  nagy  csapással  mindeneket  levert 
A  harc  s  dicsőség  kénye.  Napóleon, 
S  mint  Juppiter  mindent  lerontó 
Menny  köve,  egy  riadással  elszórt. 

Látom  hazámnak  fegyveres  őreit 
Rémült  futásban  ;  látom  az  éktelen 
Vert  had  zavarj  át  tébolyogya, 
S  Bécs  s  Pozsony  érckapuit  vivatlan 

Kitárva.  0  sors!  oh  csuda  nap!  mi  ez? 
Nincs  hát  remény  már?  —  Itt  az  idő,  magyar! 
Mely  majd  szabad-lelked-nem  ismert 
Jármot  akaszt  te  szilaj  n5^akadra. 

Nj'olc  száz  repült  el  már  Budavár  felett  ; 
Villámok  ádáz  zápora,  vérözön 

Toldúlt  s  rohant  rád  számtalanszor  : 
Ám  de  te,  mint  az  egekbe  ötlő 

Kriváii,  mosolygál  a  zivatar  között. 
Rémíthetetlen  melled  acélíalat 
Vont  fel  körülte,  s  vakmerően 
A  haragos  buzogányt  ragadván 

Gigászerővel  harcra  szegült  karod. 
Vívtál  ezerszer  többel  ezer  csatát ; 
Menj,  most  mutasd  meg  Zrínyi  lelkét 
Zrínyi  dicső  remekét,  halálát! 

Merj !  a  merészség  a  fene  fátumok 
Mozdíthatatlan  zárait  átüti 
S  a  mennybe  gyémánt  fegyverével 
Fényes  utat  tusakodva  tör  s  nyit. 


FÉLTÉS. 

A  bezárt  Danáét  érctorony  és  acél- 
Závárok  s  iszonyú  őrebek  őrizék. 
A  pajkos  Szerelem  mint  kacagott  ezen! 
Mert  ő  csak  mosolyogva  győz. 

Féltő!  tompa  szemed  látta-e  míveit? 
Állítsd  meg,  nyomorult,  a  dagadó  Dunát, 
Gátold  meg  Boreász  vad  dühe  harcait 
S  a  villám  rohanó  tüzét! 

A  tündér  Szerelem  befedi  a  napot 
S  Árgus  száz  szemeit ;  majd  lebegő  Zephyr, 
Majd  szélvész  s  fenevad.  Fojtva  erősödik, 
Mint  a  puskapor  és  harag. 

HORATIUSHOZ. 

Róma  felséges  szavú  Pindarussa, 
Flaccus!  eldőlt  már  az  Olympig  ötlő 
Róma,  s  a  roppant  Capitóliumnak 

Szent  tüze  elhunyt. 

Ám  te  élsz  most  is!  neved  és  Caménád 
A  dicsőségnek  tetején  ragyognak. 
A  halandóság  köde  fel  nem  érhet 
Fényes  egedre. 

Oh  te  buzdítsd  fel  magas  énekeddel 
Gyenge  Múzsámat!  te  emeld  magadhoz 
Lantomat!  fűzd  rá  tüzes  ömledésed 

Aetheri  szárnyát  : 

Hogy  tehozzád  felvigyen,  és  tevéled 
Tíburod  csendes  ligetébe  rejtsen, 
Hol  te  oly  sok  szép  örömet  találtál 
Blandusiádnál. 

Ott  taníts  engem  nemes  érzeményid 
Tiszta  forrását  buráimra  csalni ; 
Ott  taníts  :  mint  kell  az  idővel  élni 
S  bölcsen  örülni. 

Ott  taníts  nyugodt  megelégedéssel 

A  dicső  virtus  menedéköléből 

A  vad  orkánok  s  habok  üldözését 

Nézni  mosolyogva. 

AZ  ELET  DELE. 

Felhágsz  éltem  napja,  eged  délpontjára, 
Ragyogva  omlik  rám  fényed  hév  sugara. 
S  ah  tudom!  valamint  fölért  szép  delére, 
Szintoty  gyorsan  leszáll  nyugovóhelyére 
Hanyatló  pályád! 

Nem.  volt  ekkorig  is  felhőtlen  futásod  : 
De  hamar  felderűit  rövid  elhunj^ásod. 
Csak  azért  rejtezel  néha  fellegekben, 
Hogy  fátyolod  alól  annál  kedvesebben 
Mosolygjon  orcád. 

Nem  adtál  szüntelen  tüskétlen  rózsákat, 
Nem  lengettél  mindég  lágy  Etésiákat  : 
De  adtál  víg  elmét,  erőt,  barátságot. 
Angyali  érzessél  tölt  édes  órákot 
Cypris  ölében. 

Mit  várjak  ezután,  nem  látom  előre  ; 
Könnyes  szemmel  nézek  a  múltra  s  jövőre 
Annak  örömeit  sírva  emlegetem, 
Ennek  komor  képét  előre  rettegem 
Setét  ködében. 


KISHEZ. 

Nézd  :  az  igaz  Virtus  feláldozza  magát, 
S  nem  kéri  senkitől  érdeme  jutalmát. 

Mert  azt  magában  érzi. 
A  bajnok  mosolygva  rohan  a  halálnak  ; 
Hogy  vére  gyümölcsöt  teremjen  honjának. 

Éltét  örömmel  végzi. 

A  bölcs,  kebeléből  szívét  kiszakasztja, 
Néma  falak  között  hervad  arculatja. 

Fejét  mély  gond  epeszti  ; 
Álmatlan  szemei  mécseknél  virradnak, 
Kizárja  örömit  a  ragyogó  napnak  : 

Az  áldást  úgy  terjeszti. 

Barátom!  érzed-e?  Képed  festegetem, 
De  el  nem  érheti  eléggé  ecsetem 

Az  eredeti  szépet. 
Bölcselkedő  Múzsád,  sokratesi  lelked 
Mennyei  kincseit  rózsák  közé  rejted. 

Hogy  megfoghasd  a  szívet. 

Te  Schiller  mélységét,  Matthisson  hímzését 
S  a  tíburi  phoenix  magas  ömledését 

Egy  alakban  mutatod  ; 
Bájos  színnel  fested  az  erkölcs  szépségét, 
Az  álorcás  bűnnek  felfeded  rút  képét, 

S  tőreit  elszaggatod. 

Az  észt  az  érzéshez  remeken  csatolod  ; 
A  csapongó  elmét  szelíden  oktatod. 

Mint  fellengjen  az  égen. 
Nagy  érdem  :  de  bérét  e  föld  meg  nem  adja. 
Csillagkoronáját  csak  ottfen  várhatja 

Mnemosyne  kebelében. 


BÚCSÚZÁS  KEMENES-ALJÁTÓL. 

Messze  sötétedik  már  a  Ság  teteje, 
Ezentúl  elrejti  a  Bakony  erdeje. 

Szülőföldem,  képedet  : 
Megállok  még  egyszer,  s  reád  visszanézek. 
Ti  kékellő  halmok!  gyönyörű  vidékek! 

Vegyétek  bús  könnyemet. 

Ti  láttátok  az  én  bölcsőmnek  ringását, 
S  ácsorgó  ajakam  első  mosolygását 

Szülém  forró  kebelén  ; 
Ti  láttátok  a  víg  gyermek  játékait, 
A  serdűlő  ifjú  örömit,  gondjait 

Éltem  vidám  reggelén. 

Mélyen  illetődve  búcsúzom  tőletek  ; 
Elmegyek  :  de  szívem  ott  marad  véletek 

A  szerelem  láncain, 
Hímezze  bár  utam  thessali  virulmány. 
Koszorúzza  fejem  legdicsőbb  ragyogvány 

A  Szerencse  karjain  ; 

Bánatos  érzéssel  nézek  vissza  rátok, 

Ti  szelíd  szerelmek  s  vidám  nyájasságok 

örömmel  tölt  órái! 
Nem  ád  vissza  nékem  már  semmi  titeket  I 
Evezzem  bár  körül  a  mély  tengereket. 

Mint  Magellán  gályái. 

Ó  gyakran  a  szívnek  édes  ösztöneit, 
S  tárgyaihoz  vonzó  rózsaköteleit 

Egy  tündér  kép  elvágja! 
A  szilaj  vágyások  gígási  harcait, 
E  bujdosó  csillag  ezer  orkánjait 

Bevont  szemünk  nem  látja. 

Hív  szívünk  csendesebb  intésit  nem  halljuk, 
Az  előttünk  nj-íló  rózsát  letapodjuk, 

Messzebb  járnak  szemeink  ; 
Bámulva  kergetjük  álmunk  tarka  képét, 
örökre  elvesztjük  gyakran  éltünk  szépét, 

S  későn  hullnak  könnyeink. 

KESZTHELY. 

Itt  a  kék  Balaton  partja  virányain, 
Hol  minden  mosolyog,  mint  az  aranyvilág, 
Hol  dús  búzakalász  rengedez  a  mezőn, 
S  a  halmok  koszorús  oldalain  ragyog 
A  százféle  gyümölcs  s  a  zamatos  gerezd  : 
Itt,  a  keszthelyi  zöld  parton  emelkedik 
A  csendes  Helikon.  Jőjetek,  ó  szelíd 
Áon  szüzei!  és  verjetek  itt  lakást! 
Nézzétek,  mi  kies  sorhegy  ölelgeti 
A  tér  telkeit  és  a  vizenyős  lapályt  ; 
Itt  leltek  gyönyörű  thessali  berkeket. 
Bércforrást,  susogó  völgyeket  és  homályt. 
Gyakran  mulatóz  itt  zöld  hinarak  között 
Nereus,  sáskoszorús  nymphaleányival  ; 
Gyakran  zengeti  itt  Árion  énekét 
A  hold  fénye  alatt  gerjedező  vizén. 
S  nézzétek,  hol  ama  már  feketült  falak 
Látszatnak,  menedékváratok  ott  vagyon  : 
Ott  vár  titeket  egy  bölcs,  s  kebelébe  zár 
Egy  nagy  férfi,  kinek  lelke  perikiesi 
Századnak  született,  s  aki  virágkorát 
Rómának  ragyogóbb  szinre  derítené. 


BACCHUSHOZ. 

A  te  rettentő  karodat  Lykurgus, 
Véste,  és  Pentheus  letörött  királyi 
Polca,  s  vad  Rhaekus  szomorú  halála 
Hirdeti,  Éván. 

Hát  reám  mit  sújt  haragod,  hogy  eddig 
Édes  áldásod  megutálva  néztem, 
S  éltető  lángját  poharadnak  ajkam 
Még  nem  izélte? 

Megvetőd  lelkét  örökös  komoly  gond, 
Néma  bágyadtság,  megölő  hidegség 
Gyötri,  s  e  szép  föld  örömit  mogorva 
Homloka  fojtja. 

Ám  de  kit  Cypris  kegyel,  és  Caména 
Lelkesít,  nem  kér  örömet  tetőled ; 
Égi  nektárt  nyújt  Aganippe  néki 
Ámor  ölében. 


TÉTI  TAKÁCS  JÓZSEFHEZ. 

Édes  éneklő!  ligeten,  virágon 
Andalog  Múzsád  vegyes  illatok  közt, 
Ám  de  nem  mint  egy  üresen  csapongó 
Lepke  tavasszal. 

Mézet  és  nektárt  szedegetsz  te,  mint  méh. 
Minden  elrejtett  violán  s  kükürcsön  ; 
Halkva  döngécselsz,  de  szelíd  húrodról 
Aetheri  hang  foly. 

Szívét  és  elmét  magasít  Caménád, 
Sokrates  karján  mosolj^ogva  oktat, 
A  vidám  Erkölcs  s  vezető  Okosság 
Kincseit  osztja. 

Aki  a  széppel  köti  össze  a  jót, 
Oh  Takács,  az  bölcs,  az  igaz  poéta. 
Ez  dicső  érdem,  s  ez  az  égi  bélyeg 
A  remek  elmén. 

A  FELKÖLT  NEMESSÉGHEZ. 
1805. 

Mint  majd  midőn  lángszárnyakon  eljövend 
A  nagy  birónak  Cherubim  angyala, 
És  kürtje  harsány  hangja  a  mély 
Sírba  leszáll  hidegült  porunkhoz  ; 

Mindenfelé  dob  s  tárogató  riad  : 
Ügy  tetszik  elhunyt  párducos  őseink 
Támadtanak  fel  hamvaikból 
Véreiket  fedező  karokkal. 

Toldúlva  jőnek  bajnoki  népeink  : 
Erdély  kegyetlen  székelyi,  a  fene 
Hajdúk,  az  áldott  tér  mezőkben 
Megfeketült  haragos  kunokkal 

Az  ütközet  közt  állni  tudó,  kemény 
Horvátok  és  vad  rácok  erős  hada 
Táborba  szállott,  hogy  kövesse 
A  magyarok  rohanó  lovagját. 

örvendj  hazám!  nézd  :  mennyi  jeles  sereg 
Kész  érted  önkényt  ontani  életét. 
Ó  bátran  örvendj!  mert  megőrzik 
Hantjaidat  született  vitézid! 

Magyar  nemes  vér  bére  jutalma  vagy, 
Vérző  magyar  kar  tárta  meg  eddig  is, 
Csak  hív  szülöttid  vérpatakja 
Aradozand  ezután  is  érted. 

Nézd,  mint  buzognak  szép  deli  ifjaid ; 
Mind  annyi  harcost  s  Marst  mutató  vitéz 
Tüzelg  szemökből ;  felkelend  még 
Bdiori.  s  él  Kinizsink  ezekben! 

Tud  győzni  e  nép!  Attila  magva  ez! 
Ez  dúlta  Árpád  liajdani  harcain 
A  föld  legelső  tartomán5át, 
S  láncra  fűzé  sok  ezer  vitézit. 

E  nép  csatázott  nagy  Hunyadink  alatt, 
Mikor  kevély  Bécs  tornya  lerontatott, 
S  roppant  Budának  győzhetetlen 
Ormai  közt  diadalmi  kürt  szólt. 

Hát  bölcs  királynénk,  Trézia!  trónusod 
Nem  a  magyar  szív  vívta  ki  Pálfyval? 
Nem  a  magyar  s  Nádasdy  kardja 
Tette  dicső  koronád  fejedre? 

Hat  nagy  királyok  fegyvere  omla  rád, 
Tűzláng  borítá  Ausztria  tájait, 
S  nem  volt  ki  terhed  Herculesként 
Tartsa  :  egész  birodalmad  ingott. 

S  ím  mint  midőn  bús  Aeolus  éktelen 
Barlangja  torkát  Kaukázus  oldalin 
Feltárja  s  ádáz  szélvészekkel 
Fellegeket  hasogatva  pusztít. 

Felkél  az  ébren  szunnyadozó  magyar, 
S  elszórja  villámkardja  eged  ködét  ; 
Megtörte,  földhez  verte  mint  egy 
Bellerophon,  hat  agyú  Chimaerád.* 

Menj,  mint  vitéz  faj !  Nézd,  mikor  a  vadak 
Királya  felkél  Júba  vadonjain. 
Szavára  megrémül  az  erdő, 
S  futnak  ezer  vadak  odvaikba! 

Toldy  kiadásában  itt  a  következő  versszak  áll  még  : 

Menj  hát,  vitéz  faj !  őseid   Istene 
Legyen  vezérlöd  vérözönid   között! 
Rakj  zöld  borostyánt  kalpagodra. 
Vagy  nemesen   pazarold  el  élted. 

HERCEG  ESZTERHÁZY  MIKLÓSHOZ, 

MIDŐN  A  SZOMBATHELYI  TÁBORBAN  COMMANDÍROZÁ 
A  NEMESSÉGET. 

1797. 

Árpád  virágzó  magva  te,  fő  magyar! 
Eldődeidnek  fegy\'ere  népeket 

Győzött,  s  hazánkért  számtalanszor 
A  viadal  mezején  csatázott. 

Ok  voltak  a  harc  vérzivatarjain 
S  a  béke  napján  bölcs  vezetők,  atyák, 
S  kormányra  termett  őrszemekkel 
Szélvészeket  zabolázva  tartók. 

Mely  áldozat  volt  a  vezekényi  harc! 
Bús  tisztelettel  könnyezi  a  magyar 
Négy  bajnok  Eszterházy  véres 
Porba  kevert  ajakit,  halálát. 

Láttam  tebenned  buzgani  verőket, 
S  orcádra  öntött  nemzeti  leiköket  : 
Láttam  szemed  villámsugárát, 
S  ősi  dicső  vasadat  kezedben. 

Rémülve  megszűnt  a  fene  háború. 
Int  a  kegyetlen  tengerek  Istene 
Képével  a  forró  haboknak, 
S  tűnik  az  Oceanus  dagálya. 

Szép  a  borostyán  s  győzödelemszekér, 
Szép  a  vitéznek  sebhelye  homlokán. 
Félisten,  a  kit  nimbusával 

A  hatalom  s  tudomány  ragyogtat. 


45 


Minden  nagy  és  szép,  mel^^et  az  ó  vilá^ 
És  e  jelenkor  mívei  közt  csudálsz  : 
Bajnok,  dicsőség,  fényes  ország  : 
A  tudomány  gyönyörű  gyümölcse. 

Ez  hozta  mennyből  földre  az  isteni 
Szikrát,  ez  oldott  a  butaság  alól. 
A  bölcs  Athenaet  s  győzhetetlen 
Róma  fejét  ez  emelte  égre. 

Hát  nemzetednek  mért  fakad  ily  soká 
A  rég  óhajtott  laurus?  Ezer  nemes 
Vállvetve  törtet  s  gátokat  ront ; 
Ah  de  acélhegyek  állnak  ellent! 

Téged,  hatalmas  herceg!  az  Istenek 
Fő  plocra  tettek  :    véreidet  segélld ! 
Vidd  a  dicsőség  templomához  : 
S  ajtaja  zárva  lehull  előtted. 


A  MAGYAROKHOZ. 

1S07. 

Forr  a  világ  bús  tengere,  ó  magyar! 
Ádáz  Erinnj's  lelke  uralkodik, 
S  a  föld  lakóit  vérbe  mártott 
Tőre  dühös  viadalra  készti. 

Egy  nap  lerontá  Prusszia  trónusát. 
A  balti  partot  s  x\dria  öbleit 
Vér  festi,  s  a  Cordillerákat 
S  Haemusokat  zivatar  borítja. 

Fegyvert  kiáltnak  Baktra  vidékei, 
A  Dardanellák  bércei  dörgenek, 
A  népek  érckorláti  dőlnek, 
S  a  zabolák  s  kötelek  szakadnak. 

Te  Títusoddal  hajdani  őseid 
Várába  gyűltél,  hogy  lebegő  hajónk 
A  bölcs  tanács  s  kormány  figj'elmén 
Állni  tudó  legyen  a  habok  közt. 

Ébreszd  fel  alvó  nemzeti  lelkedet! 
Ordítson  orkán,  jőjön  ezer  veszély  : 
Nem  félek.  A  kürt  harsogását, 
A  nyihogó  paripák  szökését 

Bátran  vigyázom.  Nem  sokaság,  hanem 
Lélek  s  szabad  nép  tesz  csuda  dolgokat. 
Ez  tette  Rómát  föld  urává, 

Ez  Marathont  s  Budavárt  híressé. 


A  FELKÖLT  NEMESSÉGHEZ. 

A  SZOMBATHELYI  TÁBORBAN. 
1797- 

Él  még  nemzetem  Istene! 
Buzgó  könnyeimen,  szent  öröm,  ömledezz! 

Állsz  még,  állsz,  szeretett  hazám! 
Nem  dőlt  még  alacsony  porba  nemes  fejed ! 

Méltán  búslakodám  előbb, 
Hogy  hérosz  eleid  nyomdokiból  kitérsz, 

S  régen  félt  veszedelmidet 
Rád  húzzák  netalán  majd  buta  korcsaid. 

Hála!  mást  mutat  e  sereg, 
Mely  most,  régi  magyar  módra,  nyeregben  ül. 

Nem  szállt  Trója  alá  soha 
Ily  szép  spártai  had,  sem  Hunyadinak  kevély 

Zászlóit  nem  emelte  volt 
Rettentőbb  hadi  nép  Bécs  letörött  falán. 

Csak  sast  nemzenek  a  sasok, 
S  nem  szül  gyáva  nyulat  Núbia  párduca. 

Thétis  mgy  tia  nem  maradt 
Chironnál,  mikoron  kardra  veté  szemét  : 

Árpád  vére  se'  hűlhet  el, 
Ámbár  rég  heverész  a  puha  pamlagon. 

Nézd  :  most  felköti  fegyverét, 
Csákóján  lobogó  kolcsag  emelkedik. 

Buzdító  katonás  ruhát 
Öltvén,  lelke  nemes  lángja  kigerjedez. 

Majd  kardjára  felesküszik. 
Mindent  ront  s  megemészt,  mint  heves  Afrika 

Búsult  tigrise,  amidőn 
Ordít  kölykeiért  s  körme  viaskodik. 

Majd  felkelnek  alattad  is, 
Oh  József!  nagyanyád  Trézia  bajnoki, 

S  bátran  mégy,  szeretett  vezér, 
A  jégálpeseken  s  Adria  öblein. 

E  nép  nem  gyülevész  csoport. 
Nem  rabbérbe  emelt  bús  buzogányt  keze. 

önként  áldoz  ez  életet, 
S  horgas  kardja  kövér  hantjaiért  hasít. 

Míglen  hősi  bibor  süveg 
Tündöklik  fejeden,  Hunnia  csillaga, 

Eszterházy,  dicső  magyar! 
Míg  győző  eleid  pallosa  combodon 

Csattog  :  győzni  fog  a  magyar, 
S  Andrásnak  ragyogó  napjaié  nem  menend. 


WESSELÉNYI  HAMVAIHOZ. 

1810. 

Leomlom  én  is  szent  porodon,  nemes! 
A  jókkal  együtt  könnyeket  áldozok, 
S  hamvvedredet  bús  cyprusággal 
Illeti  Melpomeném  zokogva. 

Nem  úgy  jelentél  meg  te  hazád  egén, 
Mint  egy  szökőfény,  mely  mosolyog  s  kivész, 
Mint  egy  szivárvány  tarka  párák 
Kölcsönözött  ragyogásaikkal : 

Te,  mint  az  orkán  s  mint  az  olympi  láng, 
Megráztad  a  gőztorlatok  alpesit  ; 
S  villámszavad  megszégyeníté 
A  gonoszok  s  cudarok  dagályát. 

A  jók  csudáltak,  mint  az  Egész  javát 
Titkon  segítő  mennyei  tüneményt : 
Neved,  dicsőült  Wesselényi, 
Rettenetes  vala  és  imádott. 

Ritkán  talál  itt  enyhhelyet  a  derék. 
A  virtus  útját  szörnyetegek  lesik  : 
Pályája  küzdés  ;    ám  de  végre 
Talpa  alá  szegi  a  chimaerát. 

Mint  hajdan  a  szép  Aethra  jeles  fia. 
Felbírtad  ifjú  karral  az  éktelen 
Márványt ;  s  atyáid  pallosával 
Győzödelem  vezetett  az  égbe. 

Tekints  le  hozzánk  hős  eleid  közül! 
Lebegj  körültünk,  légy  szeretett  hazád 
Védlelke,  s  óh  add  vissza  fényes 
Díszeidet  deli  magzatodban! 


GRÓF  FESTETICS  LÁSZLÓHOZ. 

1809. 

Kevély  örömmel  kérkedik  a  magyar 
A  Festetics  név  tölgykoszorúival ; 
Kevély  örömmel  látja  rajtad 
Híres  atyád  deli  lelke  mívét, 

Nagyságos  ifjú!  Bölcs  nevelőd  keze 
Bélyegzi,  látjuk,  már  feselő  korod  ; 
S  méltó  remekkel  gazdagítja 
Benned  örök  neve  Pantheonját. 

Dicső  előkép  várja  figyelmedet. 
Nagyságra  hínak  minden  előjelek. 
S  nem  kétli  Pannon,  hogy  te  léssz  majd 
Legnemesebb  fia,  híve,  dísze  : 

Akár  szilaj  mén  vért  s  hadi  port  dagaszt 
Alattad  a  megtört  csatarend  előtt. 
Akár  mosolygó  Keszthelyedben 
Élj  az  igaz  nagyok  enyhelyében. 

Megnyílt  előtted  fényes  Olympiád. 
Indulj  vezéred  zöldkoszorús  nyomán, 
A  nem  halandók  pályabérét 
A  haza  szent  kéziből  kinyerni. 

A  nagyra  termett  áldozatokban  él. 

Felmúlja  bezárt  léte  határait, 
A  századok  bús  omladékin 
^?;;-"Állva  marad,  s  az  örök  tünésnek 

Fennen  parancsol,  s  megtöri  a  halált. 
Köz  lelkeket  fojt  a  buta  semmiség 
A  Tartarus  mély  tengerébe, 
S  híröket  és  nevöket  kitörli. 

A  kincs  ha  bájol  porcsapodárokat, 
Büszkén  körűinéz  a  sybarita  kény. 
Mint  egy  aranyborjút  imádják 
A  cudarok,  de  kacagja  a  bölcs. 

A  nagy  csak  a  jók  tiszteletére  vágy. 
Melyet  nem  a  fény  bábja  szerez,  hanem 
A  virtus,  amely  nagy  nemének 
Cím  jelhez  magasítja  lelkét. 

Berzsenyi  Dániel  munkái. 

Ezt  áldja  méltán  s  hirdeti  a  \'ilág. 
Minerva  gyémántaegise  befedi. 
Mely  Juppiter  villáma  mérgét, 
Mint  valamely  buta  zajt,  elosztja. 


A   BALATONI   NYMPHA 

GRÓF  TELEKI  LÁSZLÓHOZ, 

MIDŐN    A    BALATONRA  SZÁLLOTT. 

l8l2. 

Üdvezllek,  Teleki,  nádligetim  között, 
S  vígan  nyújtom  ezen  tölgykoszorút  neked. 
Vígan  zengeti  el  nádsipom  énekét, 
S  e  szent  csészeviz  áldozik. 

Hősek  magva!  nemed  tiszteli  a  magyar  : 
Él  még  benned  ama  régi  Szilágyi  ver, 
Mely  Pannon  letörött  thrónusa  talpkövit 
Még  egyszer  lerakd  dicsőn 

Corvinban,  ki  hazánk  Bellerophonja  lett, 
S  a  vakságba  merült  századok  éjjelén 
A  mennyből  lehozá  Delphi  szövétnekét, 
S  meggjmjtá  Buda  ormain. 

Ennek  fénye  fajod  nemzeti  bélyege. 
Ez  buzgatta  ama  főpapi  lantverőt 
Pécs  szent  erdeiben,  szent  palotáiban, 
S  ez  gerjeszti  te  melledet. 

Minős  rejteke  volt  a  te  nagy  iskolád  : 
A  villám  ura  ott  iktata  Parthenon 
Felsőbb  pitvariba,  s  beavatott  szemed 
Függött  palladiumjain. 


Láttad  Deukaledon  fennen  uralkodó 
Hullámit  s  koronás  Albion  árbocit, 
A  bölcs  nép  felemelt  lelke  csudáit,  és 
A  törvény  diadalmait. 

Lásd  e  tájakat  is,  melyeket  e  napon 
Kormányodra  bizott  a  haza  Istene  : 
Nézd  a  puszta  virányt  s  tunguzi  vad  lakost, 
S  a  szörnyek  fene  nyomdokit.  — 

Nem  tenger,  nem  egyéb  helyhezet  alkotá 
A  nagy  népeket  és  nagy  birodalmakat  : 
Minden  nép,  ha  javát  ismeri,  nagy,  szabad 
S  boldog  minden  időn  s  helyen. 

A  nép,  hogyha  szabad  s  virtusi  nincsenek, 
Gyermek,  mely  kéziben  kést  s  üszököt  visel 
S  egy  rút  törpe,  gigászkarddal :  az  éget,  öl 
B>.  vázkép  s  kacagást  okoz. 

A  fényes  Latium  s  Sparta  kevély  feje 
A  virtus  meredek  bércein  ötle  fel ; 
Pallás  fegyvere  nyit  utat  oda,  s  lehull. 
Amit  nem  fedez  aegise. 

Tedd  a  durva  getát  a  Tiberishez,  és 
A  hét  hegy  lakosit  Bosporus  öblihez  : 
Barlang  lészen  amott  a  Capitólium, 
S  itt  új  Róma  emelkedik. 

Menj !  megcsillapodott  a  zaj  előtted,  és 
Szendergő  suhogás  váltja  fel  a  morajt  ; 
Nézd  a  kék  Badacsony  lassú  Fa  vont  leheli, 
S  nem  küzd  a  Tihany  ősz  foka. 

BÁRÓ  PRÓNAY  SÁNDORHOZ. 


Mint  a  szerencsés  harcos,  Olympián, 
Kit  megtapsol  egész  Graecia,  s  Pindarus 
Megzeng,  magát  félistenekhez 
Méri,  s  az  ég  özönébe  fürdik  : 

Mosolygva  nézi  lelkesedett  szemem 
A  hősek  ragyogó  szobrait  és  halált, 
Mióta  tőled  pályabért  nyert 

Oh  haza  bölcs  fia!  szűz  Caménám. 

Győztem!  lezárták  combaim  a  fövényt, 
Izzadt  fürteimen  szent  olajág  lebeg, 
Nevem  kivívtam  mél}^  porából, 
S  általadám  maradékaimnak. 

Hová,  hová  ránt  ömledező  hevem? 
Oh  érzem  gyönyörű  bérem  egész  becsét, 
Érzem,  tetőled  nyerni  laiirust 

Mely  diadal  s  mi  kevély  dicsőség! 

Tőled,  ki  a  jót  tiszteled  és  nemest, 
S  általhatsz  az  igazt  fátyolozó  szinen, 
Mely  annyi  visszás  képzetekkel 
Tölti,  zavarja  szemünk  homályát  ; 

Tőled,  ki  pályánk  tárgyait  ismered. 
És  nagy  fényű  atj^ád  s  híres  ipad  szerint 
Ösztönt,  paizst,  tőrt  nyújtva  munkálsz 
A  haza,  nyelv  s  tudomány  ügyében. 

Jer,  jer,  borulj  le  Pythia  zsámolyán, 
S  honnunk  Isteninek  áldozatot  vigyünk 
Te  tulkokat,  bort,  drága  myrrhát, 
Én  amarant-koszorút  s  virágot. 

BARÁTIMHOZ. 

Én  is  éreztem,  s  tüzesen  szerettem. 
Éltem  a  szép  föld  örömit,  barátim! 
Barna  fürtim  közt  szerelem  s  vidámság 
Myrtusi  nyíltak. 

Repdezett  szívem  kies  édenében  : 
Mint  ama  boldog  ligetek  lakója, 
Már  midőn  a  porkötelet  lerázta 
Lethe  virányin. 

A  szilaj  lélek,  rekeszét  kitörvén, 
A  nap  útján  túl  magasan  csapongott, 
S  mint  az  aetherben  lakozó  rideg  sas 
Földre  se'  nézett. 

Mennyi  tündérbáj  s  ragyogó  kilátás, 
Mennyi  andalgó  öröm  és  reménység 
Rengetett,  édes  Csalatás!  öledben 
Mágus  erővel. 

Álmaim  tűnnek,  leesik  szememről 
A  csalárd  fátyol,  s  az  aranyvilágnak 
Rózsaberkéből  sivatag  vadon  kél 
Zordon  időkkel : 

Hol  csak  a  külszín  fedi  a  valóság 
Puszta  országát  bibor  állepelben  ; 
Ámde  a  bölcsnek  beható  szemével 
Játszani  nem  mer. 

Látja  a  Virtust  letapodva  nyögni, 
Látja  a  Bűnnek  koronás  hatalmát, 
Sokrates  méregpoharát,  s  Tibérnek 
Trónusa  mocskát  ; 

Látja  és  keblét  szomorún  bezárja  ; 
Nem  szeret  semmit,  de  nem  is  gyűlölhet  ; 
Szíve  óhajt  még,  de  üres  vadonban 
Hal  ki  nyögése. 

FOHÁSZKODÁS. 

Isten!  kit  a  bölcs  lángesze  fel  nem  ér, 
Csak  titkon  érző  lelke  óhajtva  sejt  : 
Léted  világít,  mint  az  égő 
Nap,  de  szemünk  bele  nem  tekinthet. 

A  legmagasb  menny  s  aether  Uránjai, 
Melyek  körülted  rendre  keringenek, 
A  láthatatlan  férgek,  a  te 
Bölcs  kezeid  remekelt  csudái. 

Te  hoztad  e  nagy  Minden  ezer  nemét 
A  semmiségből,  a  te  szemöldököd 
Ronthat  s  teremthet  száz  világot, 
S  a  nagy  idők  folyamit  kiméri. 

Téged  dicsőít  a  Zenith  és  Nadír. 
A  szélvészek  bús  harca,  az  égi  láng 
Villáma,  harmatcsepp,  virágszál, 
Hirdeti  nagy  kezed  alkotásit. 

Buzgón  leomlom  színed  előtt,  dicső! 
Majdan  ha  lelkem  záraiból  kikél, 
S  hozzád  közelb  járulhat,  akkor 
Ami  után  eped,  ott  eléri. 

Addig  letörlöm  könnyeimet,  s  megyek 
Rendeltetésem  pályafutásain, 
A  jobb  s  nemesb  lelkeknek  iitján, 
Merre  erőm  s  inaim  vihetnek. 

Bizton  tekintem  mély  sirom  éjjelét! 
Zordon,  de  ó  nem,  nem  lehet  az  gonosz, 
Mert  a  te  munkád  :    ott  is  elszórt 
Csontjaimat  kezeid  takarják. 

HARMADIK   KÖNYV. 

A  MÚZSÁHOZ. 

Szelíd  Múzsa!  ki  keblemet 

Égi  lángra  gerjeszted, 
Felvonsz  a  porból,  s  szememet 

A  nap  felé  függeszted  ; 

Ki  mennyei  balzsamiddal 

Óntözgeted  fejemet, 
S  örökké  zöld  pálmáiddal 

Feded  bé  ösvényemet  ; 

íme  oltárodra  nyújtom 

E  pindusi  szálokat, 
Tömjénem,  myrrhám  meggyújtom, 

Fogadd  el  illatjokat ! 

Te  vetted  fel  karjaidra 

Gyenge  észten deimet, 
Te  o'sztod  fel  vállaidra 

Még  most  is  terheimet. 

Ha  a  gond  jeges  kezei 

Szívemet  elcsüggesztik, 
Aon  myrtusligetei 

öledben  felélesztik. 

Ha  balsors  zivatarain 

Reszketnek  kormányaim, 
Ilissus  virulmányain 

Rengetnek  szép  álmaim. 

Az  ifjúság  örömei 

Lassanként  elrepülnek, 
A  szép  orca  kellemei 

Komor  ráncokra  gyűlnek. 

Ami  most  ifjú  szivünknek 

Érzeményit  bájolja, 
Utóbb  hideg  értelmünknek 

Homlokát  megráncolja. 

Minden  gyönyörű  Tempéink 
Lassanként  elhervadnak, 

Legforróbb  képzelményeink 
Egyszerre  majd  megfagynak 

De  te,  kegyes  tündér,  végig 
Ragyogsz  bús  éjtszakánkon, 

S  a  Lethe  csendes  révéig 
Kisérsz  setét  pályánkon. 

Bíbor  fátyollal  fedezed 
Az  élet  halvány  képét, 

Rózsaszínekkel  hímezed 
A  sír  gyászos  környékét. 

Oh  engedd,  hogy  napjaimat 
Tenéked  szentelhessem, 

S  örömimet,  gondjaimat 
Kebledbe  kiönthessem. 


ESDEKLŐ  SZERELEM. 

lm  a  nap  leereszkedik 
Thétis  bíbor  keblébe, 

S  mosolyogva  emelkedik 
Lúna  szemérmes  képe. 

Az  esti  szellő  fuvalma 
Édes  álmot  lengedez, 

Az  ég  békés,  s  nyugodalma 
Hegyet  völgyet  befedez. 

De  ah,  az  én  siránkozó 
Szememre  nem  hullatja 

Balzsamát  az  illatozó 
Esthajnal  csillagzatjal 

Lehajtom  árva  fejemet. 
De  gondjaim  f elköltik, 

S  nyughatatlan  kebelemet 
Fájdalmakkal  eltöltik. 

Bágyadtságom  ha  bezárja 
Néha  fáradt  szememet, 

Kinyitja  könnyeim  árja, 
S  mossa  halvány  képemet. 

Jaj,  semmi  nem  enyhítheti 

Sérült  szívem  sebeit ! 
Mert  a  szerelem  égeti 

Minden  titkos  ereit. 

Csak  nálad  van  g3^ógyító  szer, 
Te,  ki  azt  megsebzetted. 

Ki  a  szerelemnek  ezer 
Tőrét  rám  lehelletted  I 

Téged  várnak  kiterjesztve 

Reszkető  két  kezeim, 
Téged  az  égre  függesztve 

Sírdogáló  szemeim. 

Egy  tekinteted  gyilkosom 
S  boldogítom  tud  lenni. 

Szánj  meg,  kegyes!  légy  orv'osom 
Ne  hagyj  holtig  epedni. 

Süllyedek!  nyújtsd  karjaidat, 
Míg  el  nem  togy  életem. 

Míg  elhervadt  ajakimat 
Ajakidra  tehetem. 

LOLLIHOZ. 

Lolli !  deli  kellemiddel 
A  rózsára  homályt   vetsz, 

S  szívégető  szemeiddel 
Belém  ezer  tőrt  nevetsz. 

Szebb  vagy  te,  mint  a  szép  Hébe 

A  Dörgő  lángölében, 
Szebb,  mint  a  szép  Erycéne 

A  kellem  bájövében. 

Képed  szelíd  vonásiban 
Szerelmek  nyiladoznak. 

Tested  minden  mozgásiban 
Tündérek  mulatoznak. 

Szép,  mikor  édes  éneked 

Syrenhangja  zengedez, 
S  angyali  érzékeny  szíved 

Harmóniát  ömledez. 

Szép,  mikor  pihegő  kebled 
Mint  egy  galamb  epedez, 

S  lankadó  nef elejts  szemed 
Harmatgyöngyöt  görgedez. 

Szép  vagy  te,  mikor  csintalan. 
Mint  könnyű  Zephyr,  játszol, 

S  titkaidról  vigyáztalan 
Le-lereppen  a  fátyol. 

Szép,  mikor  a  gerjedelem 

Andalodásba  merít, 
Szép,  mikor  a  szűz  szemérem 

Bíborlángszínbe  borít. 

De  Lolli!  a  test  szépségét, 
Hidd  el,  csak  úgy  imádom, 

Ha  a  szép  lélek  épségét 
Tiszta  kebelben  látom  ; 

Ha  angyali  leplegidben 
Angyali  szív  verdegél, 

Nemes  tüz  ég  ereidben, 
S  lelked  a  porból  kikél. 


AZ  EST. 

Jer  Daphne!  hol  e  nyers  patak 
A  bércből  kiforradoz, 

S  mohosúlt  kősziklafalak 
Közt  a  völgyre  szakadoz  ; 

Hol  jegenyék  hajladoznak 
Égig  nyúlt  súdárokkal, 

S  bokros  tölgyek  árnyékoznak 
Terepély  zöld  ágokkal : 

Ott  függesszük  szemeinket 

Az  é^  dicső  képére, 
Ott  nyissuk  meg  szíveinket, 

A  szépnek  érzésére. 

Nézd,  már  a  nap  sugarai 
A  hegyekbe  merülnek, 

S  Hesper  p'^-'-'ó  lángjai 
Alkonyaton  derülnek. 

Égi  bíbor  festengeti 

Az  aranyos  felhőket, 
E^ti  szellőcse  lengeti 

Az  illatos  ernyőket. 

A  setét  bükk  felett  ragyog 
A  hold,  csendes  fényében, 

S  rózsabokrok  közt  mosolyog 
A  patakok  tükrében. 

Nézd,  minő  mennyei  szépség 
Nyílik  meg  most  előttünk, 

Minő  mennyei  csendesség 
Lelke  lebeg  körűitünk. 

Elysium  kiessége 

Mosolyogva  tér  hozzánk, 
S  az  Istenek  békessége 

Nyugalmat  harmatoz  ránk. 

Ily  szent  csendesség  ölében 
Hallgatott  minden,  s  így  állt, 

Midőn  gyöngyház  szekerében 
Anadyomene  szállt. 

Cynthia  így  ragyogtatta 
Latmusz  virulmanyait. 

Hogy  Endymionra  rakta 
Isteni  szűz  karjait. 

Oh  Daphne !  a  szép  lelkeknek 
Legkedvesb  ünnepe  ez, 

Hol  a  forró  érzelmeknek 
Lángja  önként  gerjedez. 

Hol  szív  önként  megnyílik 

A  gyönyörű  érzésre, 
S  Plátö  karján  emelkedik 

Égi  lelkesedésre. 

Hol  lelkünk  legszebben  derűi 

Eredeti  fényében, 
S  legtisztább  örömbe  merül 

A  természet  ölében. 

Szíved  haszontalan  eped 
A  földi  vak  lármában, 

E  szentséget  nem  lelheted 
Semmi  tündér  hívságban. 

Ott  a  dicső  természetet 
Gyarló  ecset  majmolja  : 

Itt  a  csuda  szépségeket 
Alkotó  kéz  rajzolja. 

Ott  a  bölcset  elkábítja 
A  balgatag  sokaság  ; 

Itt  a  szívet  s  észt  megnyitja 
A  józan  magányosság. 

Ott  az  érzékeny  szeretőt 

Csapodár  kar  öleü. 
Nem  talál  rokon  érezőt, 

Nyugodalmát  nem  leli. 

Itt  az  ég  örömét  ússza. 
Mely  úgy  buzog  keblében. 

Mint  a  kies  Arethúsa 
A  hold  ezüst  fényében. 


A  HALÁL. 

A  gonosznak,  a  gyáva  sziveknek 
Rettenetes  vázkép  a  halál. 

Mint  a  félénk  kába  gyermekeknek 
Rémítő  az  éjjeli  homály. 

Az  erősek  mosolyogva  néznek 
Porfedelök  oszlat  ójára, 

A  jámborok  békés  szívvel  dőlnek 
A  bús  cyprus  szent  árnyékára. 

A  bölcs  nyugodt  elmével  Ijucbiuik 

E  játékszín  álorcájátúl, 
Szabad  lelke  feljebb  óhajtozik 

E  bujdosó  csillag  hantjától. 

Érzi,  hogy  itt  isteni  szárnyait 
^  Eléggé  nem  héj  áztathatja  ; 
Érzi,  hogy  rab,  mig  testi  láncait 
Hordozza  és  ie  nem  rázhatja. 

Oh,  de  mitől  válunk  oly  nehezen? 

Mi  tündér  báj  vonz  úgy  magához, 
Hogy  mennyei  lelkünk  ne  siessen 

Eredete  dicső  honjához? 

Nincs  itt  tiszta  öröm  bánat  nélkül, 
A  jó  rosszal  van  öszvefonva  : 

Itt  a  gazdag  nyomva  van  szükségtül, 
S  a  dicsőség  fátj'olba  vonva. 

Mihez  ragad  szivünk  édesebben, 
Mint  tehozzád,  szent  gerjedelem? 

Mi  tölti  bé  lelkünk  teljesebben, 
Mint  te,  édes  boldog  Szerelem? 

Mégis  gyakran  csak  kínzó  örömmel 
Fojtogatod  nyögő  kebelünk! 

Hol  örömmel,  hol  bús  könnyözönnel 
Édes  kelyhed  itatod  velünk.  — 

Csak  repülő  álomkép  s  csalódás 

A  halandó  ember  p^-  *•'•' 
Rövid  öröm,  hosszú  gond  s  bánkódás 

Bús  életünk  szűk  kerülete. 

Rabláncok  a  földi  szenvedések, 
Melyeket  csak  a  halál  szakaszt : 

Rózsaszálak  a  gyönyörűségek, 
Melyeket  egy  őszi  szél  hervaszt! 

Boldog,  ki  a  reá  mért  láncokat 
Itt  nemesen  tűrve  viseli, 

S  a  hervadó  gyenge  virágokat 
Az  erkölcsnek  s  észnek  szenteli ! 


MULANDÓSÁG. 

Hol  a  mohos  szirt  öbléből 
Ezüstforrás  ömledez, 

S  a  patakok  csörgésétől 
A  setét  völgy  zengedez  ; 

Hol  meredek  tar  kősziklák 
Az  egekkel  mérkőznek, 

S  a  százados  roppant  tölgyfák 
A  felhőkbe  verődznek  ; 

Hol  a  vadonnak  csudái 
Pompa  jókat  mutatják, 

S  a  természet  nagy  scénái 
Az  érzőt  felborzasztják  ; 

Hol  a  váromladékokon 

Az  őszült  kor  lelke  leng, 
S  a  beszakadt  sírboltokon 
V  Bús  halotti  ének  zeng  : 

Itt  lakik  a  képzelődés, 
Képekben  elmerülve, 

Itt  a  forró  lelkesedés 
Plutarch  karjára  dűlve. 

Itt  emeli  fel  fátyolát 
A  Visszaemlékezés, 

Itt  rakja  le  zöld  sátorát 
A  bölcs  Magábatérés. 

Itt  tévelygek  a  világi 
Lármától  különválva, 

Képzeletim  forrósági 
Között  magamba  szállva. 

Amott  egy  magas  szirt  fokán 
Egy  puszta  vár  dőledez. 

Melynek  szomorú  homlokán 
Bús  régiség  epedez. 

Hajdan  ez  a  dicsőségnek 
Volt  fényes  palotája, 

S  a  legerősb  vitézségnek 
Győzhetetlen  hazája  ; 

Hajdan  felséges  tornyai 
A  felhők  közt  ragyogtak, 

S  íme  most  kevély  ormai 
Rakásra  omladoztak! 

Ott  az  eldőlt  sírköveknél, 
Hol  most  lelkek  támadnak, 

S  a  mély  csendű  éjféleknél 
Bús  nyögések  hallatnak ; 

Ott  nyugosznak  a  bajnokok 
Mélyen  a  föld  gyomrában, 

A  töredezett  oszlopok 
Között  örök  homályban. 

Ama  kormos  ablakoknál. 
Hol  most  repkény  szövődik. 

S  a  mohosúlt  kőláboknál 
Iszolag  tekerődik  : 

Ott  búcsúzott  szívszakadva 
Az  ékes  hölgy  férjétől, 

Mikor  a  kürtök  riadva 
Elszakaszták  keblétől. 


65 


Ott  nézett  le  borzadozva 

Bajvívó  kedvesére, 
Ott  dőlt  ismét  lankadozva 

A  győzőnek  keblére. 

Amaz  ijesztő  boltoknál, 

Hol  most  baglyok  huhongnak, 
S  a  rémítő  njálásoknál 

Száraz  kórok  suhongnak  : 

Ott  hörpölték  egymás  vérét 
A  párducos  magyarok, 

Ott  nyerték  el  a  harc  bérét 
A  győzhetetlen  karok. 

Ama  bércíalakon  álltak 

A  vár  pártás  szüzei, 
Mikor  ellenségbe  vágtak 

A  haza  erősei. 

Ama  vár  roppant  kapuján 

Zengtek  a  tárogatók, 
Mikor  a  véres  harc  után 

Megtértek  a  hódítók. 

S  ott,  hol  a  győzedelmesek 

Toborzan  vigadoztak, 
S  az  érzékeny  szerelmesek 

Szívekben  olvadoztak, 

Most  a  gyászos  romiadékon 
Bús  éjtszakák  borongnak. 

És  a  borzasztó  tájékon 

Bágyadt  szellők  zokognak.  — 

így  múlik  el  a  világnak 

Minden  gyönyörűsége! 
így  minden  tündér  nagyságnak 

Veszendő  dicsősége! 


Berzsenyi  Dániel  munkái. 

Hősek  márvány  sarampóit 

Az  idő  eltemeti, 
S  a  fél  világ  hódítóit 

Feledékeny  por  fedi. 

A  bölcs,  ki  ma  nagy  lélekkel 
A  naphoz  emelkedik, 

Holnap  gyáva  gyermekekkel 
Egy  sirba  ereszkedik! 


VIGASZTALÁS. 

Mindég  csak  sírsz?  csak  bús  siralomra 
Nyílnak  most  is  bágyadt  szemeid? 

Mindég  csak  e  gyászos  sírhalomra 
öntözgeted  néma  könnyeid. 

Tudom,  árva  szíved  kedves  felét 
E  szomorú  hant  alá  zárad  ; 

Tudom,  árva  szíved  kedves  felét 
Kéri  vissza  epedő  orcád. 

Oh,  hárítsd  el  ázott  fátyolodat 
Bús  szemedről,  kegyes  szenvedő! 

Nem  fedi  már  szeretett  tárgyadat 
E  porhalom  s  mohos  temető. 

Ott  lebeg  már  az  öröm  szárnyahi, 
Hol  a  békés  Lethe  csörgedez, 

S  virágzó  zöld  pálmák  árnyékain 
örök  élet  lelke  lengedez  ; 

Hol  a  myrtus  s  amarantszigetek 
Felett  arany  aether  mosolyog, 

S  illatozó  balzsamos  hgetek 
Közt  az  élet  forrása  ragyog  ; 

Ott  békesség  s  isteni  nyugalom 
Harmatozva  száll  mindenekre, 

Nincs  ott  bánat,  sem  gyász,  sem  sírhalom, 
Sem  bús  fátyol  halvány  képekre. 

Nem  szakad  el  a  hív  szerelemnek 

Ottan  többé  rózsakötele  ; 
Ott  virrad  fel  a  sokat  sírt  szemnek. 

Bíborszínben,  kívánt  reggele. 

Vár  tégedet  is  e  dicső  tájék! 

Ezentúl  szent  hantjait  járod ; 
Vár  szeretőd,  vár  e  kedves  árnyék, 

S  nem  sokára  szívedhez  zárod. 

Akkor  égi  csókok  törlögetik 

Gyöngy  orcádról  kegyes  könnyeid, 

S  rég  óhajtott  karok  ölelgetik 
Reg  óhajtott  szűz  tetemeid. 

ölelkezve  fogtok  leborulni 

Dicső  atyánk  szent  zsámolyánál, 

S  édes  örömlángokra  buzdulni, 
Cherubimi  harmóniánál. 


A  REGGEL.* 

Nézd  a  napnak  derülő  sugara 
Mint  ébreszti  a  természetet. 


*  Az  első  kiadásban  a  kezdő  versszak  helyett  a  kö- 
vetkező két  strófa  áll  : 

Már  keleten  pirulnak  az  egek,  A  pacsirta  hangicsálva  repdez  , 

A  virradó  hajnal  mosolyog.  Víg  örömét  zengve  kiönti, 

S  a  tündöklő  aranyos  fellegek  A  kis  fecske  s  elefánt  örvendez 

Közt  ragyogó  fáklyája  lobog.  S  a  feljövő  napot  köszönti. 

5* 


68 


Mint  önt  uj  bájt  a  virág  fodrára 
S  mint  zendíti  a  zöld  ligetet. 

Újult  öröm  s  újult  életerő 

Száll  hegyekre,  száll  most  völgyekre, 
Csak  az  örök  homályban  heverő 

Bagoly  siet  bús  rejtekekre. 

Nem  mosolyog  néki  a  szép  reggel. 

Sem  az  élet  harmóniája  : 
Kedvesb  néki  a  szomorú  éjjel, 

Mint  az  egek  dicső  pompája. 

így  van  minden !  változhatlan  renddel 
Ki  van  szabva  éltünk  pályája ; 

Egyik  rokon  a  félistenekkel : 
A  másiknak  por  a  hazája. 

A  rablelkek  örök  setétségben 
Bolyongnak  a  denevérekkel : 

Nem  nézhetnek  a  dicső  napfénybe 
örök  éjhez  szokott  szemekkel. 

A  nagy  lélek  önként  az  aetherben 
Héj  áztatja  szabad  szárnyait, 

Nem  tartja  itt  fojtva  porkötélben 
Az  égi  tűz  nemes  lángjait. 

Nem  tébolyog  gót  épületeken 
Az  éjjeli  vak  madarakkal : 

Feljebb  evez  a  nagy  Álpeseken 
A  nap  felé  úszó  sasokkal. 

NELLI. 

Hát  a  szerelem  szent  lánga 

Csak  ily  múlékony? 
S  Nelli  is,  mit  minden  lányka 

Csak  változékony? 

Hív  szeretőt  az  ég  alatt 

Ne  kérj  kebelem! 
Ha  a  szelid  Nelli  csalhat, 

Hol  a  szerelem? 

A  kép  angyalvonásai, 

A  kegyes  szemek, 
Nem  a  lélek  tolmácsai  : 

Csak  csalfa  szerek! 

A  szerelem  esküvését 

A  hagymáz  teszi : 
A  szív  forró  döbögését 
i..- A  vértől  veszi. 

Egy  pillanat  tüneménye, 

Múló  örömünk  ; 
Csalatásunk  szüleménye    . 

Játszadoz  velünk. 

Jaj,  de  hát  én  mért  epedek? 

Lelkem  miért  ég? 
Szünet  nélkül  mért  szeretek? 

Ha  nincsen  hívség! 

Kínomat  mért  nem  olthatja 

Sem  idő,  sem  ész  ; 
Sőt  sebeimet  faggatja 

Minden  oní-oskéz. 

Éjjelimen  őtet  látják 

Beteg  álmaim, 
Nappal  ő  nevét  kiáltják 

Sóhajtásaim. 

Philomele  panaszai 

Nevét  zokogják, 
A  csillagok  fénysorai 

Nevét  rajzolják. 

Valamerre  járok-kelek, 

Üldöz  árnyéka. 
Meg  nem  menthet  a  tengerek 

Végső  tájéka. 

Van  igaz,  van  hív  szerető, 

Érzem  keblemben  : 
Csak  te  vagy,  NelH,  hitszegő! 

Csak  te  kegyetlen! 


FANNIM  EMLÉKE. 

Sírásra  vonult  képemmel 

Hűs  öledbe  sietek. 
Csendes  liget!  keservimmel 

Mert  itt  magam  lehetek. 

Te  láttad  szép  örömimet 
Fannim  forró  keblében  : 

Te  rejtsd  el  bús  könnyeimet 
Alkonyatod  leplében. 

Itt,  hol  hársak  árnyékoznak 
A  setét  völgy  ölébe', 

S  csörgő  vizek  omladoznak 
A  vadrózsák  tövébe'  ; 

Itt  nyögtem  ki  epedezve 

Beteg  szívem  sebeit, 
Itt  szorítám  esedezve 

Hozzám  gyenge  térdeit. 

Itten  mosolygott  szemembe 

Szelíden  elpirulva, 
Itt  dőlt  égő  kebelembe 

Édesen  elájulva. 

A  liget  zöld  sudarai 
Halkva  körülsusogtak, 

A  hold  játszi  sugarai 
Könnyeinken  ragyogtak. 

Minden  megszűnt,  s  az  est  vének 
Nyugalmában  hallgatott, 

Csak  szíveink  verésének 
Döbögése  hallatott. 

Csak  a  szerelmek  angyala 
Élt  s  repdezett  körültünk, 

Csak  az  öröm  szép  hajnala 
Virradozott  felettünk. 

örökké  virulj,  kedves  hely! 

Hintsen  be  virágival 
Minden  tavasz,  s  minden  reggel 

Legfrissebb  hamiatival. 

Gyakran  fog  bánatos  lelkem 

Tekörülted  lebegni. 
Hozzád  vonz  árva  szerelmem 

Kínom  elkeseregni. 

Gyakran  éjféli  órákon 
Látsz  te  itt  sírdogálni, 

S  nyögdécselő  furul^'ámon 
Bús  nótát  fújdogálni. 

PHYLLIS. 

«Még  most  teljes  orcáimon 
Rózsabimbó  fakadoz, 

S  alabástrom  vállaimon 
Barna  hajfürt  ingadoz. 

Éden  virágzik  mellettem, 
Szemem  rózsán  tévedez, 

Érzem,  örömre  születtem, 
S  íme  szívem  epedez. 

Vidám  szerelmet  mosolyog 
Még  most  minden  körültem, 

Szívem  csak  örömre  dobog : 
De  ah,  még  nem  örültem! 

Mi  haszna  szívom  aetherét 
Éltem  szép  tavaszának? 

Nem  szívhatom  lehelletét 
Az  öröm  balzsamának. 

A  galamb  is  csak  úgy  örül 
A  kedves  kikeletben. 

Ha  szerelmes  párja  körül 
Búgdozhat  a  ligetben.» 


AZ  ÉN  KEGYESEM. 

Az  én  kegyesem  nem  nemes. 

De  deli  és  szép, 
Mint  egy  Grácia,  kellemes 

Szíve  tiszta  s  ép. 
Félénk  szeme  nem  mosolyog, 
Csak  dagadó  melle  dobog, 
Midőn  felém  lép. 

A  módit  ő  nem  ismeri, 

Sem  piperéit, 
Ah,  még  is  oly  szépen  szedi 

Könnyű  lepleit! 
Barna  fürtje  sodradéka, 
Fátyola  csendes  árnyéka 
Festi  kecseit. 

Szép,  ha  képén  a  szerelem 

Rubint]  a  pirul ; 
Szép,  ha  könnyét  törülgetem, 

S  vállamra  simul ; 
Szép,  ha  ölel,  fohászkodik, 
Színe  százfelé  változik, 

S  nyelve  elnémul. 


GLYCERE. 

Alkonyati  homály  terjed 
A  csillagok  boltjára, 

S  pirholagos  lánggal  gerjed 
Az  esthajnal  sugara. 

Szűz  Cynthia  sárkányait 
Fényszekéren  vezeti, 

S  a  Balaton  hullámjait 
Rubintláng  festegeti. 

örömre  int  a  természet 
S  éltem  tűnő  tavasza  ; 

Szerelemre  az  enyészet 
S  philomele  panasza  : 

De  én  komoly  szemet  vetek 
A  hold  ezüst  képére, 

S  csak  szomorú  dalt  pengetek 
Hesperus  intésére. 

Túl  jár  elmém  a  Badacsony 

Kies  virulmányain, 
Túl  a  rengeteges  Bakony 

Setételő  ormain. 

Ott,  hol  zsenge  érzéseit 
Ifjú  szivem  gerjeszté, 

S  az  öröm  s  bánat  könnyeit 
Legelőször  ereszté. 

Hol,  Emmi,  veled  karöltve 
Néztem  az  est  csillagát, 

S  lelkem,  örömmel  megtöltve. 
Itta  Hébe  poharát. 


SZERELMES  BÁNKÓDÁS. 

Itt,  hol  e  bujdosó  csermely 
A  bús  bükkben  tévedez, 

S  búslakodó  énekemmel 
Csak  a  kőszirt  epedez. 

Megjelensz,  oh  kegyes  lélek! 

Epedező  szivemben, 
S  hív  kebledbe  visszatérek 

Forró  képzeletemben. 

Ha  a  bús  hold  sugarai 
A  vizeken  reszketnek  : 

Bágyadt  szemem  záporai 
Csak  téged  emlegetnek ; 

Ha  a  hajnal  bíborszínnel 

Az  égen  pirosodik  : 
Árvád  lankadozó  szívvel 

Terólad  gondolkodik. 

Ha  bús  völgyek  rejtekében 
Kínom  előtt  bujdosom, 

A  vadon  bús  zengésében 
Édes  neved  hangozom  ; 

Ha  magányos  kammarában 
Keservemmel  zárkózom. 

Könnyel  ázott  nyoszolyámban 
Utánad  óhajtozom. 

Minden  reggel  siralomra 
Nyitom  fáradt  szememet, 

Siratlak,  ha  nyugalomra 
Hajtom  árva  fejemet. 

Oh,  siratlak  míg  könnyeim 
Forrása  el  nem  apad. 

Míg  bé  nem  hunynak  szemeim. 
Míg  szivem  meg  nem  szakad. 


LILIHEZ. 

Jer,  Lili!  nézd  langyos  szellők 

Lengetik  a  ligetet, 
S  illatozó  híves  ernyők 

Mérséklik  a  meleget. 

Jer  e  szép  juharlugosnak 
Dőljünk  le  árnyékára, 

S  míg  a  gerhcék  búgdosnak, 
Vigyázz  lantom  szavára. 

Kedves  gyermek!  f akadoznak 

Kellemeid  bimbai, 
Pihegnek  már  s  dagadoznak 

Melled  hattyúhalmai. 

Az  ifjúság  kellemei 

Mosolyognak  orcádon, 
S  az  életnek  örömei 

Virítnak  zöld  pályádon. 

Olyan  vagy,  mint  egy  szűz  rózsa, 
Mely  még  csak  tavaszt  látott, 

Melyet  csak  harmatgyöngy  mosa, 
S  csak  lágy  szellőkkel  játszott. 

Mint  egy  zephyr,  mely  virágos 

Ligetek  közt  lengedez. 
Illatokkal  él,  s  balzsamos 

Violákon  tévedez. 

Gyönyörűség  és  vidámság 
Folyj  a  körül  ösvényed  ; 

Mert  még  a  szűz  ártatlanság 
Oltárán  ég  tömjéned. 

De  ki  ne  térj  ez  ösvényből. 
Melyen  most  rózsát  szaggatsz  ; 

Oh  vigyázz,  mert  az  örvényből 
Soha  ki  nem  gázolhatsz. 

Ha  elveszted  az  erkölcsnek 

Intéző  fonalait. 
Számtalan  veszedelmeknek 

Leled  labyrinthjait. 

El  ne  hagyd  őrangyalodat. 
Hív  szelíd  erkölcsödet ; 

Nyújtsd  neki  gyenge  karodat, 
Hadd  vezérljen  tégedet. 

Csak  ő  menti  meg  szemedet 

Ezer  könyhullatástól, 
ö  menti  meg  szépségedet 

A  kora  her  vadast  ól. 

ö  intézget  karjaival 
Páphus  virulmányain, 

S  befedez  iiív  szárnyaival 
Az  öröm  hullámain. 

Oh  ezer  örvény  és  hinár 
Fogja  pályád  majd  körül! 

De  ha  ésszel  s  erkölccsel  jár, 
Hidd  el,  egybe  sem  merül. 

Ezek  légyenek  őrei, 

Kedves  gyermek,  szivednek ! 
így  a  hiúság  tőrei 

Meg  soha  nem  ejthetnek. 

Ezek  ismertetik  veled 

A  syreni  hangokat  ; 
Ezek  mutatják  meg  neked 

A  gaz  csapodárokat. 

Szíved  kedves  rokonfelét 
Neked  ezek  választiák, 

S  földi  éltednek  édenét 
Karjai  közt  megadják  : 

Hol  szelíd  öröm  s  vidámság 

Lelke  fog  ápolgatni. 
S  az  aranykori  boldogság 

Angyala  csókolgatni : 

Addig  is,  míg  homlokodon 
Aranyüstök  omladoz, 

Akkor  is,  ha  majd  arcodon 
A  rózsaláng  hervadoz. 

A  REMETE. 

Egy  őszült  remetét  a  Tihany  oldalán 
Ismertem.  Sivatag  sziklaüregben  élt. 
Már  két  századokat  hordoza  vállain, 
S  mellén  lengedezett  hosszú  fejér  szakáll. 
Gyakran,  bölcs  szavait  hallani  elmének 
Barlangjába,  vidám  gyermekidőm  alatt. 
Sok  történeteket  hordogatott  elő 
A  bölcs  ősz  az  idők  régi  homályiból. 

Egy  szép  alkonyaton  melléje  ültetett, 
Ősz  pillái  alól  könnye  kicsordula, 
S  így  kezdé  szavait  :  Látod  amott,  fiam, 
Amint  a  Balaton  habja  locsogva  küzd 
A  bérc  öbleiben,  s  rengeteges  vadon 
Zöld  pártája  körülfűzte  az  ormokat? 
Ott,  hajdan  ragyogó  tornyok,  erős  falak 
Állottak  sudaras  sor  jegenyék  között. 
S  im  ott  egy  feketűlt  klastrom,  az  ó  világ 
Buzgósága  dicső  temploma  s  szent  helye. 
Sok  távollakozók  s  messze  zarándokok 
Csókolták  küszöbét  s  szentjei  zsámolyát, 
S  a  hymnusba  vegyült  orgona  hangjai 
Buzgón  ömledezék  a  hegyeket  körül. 

Hány  szív  harcola  szent  boltja  homályiban! 
Míg  eltépte  magát  ösztöne  láncain, 
S  lángérzése  szelíd  búslakodásra  vált! 
Hány  szép  hervada  ott  élete  hajnalán. 
Mint  egy  gyenge  virág  a  havasok  között. 
Mely  látatlan  alak  díszeivel  kivész! 

Ott  lankadt,  epedett  Váradi  Lóra  is 
Érző  lelke  tüzes  gerjedezésiben. 
Nem  fojthatta  meg  azt  a  feledő  idő. 
Sem  más  isteni  kéz  mennyei  balzsama. 
Legszebb  szűz  vala  ő  Hunnia  téréin. 

Sok  fényes  lovagok  néztek  óhajtva  rá  : 
Sok  nagy  gazdagokat  Lórika  megvetett, 
Mert  szívét  szeretett  Sándora  bírta  már, 
S  oldhatlan  kötelek  közt  vele  egyesült. 
Sándor  régi  nemes  faj ,  de  szegény  vala  ; 
Melyért  Lóri  kemény  atyja  csikarva  dúlt, 
S  e  klastromba  dugá  a  szerető  leányt. 
Kábultan  maradott  Lóri  sokáig  itt, 
S  mint  egy  álmodozó  csendesen  elmerült. 
Míglen  végre  beteg  szíve  felébrede, 
S  a  kétségbeesés  tőreivel  vivott. 

Már  négy  bús  kikelet  látta  siralmait 
S  lassanként  kihaló  kellemit,  amidőn 
Egy  bús  óra  alatt  ajtaja  megnyilék, 
S  a  régen  siratott  karja  közé  rogya. 
Testek  rándulatit  festeni  nem  merem, 
Sem  tördelt  szavokat  s  ömledezésiket. 
Megdöbbent  kebelik  nyögve  szorultak  el, 
S  bennek  minden  erő  s  élet  eloltatott. 
Míglen  végre,  sebes  könnyeik  árjai 
Megnyitván  lekötött  nyelvöket,  így  zokog 
Forró  csókjai  közt  a  pihegő  leány  : 
Ó  kedves,  kit  az  én  lelkem  epedve  várt 
Minden  perceneten,  s  érted  imádkozott! 
Választott!  de  az  ég  szívemet  eltöré! 
Eljöttél,  hogy  ezen  néma  falak  között 
Esdeklő  szeretőd  könnyeiben  füredj? 
Eljöttél,  hogy  alélt  lelkem  előtt  kinyisd 
Elvesztett  örömünk  hajdani  édenét? 
S  hogy  még  egyszer  örömkönybe  borúit  szemét 
Lóridnak  karodon  zárja  be  a  Halál! 

SÁNDOR. 

Nincs  szóm,  nincsen  erőm!  végy  kebeledbe,  végy! 
S  olvasd  e  halovány  orca  vonásain, 
Olvasd  e  szomorún  béapadott  szemen. 
Mint  szenvedt  nyomorult  életem  ekkorig. 

Bujdostam  hegyeken,  völgyeken  és  habon. 

Míg  felleltelek,  óh  angyalom!  édesemi 

lm  áttörte  acélzáraidat  karom. 

Jer  most,  merre  karom  s  a  szerelem  vezet. 

Jer,  menjünk  oda,  hol  senki  nem  ismer  és 

Egy  csendes  kalyibánk,  egy  nyoszolyánk  leszen. 

Menjünk!  int  az  idő  ;  ó  ne^  habozz!  kövess! 

LÓRI. 

Menjünk !  nyújtsd  karodat !  légy  vezetőm !  megyek 
A  bús  Kaukázuson  s  tengerek  árjain 
Lángnak,  habnak,  ezer  fegyverek  élinek. 
Isten  véletek  itt,  ő  szomorú  falak, 
Itt  hagylak!  szeretőm  karjain  elmegyek! 
Menjünk  a  szerelem  szárnyain  ...  Ó,  de  mit, 
Mit  hallok?  elalél  lelkem.  —  Egek,  mi  ez? 
Halld  a  lármaharang!  nézd!  közelítenek 
A  fáklyák.  Ti  kemény  Istenek!  —  el  vagyunk 
Áruitatva  tehát!  —  0,  te  csalárd  öröm! 
Eltűnsz,  el,  valamint  egy  hiu  buborék? 
Már  hát  nem  lehetek,  kedvesem,  a  tiéd 
E  földön!  de  tiéd  leszek  az  égbe'  majd! 
Ó  kedves  szeretőm!  hogyha  szeretsz,  ne  hagyj 
E  mélységbe' !  ne  hagyj !  ölj  meg  ezen  helyen  ; 
ölj  meg,  hogy  kezeden  fogyjon  el  életem. 
Hah  jőnek!  Szeretőm,  hív  szeretőm,  ne  hagyj! 
Csókolj  meg,  s  vasadat  döfd  ide,  ó  ne  szánj ! 
Döfj,  ím  itt  kebelem.  Én  örömest  halok. 
Add  meg  nékem  ezen  leggyönyörűbb  halált! 

Ekkor  Sándor  előrántja  hegyes  vasát, 
S  a  vállára  borúit  szűz  kebelébe  döf. 
Elsóhajtva  repül  bánatos  élete, 
S  egy  bágyadt  köszönöm!  volt  lebegő  szava. 


8i 

SÁNDOR. 

Hah,  menj,  menj,  te  nemes  lélek!  ez  a  világ 
Nem  méltó  tereád,  menj !  követőd  leszek. 
Hah,  már  látlak!  az  ég  fényözönén  lebegsz, 
Intesz,  hívsz,  mosolyogsz,  karjaidat  nyitod. 
Ó  kedves  szeretőm,  Lóri,  te  hívsz  :  megyek. 

Ekkor  Lóri  hideg  karja  közé  borúit. 
Csókokkal  befedé  kedvese  tagjait, 
S  mélyen  mártja  sebes  szíve  alá  vasát, 
S  forrón  öszvevegyűlt  vérök  eláradott. 

Ott  egy  nyárfa  alatt  lett  temetőhelyök. 
Egy  szép  gerlicepár  jött  ki  porokból,  és 
E  csendes  ligetek  sátoriban  leszállt. 
Gyakran  látni  sötét  éjjeleken  fejér 
Fátyolban  lebegő  leiköket  e  helyen  : 
Gyakran  hallani  itt  lassú  melódiát 
Éjjel,  mint  valamely  gyenge  furullyaszó 
Messzünnen  kihaló  gerlicehangjait. 


CENCIMHEZ. 

Cencim !  repül  az  élet, 
Mint  egy  sebes  sóhajtás. 
Tűnik  tavasszá  s  hervad 
Mint  gyenge  rózsabimbó. 
Amely  Zephyr  kinyitja 
Langyos  lehelletével. 
Az  tépi  el  mosolygó 
Diszét  kis  életének. 

Még  most  mi  is  virágzunk 
Mint  a  libáni  Tempék 
Szivünk  örömre  repdez. 
Lelkünkben  égi  láng  ég. 

Berzsenyi  Dánie!  munkái. 


Majd  eltűnik  szerencsés 
Éltünk  arany  tavasszá. 
E  barna  fürt  lehull  majd, 
Mely  büszke  válladon  csügg  ; 

Villámkacér  szemednek 
Fényét  homály  borítja  ; 
Kebled  csudás  alakja 
S  e  szép  ajak  rubint  ja 
A  vad  halál  kezében 
Porban  heverve  sorvad. 
Éljünk  tehát  s  örüljünk  ; 
Mert  ah,  csak  egyszer  élünk! 


FÖ  ÉS  SZÍV. 

Mit?  s  hát  azért  epesszem 
Éltem  tűnő  tavasszát, 
Hogy  megvetett  az  álnok? 
Biblisz  szerént  nem  olvaszt 
Vizzé  szerelmem  engem  : 
Nem  mossa  gyáva  könnyel 
A  férfi  arculatját. 
Tán  hímes  Hybla  berkén 
Egy  szál  virág  mosolyg  rám? . 
Tán  Ámor  egy  leánynak 
Képére  nyomta  csókját? 
Nem  csak  Chloe  fejéről 
Folynak  le  barna  fürtök, 
Nem  csak  Chloe  szemében 
Villognak  égi  tegzek. 
Menj ,  menj !  szabad  vagyok  már 
Hála!  kinyílt  kalitkám! 
Hála!  —  de  jaj,  mi  fojt  el? 
Bús  könnyeim  buzognak  : 
Jaj,  szívemet  nem  oltja 
A  fő  hideg  tanácsa! 

Édes  Chloém !  szeretlek 
Mint  méhek  a  virágot, 
S  mint  a  folyót  az  őzek ! 


ESZTIHEZ. 

Szép,  szép  az  élet,  Eszti! 
A  myrtus-illatokban 
Ámor  s  Dióne  karján 
Be  édes  élni,  Eszti ! 
Más  félje  a  szerencsét 
S  a  tengerek  haragját ; 
Golkonda  drága  kincsét 
Rakásra  gyűjtse  öszve  ; 
Villogjon  a  dicsőség 
Polcán  Napóleonnal ; 
Hirdesse  győzedelmet 
Száz  diadalmi  paeán  : 
Én  véled,  édes  Esztim, 
Véled  kivánok  élni 
Elrejtve  a  világtól. 
Hol  senki  nem  vigyáz  ránk, 
Hol  semmit  én  ne  látnék 
Csak  édes  angyalorcád. 
Csak  téged,  édes  egyem ! 
Hol  mást  ne  hallanék  én, 
Csak  szád  kegyes  súgását 
S  hív  szíveink  verését. 


A  TÁNCOK. 

Nézd  a  tánc  nemeit,  mint  festik  játszi  ecsettel 
A  népek  lelkét,  s  nemzetek  ízleteit. 

A  német  hármas  lépéssel  lejtve  kering  le, 
S  párját  karja  közé  zárja  s  lebegve  viszi. 

Egyszerű  a  német  mindenben  s  csendesen  örvend. 
Egyet  ölel  mindig,  s  állhatatos  szerető. 

6* 

A  gallus  fellengve  szökik,  s  enyelegve  kacsingat, 

Párt  vált,  csalfa  kezet  majd  ide,  majd  oda  nyújt ; 
Ez  heves  és  virgonc,  örömében  gyermeki-nyájas, 

Kényeiben  repdez,  s  a  szerelembe'  kalóz. 
A  magyar  egy  Pindár :  valamerre  ragadja  negéde, 

Lelkesedett  tűzzel  nyomja  ki  indulatit. 
Majd  lebegő  szellő,  szerelemmé  olvad  epedve, 

S  búja  hevét  kényes  mozdulatokba  szövi ; 
Majd  maga  fellobbanva  kiszáll  a  bajnoki  táncra 

(Megveti  a  lyánkát  a  diadalmi  dagály), 
S  rengeti  a  földet :  Kinizsit  látsz  véres  ajakkal 

A  testhalmok  közt  ugrani  hőseivel. 
Titkos  törvényit  mesterség  nem  szedi  rendbe, 

Csak  maga  szab  törvényt,  s  lelkesedése  határt. 
Ember  az,  aki  magyar  tánchoz  jól  terme,  örüljön! 

Férfierő  s  lelkes  szikra  feszíti  erét. 


EMMIHEZ. 

Emmi!  nékem  sem  fedi  szívemet  jég. 
Láng  az  éneklő,  heve  forr  dalában  ; 
ömledő  bőség,  magasabb  csapongás 
Önti  ki  lelkét. 

Aki  vért  zengett  s  haragos  Skamandert, 
Aki  a  zordon  Rhodopén  parancsolt 
Kőnek  és  vadnak  s  Rhadamanth  kezének 
Hév  szerető  volt. 

Dirce  zengő j ét,  ki  Olympiának 
S  Peliont  égig  ragadó  gigásnak 
Harcait  dörgé:    szerelem  dagasztá 
Küpris  övében. 

S  azt,  ki  ezt  merész  utain  követte, 
S  büszke  reptével  ragyogóbb  vidékre 
Hívta  Rómának  koszorús  leányit, 
Grátia  szülte. 

A  lyrát  felkent  kezek  érdekelték  : 
Húraim  gyengék  magas  égi  hanghoz, 
A  szelíd  Páphus  kiesébe'  nyögdel 
Lesbosi  hárfám. 

Jer,  vegjoílj  hozzám  epedő  szavaddal 
Édes  esdeklőm!  öröm-ömledéssé 
Olvad  e  bús  dal,  s  koszorúzva  dűlök 
Gyenge  öledbe. 

Énekeld  Chárist  velem,  és  Diónét! 
Ahol  e  kettő  mosolyogva  múlat, 
Ott  az  ég  minden  kegyes  Istenével 
Harmóniát  zeng. 


ELETPHILOSOPHIA. 

Én  is  örömre  születtem 

Árkádia  berkében, 
Rózsapámán  szenderegtem 
Cypris  ámbrás  ölében. 
Az  arany  század  Istene 
Pásztorai  közé  kéne. 

Ah !  de  mint  az  arany  világ, 

A  rózsakor  elrepül! 

Olympusra  más  Isten  hág, 

S  Dodona  berke  dördül. 

Elvirít  a  szép  kikelet, 

S  vele  a  hesperi  liget. 

Az  enyém  is  elvirult  már ! 

Pályám  vége  közelít : 
Hol  a  gigászi  örök  vár 
S  chaoszába  elmerít. 

Mint  egy  cseppet  az  óceán, 
Mint  egy  sóhajtást  az  orkán. 

Légyen  álom,  légyen  bíró, 
Bátran  megyek  elébe, 
Mint  egy  elfáradt  utazó 
A  vadon  enyhelyébe. 

Mert  ha  bíró  :  nem  furdal  vád. 
Mert  ha  álom  :  nyugalmat  ád. 

Ember  voltam,  csak  gyarlóság 

Létem  fényes  bélyege. 
Ha  virtusom  nem  hiúság. 
Forró  vérem  melege. 

Ha  szívem  nemesebben  vert, 
önmagában  méltó  bért  nyert. 

Sírjak-e,  hogy  életemet 

Jól  használni  nem  tudtam, 
S  legkiesebb  ösvényimet 
Álmodozva  folytattam? 
Ha  ezt  újra  elkezdhetném  : 
Ismét  a  múltat  követném. 

Az  ifjúság  örömeit 

Lelkesedve  öleltem, 
De  szívem  szebb  ösztöneit 
Soha  bé  nem  tölthettem. 
Ithakám  partját  elértem  : 
S  ah  hazámra  nem  ismertem ! 

Úgy  éltem,  hogy  életemet 
^  Visszaélni  ne  bánnám. 
Úgy  éltem,  hogy  életemet 
Végezni  ne  fájlalnám  ; 
Megcsókolgattam  rózsáját, 
Megizzadtam  vaspályáját. 

Láttam  a  mosolygó  tavaszt. 

Láttam  az  égető  nyárt. 
Láttam  minden  időszakaszt, 

S  minden  földi  láthatárt : 

Ha  örök  időket  élnék, 
Ezeknél  többet  nem  érnék. 

Tűnő  éltem  rövddségét 

Én  tehát  nem  síratom, 
S  a  jövendő  kétes  képét 
Előre  nem  borzadom. 

Minden  kornak  van  Istene, 
Nem  zúgolódom  ellene, 
S  kebelembe  marasztom. 


LEVÉLTÖREDÉK  BARÁTNÉMHOZ. 

Ne  kérdezd,  barátném!  mint  töltöm  időmet, 
S  távolléted  alatt  kedvem  miben  lelem? 

Tudod,  elvesztettem  édes  enyelgőmet, 

Tudod,  magam  vagyok,  mert  te  nem  vagy  velem. 

Lefestem  szüretem  estvéli  óráit. 

Ha  már  cselédimet  n3nigodni  eresztem. 

És  csak  alig  hallom  a  vígság  lármáit. 
Agg  diófám  alatt  tüzemet  gerjesztem. 

Leplembe  burkolva  könyökömre  dűlök, 
Kanócom  pislogó  lángjait  szemlélem, 

A  képzelődések  álmába  merülök, 
S  a  lelkesedésnek  szent  óráit  élem. 

Az  őszibogámak  búsongó  hangjai 
Felköltik  lelkemnek  minden  érzéseit, 

S  az  emlékezetnek  repdező  szárnyai 
Visszahozzák  éltem  eltűnt  örömeit. 

Életem  képe  ez.  —  Már  elestvéledtem. 
Beborult  az  élet  vidám  álorcája! 

Még  két  múlatótárs  van  ébren  mellettem  : 
A  szelíd  szerelem  hamvadó  szikrája, 
S  bús  melancholiám  szomorgó  nótája. 

BARÁTIMHOZ. 

Már-már  félre  teszem  lesbosi  lantomat, 

Érzésim  felesét  s  néhai  biztosát. 

Nem  pendíti  meg  azt  már  soha  semmi  tárgy. 

Sem  nagyság  ragyogó  nimbusa,  sem  Cloém 

Andalgó  szemein  gerjedező  hevem. 

Forró  ömledezés  csalta  ki  hangjait 

A  víg  reggeli  kor  rózsavirányain. 

Hervad  már  tavaszom,  s  bimbai  hullanak  : 

A  szép  álmodozás  kedves  alakjai, 

A  tündés  Amathus  bájai  oszlanak 

Éltem  gondjai  közt,  a  komoly  ész  előtt. 

Nem  kíván  koszorús  hírt,  nevet  énekem. 
Kész  bérem,  ha  nemes  lelkeket  érdekel, 
És  néktek  szeretett  nemzetem  ékei, 
Laurussal  fedezett  bölcsei!  tetszhetik. 
Épít,  ront,  az  idő  lelke,  ezer  csudát 
Szül,  s  ismét  repülő  szárnyaival  ragad  : 
A  ti  érdemetek  s  mívetek  élni  fog, 
Amíg  egy  magyar  él  a  Duna  partjain. 
Alkotmánytok  örök  talpkövihez  teszem 
E  morzsát,  s  az  idők  harcai  közt  megáll. 

NEGYEDIK   KÖNYV. 


A  BONYHAI  GROTTA.* 

Lebegjenek,  oh  grotta,  feletted 
ölelkezve  pálmák  s  myrtusok  lombjai, 
Hintsenek  szent  árnyékot  körülted. 
Hintsenek  illatot  Ilissus  bokrai. 

S  ha  majd  csendes  mohaidon  ledül 
A  hősek  leánya  magányos  óráin, 
S  a  szebb  lelkek  gondjaiba  merül, 
Oh  fedezd  könnyeit  s  szárítsd  el  orcáin. 

S  midőn  karján  «MelanchoHámnak» 
Az  ének  nektáros  érzésére  hevül. 
Légy  temploma  a  szelíd  Múzsáknak 
S  a  sphasrák  zengése  ömledezzen  körül. 


B.  WESSELÉNYI  MIKLÓS  KÉPE. 

Mint  az  egekbe  merült  Aetnának  az  alja  virányos 
S  a  tetején  örökös  tűzörvény  s  aetheri  fagy  küzd  ; 
Arcaidat  derülő  tavaszod  szép  hajnala  festi, 
Jég  fedi  homlokodat,  s  láng  csap  ki  komoly  szemeidből. 
Erdély  :  mennvköveid  forrnak  bent,  esküszöm,  áldozz ! 


Döbrentei  a  3.  kiadásban  ezt  tette  a  cím  alá  : 
Özv.  gróf  Bethlen  Ádámné  gróf  Gyulai  Katalinnak. 

A  TEMETŐ. 

Elrémülve  tekint,  oh  temető,  reád, 
A  tündér  hatalom  s  a  ragyogó  dagály. 
Látásodra  szemek  vázai  s  a  világ 
Álorcái  lehullanak. 

Te  a  durva  tyrann  bíborit  elveted, 

Mint  a  koldus  utált  élete  terheit, 

S  a  szent  emberiség  jussa  szerint  nekik 

Egy  rangot  s  nyugodalmat  adsz. 

Akit  szíve  emészt  s  elhagya  a  remény, 
Annak  még  te  reményt  adsz  s  magas  enyhülést. 
Jer,  adj  nékem  is,  adj !  ím  leereszkedem 
Szenteld  hantodon  s  álmodok. 

Mit?  s  hát  kell-e  nekem  álmadozás,  remény? 
Agy  váz  altat-e  vagy  pólyadal  engemet? 
Oh  ismerem  ezen  phantomi  lét  körét 

S  nem  szédül  küszöbén  fejem! 

Minden  szálfü,  virág,  melyre  tekintek  itt, 
Érző  szív  vala,  mely  ömlede  mint  enyim  ; 
Minden  porszem  úgy  élt,  úgy  szeretett,  örült 
Mint  e  gerjedező  kebel! 

Minden  kődarabon,  melyre  szemem  vetem, 
A  nagy  Persepol  és  Palmyra  képe  int ; 
Látom  Theba  kevély  tornyait  omlani, 
S  a  márvány  Babylon  falát. 

Látom  hangyabolyi  míveidet,  világ! 
Mint  szórja  s  temeti  a  nagy  örök'  keze. 
Látom,  hangyasereg!  mint  tusakodsz  s  tolongsz 
Sírod  partjain  és  porán. 

Jertek,  bámulatos  bajnokok  és  nagyok! 
S  ti,  kik  nem  meritek  nézni  az  elmúlást. 
És  ti  porba-nyögők,  jertek  ide  s  velem 
Élni  s  halni  tanuljatok. 


EPISTOLAK. 


A  PESTI  MAGYAR  TÁRSASÁGHOZ. 

1814. 

Ki  kétli  s  kérdi,  hogy  csak  a  dicső  ész 
Emel  ki  minket  a  barmok  sorából? 
Ki  kétli  azt,  hogy  minden  érdemünk, 
Minden  szerencsénk,  ezzel  nő  s  hanyatlik? 

Az  ész  az  Isten,  mely  minket  vezet, 
Az  ő  szavára  minden  meghajul. 
Hegyek  lehullnak  s  olvadnak  vizekké, 
S  örök  helyéből  a  tenger  kikél ; 
Ez  alkot  minden  szépet  és  dicsőt, 
Az  egyes  embert  mint  a  milliókat 
Ez  áldja  s  égi  boldogságra  inti. 

Miért  utálja  hát  szövétnekét 
Az  ember,  és  mért  nem  terjeszti  fényét 
A  vak  halandók  néma  éjjelén? 
Aegyptus  áldott  földe  kérkedik 
Az  ész  legelső  nyílt  virágival ; 
De  ott  fakadtak  egyszersmind  azokkal 
A  hit  vakító  szentelt  maszlagi, 
Melyek  korunkig  hintik  mérgeket, 
S  örök  zavarba  dönték  e  világot. 

Az  ég  űrébe  felható  tudós 
Az  égi  zsákmányt  barlangokba  zárta, 
S  az  embereknek  bábot  s  vázt  vetett, 
Melyek  vakabbá  tették  a  vakot 
És  a  ienyügzött  józan  értelem 
A  szarvas  Isten  áldozatja  lett. 

így  a  görög  nép  s  Róma  bölcsesége, 
Melyet  csudálva  tisztelünk  ma  is, 
Csak  a  tudósok  székiben  lakott  : 
A  nép  szemébe  nem  hatott  sugara. 
Előtte  el  volt  rejtve  mindenütt, 
Míg  végre  a  vad  barbárok  dühétől 
A  föld  szinéről  eltörültetett. 
Éj  fedte  a  föld  pusztaságait, 
Éj,  melybe  számos  századok  merültek. 
S  ha  most  miköztünk  kezd  is  fényleni, 
Mely  szűk  határba  önthet  áldva  éltet, 
S  az  éj  csudái  mint  süvöltnek  arra! 
S  hány  népek  élnek  még  ma  is  körültünk, 
—  Tekintsük  által  a  föld  részeit  — 
Kik  a  baromság  aklában  hevernek, 
És  semmi  Isten  nem  tekint  ügyökre. 

Ez,  Istenének  a  barmot  hiszi. 

Imádja  a  föld  ocsmány  férgeit, 

S  azoknak  embervérrel  áldozik  ; 

Emez,  vakító  papjának  ganéját. 

Mint  szent  ereklyét  tisztelvén,  eszi ; 

Amott,  az  odvas  fákban  éhezik 

Az  embereknek  görhes  Istene, 

S  a  legnagyobb  bűnt  batkákért  lemo.^sa  ; 

Imitt  hamuban  kotlik  a  herélt  szent 

S  bámészkodása  Istenné  teszi  ; 

Itt,  a  mosódás  módja  szent  titok 

S  a  félvilágot  embervérbe  mártja. 

Mert  azt  az  egyik  párt  az  ujjain, 

Másik  könyöknél  szokta  kezdeni, 

Melyért  is  egymást  öldözik  halomra; 

Ott  a  falukban  s  városok  piaroin 
Jár  kóborolva  a  sok  meztelen  szent, 
Szabad  kezekkel  élelmet  rabol, 
S  az  asszonyokba  önti  szent  dühét, 
S  a  férj,  az  égnek  hálát  adva,  nézi, 
Ha  hitvesével  szent  bujálkodik. 

így  a  világnak  legkiesb  vidékit 
Ádáz  bolondság  tölti,  ostorozza, 
S  undok  zsiványi  barlanggá  teszi ; 
Erynnis  üszkét  hányja  városinkra. 
Az  öldöklő  kést  egyaránt  füreszti 
A  reszkető  ősz  tüztelen  szivébe 
S  az  anyja  keblén  ácsorgó  szopóba. 
És  csontjainkból  thrónust  rak  magának. 
Melyet  dög,  inség,  sárga  félelem 
S  kínokkal  élő  bánat  fog  körűi. 

Hol  van  tehát  a  józan  értelem. 
Hol  a  tudósok  annyi  izzadása? 
Remélhetünk-e  vájjon  jobb  világot? 
Gyaníthatunk-e  oly  időt,  mikor 
Az  ész  világa  mmden  népeket 
Meg  józanít  és  öszveegyesít, 
S  kiírt  közülünk  minden  bűnt  s  gonoszt? 

Reménylek.  Amit  század  nem  tehet. 
Az  ezredek  majd  megteendik  azt. 
De  hinnem  is  kell ;  mert  midőn,  barátim! 
Buzogni  látom  lelketek  hevét, 
Mely  e  nagy  ügyre  felken  titeket, 
S  e  szent  szövetség  láncába  csatolj 
Előre  látom  :  mint  terjesztitek 
Hazánkban  Delphi  égi  kincseit, 
S  az  értelemnek  nagy  törvényeit  ; 
Előre  látom  :  mint  leheltek  éltet 
A  sziklamellbe  és  a  holt  agyagba, 
S  mint  jámborodnak  a  vad  állatok 
Előttetek,  s  mint  omladoz  rakásra 

Az  ész  s  igazság  menydörgő  szavára 
A  zordon  ínség  óriási  tornya, 
S  mint  hullanak  le  durva  láncai. 

Fogadjatok  hát  engem  is,  barátim! 
Szent  frigyetekbe  ;  íme  esküszöm, 
Hogy  áldozatlan  kézzel  nem  jövök  : 
S  ha  gerlicéim  és  virágaim 
Kedvelni  hajlandók  az  Istenek, 
Tömjénetekhez  szívesen  teszem. 


DÖBRENTEI  GÁBORHOZ. 

Ne  véld,  barátom,  hogy  nyugalmamat 
A  sandaságnak  gáncsa  megzavarja  ; 
Ismerem  én  azt  s  megmosolygni  szoktam, 
Mint  csürhe  gyermek  kámpolásait, 
Midőn  legázolt  bábjait  bőszülj  a. 
Nem  ügy  tanultam  Sokrat  iskoláját, 
Hogy  a  köz  ember  változó  eszének 
S  Ítéletének  rabja  lenne  Müzsám. 
Günyolja  bízvást  mívemet  s  gyalázza, 
Gálád  szidalma  rám  homályt  nem  ejt  : 
Sőt  a  bohóktól  kárhoztatni  fény. 

Azok,  kik  a  szent  Cátót  pökdözék, 
S  a  bölcsek  atyját  méreggel  megölték. 
Élnek  ma  is  még  s  mérget  öntve  marják 
Mind  azt,  ki  odvok  mellett  elmegyen. 
S  csudáljuk-e,  hogy  ránk  morogni  mernek? 
Gyűlölj  ük-e,  hogy  nem  barátaink. 
Kik  önmagoknak  ellenségeik, 
S  az  Istenekkel  perbe  szállni  készek? 
Vagy  tán  az  orvos  hagymázos  betegjét 
Üldözze  azért,  ha  tőle  öklözést  kap? 
Nem,  mert  az  ember  nem  véthet,  ha  józan, 
Minden  gonoszság  hagy  mázból  ered. 

Előbb  lehetne  a  lángból  víz  és  jég 
S  az  égi  fényből  vastag  éjtszaka, 
Mint  a  valódi  bölcsből  rút  gonosz. 

Az  Isteneknek  egyik  legnagyobb 
Csudájok  az,  hogy  szintúgy  leikeink 
Mint  arcainknak  számtalan  vonási 
A  milliók  közt  mássokat  ne  leljék. 
Miért  utálnánk  hát  ezt  és  amazt, 
Hogy  teste-lelke  hozzánk  nem  rokon? 
Hiszen  magától  egyikünk  se'  van. 
Nézd  a  tövis  szúr,  és  csíp  a  csalán, 
S  a  gyenge  rózsa  illatot  lehel : 
Az  emberekben  végtelen  különbség 
S  megérthetetlen  visszás  értelem  van. 
Ez  a  hiú  fénj^t  s  rangokat  vadássza, 
Kucorgva  koldul  s  pénzen  vesz  tehert ; 
Emez  dühödve  pusztít,  öl,  rabol, 
Az  átok  és  jaj  hymnus  vad  fülének, 
S  bűnében  virtust  s  érdemet  keres  : 
Amaz  magától  s  mástól  megtagadva 
Kaparja  a  pénzt  s  hasznát  nem  veszi, 
Mint  a  perui  rab  mindég  aranyt  ás 
S  aranyja  halmán  izzad,  éhezik  ; 
S  im  ez  becsülni  a  pénzt  rútnak  érzi, 
Pazérlja,  s  fogytán  a  fejébe  lő. 

így  a  tudósok  tarka  serge  is 
Bizarr  agyakkal  rakva  tömve  van. 
Az  egyik  a  szent  régiség  barátja, 
S  utálja  mindazt,  ami  új  s  nem  ó  : 
A  Himfy  verse  néki  konyhadal, 
Akárki  mit  mond,  mert  cadentiás. 
A  másik  újat  s  csak  honit  szeret, 
Kitiltja  Hellas  nyájas  Isteneit, 
S  igaz  keresztyén  verseket  kohol. 
Van,  aki  minden  új  szót  megkacag. 
Ha  azt  tudóstól  hallja  s  nem  fonóktól. 
Mert  néki  a  nyelv  csak  fonóba'  készül, 

S  ahhoz  Kazinczy  és  Virág  nem  ért. 

Van,  aki  mindég  új  szót  fúr,  farag, 

A  leghelyesbet  százfelé  csigázza 

S  abból  viaszként  majd  Istent  csinál, 

Majd  tücsköt  s  azzal  mint  naggyal  dicsekszik. 

Van,  aki  mint  egy  szemtelen  kofa 

Rohadt  gyümölcsét  lármásan  dicséri 

S  az  átmenők  közt  majd  ezt,  majd  amazt 

Betyár  gúnyokkal  megtámadni  kész, 

És,  a  becsület  úgy  hozván  magával. 

Üstökre,  pofra  kél  akárkivel. 

Elég.  Az  ember  a  hány,  annyiféle 
S  változhatatlan  főbb  vonásiban. 
Ki  gondja  mindazt  egy  kaptára  vonni? 
Bárányt,  oroszlánt  egy  rekeszbe  zárni 
S  ki  gondja  minden  agynak  tetszeni? 
Elég,  lia  néktek  tetszhetem,  barátim! 
Elég,  ha  célom  s  szívem  tisztaságát 
A  józanabb  rész  érti  és  becsüli ; 
A  részegekre  nem  figyelmezek. 
S  letettem  ámbár  lantomat  kezemből, 
Hogy  kedvesimnek  adjam  éltemet, 
S  nyaram  kalásszal  biztató  szakát 
Telemre  gyűjtve  éldegéljem  el ; 
De  oh  nem  élet  a  múzsátlan  élet! 
Maradjon  a  föld!  minden  kincse  gőz. 
Sietve  térek  vissza  Istenimhez, 
Kik  ifjúságom  zöld  virúlatin 
Keblökbe  zártak  nektáros  kezekkel, 
S  kik  bár  nem  adnak  kincset  és  liatalmat. 
De  megtanítnak  vígan  élni,  halni, 
S  nevetni  a  föld  balgatagjait. 

Nevesd  te  is,  jer,  őket ;  s  vívj  dicsőén 
Az  éj  süvöltő  vak  hydráival! 
Paizst  s  aranytőrt  nyújt  ApoU  neked, 
S  veled  buzogva  felkél  Wesselényid, 
A  szömy-ölőknek  szömy-ölő  fia  ; 

Lehull  előtte  majd  egünk  köde, 
S  paeánt  riadnak  Erdély  bércei, 
És  én  utánok  zengetem  dalom. 


DUKAI  TAKÁCS  JUDITHOZ. 

1815. 

Hogy  a  szelíden  érző  szép  nemet 
Letiltva  minden  főbb  pályáiról, 
Guzsalyra,  tőre  kárhoztatni  szokta 
A  férfitörvény,  vájjon  jól  van-e? 
Igen  :  ha  az  csak  úgy  tekintetik, 
Mint  ösztöninknek  szenvedő  edénye, 
S  nyers  kényeinknek  játszó  eszköze. 

De  hát,  csak  erre  vagynak-e  teremtve 
Azok,  kik  embert  szülnek  és  nevelnek  ; 
Kik  életünknek  gyönge  bimbait 
Dajkálva  őrzik  forró  keblöken, 
S  verőknek  édes  nedviből  itatják  ; 
Kik  szebb  korunknak  ékes  napjain 
Rózsás  kötéllel  kapcsolnak  magokhoz, 
S  lelkünket  égi  érzésben  füresztik  ; 
Kik  ősz  korunkban  reszkető  fejünket 
Ismét  ölükbe  veszik  s  dajka  karral 
Vezetnek  éltünk  véghatárihoz, 
S  ölelve  tesznek  a  halál  ölébe. 
Míg  ott  is  újra  vélünk  egyesülnek? 

Oh,  nagy  dicső  cél  van  nekik  feladva, 
S  rendeltetések  szebb  mint  a  miénk! 
De  mint  mehetnek  nagy  pálya  jókon 
Bevont  szemekkel  s  béícós  lábakon? 
S  kivánhatunk-e  tőlök  oly  csudát, 
Hogy  céljainknak  megfeleljenek 
És  lelkeinkkel  összezengjenek, 

Berzsenyi  Dániel  munkái. 


Ha  őket  a  vak  gyermekségbe  zárjuk? 
A  míveletlen  föld  csak  gazt  terem  : 
A  lélek  is  csak  úgy  emelkedik 
A  virtusokhoz  égi  szárnyakon, 
Ha  Delphi  Isten  önt  sugárt  belé, 
Mely  úgy  kifejti  lelkünk  díszeit. 
Mint  éltető  nap  a  virágkebelt. 

Midőn  csapongva  ömledő  dalod 
Klavírod  érző  hangjain  lebeg. 
Midőn  nyilazva  repdez  ajkidon 
Az  ihletett  szív  s  nyílt  ész  lángigéje, 
Mely  szívet-elmét  egyaránt  hevít  : 
Akkor,  barátném,  akkor  érezem. 
Mit  veszte  a  föld  durva  gyermeke, 
Hogy  a  teremtő  legbecsesb  alakját. 
Kinek  kezébe  szívünk  adva  van, 
Játéka  kénye  rabjává  alázta! 

Te  megboszúlva  méltóságtokat 
Kihágsz  nemednek  szűk  korlátiból, 
Melyekbe  zárva  tartja  vad  nemem  ; 
Kihágsz  s  merészen  fényesb  útra  térsz, 
Melyen  csak  a  nagy  férfinyomdokok 
Vezetnek  a  szép  tiltott  táj  felé  ; 
Hol  a  vakító  fénybe  vont  igazság, 
Ámbár  szemünket  kápráztatja  is. 
De  megmutatja  a  virtusnak  útját, 
Mely  halhatatlan  Istenekhez  int  ; 
S  hol  a  poesis  nyájas  Istenei 
Szemünkhez  illő  földi  öltözetben 
Enyelgve  zárnak  karjaik  közé, 
S  a  symboláknak  hímes  fátyolában 
öleltetik  meg  a  nagyot  s  dicsőt, 
S  belénk  mosolygják  rózsás  szájaikkal 
Az  égi  szikrát  s  égi  tiszta  kényt. 

Érzed  hatalmas  íhletésöket, 
S  hevült  kebelt  nyitsz  szép  sugalmaiknak, 

S  mint  a  kalitka  zárát  elhagyó 
S  ismét  szabadban  lengő  fülmile 
Örömre  gerjed  s  harsány  csattogással 
Repül  az  erdők  zöld  árnyékiba, 
S  üdvezli  a  rég  óhajtott  gályákról 
A  tarka  völgyet  s  víradó  eget  : 
Meglelkesedve  s  égi  szárnyra  kelve 
Lengsz  vígan  Áon  szent  virúlatin, 
Hol  a  teremtő  Pindár  dithyrambja 
Harsogva  zúg  le  Pindus  ormain, 
S  a  gyenge  Sappho  esdeklő  dala 
Nyögdelve  reszket  gyönge  húrjain  ; 
Hol  új  meg  újabb  szépségek  csudáit 
Bájolva  látja  repdező  szemed, 
Hol  új  meg  újabb  zengzetü  melosz 
Lángolva  járja  által  lelkedet, 
S  zengésbe  hozza  gyönge  lantodat. 

De,  oh  leányka!  még  itt  nincs  határ! 
A  képzelődés  szép  játékai. 
Az  érzemények  édes  ömledési, 
Szépítik  ámbár  boldogságodat, 
De  nem  tehetnek  boldoggá  magok. 
Kettősen  érzed  a  jót  és  gonoszt, 
S  a  sorsnak  ádáz  kényén  függ  nyugalmad. 
Nézd  a  magasban  fénylő  bölcseséget, 
Körülragyogva  csillagnimbusával 
Az  Isteneknek  békés  sátorában, 
Hová  nem  érhet  semmi  földi  tőr  : 
Ott,  ott  tanuld  meg  a  bölcsek  nyugalmát 
Ismerni,  s  győzni  a  föld  szörnyeit, 
Indúlatinknak  pusztító  dühét 
És  a  szerencse  játékit  nevetni. 
Használni  élted  szűk  kerületét, 
S  bátran  letenni  a  halál  kezébe. 

Int  a  dicső  táj.  Járd  zengő  ajakkal. 
Vezessen  érző  kebled  Istene, 
ölelje  myrtus  barna  fürtidet. 


Az  égi  Múzsák  s  Grátiák  ölén 
Álmodd  el  élted  rózsaálmait, 
S  védjen  Minerva  pályád  zajjain. 
Mint  Áriont  a  tenger  Istenei, 
Midőn  zenegve  szállt  a  delfinen. 


VITKOVICS  MIHÁLYHOZ. 


Midőn  mosolygó  bölcseségedet 
Belém  enyelgi  szép  epistolád. 
Melyet  barátunk  Horvát  érdemelt, 
Melyben  Horáccal  fested  a  mezőt, 
S  annak  szelíden  bájoló  nyugalmát  ; 
Vígabban  érzek  s  boldogabb  vagyok. 
Szebbnek  találom  puszta  lakhelyem, 
Kertem  virági  szebben  illatoznak, 
Szebben  nevetnek  szőlőm  fürtéi. 
És  kazlaimnak  árnya  hívesebb. 

Igen,  de  minthogy  minden  verselők 
Homér  atyánktól  fogva  ekkorig 
Falut  dicsértek,  engedd  meg  nekem. 
Hogy  én  Budáról  s  Pestről  énekeljek. 

Midőn  Budának  roppant  bércfokáról 
Szédülve  Pestnek  tornyait  tekintem, 
S  a  száz  hajókat  rengető  Dunát, 
A  nagy  Dunának  tündér  kertéit 
És  a  habokkal  küzdő  szép  hidat. 
Melyen  zsibongva  egy  világ  tolong  : 
Midőn  körültem  minden  él  s  örül 
S  újabb  meg  újabb  érzelemre  gyújt  ; 
Itt  a  tanult  kéz  nagy  remekjei. 
Ott  a  dicső  ész  alkotásai 
Az  élet  édes  bájait  mutatják, 


S  mindazt  előttem  testesülve  látom, 
A  mit  magamban  csak  képzelhetek  : 
Kivánhat-e  még  többfélét  szemem? 

Hát  a  midőn  majd  véled  s  Helmeczynkkel 
Virághoz  együtt  ballagunk  karöltve, 
S  a  bölcs  öregtől  új  lelket  veszünk! 
Onnét  tehozzád  s  nyájas  asztalodhoz. 
Hol  a  kin}dlt  szív  s  józan  ész  kinál, 
S  vidám  szabadság  s  tréfa  a  szakács  ; 
Onnét  Palinkhoz,  Pécel  dallosához, 
És  mindazokhoz,  kik  barátaink, 
S  velünk  egyenlőn  tudnak  érzeni ; 
Hol  majd  hazánknak  ó  s  új  dolgait, 
Majd  a  világnak  főbb  történeteit 
Száguldjuk  által,  és  mustrára  intjük 
A  föld  királ}dt  s  büszke  nagyjait ; 
Vagy  majd  Kopemik  égi  útjain 
Vizsgáljuk  e  nagy  minden  titkait. 
És  a  világok  systemáit  oldjuk  ; 
Majd  a  morálnak  mély  törvényein 
Piátónkkal  újabb  s  szebb  respublikákat 
Alkotva,  Solont  s  a  dicső  Lykurgust 
Lehozzuk  embert  boldogítani. 

Ha  azt  megunjuk,  mert  mindent  megun 
Az  ember,  s  édes  a  változtatás. 
Szemünk  legelhet  Thespis  bájvilágán, 
S  a  táncolóknak  szárnyas  rendéin, 
Szívünk  örömre  olvadozva  repdez 
A  zengzeteknek  szép  concertjein  ; 
S  ha  kell,  közel  van  kert,  szőlő,  liget, 
Horáccal  untig  ott  kapálhatunk, 
S  nevetni  fognak  ott  is  a  bohók. 

Mi  kell  tehát  több?  Élni  és  örülni, 
S  használni,  célunk,  nem  pedig  heverni ; 
S  a  bölcs  njnigalma  háboríthatatlan 
A  pesti  bálban  s  csörtetés  között, 
Mint  a  magányos  rejtek  árnyain. 


Nyugodni,  enni,  inni,  és  alunni 
Lehet  mezőn  is  ;  oh  de  mint  örüljek 
Fákkal,  füvekkel,  ökrökkel  sokáig? 
Csupán  szememnek  tárgyi  minde?.ek. 
Szivemnek  ember  és  rokon  kebel  kell. 
Kivel  vegyítse  érzeménj^eit  : 
Elmémnek  elme,  mely  megértheti, 
S  melyben  sugárit  tükröztetheti. 

Van  itt  is  ember,  mond'd,  de  milyen  ember? 
ínség,  gonoszság  néz  ki  vad  szeméből, 
S  lesújt  pipádért,  hogy  ha  nem  vigyázsz. 
Szemét  sötétség,  vállát  terh  sanyarja, 
S  utálja  mind  azt,  aki  boldogabb. 
S  mi  szép  mulatság  látni  izzadását? 
Mi  szép  nekem  még  rajta  szántanom 
S  aszott  kezéből  lesni  sültemet? 
Nem  szebb-e  Pesten  vígan  perleni 
Verbőczi  hajló  nyelvén,  és  merészen 
A  szent  igazság  mellett  harcra  kelni? 

Barátom!  a  bölcs  boldog  mindenütt, 
Az  Hortobágyon,  az  Pesten,  Budán, 
Mert  ő  magával  hordja  kincseit ; 
De  boldogabb  ott  még  is,  hol  körülte 
A  nyájas  élet  hinti  kellemeit, 
És  szíve,  lelke  tárgyát  lelheti  : 
Mint  hol  magában  zárva  él  magának, 
S  csak  álma  tündérképét  kergeti, 
Mint  egy  vadonban  bujdosó  fakír. 

Rendeltetésünk  nem  magányos  élet 
S  örök  komolyság  és  elmélkedés. 
Hanem  barátság  és  társalkodás. 
S  nem  a  világi  jókat  megtagadni, 
De  józan  ésszel  vélek  élni  tudni 
A  bölcseségnek  titka  és  jele. 

Maradj  s  perelj  te  Pesten,  s  élj  vidáman 
Barátid  édes  társaságiban, 
S  ne  kérj   az  égtől  többet  mint  adott. 
Van  annyi,  m.ennyi  kell,  s  ha  ez  kevés, 
Kevés  lesz  a  föld  minden  kincse  is. 
A  vízikórság  szomját  el  nem  oltja 
Minden  Dunánknak  s  tengereknek  árja  ; 
S  az  ép  gyomornak  egy  pohár  elég. 

Ha  van  mit  ennünk,  innunk  és  szeretnünk, 
Ha  józan-elménk,  s  testünk  nem  beteg, 
Kivánhatunk-e  s  lelhetünk-e  több  jót, 
S  adhatnak-é  mást  a  királyi  kincsek? 
így  ír,  így  érez,  így  él  most  barátod, 
Ki  téged,  édes  Miskám,  megkeres 
Az  új  zephyrrel  s  első  fülnulével, 
S  veled  csevegni  és  nevetni  fog. 


BARÁTNÉMHOZ. 

Tudom,  hogy  a  szív  nem  vigyáz  tanácsra, 
Kivált  az  első  fájdalom  hevén  ; 
Csak  könnyek  és  csak  bús  nyögések  adnak 
Szorult  kebelnek  édes  enyhülést. 
De  hát  te  meddig  sírsz  még  Dencsidért. 
Mikor  találsz  te  már  vigasztalást? 
Siralmaidban  lát  a  felkelő  nap. 
Siralmaidban  hagy,  midőn  leszáll ; 
Siránkozol,  ha  rózsát  nyújt  kezedbe 
S  ha  illatot  hint  rád  a  szép  tavasz ; 
Dencsid  keserged,  amidőn  az  ősz 
Lehelletével  hervad  a  virány, 
S  előtted  intve  sárga  lombja  hull. 

Nem  így  barátném!  itt  is  van  határ. 
Amelyet  általhágni  nem  szabad. 
Szép  lélek,  amely  könnyen  kap  sebet, 

S  a  fájdalomnak  önti  könnyeit, 

S  magát  kisirván  szenved  csendesen  ; 

De  kényes,  amely  seb] ét  nem  felejti, 

Sem  orvosolni  nem  bátor  s  kemény, 

Hanem  lecsügged  s  önmagát  emészti ; 

S  hiú,  ha  még  mély  seb] ével  dicsekszik, 

Ha  fájdalomban  édeset  íceres, 

S  veszett  gyönyörré  változtatja  a  kínt. 

Táguljon  a  szív  könnyek  által,  amíg 
Feszíti,  fojtja  a  nyers  fájdalom. 
A  férfiszem  sem  bírja  könnyezetlen, 
A  bölcs  is  érzi  a  csapást,  midőn 
Szerelme  édes  lánca  elszakad  ; 
Az  észnek  égi  balzsamát  veszi. 

Mi  haszna  vívjuk  a  kemény  eget 
S  a  bús  koporsó  gyémántzárait? 
Nem  hat  siralmunk  s  jaj  szavunk  oda! 
Mi  haszna  sírsz  hát,  és  miért  siratjuk 
Azt,  aki  békés  révre  jut  korán. 
Ki  csak  tavasszá  kellemit  szedé 
S  itt  hagyta  a  tél  puszta  napjait. 

Nem  szívja  többé  Dencsid  ajkidon 
Az  élet  első  gerjedelmeit. 
Nem  érzi  többé  csókjaid  hevét, 
Sziveddel  öszve  nem  döbög  szive  : 
De  már  nem  érzi  a  fájdalmat  is, 
E  földi  élet  számtalan  veszélyit, 
A  test  fenéit,  a  lélek  dühét, 
S  nem  a  halálnak  irtózásait ; 
Nem  játszik  a  sors  kéje  ővele. 
Sem  a  hatalmas  durva  büszkesége. 
Nem  csalja  őtet  áruló  barát. 
Szerelme  kínja  nem  szakítja  szívét, 
S  nem  látja  a  bűn  győzedelmeit. 

Ki  tudja  éltünk  számtalan  csapásit 
Leírni?  Minden  óra  újakat  szül, 

Ujabb  veszélyt  hoz  minden  percenet. 
Itt  a  mosolygás  sírással  vegyül, 
Itt  minden  édes,  mérget  rejt  magába, 
S  gigászi  harcot  minden  nyugalom. 

Oh,  hadd  nyugodjék  magzatod  tehát 
A  boldogoknak  csendes  enyhelyén, 
Túl  a  veszélyen  s  földi  harcokon, 
S  fedezze  béke  kedves  hamvait! 
Követni  fogjuk  őtet  nem  sokára  ; 
De  már  követjük,  és  útban  vagyunk! 
Nem  vesztjük  azt  el,  újra  megtaláljuk, 
Csak  egy  kevéssé  ment  előbbre  tőlünk. 


HELMECZI  MIHÁLYHOZ. 

Mit  írjak,  édes  Helmeczim,  neked? 
Nemes  tüzedről  énekeljek-e. 
Vagy  ifjúságod  ért  gyümölcsiről, 
S  baráti  szíved  érzeményiről?  — 

Ha  én  terólad  gondolkodni  kezdek, 
Csak  egyet  érzek,  egyet  gondolok, 
Csak  azt,  barátom !  hogy  téged  szeretlek  ; 
Csak  azt :  hogy  édes  a  szelíd  barátság 
Még  akkor  is,  ha  csak  képét  öleljük 
Annak,  kit  óhajt  szívünk  messziről. 

ím,  gyűjteménykém  vedd  baráti  keggyel. 
Érezze  ismét  gyámoló  kezed', 
S  láttasd  világgal,  mint  már  láttatád. 
Kevés  virággal  szerzi  meg  Caménám  : 
Oh!  elvadulnak  a  komoly  szemektől 
Áon  mosolygó  gyenge  szüzei, 
Mint  a  szerelmek  édes  Istenei. 
Te  még  virágzói.  Dőlj  szép  karjaikra! 
S  az  égi  nektárt  idd  rózsás  ajakkal. 

VANDAL  BÖLCSESÉG. 

A  vandáloknak  ferde  bölcsesége 

Ismét  divatba  jő  s  csudáltatik  : 

Ezek,  hogy  a  nagy  Rómát  dőlni  látták, 

Vesztének  abban  lelték  fő  okát  : 

Hogy  ottan  írni  és  olvasni  szoktak  ; 

S  ez  okra  nézve  ők  a  könyveket 

Elégetek  mint  ördögségeket  ; 

S  hogy  most  kiforrta  Párizs  régi  mérgét, 

Mi  szülte  azt  más,  mint  könyvek,  tudósok? 

Égetni  kell  hát  minden  könyveket, 

Égetni  mind  azt,  aki  gondol  és  lát! 

Oh  vandáloknak  sanda  bölcsesége! 
Méltó,  királyi  fülbe  zengeni. 
Tenéked  a  nagy  Róma  csüggedése 
S  Párizsnak  ádáz  harca  egy  eset? 

Tenéked  alma  s  makk  egy  fán  terem?  — 
Hát  vandálok  közt  nincs-e  pártütés? 
S  nem  félt-e  Caesar  a  vad  Galliától? 
Hát  a  szerailok  öldöklései. 
És  Ázsiának  végtelen  zavarja, 
A  Dózsa,  Hóra  gyilkos  pórhada 
Mind  a  tudósok  s  kön3rvek  mívei? 
Hát  Prussziának  s  Bécsnek  thrónusát 
Csak  a  vak  észnek  fékje  tartja  fent? 
S  azért  nem  omlik  ott  királyi  vér? 
S  tán  Angliának  népe  balgatag? 
Azért  parancsol  a  föld  tengelyének? 

így  van!  ha  szél  fúj  s  fergeteg  leend, 
Ha  a  búzában  konkoly  és  vadóc  van. 
Ha  nyájainkat  métely  szállja  meg, 
S  a  szürke  kanca  vemhét  elveti, 
Azt  mind  tudósok  s  könjrvek  mívehk. 

Bölcsen!  dicsőén!  Inach  és  Numa, 
Ninus,  Zoroaster  így  okoskodának, 
Tehát  mi  is!  —  Oh  de  nagy  hézag  ez! 
A  makkos  ember  és  mi,  nagy  különbség. 
A  makkal  elmúlt  a  szilaj  szabadság, 
Az  ember  önként  hordja  most  nyűgét, 
A  békés  élet  bajit  ismeri, 
S  a  marhafékre  nincs  szüksége  többé. 
Lám  Titus,  Aurél  s  Fridrik  nem  valának 
Sem  istenek,  sem  a  nap  öccsei : 
Imádtatának  mégis  a  világtól : 
De  a  tyrannok,  bár  istenfiaknak 
Neveztetének,  bárd  alá  jutának. 


OTODIK  KÖNYV. 

A  POÉTA. 

Mint  majd  ha  lelkünk  Lethe  vizébe  néz. 
Minden  földi  tehert  róla  lehullva  lát, 
S  újjá  születve  nyílt  karokkal 
Elüzion  rokon  árnyihoz  leng  : 

így,  aki  Kastal  vedreiből  merít, 
Üj  tündéri  világ  bája  ragadja  el ; 
Magát  felejtvén,  élve  meghal, 
S  egy  melegebb  nap  alatt  lel  éltet. 

Ott  gerjed  abban  a  csuda  lángerő. 
Onnét  hinti  alá  égi  virágait ; 
Ne  nyúlj  azokhoz  durva  kézzel : 
Megfagy  az  égi,  hideg  kezekben! 

FELSÉGES  KIRÁLYUNKNAK 

KESZTHELYRE  VÁRATÁSAKOR. 

Keszthely  mosolygó  völgyei,  bércei! 
Caesarunk  közelít,  hintsetek  illatot ; 
Simulj  tükörré,  büszke  zengő, 
S  tükreidet  biborozza  Phoebus! 

S  ti  csendes  ernyők  pásztori!  gyújtsatok 
Tömjént  hölgyeitek  s  gyermekitek  között 
Annak,  ki  gunyhótok  paizzsa, 
S  emberi  jussaitoknak  őre  ; 

S  ki,  mint  dicső  nap  fergetegink  után, 
Áldást  szórva,  körüljárja  hazánk  egét, 
S  amit  levert  a  hosszú  szélvész. 
Újra  felélteti  égi  tűzzel. 

örülj  te  is  hát,  Festetics,  és  pazarlj! 
Mutasd  :  mint  szereti  a  magyar  a  királyt ; 
Mutasd  :    hogy  annak  szíve,  kincse 
A  haza  s  atyja  kezébe'  vagjoiak. 

Mutasd  :    hogy  a  szent  honszeretet  heve 
S  a  jobbágyi  szelíd  tisztelet  egybe  fér ; 
Mutasd  :    hogy  e  két  virtus  együtt 
Tesz  fejedelmeket  és  nagy  embert. 


SZILÁGYI  1458-BAN. 

«Ledűlt  Hunyaddal  a  haza  védfala!» 
így  zeng  hősei  közt  a  diadalmas  ősz, 
Körültüzelgve  bús  szemekkel 
A  had  erős  üain,  Szilágyi. 

«Ledűlt,  s  az  undok  cimbora,  láncait 
Elszaggatva,  kitör  szent  düledékein, 
S  habzó  ag3'arral  tölti  újra 
Béhegedett  sebeinkre  mérgét. 

A  tiszta  ifjak  lelke  gyanútalan 
Hódolt  a  gonoszok  csalfa  siralminak, 

Kik  mind  Huny  adnak,  mind  hazánknak 

Békepohárba  halált  adának. 

Ezt  nyerte  a  nagy  hős  atya,  virtusán  : 
Megkímélve  magas  szívvel  irigyeit 
ön  gyermekébe  döfte  tőrét, 
S  a  cudarok  diadalt  kacagnak. 

Ezt  nyerte  a  mi  balga  hitünk,  midőn 
Oly  körmökre  bizánk  a  haza  zálogit. 
Melyekre  honnunk  vére  csorgott, 
S  hív  Hunyadink  vasa  bélyeget  vert. 

A  cselt  utáló  így  veti  gyükosa 
Hálójába  magát ;    így  fedi  tornyait 
Földünkön  a  bün,  míg  Molochnak 
Áldozik  a  nemes  önmagával. 

A  virtus  a  jók  horga,  ha  céltalan  : 
Féltünk  rósz  rokonink  véribe'  fürdeni, 
S  a  jóknak  ártánk  :    az  kegyetlen, 
Aki  szelíd,  mikor  ölni  szentség. 

A  százfejü  szörny  új  fejeket  terem, 
Posványával  együtt  vesztheti  Herkules 
A  gaz  lenyesve  még  bujább  lesz  ; 
Irtani  kell  gyökerestül  a  bűnt! 

így  adta  vissza  Sylla  az  életet 
Rómának,  s  így  adom  vissza  hazámnak  én 
Vértorral  alkot  új  világot 
Sylla-Szilágyi  haragja:  jertek! 


HYMNUS  KESZTHELY  ISTENEIHEZ. 

1817  február  2. 

Ki  zengi  e  nagy  század  erőseit 
S  omló  thrónusait?  ki  Agamemnonát 
Korunknak,  s  Aulis  áldozat] át 
S  Iphigenía  szemérmes  arcát? 

Feldúlt  világunk  üszkeit,  a  Tridenst, 
S  villám  ostromait,  a  lerogyott  gigást, 
A  megrepesztett  Kalpe  szirt  ját, 
Pindari  láng-ajak  ömledezze  ; 

Ti,  óh  szelídebb  égiek!  akiket 
Keszthely  beavatott  szent  palotáiba. 
Ti,  éltető  Ceres  s  dicsőebb 
»  Lelket  adó  Helikon  leányi, 

Vidám  avénám  titeket  énekel. 
A  szebb  emberiség  bennetek  él  s  tenyész, 
Ti  adtok  annak  testi-lelki 
Jobb  eledelt  s  magas  égi  éltet. 

Ceres!  te  hívtad  erdeiből  elő 
A  vadságba  merült  emberi  nemzetet, 
A  makk  s  gyökér  helyett  az  édes 
Búzakalászt  neki  megmutattad. 

A  társas  élet  szent  szövedékeit. 
Az  erkölcsi  világ  új  elementomit 
Te  fűzted  egy  nagy  kapcsolatba 
Célra  vivő  örök  ösztöninkkel. 

Munkált  az  ember  s  tárgyaihoz  jutott  : 
Bátorságba'  szedé  műve  gyümölcseit, 
Vigan  nyugodtan  éle  csendes 
Sátoriban  az  arany  világnak. 


De  még  lefojtva  szúnyada  kebliben 
A  szebb  aetheri  rész.  Múzsa!  te  illeted 
Nektáros  újjal,  égi  lantod 
Zengzete  gyúlt  erein  keresztül. 

Zúgván  felébredt  a  lekötött  erő, 
S  mint  új  lény  leveté  állati  nyűgeit, 
S  a  még  nem  ismert  lelki  élet 
Képei  közt  lebegett  örömmel. 

Főbb  létre  lobbant  lelke  feloldozá 
A  szép,  jó  s  az  igaz  mennyei  csirjait  ; 
Zengtél!  s  körülte  új  világ  nyílt 
S  Elüsion,  szomorú  vadonján. 

Zengtél!  s  szivének  húrjait  illeted  : 
Forró  melle  dagadt,  homloka  virrada, 
Elméje  szárnyalt,  s  a  tudásnak 
Béícerülé  sivatag  határit. 

Zengtél!  s  dalodra  Thébe  felépüle, 
S  a  boldog  görög  ég  csillaga  felderült  : 
Te  zengsz,  ha  Rómát  a  kerek  föld 
Rettegi,  és  te,  ha  azt  lerontja  ; 

Te  zengsz,  ha  Franklin  lelki  merész  keze 
Villámot  leragad,  s  sceptrumokat  leszeg ; 
Ha  Newton  és  Kant  a  teremtő 
Titkait  oldja  s  világot  alkot. 

Kronos  leánya!  s  Delphi  nagy  Istene! 
Ti  munkátok  azon  titkos  örök  kötél. 
Mely  a  halandó  port  s  az  Istent 
Egy  csuda  mívbe  csatolva  tartja. 

Oh  lakjatok  hát  e  kies  ég  alatt, 
Bájoljátok  ide  Enna  virányait, 
És  a  virágzó  Attikának 
Hajdani  szép  idejét  s  Saturnust, 


Hogy  vérrel  ázott  századaink  nyomán 
A  szent  pálma  arany  bimbai  nyíljanak, 
S  e  kis  magyar  Weimár  öléből 
Lássa  hazám  kiderülni  napját. 

Oh  látja!  s  ím  a  harc  deli  nemzete, 
Mely  még  csak  hadi  zajt  ismére  és  halált. 
Lerakja  harsogó  acélit 
Színed  előtt,  ragyogó  napisten! 

Lerakja  s  áldoz,  s  mint  mikor  a  Bakonyt 
Messzünnen  riadó  mennykövek  és  szelek 
Csattogva  rázzák,  zeng  fölötte 
Tegzed  aranynyila  ás  az  Aegis. 


HEKTOR  BÚCSUZASA. 


ANDROMACHA. 

Elmégy,  Hektor,  tőlem  hát  örökre 
Oda,  hol  már  Achilles  feg3rvere 
Patroklusnak  áldozik  vérrel? 
Ki  fogja  majd  kisdedünk  tanítni 
.Istent  félni  és  dárdát  hajítni, 
Ha  téged  a  bús  Orkus  elnyel? 

HEKTOR. 

Drága  hölgyem,  parancsolj   könnyidnek, 
Tisztem,  hitem  engem  harcba  visznek, 
Ezen  karok  őrzik  Pergamust ; 
Tiértetek,  hazánk  Isteniért 
Bátran  vívok,  hősien  ontok  vért 
S  nem  rettegem  a  setét  Orkust. 

ANDROMACHA. 

Nem  hallgatom  többé  kardod  hangját, 
Ttt  hever  majd,  rozsda  lepi  vasát, 
S  Priám  bajnok  nemzete  kivész. 
Oda  mégy,  hol  nap  többé  nem  ragyog, 
A  Cocytus  bús  vadonban  jajog, 
S  szerelmed  a  Lethében  enyész. 

HEKTOR. 

Minden  vágyom,  minden  érzeményem 

A  Lethe  szent  árjába  merítem. 

De  hív  szerelmemet  nem. 

Halld!  az  ádáz  dúlja  már  a  falat. 

Fűzd  rám  kardom,  szüntesd  fájdalmadat, 

Hektor  hal  meg,  de  szerelme  nem. 


NAPÓLEONRA. 

1820. 

Nem  te  magad  győztél,  hanem  a  kor  lelke  —  szabadság. 

Melynek  zászlóit  hordta  dicső  sereged. 
A  népek  fényes  csalatásba  merülve  imádtak, 

S  a  szent  emberiség  sorsa  kezedbe  került. 
Ámde  te  azt  tündér  kényednek  alája  vetetted, 

S  isteni  pálmádat  váltja  töviskoszorú. 
Amely  kéz  felemelt,  az  ver  most  porba  viszontag  ; 

Benned  az  emberiség  ügye  boszúlva  vagyon. 


Berzsenyi  Dániel  munkái. 

A  FÜREDI  KÚTHOZ. 

Japet  fiának  sassá  dulá  vesém, 
S  a  mennyből  lehozott  szikra  emésztve  ölt, 
Midőn,  dicső  forrás,  sebimre 
Aeglei  balzsamot  áldva  öntél. 

Mint  aki  a  szent  Lethe  vizébe  néz, 
Minden  földi  tehert  róla  lehullva  lát, 
S  újjá  születve  nyílt  karokkal 
Elüzion  rokon  árnyihoz  lép  : 

így  adta  vissza  életadó  ered. 
Oh  kútfő!  nekem  az  életet  és  reményt, 
így  ébredek  fel,  s  így  ölelt  meg 
Partidon  új  öröm,  új  rokon  kéz. 

Itt  leltem  a  jó  Vaj  kit,  az  édes  őszt. 
Itt  a  téti  szelíd  énekelőt,  ki  már 
A  boldogult  lelkek  körében 
Issza  az  ég  örömit,  jutalmát. 

Kikhez  vegyülve  hársaid  ernyein 
A  bús  felleg  alul  hajnali  pírjait 
Az  élet  újra  rám  mosolygá, 
S  holt  kebelem  hideg  éje  virradt. 

Itt  leltem  a  szép  lelkű  nemes  magyart, 
Pázmándit,  s  szeretett  szíve  kegyes  felét. 
Ki  vélem  együtt  cseppeidben 
Enyhületet  keresett  magának. 

Enyhítsd  meg  ezt  is,  a  kora  szenvedőt! 
Márvány  oszlopidat  felkoszorúzom  im. 
Enyhítsd  meg  ezt  is,  mert  ha  szenved, 
Nem  leszek  én  is  egész  kigyógyult. 

ELÉGIA 

GRÓF   FESTETICS   GYÖRGY    HAMVAIRA. 

Keszthelyi  partnak  evez  ladikom,  mosolyognak  élőmbe 

A  szeretett  tájék  öblei  s  árbocai. 
Nyugszik  az  ég,  lebegő  zephyrek  ringatva  vezetnek, 

Csak  kebelem  zajlik,  s  hányja  halála  jegét  ; 
Hányja  midőn  lehajult  fővel  révedre  kiszállok, 

S  nyomdokidon,  nagy  holt,  nyögve  előre  megyek. 
Minden  mozdulatom  közelebb  visz  szent  tetemidhez, 

S  míveiden  lebegő  árnyad  élőmbe  tűnik. 
Látlak,  mint  öleled  kegyes  arccal,  nyájas  örömmel, 

Akiket  a  szeretet  njolt  kapuidba  hoza  ; 
Látlak,  mint  fogadád  szent  csókkal  megkoronázva 

A  piruló  Múzsa  gyermeki  áldozatit. 
Mint  Görögországnak  nagy  daemona  gyermekalakban, 
^  Gyermeki  játékban  alkota  embereket, 
Úgy  te  is  ősz  fővel  közibénk  enyelegve  vegyültél, 

S  játszva  nyitál  pályát  isteni  célod  előtt. 
Míg  mások  honnunk  javait  vesztünkre  kiszórják 

S  a  nemzet  lelkét  s  életerét  kiölik  : 
Közbe  Te  keltél  fel,  s  valamerre  kifordula  arcád, 

Áldást  hinte  reánk,  s  életet  önte  belénk. 
Mint  egy  hősi  Pelops  oltárt,  pályákat  emeltél 
_  A  görög  ég,  HeUkon,  hajdani  Isteninek. 
Ünnepeket,  muzsikát,  táncot,  játékokat  adván, 

A  nagyot  a  széppel  kedv'esen  összekötéd. 
A  zengőt  koszorú  emelé  és  gazdag  ajándék. 

Minden  ideg  kifeszült,  s  büszke  futásnak  eredt, 
így  alkotta  örök  remekét  amaz  égi  Lykurgos, 

Amikor  összeszedé  IHon  énekeit  ; 
Spárta  szilaj  lelkét,  énekre  tanítva,  emelte 

S  a  dalok  Isteninek  áldoza  harcaiban  ; 
így  született  Hellás,  így  szülte  az  élisi  pálma 

A  csuda  helléneket  s  Pindaros  énekeit, 
így  született  Korybant,  zengzetben  az  égiek  atyja, 

így  hordott  eledelt  nékie  méhe,  galamb. 

8* 

A  buta  nép  e  zajt  látá,  s  a  tölgyet  emelte, 

Látni  a  mennyrázót  nem  vala  néki  szeme. 
Ámde  ki  fenjáró  elmédnek  látta  arányit, 

Nyájas  alakjaiban  látta  nagy  Istenidet  — 
Elfolya  szép  élted  s  veled  a  szép  gondolat  eltűnt, 

Mint  ama  gyenge  virág,  napja  lehunyta  után. 
Eltűntél,  de  ha  majd  palotád  márványi  lehullnak 

S  romjaiból  valaha  baglyok  üvöltnek  alá. 
Mint  a  büszke  Csobánc  szomorú  düledékin  az  utas 

A  múlt  bajnoki  kor  képzeletébe'  mereng  : 
így  merül  el  majdan  magasabb  rémletben  az  érző 

Hamvaidon  hálát,  könnyeket  adva,  velem. 


WESSELÉNYI,  A  NÁDOR,  MURÁNYNÁL. 

(Töredék.) 

Mely  édes  andaiy  int,  Murány,  feléd, 
Midőn  tetődre  felvetem  szemem! 
A  várvivásnak  jöttem  nézni  tervét, 
S  kimérni  a  tűz  égi  útait. 
És  íme  mint  egy  elbájolt  lovag 
Andalgva  nézem  a  tündéri  várt, 
Andalgva  látom  ékes  asszonyát. 
Kit  már  feledni  véltem  évek  óta, 
Élőmbe  tűnni  látom  újólag  ; 
Látom,  miként  őt  láttam  egykoron 
A  bajnok-ifjak  büszke  tánckörében 
Lebegni  pártás  fővel  a  delit, 
A  nyílni  kezdőt  angyal-kellemében. 
Döbbenve  váltam  tőle  és  szorongva 
De  megpillantván  újra  kardomat, 
A  hősi  szellem  újra  megragadt, 
S  vitt  a  dicsőség  fényes  útain. 
Vitt  élni-halni  bajnokok  sorában. 

És  íme  már  most  mint  dicső  vezér 
Előtted  állok,  oh  magas  Murány, 

Letömi  ormod  büszke  tornyait, 
Rabláncra  fűzni  ékes  asszonyod, 
S  rabláncra  véle  a  pártos  magyart. 

(Meg-megállva  s  gondolkodva  járkál.) 
Rabláncra  téged,  lelkes  árva  hölgy, 
Rabláncra  téged,  édes  árva  hon! 
(Gondolkodik.) 

Mi  ez?  mi  új  zaj  dúlongat  szivemben? 
Oh  érzem,  a  tiszt  s  a  szív  harca  ez  : 
A  szív  fog,  érzem,  győzni  tisztemen, 
Kirántja  győző  kardomat  kezemből. 
És  életemnek  új  irányt  mutat. 


FELSŐBÜKI  NAGY  BENEDEKHEZ. 

1830. 

Oh  te,  ki  mind  névvel,  mind  testi  s  lelki  kegyekkel 
Áldott  és  Nagy  vagy,  deli  ifjú,  mint  ki  Athéné 
Díszei  közt  paizsán  viselé  a  mennyköves  Ámort, 
S  mint  ama  nagy  rokonod,  ki  javunkért  megvet  arany- 
Hozzád  szól  Múzsám.  Illesd  őt  lángaj akiddal,     [fényt. 
Hogy  hozzád  báj  ló  nyelveddel  szólni  tanuljon. 
Nyelveddel,  melyről  diadal  zeng  s  mennykövez  Ámor. 
Menj,  nagy  pályádon  fénnyel,  hatalommal  övedzve, 
Mert  az  erény  hatalom  nélkül  csak  gyámtalan  árva  ; 
öltöztesd  fénybe,  hogy  az  álnok  bukjon  előtte, 
így  fogsz  lenni  hazád  s  fejedelmed  híve,  szabad  bölcs. 
Menj ,  de  mutasd,  hogy  bölcs  Montesquieu  látta  szived- 
Trézia  bajnokait,  mikoron  koszorúzta  dicsőén,        [ben 
Kik  hont  és  koronát  egy  szív\'el  védni  tanultak. 
Férfiakat  nemző  Pannon  szüle  téged  örömmel. 
Törpét  törpíthet,  de  nagyobbá  tesz  nagyot  a  polc. 
Mely  gyávát  szédít,  de  mezítláb  hág  oda  Cátó. 
Légy  te  Aristippus  :  bírj  fényt,  de  ne  bírjon  az  álfény. 
Szentegyházzá  lesz  tündér  palotája  előtted. 
Mint  szentegyház  Ion  kalibám,  mikor  abba  beléptél, 
S  váteszi  lélekkel  láttam  már  büszke  jövendőd. 

VIG  CHLOE. 

«Húnyik  a  nap,  pirul  az  ég, 
Intesz  édes  enyhelyem! 
Megyek,  megyek,  ah  elég  rég 
Vonza  feléd  kebelem. 

Te  vagy  az  én  kis  világom, 
Virágim  szép  ligete! 
Gyermeki  víg  munkásságom 
S  elmém  első  képzete. 

Hozzád  jövök,  ha  szívemet 
Aggodalom  terheli. 
Hozzád,  ha  rám  öröm  nevet, 
S  kezem  lantját  emeli. 

Szép  alakid  szemlélete 
Üj  világba  andalít. 
Nyílt  kelyheid  lehellete 
Illatözönbe  merít. 

Itt  élnek  eltűnt  rémeim 
Gyermeki  jelképekben, 
S  kedves  titkos  két  betűim 
A  mindig  zöld  szívekben. 

A  bús  cyprus  árnyékában 
Az  urnák  s  nef elejtsek, 
A  két  hív  szivek  láncában 
A  viola-bilincsek. 

így  alkota  ifjú  lelkem 
Egy  szebb  virányt  magának, 
Hol  égi  gyönyör  s  szerelem 
Szebb  rózsái  nyilának. 

De  csakhamar  felriadtak 
Rémledező  szemeim, 
S  karom  között  eloszlottak 
Tündér  álomképeim. 

Oh,  mint  sírtam,  barátnéim, 
A  szerelem  könnyeit ! 
Mint  ittátok,  virágaim, 
Szívem  égő  cseppeit! 

Hervadtatok,  hervadtam  én. 
Míg  rabláncom  szaggatám, 
Míg  a  csalfa  büszke  remény 
Bábjait  elhányhatám. 

Oh,  nem  jó,  halandó  szemnek 
Az  eget  megmutatni, 
S  a  lepkeszárnyú  gyermeknek 
Égi  szárnyakat  adni. 

Nehéz  a  mennyet  elhagyni. 
Pedig  le  kell  hullanunk ! 
Jobb  a  hív  földön  maradni, 
S  rózsákat  itt  szaggatnunk. 

Nem  álmodni,  hanem  élni 
Illik  e  szép  világon  : 
Méh-ajakkal  mézet  lelni 
Lehet  minden  virágon. 

Egyik  hervad,  másik  nyílik, 
Mindenik  csak  tünemény  ; 
Annak  nyílik  a  legszebbik. 
Aki  szabad  s  víg  mint  én. 

Szabad  pedig  kiki  lehet, 
Míg  fejét,  —  de  hol  vagyok? 
Álmám  még  Istenné  tehet. 
Legyen,  legyen,  hallgatok.* 


A  KRITIKÁNAK  .  .  . 

A  kritikának  egész  szép  tárgya,  barátaim,  a  mű. 
Nem  pedig  a  művész.  E  kettőt  összezavarni 
Rút  lelkek  szokták  ;  s  a  rútból  felhat-e  a  szép? 


UJ  GÖRÖGORSZÁG. 

A  Múzsák  s  Charisok  szép  honját  éjtszaka  fedte 
S  templomi  néma  halál  szomorú  hajlékai  lettek. 
Büszke  tatár  lovagok  patkói  tüzelgtek  az  elszórt 
Spárta,  Athéné  dicső  körein  már  századok  óta. 
A  földnek  legszebb,  legemeltebb  népe  bilincsben 
Izzada  Solonnak  szent  hamvain  égre  sóhajtva. 
Mint  mikor  a  vasból  ordítva  kiront  az  oroszlán 
S  Núbia  erdeiről  iszonyún  emlékezik  és  dúl : 
így  riad  álmából  az  eloltott  hajdani  Hellas, 
És  Mohámét  hadait  tengerbe  meríti  örökre. 
S  íme  az  ég  kinyilék!  száz  évek-fedte  porából 
Felkele  phönixként  maradékit  védni  Lykurgos, 
S  elszórt  hamvaiból  Marathon  nagy  bajnoki  váltak. 
Menjetek  oh  Múzsák  s  Charisok  koszorúzva  ele j bek, 
Hajdani  napjaiban  néktek  tömjéneze  Hellas. 


A  LEGFŐBBRE . .  . 

A  legfőbbre  akarsz  törekedni  hatalmas  erőddel? 
A  legszélsőbbet  ne  tekintsed  azonba'  tetőnek, 
Mert  tetejére,  középpontjára  közép  ut  emelhet. 


121 


A  POESIS  HAJDAN  ÉS  MOST.* 

Halljuk!  miket  mond  a  lekötött  kalóz  : 
Tündér  változatok  műhelye  a  világ, 
Mint  a  poesis  báj  alakja  : 
Ámde  csak  egy  az  igaz,  nagy,  és  jó, 

Melyek  mosolygó  jeleimé  lett  a  szép, 
Hogy  mint  a  szerelem  játszi  gyönyör  kezén 
Folytassa  titkon  a  teremtés 
Műve  örök  folyamát  gyönyörrel. 

Ennek  teremtő  ihlete  alkotá 
Hellász  rózsakorán  a  vidor  életet, 
Midőn  mosolygó  égieknek 
Innepein  lebegett  az  ének. 

A  szépet  érző  emberek  ajkain 
Szívből  szí  be  gyönyört  zengve  s  vidám  erényt 
Midőn  a  nyájas  áldozóknak 
Nyájas  örömbe  jelent  meg  a  menny. 

Oh  a  poézis  rózsaszín  ujjai 
Fonják  azt  az  öröm  gyenge  virágiból ; 
örömre  intve  csalta  össze 
A  vadonok  ridegűlt  lakóit. 

Most  a  halandó  mint  ama  büszke  lyány, 
Villámfénybe  vonult  Isten  ölén  enyész  : 
A  szent  poesis  néma  hattyú 
S  hallgat  örökre  hideg  vizekben. 

Szűnj  meg  te  is  hát  zárt  fület  és  kebelt 
A  szép  ifjú  világ  bajira  inteni : 

Halottas  ének  zúg  felette. 

Mint  mikor  Afrika  sámielje 

Címe  Toldytól. 


A  port  az  éggel  összezavarva  dúl. 
Forró  porvihara  fojtja  az  életet. 
Oh  a  halandó  lyánka  szíve 
Emberi  szép  kebelén  viruljon, 

Mint  a  mosolygó  Helleniszé,  midőn 
A  félisteneket  szülte  szerelmiben  ; 
Gyönyörre  nyílt  sziv  njdladozza 
A  szeretet  csuda  két  virágit  : 

A  szent  poesist  és  a  dicső  erényt, 
Melyek  hajdan  öröm  ünnepivé  kenek 
A  nagy  görög  nép  boldog  éltét 
S  létre  hozák  örök  ideálit. 


ANGLIA. 

Ész,  pénz  ád  mindent,  de  csak  együtt  osztanak  áldást. 
Nép  esze  a  törvény,  mely  nélkül  pénze  veszélyt  hoz. 
Míg  törvényidnek  hódolni  fog,  angol!  a  pénzed, 
Addig  hódol  a  pénz  neked  és  pénzednek  a  tenger. 


ÉVEKET  ÁTVIRRASZT  .  .  . 

Éveket  átvirraszt  a  művész,  még  se  talál  célt 
A  pehelyes  kis  nép  álmaiban  kitanul. 

Amit  tegnap  alig  hallott,  azt  ma  már  tanítja 
Oh  mely  kurta  belük  e  hadarász  uracsok. 

HONNÉT  VAN .  .  . 

Honnét  van,  hogy  az  ég,  a  fátum,  vagy  görög  Áte 
Majd  minden  jámbor  költőt  és  büszke  génieket 
Annyira  üldöz  most,  hogy  azok  majd  mind  siralommal 
Töltik  el  a  Helikont,  s  civakodnak  fátumaikkal? 
Én  nem  tudhatom  azt  ;  s  hogy  az  Átét  gyártja-e  költő. 
Vagy  pedig  a  költőt  gyártná  bárdjával  az  Áte, 
Azt  se'  tudom  ;  de  igaz,  hogy  azok  jól  ismerik  egymást; 
Mégis  azonba'  nehéz  őket  jól  össze  egyezni! 
Ámde  akármint  van,  zúgolódnunk  ellene  nem  kell, 
Sőt  mint  a  karaib  bajnok  harsogja  halottas 
Énekit  a  kinzók  keze  közt  mosolyogva,  boszontva. 
Gyáva  csapási  alatt  víg  dalra  fakasztva  köszöntsük. 
Zengj,  mosolyogj  neki,  majd  víg  lantod  táncra  ragadja. 
Mint  Orpheus  hajdan  vadakat,  fát,  Thrácia  bércét. 


GRÓF  MAILÁTH  JÁNOSHOZ. 

1830. 

Mailáth!  poétád  éneke  leng  feléd, 
Nem  mint  a  rohanó  Vág,  mikor  árjait 
A  Kárpátok  közt  zúgva  szórja, 
Tört  jeget  és  köveket  sodorván  ; 

Csak  mint  az  alkony  enyhületén  kalász- 
Párnáján  pihenő  lyányka  szelíd  dala 
Üdvezli  a  várt  est  nyugalmát, 
S  a  hegyek  ormiéi  közt  mosolygó 

Holdat,  midőn  már  fcsend  födi  a  mezőt, 
S  a  pásztorkalibák  gőze  a  völgybe  szállt. 
Mailáth!  poétád  napja  húnyik, 
S  nem  ragadoz  dala  árja  többé. 

Tündér  tükörben  nyílt  nekem  a  világ, 
S  mint  egy  Pygmalion  szobra,  ölem  hevén 
Életre  gyúlva  lenge  honnom, 
S  annak  ivá  kebelem  sugalmát. 

Mellembe'  mint  egy  ílion  éneke 
Zengett  a  haza  szent  lángja  ;  Olympia 
Istenfiakkal  küzdve  tűnt  fel 
Isteni  bájba  merült  szememnek. 

Eltűnt  a  rémkép.  Ámde  ha  szózatom 
Szép  lelkedre  hatott,  nem  vala  puszta  hang. 
Nem,  mely  tudatlan  gyermek  ajkán 
Lelket  emelt ;  koszorúm  ne  bánd  meg. 

S  ha  szépnek  érzed  férfias  énekim, 
Benned  vágynak  azok,  benned  a  honni  szív, 
Melyet  magasztalsz,  benned  a  hív 
Honszeretet  dahás  erénye. 

Menj,  énekeld  hát  e  magas  égi  lényt! 
Ezt  harsogta  örök  Pindaros  és  Horác, 
Ez  Isteníté  a  világnak 
Hajdani  váteszit  és  erősit ; 

S  ez  nyit  nekünk  ím  éhszi  pályatért 
Rákos  hős  mezején.  Hallom  a  pályazajt, 
S  a  pályazajban  Széchenyink  hős 
Hágdozatit,  lova  könnyű  győztét. 

Oh  énekeld  őt,  a  diadal  fiát! 
Eurus-szülte  pej  én  mint  viva  nyerve  díjt ; 
Mint  áldoza  fel  ezreit,  hogy 

Ész  művein  kecsesűlne  nyelvünk, 

Mely  újra  szülje  a  lerogyott  magyart, 
S  Pannon  férfi  diszét.  Engem  a  VilUtánc 
Int  már ;  de  honnom  új  virúltán 
Vert  dalodat  porom  érzi  majdan. 

HATODIK   KÖNYV. 

VENUSHOZ. 

Oh  szerelmek  szép  tündére! 

Jövel  gerlicéiddel ! 
Hozz  írat  szivem  sebére, 

S  könnyeimet  .  .  .*) 

Ámor  tőrei  égetnek, 

Lobog  minden  csepp  vérem, 
Fájdalmaim  eltemetnek. 

Ha  tárgyam  el  nem  érem. 

Te  intézed  a  szíveket, 
Egymáshoz  te  forrasztod, 

A  tüzet  jéggé  teheted, 
A  jeget  meggyújthatod  : 

Oh  olvaszd  el  Nacám  szívét, 
Szívemhez  hadd  forradjon  ; 

Mosolyítsd  rám  szép  kék  szemét, 
Kebledbe  hadd  ragadjon. 


NACÁxMHOZ. 

Beteg  szívem  tőrbe  esett, 
Forrnak  minden  ereim. 

Békességem  elenyészett, 
Hervadnak   kellemeim. 

Nem  bír  magával  kebelem. 

Sebeimet  nem  rejthetem. 
Hullnak  néma  könnyeim. 

*  Toldi  így  egészíti  ki  :   .  .  .  szárazd  el. 

Ne  légy  kemény,  édes  Nacám! 

Törüld  le  bús  cseppjeit, 
S  vedd  szívedre  halvány  orcám 

Titkos  esdekléseit. 
Szakaszd  le  a  kinyílt  rózsát, 
Míg  el  nem  veszti  illatját 

S  fodra  bíbor  díszeit. 

A  szerelem  az  Istenség 

Jóttevő  lehellete  ; 
Boldog,  akiben  tisztán  ég, 

S  rokon  lelket  leihete. 
Kivel  magát  vegyítheti, 
Lelkét  lelkébe  öntheti  : 

Édes  annak  élete. 

Jövel,  te  nékem  születtél, 
Érzi  minden  csepp  vérem, 

Miolta  rám  tekintettél 
Nyugalmam  nem  esmérem  ; 

Benned  élek,  benned  halok, 

S  hogyha  tőled  elszakadok, 
A  koporsó  lesz  bérem. 


AZ  ELVÁLÁS  REMÉNYE. 

Nem  oh !  csak  nem  hat  az  égig 
Beteg  szívem  nyögése ! 

Bús  fejemen  lesz  mindvégig 
Sorsom  kemény  végzése. 

Látom,  hasztalan  epedek 
Mint  egy  bús  lilemile  : 

Tied,  lelkem,  nem  lehetek, 
Lelkemnek  édes  fele. 

Látom,  csak  azért  forrlanak. 

öszve  árva  színeink, 
Hogy  holtig  sírdogáljanak 

Záporozó  szemeink. 

Tépd  el  édes  bilincsemet ! 

Hadd  repülhessek  tőled, 
\'agy  ölj  meg,  hogy  hív  lelkemet 

Nyöghessem  ki  körűled. 

Nyújtsd  ki  angyal  karjaidat, 
Végy  még  egyszer  öledbe. 

Vedd  búcsúzó  csókjaimat, 
Zárj  örökre  szivedbe. 

De  bár  tőled  elszakadok 
S  mint  ez  árva  nefelejts 

Érted,  lelkem,  elhervadok. 
Oh  szivedből  ki  ne  ejts. 

Hiszen  majd  mikor  porunkból 
Phönixként  felkelendünk, 

Tied  leszek,  ha  sírunkból 
Új  életre  menendünk. 

Szánja  Vénus  szíveinket, 
S  majd  fényes  édenében 

öszveviszi  lelkeinket 
Hív  gerlicék  képében. 

GRÓF  FESTETICS  GYÖRGYHÖZ. 

Festetics!  boldog,  kit  az  ég  kegyelme 
Anyja  méhében  kijegyez  magának, 
S  a  szerencsének  ragyogó  ölében 

Rengeti  a  sors. 

S  aki  jóltevő  kezeit  kinyújtván, 
Mint  az  Istenség,  valamerre  fordul, 
Hinti  áldását  s  kebelében  érzi 

Tettei  bérét. 

Akkor  irigylem  fejedelmi  kincsed, 
Amidőn  áldó  kezeid  kiszórják. 
Akkor,  ó  akkor  vetekedve  törnék 
Véled  az  égre. 

Mint  te,  oly  gazdag  vagyok  én  magamnak, 
S  mint  te,  oly  forrón  szeretem  hazámat, 
Ámde  nincs  kincsem,  s  csak  ezen  betűkben 
ömledez  a  szív. 


HORVÁTH  ÁDÁMHOZ. 

Mely  a  mseoni  bölcs  lelkét  levezette  az  Orkus 
Tornácába,  hogy  ott  Ithakának  lássa  királyát, 
Lássa,  kihozza  erős  Achillest  és  Agamemnont 
A  feledékeny  idők  torkából  bajnoki  kürttel, 
Múzsa!  te  Horváthot  hajdan  szárnyadra  emelted, 
Amikoron  Hunyadit  lantján  hirdette  s  az  Árpád 
Vére  dicsőségét  magyarul  harsogta  közöttünk. 
Oh  te  he\átsd  lelkét^^  hangját  régolta  sóhajtjuk. 
Vidd  el  karjaidon  lobogó  fáklyákkal  az  elzárt 
Régi  sötétségnek  titkos  küszöbére,  atyáink 
Szentelt  hamvaihoz,  te  fedezd  fel  előtte  hazánknak 
Hajdani  héróit,  kik  bölcs  intézetek  által 
A  lebegő  kormányt  csendes  révpartra  vezetvén, 
Spártai  erkölccsel  s  törvénnyel  örökre  lerakták 

A  magyar  alkotmány  bérctalpait  a  maradéknak. 
S  kik,  mikor  a  haragos  villongó  Visszavonásnak 
Lelke  kitörte  acél  zavarát  a  fene  hadnak, 
Mint  hajdan  Marathon  nagy  bajnoki  vívtak  ezerrel ; 
S  vagy  diadalmi  öröm  közt  tértek  vissza  Budára 
Vagy  pedig  a  haza  szent  oltárán  áldoza  vérek. 
Mennyi  nemes  hamvak  vágynak  még  néma  homályba 
Zárva,  kiket  méltán  lantjára  vehetne  Homéros! 
Múzsa!  hevítsd  Horváth  lelkét,  ne  felejtse  hazáját, 
Szent  kötelességét,  szép  híre  arany  koronáját. 


A  BALATON. 

(mathissonhoz.) 

Jer  te,  ki  a  szép  genfi  tavat  s  szép  genfi  virulmányt 
Oly  eleven  színnel  fested,  s  Eratódnak  ölében 
A  roppant  Bernhárd  falain  múlatni  szerettél, 
Jer  :  nézd  a  Balatont,  mikor  a  nap  reggeli  lángja 
Tükrözetén  reszket,  s  mikor  a  hold  fénye  alatt  ég  ; 
Nézd  a  kék  hegyeket,  mint  állanak  sorba  körülte. 
Melyeken  a  nektár  csorog  és  az  öröm  dala  harsog. 
Itt  meredek  sziklák  tetein  sok  régi  erős  vár 
Omladozó  falain  lebeg  a  múlt  hajdani  képe, 
S  elnyeli  a  döbbent  elmét  a  fényes  élőkor  ; 
Itt  a  századokat  látott  vadonok  feketednek, 
Melyek  ezer  meg  ezer  gőbölt  kényünkre  nevelnek  ; 
A  szilaj  Árkászok  heverészve  legeltetik  a  nyájt, 
S  a  kies  estvéken  nyögdécsel  lassú  furullya. 
Itt  a  sárga  mező  s  kiterült  láp  terjed  élőnkbe. 
Hol  dús  búzakalász  hullámos  tengere  játszik, 
S  a  barnult  arató  víg  dal  közt  hosszú  kepét  rak. 
Nézd,  valamerre  veted  szemeid,  szép  minden  előtted, 
S  a  koszorús  Tellus  kosarit  mosolyogva  üríti  ; 
És  valamint  boldog  Helvetia  népe  örömmel 
Szántja  szabad  földjét  :  itt  is  szabad  a  magyar  és  víg  ; 
A  gazdag  palotát  itt  lakja  királyi  szabadság, 
S  a  gunyhók  lakosit  szent  törvény  jobb  keze  védi. 

Berísenyi  I>ániel  munkái.  9 

MAGYARORSZÁG. 

Itt  hol  szőke  vizét  a  Duna  rengeti, 
Árpád  gazdag  arany  hantjain,  oh  hazám! 
Ceresnek  koszorús  homloka  illatoz, 
S  a  bővség  ragyogó  kürtje  mosolyg  reád. 
Terméken}'  mezeid  mennyei  harmatok 
Mossák,  s  csűreidért  Európa  irigyed. 
Itt  édent  mutató  sorhegyek  oldalin 
Bacchus  tölt  poharat,  s  néked  az  isteni 
Nektár  legnemesebb  vedreiből  merít. 
Itt  Árkádia  zöld  halmai  nyillanak. 
Hol  Pán  legjelesebb  barmok  után  dalol 
Barmok,  milyeneket  boldog  Arábia 
Nem  látott,  sem  egyéb  nemzet  az  ég  alatt. 
Kárpátidnak  arany  gyomra  kevély  Perut 
Felmúlván,  örökös  kincseit  önti  rád. 
Minden  jót,  valamit  hint  az  Olymp  ura, 
Minden  jót,  valamit  Tellus  az  emberi 
Táplálásra  teremt,  néked  az  istenek 
Bőv  mértékje  pazarl  büszke  határidon. 
Boldog  népeidet  Títusok  őrizik, 
Kik  mindannyi  atyák  és  kegyes  istenek, 
S  kiknek  trónusokon  Trézia  lelke  leng. 
Törvényed  s  koronád  Cherubim  őr  fedi, 
Nem  fertőzteti  meg  durva  tyrann  keze  : 
Törvény,  nem  hatalom  kénye,  uralkodik 
Rajtad,  s  régi  dicső  nemzeti  díszed  áll. 
Oh  bár  vajha  kies  gyöngykoszorúd  között 
Még  egy  illatozó  rózsa  fakadna  ki : 
Szállnának  le  reád  Graecia  isteni, 
Kik  hajdan  lehozák  Attika  földire 
A  nagy  mestereket  s  bölcs  tudományokat. 
Akkor  csillagokat  hatna  kevély  fejed, 
S  elbámulna  reád  a  zenith  és  nadir. 

A  TIZENNYOLCADIK  SZÁZAD. 

Század  hanyatlik.  Már  küszöbén  vagjmnk 
Bámult  korunknak,  századok  Istene! 
Buzgó  örömmel  feltekintek, 
S  titkaidat  huraim  csudálják. 

Népek  születnek,  trónusok  omlanak 
Lehelleteddel,  s  a  te  szemöldököd 
Világokat  ronthat  s  teremthet, 
A  nagy  idők  folyamit  vezérlvén. 

Hány  századoknak  szélveszes  ostromin 
Harcolt  szerettem  nemzetem  ekkorig! 
Hány  száz  Charybdis,  s  mennyi  örvény 
Várta  nemes  remeked  halálát! 

Már  sírba  szállott  hajdani  nagy  nevünk, 
Már-már  lecsüggött  győzni  szokott  karunk, 
Mikor  hatalmas  szárnyaiddal 
Befedezed  lebegő  vitorlánk. 

Megszántad  e  nagy  bajnoki  nemzetet. 
Mely  annyi  harc  ícözt  vívta  ki  hantjait, 
S  véráldozattal  kérte  vissza 
Ősei  szent  viadalma  bérét. 

Révpartra  hoztad  :  Trézia  karjain 
Köztünk  Perikies  napjai  nyíltanak  ; 
Saturnus  áldott  lelke  jött  fel, 

S  vérbe  merült  mezeinkre  szállott. 

Dicső  szabadság  temploma  lett  hazánk, 
Nem  dúltak  ádáz  pártot  ütő  hadak, 
A  szent  rokonvér  nem  kiáltott 
A  babonák  tüze  közt  az  égre. 

Áldás  virágzott  a  Duna  partjain. 
Áldásba'  ferdett  a  Tisza  síkjain, 
Áldásba  a  vad  Dráva  berkin 
S  Fátra  kopár  farain  lakó  nép. 

S  már  most  Ferencnek  títusi  trónusa 
Fénylik  közöttünk  :  jer,  magyar,  e  napon  : 
Nyisd  meg  dicsőült  szent  királyid 
Templomait,  s  leborulva  áldozz. 

Nézd,  mely  hatalmas  népeket  eltörült 
Körülted  e  nagy  s  ritka  időszakasz! 
Nézd,  mely  viszontagság  kénye  játszott 
A  legerősbb  szegeletkövekkel. 

Téged  megőrzött  őseid  Istene. 
Trajánok  s  áldott  Marcusok  álltának 
Kormányodon,  kiknek  királyi 

Homlokokon  ragyogott  az  erkölcs. 

Mindenható  kar  méri  ki  sorsodat, 
Kar,  melyen  ég  s  föld  sarkai  forganak. 
Kar,  mely  dicsőült  őseidnek 
Rettenetes  hadait  vezette. 

Bízzál,  virágzóbb  századokat  remélj, 
Eldődeidnek  szép  kora  visszatér ; 

Csak  lelkeden  tartsd  :  mennyi  sok  szent 
Vérbe  került  az  igaz  dicsőség. 


AZ  ELSŐ  SZERELEM. 

Szívem  zsenge  szerelmeit 
El  nem  törli  tehát  a  repülő  idő, 

Sem  más  lyányka  kacér  szeme 
Fel  nem  bontja,  Dudim!  rózsabilincsemet, 

Mely  még  szép  fiatal  korom 
Boldog  napja  alatt  összeszövött  veled! 

Mint  egy  számkivetett  sóhajt 
Édes  honja  felé,  hol  csecsemő  szopott 

S  ifjú  élte  virágzott : 
Hozzád  vissza-ohajt  szívem  s  epedve  kér, 

A  csendes  liget  emyein, 
A  zúgó  Balaton  déh  vidékein 

Látják  hullani  könnyemet 
A  csendes  patakok  s  Délia  csillaga. 

Gyakran  kellemes  álmaim 
Bájos  leplegiben  véled  ölelkezem  ; 

Elgyengülve  borulsz  reám, 
Haldokló  ajakam  szívja  lehelleted, 

Szíved  verdezi  szívemet ; 
Majd  ismét  búcsúzó  csókjaid  éltemet 

Oltják  s  földre  rogyom  veled. 
Majd  eltűnsz  s  repülő  képed  után  futok, 

Míg  lankadva  felébredek, 
S  a  forró  szerelem  könnyei  buzganak. 


NAGY  LAJOS  ÉS  HUNYADI  MÁTYÁS. 

Ki  vagy  te,  fényes  csillag  az  ó  világ 
Sötét  ködében?  Századok  éjjele 
Nyugszik  terajtad  :  még  is  égő 
Arculatod  közibénk  sugárzik. 

Ki  vagy  te,  bajnok  s  rettenetes  kiráh" 
Gyémántsisakban  mennyei  fény  között? 
Ki  úgy  ragj'ogsz,  mint  Pharus  égi 
Lángja  az  éj  sivatag  homályán. 

Corvin,  ki  héró  atyjai  nyomdokin 
Árpád  szerencsés  fegyverivel  vivott. 
Midőn  az  országos  Dunának 
Partjaiból  Helikont  idézett. 

A  bölcs  s  vitéz  kar,  mint  az  idős  Halál, 
Miiidenhatóság  fegyverivel  csatáz  : 
Őnéki  a  bércbástya  csak  por 
S  rózsalevél  Boreas  kezében. 

Két  nagy  királyunk  nyert  koszorús  nevet 
A  régiségben  :  mindenik  a  szelíd 
Múzsák  barátja,  s  mindeniknek 
Múzsa  szelíd  keze  tört  borostyánt. 

Egy  Nagy  Lajos  bölcs  szárnya  alatt  hazánk 
Rómát  s  Athénét  látta  felállani, 
Atilla  roppant  városában 

Mars,  tudomány,  hatalom  virágzott. 

S  mikor  ragyogtak  tornyaid,  óh  Buda! 
Felségesebben,  mint  mikor  a  dicső 
Király  s  Apolló  tisztelője 

Bölcs  Hunyadink  kezein  virágzál? 

Mint  hajdan  a  nagy  Delius  oszlopit, 
Delphus  csudáit  napkelet,  alkonyat 
Bámulta,  s  a  fáradt  zarándok 
Ormai  közt  iszonyodva  állt  meg  : 

Sok  messzi  ország  bölcsei,  bajnoki 
Jöttek  hazánknak  látni  dicső  egét. 
Rémülve  nézett  a  világ  ránk, 
S  nemzeteket  tapodó  erőnkre. 

S  egyszerre  e  nép,  mely  Hunyadink  alatt 
A  legkevélyebb  polcra  emelkedett, 
A  durvaságban  veszni  tért,  s  ment 
Két  megutált  cseh  király  kezébe. 

Pallás  s  Apolló  nemzik  az  istenibb 
Bölcset  s  erősebb  bajnoki  lelkeket, 
ők  nemzik  a  Mars  pallosával 
Bírni  tudó  fejedelmi  embert. 

A  dun^a  nép  közt  sorvad  az  emberi 
Legszebb  tehetség,  nem  szülétek  soha 
Ott  Sokrates,  s  nagy  Tulhusnak 
Nem  szabad  ott  nemesen  buzogni. 

Cátó  temérdek  lelke  legörbedett, 
Nem  áldhat  a  föld  bölcs  fejedelmeket. 
Nem  támad  ott  Titus  s  Trajánus  : 
Durva  Nérók  vasigája  büntet. 


KISFALUDY  SÁNDORHOZ. 

Mi  kellemes  hang  reszket,  ezüsthurou 
Concerteket  zeng!  Aeoli  hárfa  ez 
A  Rába  partján.  Ó  mi  tündér! 
Álom-e  vagy  csalatás  ragadt  el? 

Nem;  nem  csalódtam.  Honnom  alakjai! 
Balzsamlehellő  hyblai  fürtöket 
Hószín  kezekkel  homlokára! 
Kisfaludynk  koszorúkra  méltó. 

Pengesd  szerencsés  lesbosi  lantodat! 
Édes  keserved  mennyei  hangzati 
Petrarca,  Sappho  hervadatlan 
Érdemeit  tereád  ruházták. 

Ó  hogy  mosolyogjon  rád  Amathusia, 
S  pályádon  Erős  myrtusi  lengjenek! 
Ó  énekelj  még  nemzetednek  : 
Mézajakad  dalait  kivánja. 

Ó  énekeld  még  gyenge  szerelmidet  : 
Sírhalmodon  majd  zöld  amaranth  fakad, 
S  hangját  kegyessebb  zengedezéssel 
Hamvaidon  nyögi  philoméle. 

GRÓF  FESTETICS  GYÖRGYHEZ. 

örvendj  hazánknak  bölcs  fia,  Festetics! 
Győztél,  leromlott  a  buta  cimbora  ; 
Gyémántpaizsban  sérhetetlen 
Áll  az  igaz,  valamint  egy  Isten. 

A  földnek  ádáz  kölykei  bérceket 
Szórtak,  de  Pallas  mennyei  fegyvere 
S  a  szent  Igazság  titkon  égő 
Mennyköve  porba  temette  őket. 

örvendj :  szerencsénk  talpköve  szirton  áll : 
Nyelvünk,  atyáink  ajka,  feloldatott, 
Virrad  hazánk  várt  napja,  virrad, 
S  a  denevérek  előtte  futnak. 

Nyelvünk  hazánkból  számkivetett  vala, 
A  régi  vakság  láncaiban  nyögött, 
A  durva  ellenség  haragja 

Néma  homály  kebelébe  zárta. 

Sok  nagyjainknak  balgatag  udvarin 
Már  a  magyarnak  híre  se'  hallatott, 
Nem  módi,  úgymond.  Ó  gyalázat! 
ó  vak  idők  szomorú  gyümölcse! 

Ez  szülte  a  sok  kárt  s  nyavalyát  reánk. 
Ez  fojtja  bennünk  a  geniust  s  erőt. 
Ez  rontja  erkölcsünk,  s  hazánkhoz 
Zárt  szeretet  kötelét  feloldja. 

Ezt  végre  látván  a  haza  bölcsei. 
Gátokba  zárták  a  veszedelmes  árt, 
S  őrangyalunkat  visszahozták 
A  diadalmi  kapun  Budára. 

Nagy  rész  Te  munkád,  a  Te  eszed  s  erőd. 
Mely  példa  voltál!  Esméri  nemzeted, 
Mennyit  köszönhet  Néked  e  nép, 
Nyelv,  tudomány,  magyar  ősi  erkölcs. 

Gályánk  óhajtott  tárgya  mosolyg  reánk  : 
Vár  a  dicsőség  trónusa,  menj  s  vezérelj  I 
A  véghetetlen  századoknak 
Nagy  neved  érdemit  általadtad. 


GRÓF  SZÉCHENYI  FERENCHEZ. 

Astrasánk  koszorús  papja!  PoljTnniám 
Példás  érdemidet  merje-e  zengeni? 
Hív  Múzsám  adaját  meg  ne  utáld,  hazánk 
Őszült  Nestora,  Széchenyi! 

Nem  kincs,  nem  ragyogó  polc  tüneményei, 
Nem  mászó  csapodár  kába  reményei. 
Mozdítják  ajakát,  mert  csak  az  istenibb 
Erkölcs  csalja  ki  énekét. 

Fényes  birtokaid  kénye  le  nem  köti 
Munkás  életedet :  terhek  alá  veted 
Atlasvállaidat,  hogy  szemeid  hajónk 

Kormányára  vigyázzanak. 

A  tör\'ény  sivatag  rejtekiben  lakó 
Elméd  phárusi  láng  a  szövevény  között : 
Kővár  s  szent  menedék  minden  igaznak,  és 
A  bűnnek  kegyes  ostora. 

S  hogy  mindent  megelőzz,  a  tudományokat 
Szárnyaddal  takarod,  s  a  haza  kincseit 
Buzgón  gyűjtögeted,  s  felkel  az  alkotó 
Corvin  tára  Teáltalad. 

A  polgári  töl-ág  s  delphusi  launisok 
Kettősen  fedezik  homlokod  érdemit. 
Méltán  áldja  nemes  lelkedet  a  magyar, 
Mert  jó  atyja,  vezére  vagy. 


AZ  IFJÚSÁG. 

Mint  az  aranykornak  boldog  századja  virágzó 
Képe,  szelíd  tündér  Fiatalság!  visszanevetsz  rám  ; 
Felfeded  ártatlan  kebelednek  rózsaalakját, 
S  szívemet  a  múltnak  gyönyörű  örömébe  meríted. 
A  te  fejednek  aranyfürtjén  mosolyogva  virítnak 
A  tavasz  illatozó  zsengéi  vegyes  koszorúkban, 
Pázsitos  ösvényed  violák  közt  tévedez,  és  fol}-, 
Mint  a  csergedező  Arethusa  s  tiszta  Meander. 
Társaid,  a  mindig  nevető  Kedv,  Tréfa,  Barátság, 
Édes  enyelgéssel  repdeznek  játszva  körülted, 
A  szerelem  mennyét  feltárja  Dióne  előtted, 
S  karjain  andalgó  örömében  renget  az  égnek. 
A  te  vidám  orcád,  valamint  egy  hajnali  csillag, 
A  repülő  élet  napját  felújítja,  bezárja ; 
Míg  te  az  élet  egét  ragyogó  lángszínbe'  fereszted, 
Elysium  myrtusligetévé  változik  a  föld. 
Hol  minden  kiderült,  hol  minden  szép  s  nagy  előttünk, 
Álmodozó  lelkünk  nem  sejt  ily  puszta  jövendőt. 
Melyben  az  életnek  volt  kedvesi  mind  elenyésznek, 
S  csak  szomorún  egyedül  bujdossa  világi  futását. 
Mint  az  alélt  utazó  az  oroszlán  durva  hazáját. 
Légy  bölcs,  légy  te  vitéz,  kardod  villáma  hasítson 
A  földtengelyekig  s  a  föld  nagy  tengerein  túl, 
Homlokodon  híred  csillagkoronája  ragyogjon. 
Tetteidet  fél  föld  leborulva  csudálja,  imádja. 
Halmozd  kincseidet,  dúld,  pusztítsd  Bengala  partját, 
Üssza  körül  gályád  a  földet  százszor,  ezerszer : 
Oly  szent  tiszta  öröm  nem  reszketi  szívedet  által. 
Mint  mikor  a  boldog  fiatalság  rózsavirányin 
Andalodó  lelked  legelőször  kezde  hevülni, 
S  a  gyönyörű  álomképet  csókolva  ölelted. 

KAZINCZY  FERENCNÉHEZ, 

SZENDREI   GRÓF   TÖRÖK  SOPHIA   ANTÓNIÁHOZ. 
1809. 

Repdező  kényeink  rózsát  legelésznek 

E  tündérkert  képein  ; 
S  ah  ezek  a  lelkesb  csókkal  elenyésznek. 
Csak  árnyékot  adnak  az  ölelő  kéznek. 

S  tűnnek  a  szem  könnyein. 

Te  kedves  Amazon,  Kazincz5nii  szép  bére! 

öleled  a  Múzsákat ; 
öleld!  a  Charisok  legszebbik  testvére 
A  Múzsa  karján  szed  a  dísz  kellemére 

Legigézőbb  rózsákat  ; 

Rózsákat,  melyek  nem  a  Hórák  fürtjein 

Nyílnak  és  elhervadnak, 
Nem  a  deli  termet  múló  szépségein, 
Hanem  a  lelkeknek  édes  kötelein 

A  Lethéig  virítnak. 

Teremts  Idáliát  s  Áont  Széphalmodon, 

Égi  harmóniával! 
Erős  amarantja  leng  majd  homlokodon, 
S  befed  Áon  kegye  virágpályáidon, 

Elysimn  bájával. 

Vegyítsd  Kazinczydnak  kevély  koronáját 

Szelíd  myrtus-ágakkal ; 
Csókold  vissza  képén  tavasza  pompáját. 
S  zendítsd  meg  körülte  az  élet  lármáját 

Szerelmes  alakokkal. 

ügy  folyjon  életed,  mint  híved  éneke, 

Édes  symphóniákkal ; 
Takarjon  virtusod  angyali  leplege, 
Legyezzen  Amathunt  ambrósiás  ege 
Nyájas  Etésiákkal. 


KAZINCZY  FERENCHEZ* 

December  31.   1809. 

Az  a  józanság,  mely  elömli  mívedet, 

S  melytől  félsz,  nekem  legszebb  poesis. 

Mit  ér  a  szép  virág  gyümölcs  nélkül? 

Mit  a  bölcsesség  a  bezárt  ajakban? 

S  ah,  édes  az  nekem,  midőn  Kazinczy 

Ügy  szól,  mint  egy  bölcsnek  kell  szólni  honjához, 

Midőn  az  erkölcs  vész,  s  reánk  veszélyt  kiált. 

Forrón  magasztalod  Zsibó  díszeit. 
Hogy  a  nagyság  dicső  példájával 
A  virtus  magvát  plántáld  szívünkbe. 
Majd  mint  egy  Sokrates  nyájas  bölcsességgel. 
Majd  Flaccus  lelkével  s  élesb  kacajával 
Dorgálod  a  vakság  romlott  korcsait. 
Hogy  a  bolondság  álképét  levond, 
S  mint  hajdan  Rómának  vigyázó  Censora, 
A  köz  romlás  ellen  fegyvert  szegezz. 

Lelkedhez  illő  tárgy  a  nép  erkölcse! 
Az  erkölcs-alkotó  teremt  népet, 
Az  erkölcs  minden  polgártestnek  lelke, 
E  talpon  áll  létünk,  alkotmányunk. 
Ezen  függ  mind  egyes,  mind  köz  szerencsénk  ; 
Minden  népek,  kiket  csak  esmérünk 

*  E   vers  inkíbb  csak   fogalmazvány  ;  végleges    ki- 
dolgozásban nincs  meg. 

Most  és  a  múlt  kor  történeteiben, 

Az  erkölccsel  nőttek  s  viszont  fogytak. 

A  fényűzés  és  a  bujálkodás 
A  nagy  poigártestben  lassú  méreg ; 
De  ily  csekély  népben,  mint  a  magyar, 
Nem  csak  betegség  az,  hanem  halál. 
Más  nép  erős  temérdekségében, 
Ezt  a  fekvés,  amazt  kereskedés 
Gazdaggá  és  hatalmassá  teszi : 
De  nékünk  részünk  mindezekbe'  nincs. 
Mi  az  hát,  ami  a  magyart  emelheti? 
Valóban  nem  más,  mint  az  ész  s  erkölcs  ; 
Csak  úgy  állhat  meg  a  mi  kis  testünk. 
Ha  az  lélekkel  s  erővel  teljes. 

A  régi  jámbor  erkölcsét  megunták 
Más  népek  is,  szintúgy  mint  a  magyar. 
De  azt  azok  más  jókkal  pótolják  : 
Az  ész  s  a  kéz  miveltségével. 
Mely  által  ők  a  legfőbb  polcra  hágtak. 
De  mi,  kizárván  minden  régi  díszt : 
A  spártai  lelket  s  népi  bélyegünket. 
Melyekkel  eddig  e  marok  nép  állott. 
Mit  nyertünk?  te  cravatot  s  gillétet 
S  más  ily  bolondság  hitvány  bábjait. 
Melyekkel  rút  kacaj  tárgyai  lettünk? 

Kérdezd  az  ily  cravátos  emberkét  : 

Ha  úgy  óhajt  franc  és  anglus  lenni. 

Mért  nem  kedveli  úgy  a  tudományokat, 

Az  elme  s  a  kéz  remekjeit. 

Mért  nem  becsüli  ő  nyelvét  és  nemzetét 

Ügy  mint  azok,  kiket  rabul  majmol? 

Vagy  tudja-e,  midőn  ezt  nem  teszi, 

Mit  és  ki  ellen  vét?  —  Nem  tudja,  hidd  el. 

Mert  Verbőcziben  arról  egy  szó  sincs, 

Más  könj^v  pedig  nem  kell  gavallérnak. 

Elég,  ha  tudja  hány  faluja  van, 

S  minden  jobbágy  helyétől  hány  robotja. 

Betölti  udvarát  s  jószágait 

Százféle  népek  pórszemetjével. 
Azt  vélnéd,  egy  világgyőző  király, 
Kinek  minden  nép  udvarlókat  küld. 
Pizseg  körülte  ánglus,  franc,  olasz, 
Ki  mennél  csúfosb,  annál  kedvesebb. 
Magyar  nem  kell,  mert  a  magyar  bolond 
Nem  tud  pumit,  szajkót  tanítani. 
És  nem  tud  lopni,  sem  pillét  vadászni, 
S  más  ily  nagy  dolgokhoz  nem  alkalmas. 
Kincsét  ezen  cudarkáknak  hányja. 
Részént  pedig  külföldön  költi  el  ; 
Talám,  mondom,  hitében  áll  néki, 
Hogy  honjának  csak  egy  fillért  se  adjon. 

De  mit  nevetjük  a  fenét  testünkben! 

Hogy  ily  kéz  dúl  a  nép  verejtékén  : 
Az  ily  bolondság  oh  nem  gúnyolást. 
Hanem  boszús  siralmat  érdemel! 

A  míveletlen  föld  csak  gazt  terem  ; 
A  lélek  is  csak  úgy  emelkedik 
A  józanság  tisztább  világához. 
Ha  a  tudományok  és  ismeretek 
Tárából  gazdag  zsákmányt  gyűjt  magának. 
Mit  vársz  oly  agytól,  melyben  nincs  egyéb, 
Mint  kártya,  bor,  pagát,  szeles  dagály? 
Ne  véld,  hogy  ez  nagy  polcának  körét 
Méltón  betöltse  ;  elszédül  azon. 
Magán  alul  esvén,  sárban  fertőzik, 
Azt  a  tölt  túrja,  mely  őtet  táplálja, 
S  az  áldás  átokká  válik  kezében. 
S  nézd  a  Keszthely  s  a  Cenk  bölcs  nagyjait. 
Kikben  Minervánk  védjeit  csókolja, 
Mint  ellenkeznek  ezzel  mindenben  ; 
Mint  térj  észtnek  fényes  pályájokon 
Áldást,  dicsőséget  magokra,  honjokra! 
Tudják,  hogy  a  szent  erkölcs  törvénye 
Nem  más,  mint  önjavok  feltétele  ; 
Tudják,  mit  szolgál  honjok  javára  ; 

Tudják,  hogy  a  nemzetnek  sorsával 
Saját  hasznok  szoros  függésben  áll ; 
Tudják,  hogy  a  hiú  dagály  s  pazarlás, 
Nem  fény,  hanem  ádáz  bolondság  : 
S  azon  kincs,  mely  kezekre  van  bízva, 
Nem  bábra,  nem  cudar  majmokra  kél ; 
Hanem  hazánk  kincstárában  női, 
S  gazdag  kamatját  a  közjó  szedi. 

Az  ész  minden!  s  ebből  foly  minden  jó. 
Nincs  e  nélkül  virtus,  sem  semmi  boldogság. 
Azért  becsüli  minden  józan  nép 
Az  ész  szövétnekét  gyújtó  Minervát, 
S  annak  minden  munkás  tolmácsait  ; 
Azért  formálja  a  saját  nyelvet. 
Azért  avatja  azt  Pallás  szentségébe  ; 
Mert  a  nélkül  remélleni  sem  meri, 
Hogy  józanság  istenibb  szavát 
Az  elbutult  község  megfoghassa. 
Csak  a  magyar  szunyád  mély  rögzésben, 
Midőn  minden  népek  felébrednek 
Az  égi  szent  paizs  villámjára, 
Nem  fut  versenyt  a  szent  Olympián, 
Csak  a  győzők  pálmáit  bámulja. 

Hányat  találsz  gazdagjaink  között, 
Kik  áldozó  kézzel  járulnának 
Hermionénk  szentelt  oltárához? 
Hányat  találsz,  kik  édes  nyelvünket 
Hiven  kegyelnék  és  buzgón  ápolnák, 
Hogy  sírja  széhn  még  egyszer  szelid 
Szózatját,  mint  a  haldokló  hattyú, 
Aon  forrási  közt  elkezdené? 
Miért?  —  azért-e,  hogy  nem  érdemli? 
Vagy  hogy  már  éltéhez  nem  bízhatni? 
Vakság!  magáért  nem  kell  azt  becsülnünk, 
Hanem  magunkért  szükség  gyámolnunk  ; 
S  ha  eltörlődik  e  föld  színéről, 
Nem  más,  hanem  hagymázunk  törli  el. 

De  félre  mind  ezzel!  ha  Cátó  villám- 
Szózatja  s  Pharsal  vérpatakjai 
A  római  lelket  fel  nem  ébresztek  ; 
Mit  vívjak  én  csekély  az  ár  ellen? 
Az  én  szavam  ki  sem  hat  völgyemből, 
S  a  dúsokhoz  fel  nem  löveikedik. 
Te  nagy  fényű  barátom  s  nagy  diszem! 
Te  szólj,  légy  oly  nagy  ember,  mint  dallos! 
Neked  sajátod  a  nagy  világ  nyelve, 
S  hol  én  tanácslok,  ott  parancsolsz  te  ; 
S  ha  bér  helyett  gyakran  bürök  vár  is 
E  földön  minden  nagyra  és  bölcsre, 
Szólj!  és  ne  csüggedj  a  jók  pályáján! 
A  virtus,  hidd  el,  nem  hiú  agyváz, 
Hanem  boldogságunk  védistene, 
Mely  a  méltó  bért  a  jóknak  megadja. 
Még  a  tömlöcben  s  a  kereszten  is. 
Te  is  megkóstolod  szent  nektárját 
Mind  itt,  mind  Orczyd  s  Rádayd  keblén. 


HOL  VAGY  TE  SZÉPHALOM  .  .  . 

Hol  vagy  te  Széphalom?  —  Phantásiám  bája! 

Jer,  mutasd  meg  elmémben, 
Mutasd  meg  a  virtust  mennyei  mátkája 

Jutalmazó  ölében  ; 
Mutasd  meg  Kazinczyt,  s  házi  isteneit, 
Hadd  olvassam  lelke  bérét,  örömeit 

Sabinája  szemében. 

Hadd  lássam,  mint  éli  Piátónk  szebb  világát 

Áon  myrtushalmain. 
Mint  öleü  kedves  Eugéniáját, 

Mint  csügg  hölgye  csókjain  ; 
Mint  él  Antónia  szép  házi  körében, 
Mint  búcsúzik,  mint  megy  Kázmér  emyejébe 

Schiller  s  Goethe  karjain  ; 

S  mint  repül  majd  vissza  édes  feleihez, 
A  szelid  gerlice  fészke  kisdedihez 
A  szerelem  szárnvain. 


KAZINCZY  FERENCHEZ. 

Barátom!  a  gonosz  cakó  megcsalt  téged, 

Hogy  várt  íiu  helyett  ismét  leányt  hozott, 

Azért-e,  hogy  nem  lelt  a  minden  méhében 

Oly  mag\'at,  mely  hozzád  méltó  lehetne 

—  Nem  mindenkor  lel  ám  Kazinczyt  a  cakói  — 

Vagy  tán  azért,  hogy  még  ne  légy  vágyás  nélkül. 

Mert  aki  semmit  sem  kivan,  nem  boldog  az. 

Akármint  van,  n\TÍgodj  's  örülj  barátoddal ! 

Mert  nékem  a  cakó  ismét  fiút  hozott, 

Ki  oly  hasonló  hozzám  mint  magam  ; 

Zömök,  szehd,  barna,  gödörkés  állú, 

Hogy  nagy  poéta  lesz,  már  is  jelenti, 

Mert  mennél  éhesb,  annál  szózatosb, 

S  mihelyt  megtellik,  néma  mint  a  hal. 

Miért  nem  adhatom  néked  leánykádért! 

Hogy  édes  versedet  megmenthetném  vele, 

S  vágyásid  legfőbb  pontját  betölthetném !  — 

Hagyján!  Remélj!  s  versed  tedd  el  jövendőre! 

Ne  bántsd!  Ily  szépet  változtatni  bün. 

Ha  kell,  ha  nem,  kérlek,  hadd,  úgy  amint  van, 

Tovább  fog  élni  ez  minden  leányaidnál. 


Berzsenyi  Dániel  munkáL 


J 


POÉTÁI   HARMONISTIKA 


1833 


INTÉZET. 


Harmonisticám  nem  egyéb  akar  lenni,  mint  a  poé- 
tái szép  íő  létszereinek  s  ezen  létszerek  szerkezeté- 
nek ösmerete. 

Gondolkodván  t.  i.  a  poétái  szépnek  természetéről, 
annak  titkait  a  harmóniából  és  három  fő  létszer  har- 
móniás  szerközetéből  fejtegetem,  s  így  nevezem  nyo- 
mozatim egyetemét  Harmonisticának  ;  amit,  úgy  vé- 
lem, csak  annyiból  sem  tettem  minden  ok  nélkül, 
mivel  a  muzsika  és  poésis  oly  rokon  művészetek, 
hogy  több  tekintetben  nevezhetjük  a  poésist  lelki 
muzsikának. 

A  dolgok  létszerein  nem  értünk  egyebet,  mint 
azoknak  reánk  ható  tulajdonságait.  Mert  a  dolgok 
legbelsőbb  valóságait  nem  ösmerjük,  csak  azok  tulaj- 
donságait nevezzük  létszereknek  annyiban,  amennyi- 
ben minden  dolgok  létét  különféle  tulajdonságaik 
szerközetében  állani  látjuk. 

így  a  poétái  szép  fő  létszerei  vagj^  alkató  részei 
sem  egyebek,  mint  azon  legalkotóbb,  leglétadóbb  tu- 
lajdonságai, melj'ek  annak  legközönebb  *  lét  vonalait 
formálják. 

Ily  alkató  részek  összefolyásának  —  concentrátió- 
jának  —  rend  és  rangszeres  egyesületét  nevezem  én 
szerközetnek  ;  ami  tehát  tulaj  donképen  annyi,  mint 
forma,  oly  legközönebb  létforma,  mely  a  poétái  szép- 

*  Van  külön,  különb,  azaz  külömbb,  van  tehát  közön 
és  közötiebb  is.  De  egyébiránt  is,  ha  nyelvünket  szépí- 
teni  akarjuk,   a   sok   ságosí,   ségest  fogyasztanixnk   kell. 

nek  csak  legfőbb  charaktereit  mutatja  ugyan,  de 
amelyekből  a  poétái  szem  az  egészet  megösmerheti. 
Tárgyomat  a  természetben  és  emberben  keresem. 
Mert  ámbár  a  legtulajdonabb  poétái  szép  nem  más, 
mint  emberi  szép  ;  de  mivel  az  ember  csak  oly  része 
és  kifotyása  a  természetnek,  melynek  minden  lét- 
szerei, életvonalai  és  törvén3^ei  a  világéval  össze- 
folynak elannjdra,  hogy  az  ember,  ez  a  rég  s  jól 
úgynevezett  kis  világ,  mintegy  láthatja  magában  a 
világot,  a  világban  pedig  az  embert ;  s  mivel  így 
minden  poétái  szép  egyszersmind  természeti  szépek 
egyesülete  :  tehát  úgy  intézem  szemléletimet,  hogy 
minden  állítmányaim  ezen  természetekből  folyók  s 
ezekre  támaszkodók  legyenek.  Mert  csak  annyiban 
ösmerhetjük  mind  az  igazat,  mind  a  jót,  mind  pedig 
ezeknek  egyetemét,  a  szépet,  amennyiben  ezen  ter- 
mészetek rejteményit  nyithatjuk. 


ELSŐ  RÉSZ. 

LEGKÖZÖNEBB  SZEMLÉLETEK. 

I.  HARMÓNIA. 

Midőn  Thálestől  azt  kérdenék  :  mi  legszebb?  «A 
világ,  úgymond,  mert  isten  műve.»  így  Aristoteles 
sem  monda  igen  egyebet,  midőn  a  poésis  legfőbbjét 
a  természet  szép  követésében  állítá  lenni ;  de  így 
érez  még  a  magyar  is,  mikor  a  legszebbet  világi  szép- 
nek mondja. 

A  természetben  van  minden,  még  a  phantasia  világa 
is,  mert  az  sem  egyéb,  mint  emberi  természet,  mely 
is  csak  addig  valami,  míg  természetes,  mert  hol  a 
természet  megszűnik,  ott  kezdődik  a  semmi. 

A  világ  vagy  természet  nem  egyéb,  mint  a  legközö- 
nebb  élet,  avagy  minden  életjelenetek  közöné.  Mely 

szerint  mondhatjuk  ugyan,  hogy  a  legszebb  annyi, 
mint  természet,  vagy  élet,  s  annyi,  mint  legtermésze- 
tesebb élet  ;  de  mivel  nem  tudjuk,  mi  a  természet 
s  mi  az  élet,  holott  azoknak  nem  legbelsőbb  valóit, 
hanem  csak  vagy  reánk  ható  vagy  bennünk  meg- 
jelenő tulajdonságait  ösmerjük  ;  tehát  e  részben  sem 
lehet  az  emberi  tudomány  más,  mint  tulajdonságok 
ösmérete,  s  e  részben  sem  tehetünk  egyebet,  mint  ha 
megtekintjük  a  reánk  ható  világnak  legközönebb  élet- 
jeleneteit s  azokból  fejtegetjük  a  szépnek  örök  lét- 
szereit és  törvényeit. 

Megtekintvén  pedig  a  világ  egészét,  mi  közönebb 
és  főbb  életvonal  tűnik  szemeinkbe,  mint  az  egésznek 
nagy  harmóniája?  Mely  szerint  önként  foly  ezen  szem- 
lélet természetéből  ezen  legközönebb  alaptétel,  úgy- 
mint : 

Valamint  a  világ  egészének  legközönebb  érzéki  élet- 
jelenete nem  egyéb,  mint  minden  részének  harmó- 
niája ;  a  szerint  mindenben  legközönebb  s  legfőbb 
életjelenet,  élettökély  vagy  szép  a  harmónia  a  leg- 
közönebb nem-szép  vagy  rút  pedig  a  harmóniátlanság. 

II.  HARMÓNIÁS  KÜLÖNFÉLESÉG. 

Minden  harmónia  különféleséget  tesz  föl,  mert  külön- 
féléket hoz  harmóniába,  különféle  részeket  formál 
harmóniás  egésszé  ;  mely  szerint  a  szép  annyi,  mint 
a  harmóniás  különféleség,  harmóniás  különféleségü 
egész  ;  a  nem-szép  pedig  annyi,  mint  eg}'f ormaság  és 
harmóniátlan  különféleség  vagy  tarkaság. 

Á  szépnek  ezen  ideáját  fejezi  ki  ezen  szavunk  : 
szép,  mely  nem  egyéb,  mint  szi-ép,  azaz  szép-ép,  szép 
egész.  A  szí  t.  i.  eleinte  tüzet  jelentett  s  utóbb  lett 
annak  elvont  érteménye  a  szép,  mely  elvonás  igen  is 
helyes  volt,  kivált  ha  meggondoljuk,  hogy  eleink 
mint  nap-  és  tüzimádók  a  tűzben  lelket,  istent  s 
teremtőt  képzeltek  ;  mert  így  már  ezen  szóban  össze- 
köték  az  istennek,  léleknek  és  szépnek  ideáit. 

A  harmóniás  különféleség  érteménye  összefoly  a 

szépnek  ezen  régi  definítiójával :  «egység  a  külön- 
félékben)) ;  —  de  úgy  látszik  mégis,  hogy  ebben 
vagy  a  gondolat,  vagy  a  kimondás  nem  épen  igaz. 
Mert  az  egység  és  különféleség  már  magokban  egy- 
másnak ellent  mondani  látszanak  ;  de  egyébaránt  is 
a  harmónia  valamint  a  szeretet  nem  egységet  akar 
és  tesz  föl,  hanem  csak  összeegyezést.  Az  ideál  össze- 
egyez a  természettel,  de  azzal  eggyé  nem  lesz,  s  a 
poéta  követi  a  természetet,  de  nem  másolja. 

Megtaláljuk  ez  érzést  nemcsak  a  poésis  egész  lel- 
kében, de  még  annak  legkülsőbb  hangművében  is. 
Érezzük  ugyanis,  hogy  az  oly  hangegyezetek  vagy 
rímek,  melyek  a  beszéd  különféle  részeiből  valók,  szeb- 
bek mint  azok,  melyekben  ez  a  különféleség  nincs,  de 
érezzük  azt  is,  hogy  a  rímeknél  valami  föntebb  nemű 
szép  a  görög  mérték,  melyben  nem  az  egész  hangok, 
hanem  csak  a  különféle  hangok  lebegései  egyenlők. 

III.  HARMÓNIÁS  KÖZÉP. 

Valamint  a  világ  harmóniája  nem  egyéb,  mint  a 
természet  minden  létszereinek  concentrátiója  ;  vala- 
mint minden  harmóniás  életjelenetek  nem  egj'ebek, 
mint  a  természet  különféle  létszereinek  különféle  ok- 
ban és  célban  concentrált,  összeközépelt,  összefolyt 
szerközete,  s  így  a  különfélék  összefolyása  által  azok- 
nak harmóniás  vegyületü  középszerei,  középlényei  :  a 
szerint  minden  harmónia  valamint  különf éleséget, 
épen  úgy  a  különségek  összefolyásának  középpontját 
és  harmóniás  vegyületü  közép  lenjéét,  középszerét, 
közép  színét,  vagy  hogy  mindezeket  egy  szóba  szorít- 
sam, középlétét  teszi  föl.  Mert  a  különfélék  szerkö- 
zetét csak  az  teszi  harmóniás  egésszé,  csak  az  menti 
meg  a  tarkaságtól,  ha  a  különségek  ellenkezetei  s 
tarkaságai  az  összefolyás  pontjainál,  eg^nnásból  egy- 
másba folyó  középszíneik  által  összeolvadnak  és  ve- 
gyülnek. 

Mely  szerint  tehát  a  szép  annyi,  mint  harmóniás 
vegjailet  és  harmóniás  középlét  ;    a  nem  szép  pedig 

annyi,  mint  különösség,  szélsőség  vagy  ezeknek  ve- 
gyületlen tarkasága. 

Ezen  okfő  szerint  nem  akarom  az  egyes  szín  szép- 
ségét tagadni,  hanem  csak  azt  állítom,  hogy  a  legszebb, 
nem  egyes  színben,  hanem  különféle  színek  harmó- 
niás  vegyületében  áll.  Mert  midőn  a  legközönebb 
szemléletben  a  szépről  általában  szólunk,  nem  az 
egyes  szépek  számtalan  nemeit,  hanem  csak  a  leg- 
közönebb s  legfőbb  szépet  értjük,  ami  pedig  termé- 
szet szerint  nem  egység,  hanem  különféle  egyes  szé- 
pek vegyülete  és  középléte,  s  amit  nyilván  láthatunk 
mind  a  természet,  mind  a  művészet  szépségeiben. 

így  látjuk  azt,  hogy  a  reggeli  és  alkonyati  fény, 
azaz  setétnek  és  fénynek  középvegyülete  szebb,  mint 
a  nagy  fény,  valamint  a  vegyes  rózsa  középszíne  a 
többi  egyszínű  virágokénál ;  s  így  érezzük  a  harmó- 
niás  vegyületnek  és  középlétnek  kellemeit  mind  a 
hangokban,  mind  az  ízekben,  de  így  még  a  lelki  szí- 
nekben és  hangokban  is.  Mert  valamint  a  testi  han- 
gok és  mozgások  szélsőségeinek  harmóniás  középlétei 
formálják  az  éneket,  muzsikát  és  táncot,  úgy  a  lelki 
muzsikát  is  a  lelki  hangok  és  mozgások  harmóniás 
középlétei  adják  ;  s  tapasztaljuk,  hogy  mind  testi 
érzékeinknek,  mind  lelkünknek  legkedvesebbek  az  oly 
középszerű  benyomások,  melyek  mind  az  igen  erős, 
mind  az  igen  erőtlen  illetéstől  egyiránt  távol  vágynak, 
s  melyek  sem  egyformasággal,  sem  szertelen  külön- 
f éleséggel  nem  fárasztanak,  hanem  e  részben  is  közép- 
szert tartanak. 

így  folynak  össze  mindenütt  a  harmóniás  közép- 
létben a  szép  középszemek,  középpontnak,  közép- 
útnak, vegyületnek,  harmóniás  különf éleségnek,  mind 
a  két  értelemben  vett  közönségesnek  és  legfőbbnek 
ideái  ;  mert  mi  a  dolgok  legfőbbje  egyéb?  mint  azok- 
nak közönséges  középpontja,  azaz,  legfőbb  oka  és 
célja?  De  összefolynak  ezek  még  a  teremtésnek  és 
Teremtőnek  ideáival  is  :  mert  a  teremtés  sem  egyéb, 
mint  a  világ  létszereinek  harmóniás  összefolyása,  mely- 
nek pedig  harmóniázó  középpontja  a  Teremtő,  vala- 

mint  az  emberi  lelket  is  csak  úgy  tekinthetjük,  mint 
minden  létszereinek  harmóniázó  középpontját. 

Innét  van,  hogy  valamint  egyik  fő  charakterünk- 
nek,  az  okosságnak,  legközönebb  törvénye  a  józan 
középút ;  úgy  másik  fő  charakterünknek,  a  teremtést 
érző  és  követő  képzelemnek  is,  legfőbb  tör\'énye  a 
középlét.  így  van  az,  hogy  minden  szertelenség,  azaz 
a  józan  középútról  és  szép  középlétről  távozás  annyi, 
mint  oktalanság  és  méltatlanság,  s  annyi,  mint  rossz 
és  rút,  a  szép  középlét  pedig  mindenütt  annyi,  mint  jó 
és  szép,  azaz  tehát  a  jó  és  szépnek  harmóniás  közép- 
léte. ^ 

Ezért  utáltak  a  szép-érző  hellének  minden  különös- 
séget és  fölöttébbvalót  annyira,  hogy  valamint  Ap)olló 
legfőbb  templomában,  úgy  minden  görög  szép  művön 
nyilván  írva  volt  a  szépnek  és  jónak  ezen  örök  tör- 
vénye :  ^semmit  ne  fölöttébb),  ami  pedig  épen  a  szép 
középlét  legfőbb  törvénye,  oly  törvény  tudniillik, 
mely  a  szépnek  határiból  minden  mértéktelent,  min- 
den fölöttébbvalót,  és  így  minden  szélsőséget,  azaz, 
nem  középszerűt  egjáránt  kizár. 

így  érzett  Lessing,  midőn  a  tragoediának  Aristo- 
teles  által  alapított  fő  célján,  a  szenvedelmek  tisztí- 
tásán, azoknak  helyes,  illendő  mértékre  szállítását 
érté.  Mert  a  helyességnek  és  illendőségnek  mértéke 
természet  szerint  nem  egyéb,  mint  az  okosságnak  és 
szép  érzésnek  örök  mértéke,  a  szép  középlét,  azaz, 
a  különféle  helytelen  és  illetlen  igenségek  egyenlő 
kerülése  vagy  középszerre  szállítása. 

Hogy  pedig  Aristoteles  épen  ezt  érté,  nyilván  mu- 
tatja azon  munkája,  melyben  ő  az  erkölcsi  tökélyt 
vagy  szépet  mindenütt  a  szélsők  közepén  lenni  mu- 
togatja. De  ezt  érté  még  akkor  is,  midőn  a  poésis  leg- 
főbbjét a  természet  szép  követésében  állítá  lenni. 
Mert  a  természetet  szépen  követni,  mi  egyéb  mint 
szebbítve  követni?  smi  egyéb,  mint  a  szebbítésnek  és 
követésnek  középléte?  —  S  épen  azért  állítja  azon 
definitiót  legjobbnak  korunk  Árgusa,  Jean  Paul,  mi- 
vel az  két  szélsőt  egyiránt  kizár,  úgymint  a  poétái 

idealismust  és  naturalismust,  melyeket  ő  játszilag 
nihilismus-ndik  és  materialismus-nak  neveze. 

De  különösebb  az,  hogy  ezen  igazságot  nemcsak 
ily  Árgusok  látják,  de  látja  a  legegyügyübb  magyar 
is  :  mert  mikor  a  dolgok  közepét  kellő  középnek 
mondja,  mit  mond  egyebet,  mint  amiket  én  mondo- 
gatok? Amit  pedig  mind  a  legfőbb  görög  bölcs,  mind 
az  egyszerű  magyar  szépnek  lát,  az  minden  ép  szem- 
nek szép. 

De  nagy  okerö  előttem  az  is,  hogy  én  a  legközö- 
nebb  szempontból  indulván,  így  összetalálkozám  a 
földre  néző  Aristotelessel,  elannyira,  hogy  valamint 
ö  az  erkölcsi  tökélyt  vagy  erényt  mindenütt  középen 
lenni  mutogatja,  épen  úgy  az  én  alapnézetimből  is 
önként  folyt  az,  hogy  Harmonisticámnak  egyszer- 
smind oly  tabellának  kellett  lenni,  mely  a  szépet 
mindenütt  középen  állani  mutogassa ;  ami  pedig, 
úgy  hiszem,  nagy  bizonysága  szemléleteink  igazságá- 
nak, de  bizonysága  annak  is,  hogy  az  erkölcsi  és  poé- 
tái szépek,  valamint  egy  kútfőből,  a  szeretetből  ered- 
nek, úgy  a  tetőn  vagy  legfőbb  szépben  múlhatatla- 
nul egyesülnek. 

Hogy  tehát  tabellánk  tovább  is  a  természetre  tá- 
maszkodjék, térjünk  vissza  még  a  legközönebb  szem- 
pontokhoz, de  mindenkor  úgy,  hogy  egyik  szemünk 
az  emberen  függjön. 


IV.  HARMÓNIÁS  MOZGÁS. 

Valamint  a  világ  harmóniájának  legközönebb  érzéki 
jelenete  és  tökélye  nem  egyéb,  mint  a  világ  minden 
részének  harmóniás  mozgása,  a  szerint  a  legközö- 
nebb szép  sem  egyéb,  mint  harmóniás  mozgású  élet 
vagy  lélek,  a  nem  szép  pedig  mozgatlan  vagy  harmó- 
niátlan  mozgású  lélek  és  élet. 

A  lélek  és  élet  minden  léterejének  harmóniás  moz- 
gásában áll  azoknak  tökélye  és  szépsége  ;  s  minél 
elevenebb  és  harmóniásabb  mozgásúak,  annál  szeb- 

bek,  mert  ezen  szempont  szerint  a  szép  annyi,  mint 
élettökély. 

Innét  van,  hogy  a  világ  harmóniáját  érző  és  követő 
képzőszellem  vagy  phantasia,  gyönyör  vagy  szép- 
érzet által  ösztönözvén  bennünket  lélek-  és  élet- 
tökélyre, minden  ömleményeit  vagy  képző  játékait 
és  műveit  különféle  testi  és  lelki  harmóniás  mozgá- 
sokká formálja,  amit  az  ének,  muzsika,  tánc  és  poésis 
nyilván  mutatnak.  Ezek  pedig  valamint  legtulajdo- 
nabb,  legtermészetesebb  ömleményei  a  képző  szel- 
lemnek, épen  úgy  legtulajdonabb  emberi  szépek  s 
legkedvesebb  emberképzők,  úgyhogy  ezek  minden 
ép  embert  nemcsak  gyönyörködtetnek,  de  eg^'szer- 
smind  valami  fentebb  s  lelkesebb  életre  emelnek. 

A  muzsikának  és  táncnak  lelkesítő  ereje  teszi  azt, 
hogy  a  nap  terhe  alatt  kifáradt  munkás  megújul  egy 
furuglaszóra  s  egész  éjjel  eltáncol.  S  tapasztaljuk, 
hogy  a  cséplő  a  csépet,  a  kádár  a  sulkot  harmóniásan 
forgatni  nyilván  ösztönöztetik,  s  ha  úgy  nem  forgat- 
hatja, előbb  elfárad. 

Az  úgynevezett  vad  népek  énekkel  és  tánccal  kez- 
dik az  ütközetet  s  minden  fontosabb  dolgaikat ;  ének- 
kel és  tánccal  gyógyítják  a  beteget ;  a  halálra  ítélte- 
tett bűnös  énekkel  és  pompás  hadi  tánccal  kezdi  a 
tigrissel  a  halálos  \dadalt  ;  a  hadi  fogoly  a  legiszo- 
nyúbb kínzások  alatt  énekkel  és  tánccal  emelkedik 
fölül  a  fájdalmakon,  s  utolsó  lehelletig  zengi  halottas 
énekét,  néhol  pedig  a  táncban  megbotló  azonnal  le- 
nyakaztatik  ;  mely  szerint  látnivaló,  hogy  ezen  ter- 
mészetes emberek  nyilván  valami  religiót  éreznek  az 
énekben  és  táncban. 

De  nemcsak  a  vad  népek  érzik  ezt,  hanem  nyilván 
így  érzett  a  világ  leglelkesebb  népe,  a  görög  nép  is, 
elannyira,  hogy  az  egész  görög  műveltség  nem  egyéb 
volt,  mint  a  képzőszellem  természetes  fejleménye, 
melynek  legfőbb  szentségei  valának  az  ének,  muzsika, 
tánc  és  poésis. 

így  regélték  a  hellének,  hogy  Delphi  oráculumát 
táncoló  kecskék  fedezték  fel  s  hogy  Delphi  a  népese- 


157 

dett  földnek,  azaz  a  civilisátiónak  vagy  a  culturának 
és  religiónak  középpontja.  Amivel  természet  szerint 
csak  azt  akarják  jelenteni,  hogy  a  muzsika,  tánc 
gvóijté  társaságba  az  elszórt  embereket,  s  hogy  így 
az  énekből,  muzsikából  és  táncból  fejlék  ki  a  poésis, 
valamint  az  egész  görög  szép  cultura. 

V.  MEGHATÁROZOTT  MOZGÁS. 

A  harmórdás  mozgás  meghatározott  mozgást  tesz 
föl ;  ami  pedig  annyi,  mint  határozott  szabadságú 
mozgás  vagy  a  mozgás  határozottságának  és  szabad- 
ságának harmóniás  középléte  ;  s  így  a  szép  annyi, 
mint  határozott  szabadságú  élet,  azaz  tehát,  a  hatá- 
rozottságnak  és  szabadságnak  harmóniás   középléte. 

Ily  harmóniás  középlét  a  világ,  mely  mozog  ugyan, 
de  a  legfőbb  harmónia  és  harmóniázó  által  meghatá- 
rozott rendben.  Ily  szabad  és  egyszersmind  határo- 
zott élet  a  szép  emberi  lélek  :  szabad,  mert  a  földieken 
szabadon  fölűlemelkedik  s  minden  léterejét  szaba- 
don játszodtatja  ;  határozott,  mert  határozott  testbe 
van  öltözködve,  s  mint  harmóniát  érző  lélek  függ  a 
harmóniától  vagy  legfőbb  harmóniázótól,  s  nem  akar- 
hat eg3'ebet,  mint  szépet  és  jót. 

A  világ  és  lélek  ezen  charakterének  symbolás  öm- 
leményei  az  ének,  tánc  és  poésis,  azaz  hangáink, 
tagaink  s  minden  lelki  érzelmeink  mozgásainak  har- 
móniás határozatai,  vagy  egy  szóval  harmóniázatai. 

A  szépnek  ezen  charaktere  szerint  szebbíté  Daeda- 
lus a  maga  szobrait,  midőn  azoknak  határozott  moz- 
gást ada,  ol}'  mozgást,  mely  oknak,  célnak,  akarat- 
nak harmóniás  összefolyását,  s  így  az  októl  és  céltól 
függő  akarat  szabadságának  és  határozottságának 
harmóniás  középlétét  mutatá.  Mert  az  ily  harmóniás 
mozgású  akarat  a  nép  lélek,   s  a  lélekjelenet  a  szép. 

így  van  az,  hogy  a  szépérző  lélek  szabadon  ját- 
szodtatja ug\'an  minden  érzelmeit  és  gondolatjait. 
de  mindig  csak  a  jónak  és  szépnek  határában.  így 
a  poéta  részint  szabadon  idealizálja  a  természetet, 

részint  pedig  alája  veti  magát  annak  és  követi,  amint 
t.  i.  a  legfőbb  okok  és  célok  kívánják.  így  idealizálja 
a  nyelvet,  így  harmóniázza  a  beszédet  versformákká, 
s  így  lettek  a  görög  versformák  a  határozottságnak 
és  szabadságnak  oly  szép  harmóniás  középszerei,  vala- 
mint az  egész  görög  poésis  a  természetnek  és  ideálnak 
oly  harmóniás  középléte,  hogy  attól  a  mostani  ter- 
mészetlen ideálism^ust  ideálnak  néző  aesthetikusok  meg 
is  tagadák  az  ideálitást. 

VI.  HARMÓNIÁS  MOZGATÓ. 

A  harmóniás  mozgás  harmóniás  mozgatót  tesz  fel, 
s  jelenti  a  mozgatónak  harmóniáját,  valamint  a  világ 
harmóniájának  érzete  a  világ  harmóniázójának  érze- 
tét ;  mivel  pedig  az  embernek  harmóniás  mozgatója 
a  harmóniát  érző  lélek,  a  világé  pedig  a  mindent 
megharmóniázó  isten  ;  tehát  a  szép  annyi  mint  har- 
móniás lélek  és  isten,  annyi  mint  istent  érző  lélek 
vagy  lélek-  és  istenérzetnek  harmóniás  középléte. 

Innét  van,  hogy  a  szépérzet  egyedül  az  emberiség- 
nek adatott,  más  állatokban  pedig  annak  még  analo- 
guma  sem  találtatik.  Ezt  érezték  az  emberi  érzelme- 
ket nálunknál  jobban  értő  hellének,  midőn  nemcsak 
a  lelki  szépet,  de  még  a  testi  szépet  is  valami  isteni 
jelenetnek  nézték  elannyira,  hogy  gyakran  a  szép 
embereknek  csak  azért,  hogy  szépek  voltak,  szobro- 
kat emeltek  s  holtok  után  isteni  tiszteletet  adtak. 
Ezt  érezték,  midőn  mind  aegaei  Jupiternek,  mind 
az  ismenusi  Apollónak  a  legszebb  if jakból  rendelének 
papokat ;  s  így  monda  Plató  a  szép  lelket  legszebbnek , 
s  így  látá  a  legfőbb  szépet  az  istenek  keblében. 

VII.  SZERETET. 

A  harmónia  nem  egyéb,  mint  a  szeretet  érzéki  jele- 
nete vagy  alkotó  létszere  és  tulajdonsága  ;  mely  sze- 
rint a  harmónia  érzékibb,  a  szeretet  lelkibb  vagy 
isteni  szép.    Mivel  pedig  a  szeretet  érzéki  jelenete  a 

harmóniát  érző,  szerető  és  ismerő  emberi  lélek,  leg- 
lelkibb  jelenete  pedig  a  szerető  lélek  leglelkibb  ere- 
jéből folyó  teremtő  és  istent  érző  képző  szellem  ; 
—  s  mivel  ezen  háromféle  jelenet  adja  a  három- 
féle természetet  vagy  szépet  ;  tehát  így  a  poétái 
szép  annyi  mint  a  testi,  lelki,  isteni  természetek, 
vagy  testi,  lelki,  isteni  szépek  harmóniája  és  harmó- 
niás  középléte. 

Ily  harmóniás  középlét  a  testi,  lelki,  isteni  termé- 
szeteket magában  egyesítő  harmóniás  vagy  szép  ember, 
valamint  az  ily  emberben  magát  tükröző  világ,  me- 
lyeknek harmóniája  legfőbb  harmónia  s  legfőbb  szép 

Mivel  pedig  ez  a  legfőbb  szép  annyi  mint  poétái 
szép,  tehát  látnivaló,  hogy  a  poétái  szépnek  fő  lét- 
szerei nem  egyebek  mint  a  testi,  lelki,  isteni  szépek, 
melyeknek  harmóniás  szerkezete  pedig  annyi  mint 
a  testi  szépen  a  lelki  szépnek,  ezeken  pedig  az  isteni 
szépnek  fölülemelkedése. 

Mert  valamint  nyilván  érezzük,  hogy  a  harmóniás 
ember  nem  egyéb  mint  a  testiekkel  részint  összefüggő, 
részint  azokon  fölülemelkedő,  az  isteni  érzet  által 
pedig  istentől  függő  lélek,  úgy  legszebb  világnéze- 
tünk, vagy  legfőbb  ideális  világunk  sem  lehet  egyéb 
mint  az  ily  harmóniás  emeltségü  ember  színeibe  öltö- 
zött világ,  mehniek  minden  főbb  létszerei  és  szép- 
szépségei a  testi,  lelki,  isteni  szépnek,  ezen  három 
Grátia  ölelkezetét  s  innét  kijelentett  táncsorát  mu- 
tatják. 

Mindezeket  tehát  egybeszorítván,  a  poétái  szép 
létszereinek  szerközete  annyi  mint  a  testi,  lelki,  isteni 
szépek  harmóniás  középléte,  s  annyi  mint  ezen  közép- 
létben a  testi  szépen  a  lelki  szépnek,  ezeken  pedig 
az  isteni  szépnek  fölülemelkedése. 

így  fejti  Plató  a  poésist,  midőn  azt  Diotimával 
lelki  szerelemnek,  lelki  nemzésnek  s  az  öröklét  isteni 
érzelmének  és  ösztönének  mondja.  De  így  érze  akkor 
is,  midőn  a  poésist  isteni  sugalmakból,  annak  elragadó 
erejét  pedig  a  heraklesi  kő  vonzó  erejéből  fejtegeté  ; 
mert  valamint  a  legfőbb  isten  nem  egyéb  mint  sze- 

retet,  úgy  a  heraklesi  kő  vonzó  ereje  sem  más  mint  a 
szeretetnek  lelki  kötele. 

VIII.  HARMÓNIÁS  SZERETET. 

A  harmóniás  szeretet  nem  egyéb,  mint  az  emberben 
megjelenő  hármas  szeretet,  úgymint  :  az  ön-,  tárgy- 
és  viszonszeretetnek,  szerető,  szerettető  és  teremtő 
erőknek,  gyönyört  érző,  gyönyört  éreztető  s  gyönyör- 
ben teremtésnek  harmóniás  középléte. 

S  íme,  a  hármas  szerétének  ezen  leglelkibb  ereje 
ismét  a  leglelkibb  három  Grátia,  melyeknek  rangszere 
ismét  nem  egyéb,  mint  e  különebb  és  testibb  önszere- 
teten,  a  tárgyszeretetnek,  ezeken  pedig  a  legközö- 
nebb  és  leglelkibb  viszonszeretetnek,  vagy  a  viszonos 
szeretetből  folyó  teremtésnek  fölülemelkedése;  s  me- 
lyeknek háromféle  hármas  jelenetei  a  legközönebb 
három  fő  szépben,  úgymint  :  a  testi  életben,  erkölcsi 
világban  és  religióban  alakítják  a  háromszor  három 
Grátiát  vagy  kilenc  Músát. 

Mivel  pedig  az  ön-,  tárgy-  és  viszonszeretet  harmó- 
niája azt  jelenti,  hogy  az  ember  szereti  ugyan  lelket- 
len tárgyait  is,  de  mégis  inkább  az  élőket,  leginkább 
pedig  a  vele  legharmóniázóbb  és  szeretetét  legviszo- 
nozóbb  embert  ;  tehát  ezen  szempont  szerint  leg- 
emberibb szép  az  emberszeretet  és  viszonszeretet  har- 
móniájából folyó  gyönyör. 

Ily  gyönyör  a  szerelem  s  a  szerelemből  folyó  szülői, 
fiúi,  rokoni  szeretet,  valamint  a  barátság  és  egész 
emberi  nyájas  élet.  Innét  van,  hogy  a  görög  poéta 
leírta  ugyan  a  lelketlen  tárgyakat  is,  de  csak  núnt 
valami  decorátiókat  a  fő  tárgy  mellett,  mely  minden- 
kor az  ember  volt ;  s  amaz  érzelgő  ragaszkodás  a  holt 
természethez,  melyet  az  utóbbi  poétáknál  látunk,  csak 
akkor  kezdődött,  mikor  az  emberi  társasággal  együtt 
az  emberszeretet  is  megromolván,  a  poéta  több  gyö- 
nyört lelt  a  holt  természet  szépségeiben,  mint  a  rom- 
lott emberekben. 

Innét  van,  hogy  ezen  szempont  szerint  a  iegközö- 

nebb  emberszeretet  annyi  lévén,  mint  legközelebb  s 
legfőbb  szép,  a  szerelem  és  barátság  áldozatait  is  szé- 
peknek érezzük  ugyan,  de  mégis  sokkal  föntebb  szépet 
érzünk  a  nép  és  honszeretet  áldozataiban,  legfőbbet 
pedig  az  emberi  nemzetért  áldozó  szeretetben.  Ily 
áldozat  és  szeretet  Krisztus. 

De  érezzük  azt  is,  hogy  az  önáldozatnál  föntebb  a 
tárgyáldozat,  mert  az  önszeretetnél  föntebb  a  tárgy- 
szeretet, s  a  viszonszeretet  sem  egyéb,  mint  a  kettős 
tárgyszeretet.  Ily  tárgyáldozat  Ábrahámé,  Agamem- 
noné,  a  fiait  föláldozó  Brutusé,  Manliusé.  S  így  oltá- 
rainkon nagyobb  a  fiát  föláldozó  atya,  mint  a  magát 
föláldozó  fiú  ;  de  mégis  e  kettő  csak  egy,  mert  minde- 
nik legközönebb  tárgy-  és  emberszeretet ;  s  innét 
azoknak  feje  fölött  a  legfőbb  szeretet  jelképe  a  szerető 
galamb. 

A  szépnek  eddig  kimutatott  és  a  következő  szem- 
pontokban is  előmutatandó  három  fő  létszere  adott, 
úgy  gondolom,  okot  arra,  hogy  a  régiek  a  hármat 
mindenben  szent  számnak  tartották ;  s  meglehet, 
hogy  amiket  én  itt  mondogatok,  már  ezredek  előtt 
el  valának  mondva. 

IX.  POÉSIS. 

Minden  eddig  mondottakból  tehát  látnivaló,  hogy 
valamint  minden  szépnek  és  jónak,  úgy  a  poésisnek 
is  legfőbb  oka  és  célja  a  szeretet  és  a  szeretetből  folyó 
teremtés. 

Innét  van,  hogy  a  szerető  lélek  szeretni  és  szeret- 
tetni, gyönyörködni  és  gyönyörködtetni  kívánván, 
gyönyöríti,  képzi,  szebbíti,  harmóniázza  magát,  hogy 
szerettessék  és  gyönyörködtessék  :  gyönyöríti,  képzi, 
harmóniázza,  tökélyíti  minden  tárgyát,  hogy  mindent 
szerethessen  s  mindenben  gyönyörködhessék  ;  innét 
az  ön-  és  tárgyszeretetből  az  ön-  és  tárgyképzésnek  ; 
az  ön  és  tárgytökélyítésnek  és  teremtésnek  harmóniás 
egésze  és  harmóniás  középléte  a  poésis  vagy  a  képző 
szellem  megszebbített  testi-lelki  világa. 

Berzsenyi  Dániel  munkái.  II 


l62 

Innét  van,  hogy  a  képző  szellem  nem  egyéb  lévén 
bennünk,  mint  a  teremtés  örökké  folyó  munkájának 
gyönyörben  öltözött  folytatója,  mint  valami  isteni  kéz 
minden  iránylatit  gyönyörnek  örök  folyamává  bájolja 
s  gyönyör  által  vezeti  lelkünket  legfőbb  célainkra  : 
az  élettökélyre  és  életterjesztésre,  ezek  által  pedig 
legfőbb  gyönyörre  és  boldogságra. 

Innét  van,  hogy  valamint  a  szeretetből  folyó  erény, 
úgy  a  szeretetből  folyó  képzőszellem  minden  földieken 
fölülemelkednek,  s  nemcsak  valami  föntebb  célt, 
tökélyt  és  gyönyört  iránylanak ;  de  egyszersmind 
nyilván  istenérzetté  magasodnak  és  világosodnak. 

Mert  mi  az  erény  egyéb,  mint  a  legközönebb  szere- 
tetnek, vagy  istennek  az  önszereteten  fölülemelő  ér- 
zelme, vagy  az  önszereteten  való  diadalma?  s  mi  a 
leglelkibb  poétái  szép,  mint  az  erényből  folyó  lelki 
szépnek  s  az  istenérzetből  folyó  isteni  szépnek  har- 
móniás  középléte  vagy  szép  religió. 

Ily  szép  religió  volt  a  görög  poésis,  melynek  rejte- 
ménye  nem  egyéb  volt,  mint  szépben  rejtett  jó,  s 
melynek  valami  szép  istenei  nem  egyebek  voltak,  mint 
istenített  testi-lelki  erények,  úgy  szentségei  is  azon 
képző  játékok  valának,  melyek  a  görög  muzsikának 
és  gymnastikának,  a  lelki  és  testi  ember  egyirányú  s 
gyönyörrel  járó  képzetének  nagy  harmóniáját  alko- 
ták,  melyből  pedig  önként  folyt  a  görög  erény  és 
boldogság. 

De  a  képző  szellem  isteni  természetére  mutat  még 
az  is,  hogy  a  muzsika  és  ének,  ezek  az  istent  érző 
emelt  lélek  beszédei,  még  a  mi  komoly  szentségü 
religiónkban  is  örökre  fönntarták  eredeti  méltósá- 
gaikat. 

Melyek  szerint  tehát  úgy  vélem,  nem  fogok  nagy 
idealismussal  vádoltatni,  ha  mondom,  hogy  a  képző 
szellem  oly  isteni  tulajdona  az  emberiségnek,  mely 
nemcsak  egész  földi  életünket  megszebbíteni  s  az 
által  boldogítani  ösztönöz  bennünket ;  de  egyszer- 
smind ösztöne  valami  szebb  életnek  és  religiónak  ;  s 
jól  monda  Jean  Paul,  hogy  ha  minden  templomok 

leomlanak  is,  de  a  poésis  oltárain  az  áldozatok  meg 
nem  szűnhetnek. 

Mivel  pedig  a  képző  szellem  bennünk  van,  s  nem 
egyéb,  mint  maga  a  leglelkibb  ember,  tehát  térjünk 
annak  különösebb  vizsgálatára,  s  látni  fogjuk  abban 
a  legtulajdonabb  poétái  szépnek  örök  tör\'én}'eit  s 
azoknak  legtulajdonabb  középpontját. 


MÁSODIK  RÉSZ. 

KÜLÖNEBB  SZEMLELETEK. 

X.  HARMÓNIÁS  VAGY  SZÉP  EMBER. 

A  nagy  természetnek  vagy  világnak  eg>ák  kis  része 
a  földi  természet,  meljTiek  különféle  élet  jelenetei  adják 
a  földi  szépségek  közönét,  s  melyek  között  legszebb 
élet  jelenet  az  ember,  vag^'  határozottabban  a  szép 
ember  és  szép  emberiség. 

Legszebb  földi  élet  jelenet  a  szép  ember,  a  közönre 
nézve  azért,  mivel  minden  földiek  között  legközönebb 
tökélyü  élet,  elann>ára,  hogy  életerejével  minden  föl- 
dieken uralkodik,  minden  földieknél  szebbet  tud  gon- 
dolni s  minden  földieket  tud  szebbíteni  és  jobbítani  ; 
reánk  nézve  pedig  azért,  mivel  természet  szerint,  vala- 
mint minden  állat  a  maga  faját  szereti  és  látja  leg- 
szebbnek, úgy  az  ember  is  nemcsak  legszebbnek  látja 
a  természetben  a  szép  embert,  de  egyszersmmd  leg- 
főbb célja,  tökélye  és  boldogsága  a  szép  emberiséget 
szeretni. 

Innét  van,  hogy  a  mindent  szebbítő  képző  szellem 
legfőbb  ideálai  sem  lehetnek  egyebek,  mint  szép  embe- 
rek, amit  az  emberiség  legfőbb  ideáUban,  a  hellenika 
szép  isteneiben  nyilván  láthatunk,  mert  azok  sem 
egyebek,  csak  szép  emberek. 

Valamint  pedig  ezen  ideálokon  nyilván  látjuk,  hogy 

azoknak  legközönebb  tulajdonsága  az,  hogy  azok  az 
emberiség  legközönebb  középfonnáját  mutatják  ;  úgy 
e  részben  én  sem  mondhatok  mást,  mint  azt,  hogy 
legszebb  ember  az,  ki  az  emberiség  legközönebb  tulaj- 
donságainak harmóniás  középléte,  azaz  ki  az  emberi 
formák  különféle  extremitásait  vagy  végleteit  és  külö- 
nösségeit egyiránt  kizáró  középen  áll. 

Igaz  ez  mind  a  testi,  mind  a  lelki  szép  emberre 
nézve,  mert  njdlván  érezzük,  hog}'  minél  több  és 
nagyobb  különösségeket  látunk  azokban,  annál  keve- 
sebbé tetszenek,  s  érezzük,  hogy  minél  nagyobb  a 
különösség,  annál  nagyobb  hiba. 

Innét  van,  hogy  a  poétái  lélek  az  emberi  lelkek 
legközönebb  formáját  viseli  s  azok  között  középen 
áll.  Mert  ha  az  emberi  lelkeket  megtekintjük,  úgy 
tapasztaljuk,  hogy  azok  három  fő  formára  oszlanak, 
u.  m.  poétái,  philosophusi  és  harmóniátlan  formára. 

Poétái  forma  az,  melyben  minden  lelki  erők  harmó- 
niás emeltségben  vágynak  ;  philosophusi  az,  melyben 
az  értelem  emelt,  de  a  többi  erők  kisebb-nagyobb 
mértékben  munkátlanok  ;  harmóniátlan  forma  pedig 
az,  melyben  az  alsóbb,  azaz  testibb  érző  és  képzelő 
erők  emeltségben  vannak  ugyan,  de  harmóniátlan 
emeltségben,  azaz  majd  egymással,  majd  a  lelkibb 
erőkkel  ellenkezetbe  jőnek  s  a  harmóniátlanságnak 
különféle  nemeit  szülik. 

Hogy  a  poétái  forma  ezen  két  forma  között  áll, 
mutatja  az,  hogy  mindenikkel  összeér.  A  philosophusi 
formával  összeér  az  értelem  emeltsége  által,  mely  a 
poétának  épen  oly  fő  charaktere,  valamint  a  philo- 
sophusnak  ;  összeér  pedig  a  harmóniátlan  osztállyal 
az  alsóbb  erők  emeltsége  által. 

Innét  van,  hogy  a  keletiek  a  prófétát  vagy  szent 
embert  és  bolondot  gyakran  egynek  nézik  ;  valamint 
a  törökök  is  azt  hiszik,  hogy  a  Mahomettől  való  szár- 
mazásnak legbizonyosabb  jele  az,  ha  az  ember  közép- 
korában eszelős. 

Hogy  pedig  a  poétái  osztály  középszere  egyszer- 
smind annyi,  mint  tető,  látni  lehet  onnét,  hogy  a 

poéta  philosophussá  tud  lenni,  de  a  philosophus  poé- 
tává nem  emelkedhetik.  De  lehet  látni  onnét  is,  hogy 
mind  a  philosophusi,  mind  a  harmóniátlan  osztály  az 
emberiség  vég-  vagy  vészpontjai  felé  való  hanyatlás- 
nak kezdetei :  mert  a  harmóniátlan  osztály  végpontja 
a  bolondság  és  düh,  a  philosophusi  osztály  végpontja 
pedig  a  kretin-  vagy  plántaélet ;  s  így  mind  a  két 
osztály  végletei  általmenetelek  a  nem-emberi  termé- 
szetekbe. 

Az  pedig,  úgy  gondolom,  kérdést  nem  szenved,  hog\- 
a  harmóniás  vagy  poétái  osztályban  van  az  emberek 
többsége  ;  mert  ámbár  a  földi  természet  nem  kevés 
tökéletlent  hoz  elő,  de  mégsem  oly  mostoha,  hogy 
legfőbb  teremtményében,  az  emberiségben,  több  rosz- 
szat  mutatna,  mint  jót,  hacsak  valami  igen  ellenkező 
körülmények  az  emberi  természetet  egészen  meg  nem 
zavarják. 

De  még  a  mi  harmóniátlan  culturánk  mellett  is 
tapasztaljuk,  hogy  a  legjobb  poéták  legáltalánosb  tet- 
szést nyernek  ;  a  poétái  culturában  pedig  még  a 
philosophusok  sem  igen  tudnak  egyebek  lenni,  mint 
poéták,  amit  a  görögöknél  nyilván  láthatunk,  vala- 
mint azoknál  látjuk  még  azt  is,  hogy  Homeros  versei- 
nek hallására  oly  lelkesedésre  ragadtatott  a  görög 
nép,  hogy  a  poésis  hatalmát  a  szép  műveletü  népnél 
majdnem  mindenhatónak  kell  tekintenünk.  Amik 
pedig  mind  azt  mutatják,  hogy  valamint  közép  és 
legfőbb,  úgy  legközönebb  is  a  poétái  osztály. 

Innét  van,  hogy  a  poéta,  midőn  szebbít,  mindent 
középít  s  közönít,  mert  a  szépben  a  középnek,  leg- 
főbbnek és  legközönebbnek  érteményei  egybefoljTiak, 
mivel  a  legtulajdonabb  poétái  szép  nem  egyéb  mint 
az  emberi  osztályok  legközönebb  közepén  álló  poéta. 
Ami  azonban  nemcsak  a  poétára,  hanem  a  termé- 
szet egészére  nézve  is,  amint  már  láttuk,  így  van. 

De  így  a  dolog  a  testi  szépségre  nézve  is.  Mert 
valamint  az  emberi  test  nagj-ságának  van  bizon^^os 
közép  mértéke,  melytől  minél  messzebb  távozik,  annál 
inkább  szűnik  szép  lenni  ;   úgy  van  az  emberi  forma 

minden  részének  bizonyos  közép  mértéke,  melyet  az 
emberi  formák  legközönebb  tulajdonságai  szerint  for- 
mál magának  az  egészhez,  közönhez  és  többséghez 
vonó  szeretet  vagy  szépérzet  és  izlet.  Ami  természet 
szerint  oly  isteni  ösztönünk,  mely  minket  nyilván  a 
közönhez  von,  s  mely  minél  közönebb,  annál  boldogí- 
tóbb  mind  magunkra,  mind  az  egészre  nézve  ;  s  nem 
ok  nélkül  monda  Jean  Paul  ezen  érzelmünket,  mely 
szerint  az  emberiség  legközönebbjét  érezzük  legfőbb- 
nek és  legszebbnek,  valami  titkos  istenérzetnek. 

De  ezért  kerültek  a  görög  művészek  is  ideálaikban 
minden  individualitásokat  annyira,  hogy  még  a  magá- 
ban szép  különösséget  is  mindenkor  távoztaták  s 
mmdenben  a  szép  középszert  és  az  emberiség  legkö- 
zönebb tulajdonságait  választák.  Mert  midőn  istenei- 
ket az  emberi  középszernél  nagyobbaknak  formálták, 
ekkor  religiói  benyomásra  ügyeltek  s  az  istenek  fön- 
tebbségét  ábrázolák. 

Igaz  ugyan,  hogy  az  emberi  forma  a  különböző 
égtájak  szerint  változván,  azzal  együtt  a  szokás  ereje 
miatt  változik  az  emberi  szépnek  mértéke  is ;  de  ez 
a  mondottakat  meg  nem  zavarja ;  mert  minden 
égtájnak  van  bizonyos  középszere,  s  minden  égtájnak 
szép  mértéke  a  maga  középszere.  Egyébiránt  pedig 
azt  hiszem,  hogy  a  nyíltabb  eszű  szerecsennel  is 
könnyű  azt  általláttatni,  hogy  nem  a  szerecsen  s  nem 
a  kakerlak,  hanem  a  középszínű  ember  a  legszebb. 

Méginkább  így  van  pedig  a  dolog  a  lelki  széppel  és 
szép  mértékkel.  Mert  a  lélek  nincs  úgj'  alája  vetve 
az  égtájnak,  mint  a  test,  s  azt  hiszem,  hogy  a  lelki 
emberiség  nagyjában  mindenütt  egyenlő,  vagy  leg- 
alább egyforma  cultúrával  egyenlővé  lehet  formálni, 
mert  annak  legfőbb  charakterei  mindenütt  ugyan- 
azok ;  s  mert  ámbár  a  lelki  szerecsenek,  lelki  kaker- 
lakok  és  kretinek  az  égtájak  hibáival  együtt  néhol 
igen  megszaporodnak  is,  de  többséget  vagy  közönséget 
sehol  sem  formálnak,  sem  pedig  az  emberi  szépnek 
mértékei  nem  lehetnek. 

Csakhogy,  amint  már  a  bölcs  görögök  tapasztalak 

és  megjegyzek,  a  nép  erkölcsi  romlása  felforgatja  még 
a  szavak  érteményeit  is  elannyira,  hogy  azokhoz  egé- 
szen ellenkező  ideákat  köt.  így  mióta  az  emberi  közön- 
ség, középszerű  többség  megaláztatott,  azóta  ezen 
szavaknak  érteményei  is  annyira  elváltoztak  és  ala- 
csonyodtak, hogy  azokhoz  még  a  papiroson  is  alig 
tudjuk  eredeti  érteményeiket  erőtetni. 

Mert  természet  szerint  midőn  egj'szer  a  szeretet 
annyira  megromlik,  hogy  az  ember  nem  szeretni  és 
szerettetni,  hanem  csudáltatni,  bámultatni,  különködni 
s  mindeneken  felül  csillogni  kivan  ;  akkor  a  szeretet- 
lenség,  hamis  becsület  és  fényűzés  a  szép  érzést  is 
meghamisítja  s  a  szépnek  minden  ideáit  felforgatja. 


XI.  TESTI  ÉS  LELKI  EMBER. 

Az  emberi  természet  legközönebb  tulajdonságát 
abban  látjuk  lenni,  hogy  az  ember  nem  egyéb,  mim 
szép  testben  öltözött  és  testén  uralkodó  szép  lélek  : 
mely  szerint  a  poétái  szép  annyi,  mint  a  szép  testnek 
és  szép  léleknek,  szép  testiségnek  és  szép  lelkiségnek 
harmóniás  középléte,  s  annyi,  mint  ezen  harmóniában 
a  szép  léleknek  és  lelkiségnek  uralkodása. 

Az  emberi  természet  ezen  tulajdonsága  szerint  szeb- 
bité  a  természetet  a  görög  képzőszellem,  midőn  az 
egész  lelki  világnak  szép  testet,  a  testi  természetnek 
pedig  szép  lelket  ada,  és  a  lelkieket  a  testieken  ural- 
kodókká tette  ;  s  midőn  szebb  lelket  az  emberi  leiek- 
nél, szebb  testet  az  emberi  testnél  nem  ösmervén,  a 
lelkieknek  emberi  testet,  a  testieknek  pedig  ember 
lelket  ada,  s  így  mindenikre  a  maga  szép  emberi  képét 
nyomván,  azokat  megemberíté  s  azáltal  mind  egy- 
mással, mind  az  emberiséggel  harmóniába  hozá. 

Mert  a  testi-lelki  világok  közt  lebegő  ember  csak 
úgy  hozhatja  magával  harmóniába,  csak  úgy  szeret- 
heti leginkább  mind  a  két  világot,  ha  mindeniket 
megemberíti,  mindenikre  a  maga  szép  emberi  képét 
bájolja  s  mindenik  a  szép  emberiséget  tükrözi. 

így  bájolt  a  görög  képzőszellem  testi  tárgyainak 
szép  emberi  lelket,  lelki  tárgyainak  pedig  szép  emberi 
testet ;  s  így  formálta  a  heUenikának  szép  istenembe- 
reit és  emberisteneit,  valamint  annak  egész  emberi- 
tett  vagy  emberistenített  szép  testvilágát  ;  s  valamint 
magában  érezte,  hogy  ő  a  testieken  fölül  van  emel- 
kedve, az  istenérzet  által  pedig  az  istentől  függ  ;  a 
szerint  a  testieken  a  félisteneket,  azaz  istenített  emberi 
erényeket,  ezeken  pedig  a  főbb  isteneket  fölülemelte. 

Ez  vala  magában  a  görög  ideál.  S  mivel  ez  tulaj - 
ponképen  nem  egyéb  vala,  mint  a  testi,  lelki,  isteni 
természetek  harmóniájának  jelképe,  s  mivel  ez  a  jel- 
kép oly  igen  emberi  kép  vala,  mel\Tiél  emberibbet 
vagy  szebbet  soha  nem  lehet  gondolni ;  tehát  látni- 
való, hogy  a  görög  ideált  úgy  kell  tekintenünk,  mint 
az  embenség  örök  és  legfőbb  ideálát. 

Ezen  ideálból  folyt  az,  hogy  a  görög  szellem  mind  a 
testi,  mind  a  lelki  világot  úgy  megnépesíté,  hogy  a 
görögnek  minden  szál  fü  élt  és  szólt,  és  minden  idea 
legszebb  testben  jelent  meg,  s  a  szünet  nélkül  szép 
istenek  közt  lebegő  ember  a  szépérzet  által  természe- 
tesíté  magában  a  morált  és  religiót,  mert  épen  ezeket 
látta  mindenütt  maga  körül  legszebb  emberi  színekbe 
öltöztetve,  s  épen  ezeknek  mélyen  érzett  lelki  szerel- 
méből folyt  a  görög  lélek  uralkodó  színe,  az  isteni 
vidám  nyugalom. 

Mert  a  testi  szépérzetből  foly  a  lelki  szépérzet,  s  a 
lelki  szépnek  szerelme  öleli  fel  az  embert  ama  szép 
lelki  világba,  hol  az  mintegy  isten  minden  földieken 
fölül  lengve  mosolyg. 

A  léleknek  ezen  emeltségét,  s  ezen  emeltségből  folyó 
szabadságát  példázta  az  olympiai  játékok  jelképe,  a 
leereszkedő  delphin  és  a  felemelkedő  sas,  ami  nyilván 
csak  azt  akará  mondani :  le  a  hal-  s  hasemberrel,  s 
fel  a  saslélekkel! 

XII.  SZÉP  LÉLEK. 


A  szép  emberi  lélek,  amint  már  az  eddigiek  mu- 
tatják, nem  egj'éb,  mint  harmóniás  mozgású  és  har- 
móniás  emeltsegü  szerető  okos  lélek.  Harmóniás,  mert 
abban  az  érző,  gondolkodó  és  képzelő  erők  harmóniás 
mozgású  játékban  vágynak  ;  harmóniás  emeltsegü, 
mert  abban  a  testi  érzelmeken  a  lelkiek,  ezeken  pedig 
a  leglelkiebbek  vagy  isteniek  fölül  lévén  emelkedve, 
annak  minden  érzelmei,  gondolatai  és  képzeletei  az 
emberiség  legfőbb  charaktereivel  és  céljaival  az  okos- 
sággal, erénnyel  és  rehgióval  harmóniázók,  azaz 
tehát  egyrészről  a  közönséges  emberiséggel,  másrész- 
ről pedig  a  természet  ideális  életével  egj'ezők.  Mert  a 
világi  életre  néző  világi  okosság  adja  a  világibb  vagy 
testibb  szépet,  amazok  pedig  a  lelki  és  isteni  szépeket. 

Innét  van,  hogy  az  ily  szép  lélek  önképét  érez  véri 
legszebbnek,  a  poétái  szépnek  fő  létszereit  az  érzelmi, 
gondolati  és  képzeleti  tökélyekben  vagy  szépekben, 
annak  egészét  pedig  ezen  háromféle  szépek  harmóniás 
középlétében,  azaz  az  érzelmes  és  képzeletes  gondo- 
latban látja  lenni  ;  innét  van,  hogy  valamint  magát 
ezen  három  fő  létszer  és  az  imént  említett  három  fő 
grádus  haxmóniás  szerközetének  érzi ;  a  szerint  a 
poétái  szépet  három  fő  létszer  és  három  legfőbb  cha- 
rakter  és  grádus  harmóniás  szerközetének  látván,  azt 
tiárom  fő  grádusra  osztja  ;  úgymint  : 

Első  grádus  az,  mely  az  érzelmi,  gondolati  és  kép- 
zeleti szépeknek  az  okossággal,  második  az,  mely  azok- 
nak az  okossággal  és  virtussal,  harmadik  legfőbb  s 
legközönebb  grádus  pedig  az,  mely  azoknak  az  okos- 
sággal, erénnyel  és  religióval  egyező  harmóniáját 
adja. 

Ezen  szempont  szerint  tehát  az  érzelmi,  gondolati 
és  képzeleti  szépek  formálják  a  poétái  szépnek  leg- 
tulajdonabb  létszereit,  mely  háromféle  szépek  hármas 
jelenetei  a  szépnek  három  fő  grádusában  vagy  tarto- 
mányában, a  testi,  a  lelki,  isteni  szépekben,  ismét 
háromszor  három  Grátiát  vagy  kilenc  Músát  mutat- 

nak,  de  mutatják  egyszersmind  a  legtulajdonabb  poé- 
tái szép  létszereinek  szerközetét  is  : 

Ugyanis  az  első  grádus  az,  midőn  a  lélek  minden 
érzelmeit,  gondolatait  és  képzeleteit  az  okosság  tör- 
vényei és  céljai  alá  rendeli ;  második  az,  midőn  a  lélek 
az  erényben  az  önszereteten  s  minden  földieken  fölül- 
emelkedik, s  önerejében  nyugszik ;  harmadik  az, 
midőn  a  lélekben  az  erény  komoly  nj'^ugalmát  az  isten- 
érzet vagy  religió  vidám  nyugalommá  dicsőíti. 

Vagy  másként :  az  első  grádus  adja  az  érzelmi, 
gondolati  és  képzeleti  józanságot ;  a  második  adja 
ezekhez  az  erkölcsi  nagyságot  ;  a  harmadik  pedig 
adja  mind  ezekhez  az  isteni  fönséget  és  a  religióból 
folyó  vidám  nyugalmat. 

Innét  van,  ííogy  az  első  grádusbeli  poésis  is  nagy 
szépségű  lehet  ugyan,  de  a  legfőbb  poésisnak  múlha- 
tatlan által  kell  menni  a  föntebb  grádusokba,  mert 
egyedül  az  erkölcsi  nagyság  és  religiói  fönség  rajzo- 
latai adják  a  poétái  fölségest. 

Innét  van,  hogy  Schiller  a  Propylaeumok  kiadójá- 
hoz intézett  értekezletben,  Hektor  bucsúvételének 
rajzolatai  között,  leginkább  kétféle  szépségűt  jegyez 
meg.  Egyik  az,  midőn  Hektor  komoly  de  nyugodt 
méltósággal  lép  alá  háza  lépcsőin,  csak  orcája  hajol  a 
szenvedő  Andromache  felé  ;  de  egész  teste  már  a  vité- 
zek felé  van  fordulva  ;  a  virtus  ereje  fölülemelte  földi 
érzelmein,  önmagán  nyugszik,  nincs  szüksége  istenekre. 
Ez  az  erkölcsi  erő,  erkölcsi  nagyság  vagy  virtus. 

Másik  s  legideálisabb  rajzolat  az,  mely  szerint  Hektor 
a  maga  fiát  vidám  nyugalmú  tekintettel  az  istenekre 
bízva  fölemeli.  Ez  az  istenérzetből  s  religióból  folyó 
isteni  vidám  nyugalom,  isteni  fönség,  legfőbb  ideál  ; 
mert  ez  nem  egyébb,  mint  az  erénynek  és  rehgiónak. 
az  embernek  és  istennek  harmóniás  összefolyása. 

így  szebbíté  meg  Rhesus  lovai  elrablásának  rajzo- 
latát Minerva  jelenete  ;  nemcsak  azért,  hogy  a  kép- 
zelet tárgyait  szaporítá,  mint  Schiller  magyarázza  ; 
hanem  leginkább  azért,  mivel  a  magában  rút  gyilkos 
scénát  az  isten  ideája  és  befolyása  által  megisteníté. 


így  folynak  örökre  össze  a  poésisban  az  okosságból 
folyó  philosophia,  s  a  szeretetből  folyó  morál  és  religió, 
melynek  harmóniájában  állott  a  görög  poésisnek  s 
egész  görög  culturának  nagy  harmóniája. 

Ezen  harmóniából  folyt  azon  legfőbb  lelki  emeltség, 
mely  szerint  a  görög  lélekben  a  lelki  szépnek  emelt 
érzelme  a  testi  szépnek  érzelmén  uralkodóvá  lett. 
Innét  a  plátói  szerelem  s  Vénus-Uránia  ;  s  ezen  leg- 
lelkibb  isteni  szerelmet  példázta  Alkibiadez  paizsán 
a  menny  köves  Erős,  s  így  veszté  el  Orpheus  Eurydicét, 
midőn  azt  más  világi,  azaz  lelki  szemekkel  megpillantá. 

A  szép  culturának  ezen  legfőbb  charakteréből  folyt 
a  görög  lélekbe  amaz  sequátori  szélcsend,  vidám  nyu- 
galom, melyet  semmi  meg  nem  háborított.  így  lett 
az,  hogy  ezen  boldog  életű  emberek,  oly  vidám  nyuga- 
lommal meg  tudtak  halni,  hogy  voltak  oly  görög 
népek,  kiknél  szokás  volt  az  öregek  között  innepi 
vendégségre  barát jaikat  összehívni  s  ELZok  között  fel- 
koszorúzva a  halál  poharát  vidám  nyugalommal  meg- 
inni, így  a  haldokló  Sokrates  utolsó  szava  is  religió 
és  áldozat :  «Egy  kakassal  tartozom,  úgymond, 
Aesculápiusnak,  vigyétek  meg  neki.» 

Az  ily  legfőbb  emeltségű  és  szabadságú  lelket,  s  az 
ily  lélek  legközönebb  szépérzetét,  azaz  legközönebb 
gyönyörét  és  boldogságát,  azon  boldogságát  t.  i.,  mely 
szerint  mintegy  isten  a  testi-lelki  világok  minden  szép- 
ségeit egyiránt  érzi ;  mind  pedig  ezen  legfőbb  gyö- 
nyörnek a  test  szépségérzetből  a  lelki  szépérzetbe, 
innét  pedig  az  isteni  vagy  leglelkibb  s  legközönebb 
szépérzetbe  folyását  fejtegeté  Plató,  mind  az  agathoni 
vacsorán  Diotimával,  mind  Phaedrosban  a  szárnyra 
kelő  lélek  játszi  képével :  ami  természet  szerint  a 
görög  szép  culturának  menetele,  iránylata  és  legfőbbje. 

Ezért  volt  az,  hogy  a  szép  cultura  természetét 
ismerő  Solon  az  ily  lelki  szabadságra  nem  emelked- 
hető köznépnek  a  görög  szerelmet  megtiltá  ;  azok- 
nak ellenben,  kiket  a  szép  képzet  a  lelki  szerelemre 
meglelkesített,  ajánlá. 

XIII.  ÉRTELEM  ÉS  ÉRZÉS. 


A  leglelkibb  élet  nem  egyéb,  miiit  szeretet,  a  szere- 
tet pedig  érzés.  Innét  van,  hogy  a  szívben  gyúlad  az 
élet,  s  annak  utolsó  ütésén  fagy  meg;  innét  van, 
hogy  mindent  előbb  érzünk  mint  értünk,  s  gyakran 
amit  egyszerre  megérzünk,  azt  csak  hosszas  gondol- 
kodás után,  néha  pedig  ügy  sem  érthetjük  meg  ;  innét 
van,  hogy  valamint  minden  földi  élet  inkább  függ  a 
melegtől,  mint  a  világosságtól,  úgy  mi  bennünk  is  a 
leglelkibb  élő  és  éltető,  a  szeretet,  érzésben  jelenik 
meg  ;  s  innét  van,  hogy  a  szépérzetből  folyó  képző- 
szellem nemcsak  az  okosság  munkáit  szebbíti,  de  meg- 
szebbíti  még  azon  szükségeinket  is,  melyeket  az  okos- 
ság elhárítani  nem  tud. 

Amik  pedig  mind  oda  mutatnak,  hogy  valamint  a 
szeretet  ön-  és  tárgyszeretetre  oszolván,  ön-  és  tárgy- 
ismeretet vagy  értelmet  tesz  föl ;  s  valamint  a  leg- 
főbb teremtő  erő  nem  lehet  egyéb,  mint  a  szeretet- 
nek és  értelemnek,  a  nap  a  melegnek  és  világosság- 
nak harmóniás  egyesülete,  úgy  az  érzésben  megjelenő 
szerető  és  képzőszellem  sem  lehet  egyéb,  mint  a  leg- 
lelkibb érzésnek  és  értelemnek  harmóniás  középléte, 
oly  középlét,  melyben  minden  érzet  érteimet,  s  minden 
értelem  érzést  foglal  magában,  amit  a  szeretet  célra 
vonó  ösztöneiben  nyilván  láthatunk. 

Mert  valamint  a  testi  szépérzet  által  legfőbb  világi 
céljainkra  jutunk,  úgy  a  lelki  szépérzet  által  is  leg- 
főbb lelki  céljainkhoz  emelkedünk  ;  ami  pedig  nyil- 
ván mutatja,  hogy  a  szépérzet  nem  egyéb,  mint  cél- 
érzet,  s  mutatja,  hogy  a  lélek,  mintegy  Janus-fő,  egy- 
szerre két  világot  lát ;  úgy  hogy  valamint  Raphael 
athenaei  oskolája  Platót  égre  nézve,  Aristotelest  pedig 
földre  függő  szemekkel  mutatja  ;  épen  úgy  van  a 
léleknek  is  két  életre  szolgáló  két  szeme,  ú.  m.  a 
világi  okosság,  mely  a  földi  életet  világítja,  és  az 
érzésben  megjelenő  képzőszellem  lelkibb  látása,  mely 
mint  egy  hold  égi  testeket  és  más  világot  mutat,  s 
mely  a  maga  tárgyait  csak  az  érzés  lelki  fátyolában 

látja  ugyan,  mint  Mózes  az  istent  a  sinai  hegyen,  s 
niint  az  álmadó  Endymion  az  éj  istennéjét,  de  minden 
bizonnyal  látja,  mert  érzi. 

így  éreztek  a  régiek,  midőn  Venus-Urániát,  a  lelki 
szerelmet  vagy  szépérzést,  egyszersmind  halál  isten- 
né jenek  nézek.  Érezték  t.  i.,  hogy  az  egyszersmind 
valami  lelkibb  és  szebb  életnek  érzője  és  ösztöne  vagy 
homályos  látója  ;  érezték,  hogy  annak  lelki  látása 
miatt  nem  elégszünk  meg  a  földi  élet  kellemeivel, 
hanem  valami  szebbet  sejtünk  és  óhajtunk,  elannyira, 
hogy  a  világnak  gyakran  élve  meghalunk,  vagy  csak 
féhg  élünk  ;  érezték,  hogy  a  lélek  legfőbb  érzelme,  a 
szeretet  vagy  szépérzet,  nem  tehet  fel  egyebet,  mint 
legfőbb  értelmet  és  legfóT^b  célérzést. 

Az  érzésnek  és  értelemnek  ezen  harmóniájából  foly 
az,  hogy  valamint  a  képzőszellem  nem  egyéb,  mint  a 
leglelkibb  érzésnek  és  értelemnek  harmóniás  egyesü- 
lete ;  úgy  a  poétái  szép  sem  egyéb,  mint  a  szépérzet 
által  iránylott  szépnek  és  az  értelem  által  iránylott 
jónak  harmóniás  középléte,  azaz  szép-jó  vagy  jó-szép. 

A  leglelkibb  érzésnek  és  értelemnek  ezen  egybe- 
f oly  ásat  érzék  a  bölcs  hellének,  midőn  a  lélekképzet 
egész  munkáját  a  muzsikára  és  poésisra  alapi ták. 
S  innét  lehet  azt  kimagyarázni,  miért  tulajdonítanak 
Hellasz  minden  bölcsei  a  muzsikának  oly  végtelen 
befolyást  az  egész  életbe,  mely  szerint  egyiránt  azt 
állíták,  hogy  a  görög  muzsika  legkisebb  változtatásá- 
val, múlhatatlan  változni  és  romlani  kell  az  egész 
görög  alkotmánynak. 

Ezen  állítmányt  Montesquieu  az  emberiség  nagy 
köny\'ében  paradoxiának  nevezi  ugyan,  de  valójában 
nem  az,  valamint  az  sem  igaz,  hogy  itt  a  görög  muzsi- 
kán a  tudományok  egyetemét  kell  értenünk. 

Hanem  ezen  egész  dolgot  elsőben  úgy  kell  fejte- 
nünk, hogy  a  muzsikában  élő-haló  s  harmóniás  érzelmű 
görög  lélekben  a  testibb  érzés  a  lelkibb  érzelemmel 
és  értelemmel  oly  harmóniás  összefolyásban  voltak, 
hogy  a  görög  a  maga  muzsikáját  nemcsak  homályo- 
san érezte,  mint  mi  a  mienket,  hanem  eg\'szersmind 

értette  is,  azaz,  a  muzsika  meghatározott  érzelmeit 
oly  világosan  és  határozottan  érzette,  hogy  ő  benne 
azok  meghatározott  értelemmé  és  gondolatokká  vilá- 
gosodtak. Mely  szerint  a  muzsikával  a  görög  lélek- 
nek, ezzel  pedig  az  egész  görög  alkotmánynak  igen  is 
változni  kellett. 

Másodszor  pedig  fejthetjük  ezen  állítmány t  úgy, 
hogy  a  görögöknél  minden  muzsika  énekkel  lévén 
összekötve,  a  muzsika  változása  ezen  összekötést  fel- 
bontotta :  mind  azért,  hogy  a  régi  énekek  az  új 
muzsikához  nem  illettek,  mind  azért,  hogy  a  mester- 
kéltebb és  lármásabb  muzsika  az  éneket  maga  mellett 
elnj'Omta,  s  azáltal  a  lyrai  poésis  befolyását  elron- 
totta, ami  pedig  nagy  rontás  volt. 

Mert  a  görög  népdalok  nem  csárdai  dalok  voltak, 
mint  nálunk,  hanem  a  görög  poésisnak  oly  remekei, 
melynek  a  szép  cultúrának  legelevenebb,  legminden- 
napibb  orgánjait  forrnálak,  oly  orgánjait,  melyek  az 
örömnek  és  muzsikával  járó  gyönyörnek  egész  erejé- 
vel bájolák  a  legszebb  érzelmeket  és  gondolatokat  a 
szépnek  megnyílt  lélekbe,  s  melyek  tán  legfőbb  képzői 
valának  a  görög  léleknek,  s  melyeket  a  muzsika  magá- 
val együtt  elrontván,  vagy  maga  mellől  kinyomván, 
kérdésen  kívül  megrontott  mindent. 

így  gondolkodott  a  bölcs  Sparta,  midőn  a  Timotheu- 
sok  bujálkodó  húrja  ellen  az  ephorusi  bárdot  több  ízben 
fölemelte  ;  s  hogy  igen  jól  gondolkodott,  az  idő  meg- 
mutatta. Mert  látjuk  azt,  hogy  a  görög  muzsika  szép 
egyszerilségének  romlása  után,  a  lármás  és  bujálkodó 
muzsika  csakhamar  előhozá  a  bujálkodó  szenvedel- 
meket s  az  egész  görög  lélek  harmóniájának  enyésze- 
tét. S  így  lett  az,  hogy  mind  a  muzsika,  mind  a  poésis 
elvesztvén  az  egyszerűségnek  és  okosságnak  alapját, 
Anaxilaus  mondásaként,  mindenik  elkezdett  évenként 
új  csudákat  szülni,  mint  Lybia. 

De  ezen  okból  emelem  fel  én  is  a  kritikai  bárdot  a 
nálunk  módiba  jött  érzelgő  sentimentalismusra  és  igen 
mesterkélt  versformákra.  Mert  bizonyos  az,  hogy  vala- 
mint a  görögöknél  a  lármás  muzsika  elnyomta  maga 

mellől  az  értelmes  éneket  és  poésist  :  úgy  a  mostani 
mesterkélt  versformák  és  érzelgő  csapongások,  mint 
a  poésisnak  külső  és  belső  lármás  muzsikái,  elnyom- 
ják a  legbelsőbb  poésist,  nemcsak  annyiban,  hogy  a 
mesterkélt  forma  a  gondolat  szabadságát  igen  meg- 
köti, és  a  nagy  sentimentalismus  az  érzést  ragado- 
zásra szoktatja  ;  de  már  magában  a  mesterkélt  forma 
mesterkélt  ízlést  terjeszt,  ami  pedig  annyi,  mint  ter- 
mészetlen vagy  rút  ízlés  ;  s  annyi  mint  a  szép  érzet 
és  okosság  harmóniájának,  s  így  az  emberiség  leg- 
főbbjének végtelen  következetü  megrontása. 

Mert  valamint  ezen  harmónia  szül  minden  emberi 
szépet  és  jót,  épen  úgy  ezen  hamrióniának  bomlata 
szül  minden  emberi  rútat  és  gonoszt  ;  s  ami  leg\'esze- 
delmesebb,  igen  ragadékony  rútat  és  gonoszt  ;  holott 
a  képzőszellem  valamint  legfőbbje,  úgy  leggyen- 
gébbje is  a  léleknek,  mind  annyiból,  hogy  a  képző- 
szellem minden  látása  csak  homályos  látás  lévén,  igen 
könnyen  téveszthető  ;  mind  pedig  annyiból,  hog\' 
annak  szép  vágya  a  tisztátlan  szépet  is  könnyen  meg- 
szereti. 

Ezen  gyengékre  vágynak  az  emberiség  minden  rom- 
bolatai  építve.  A  lélek  érzi  céljait,  de  nem  látja,  s  így 
az  érzés  ereje  által  a  hihetőt  könnyen  hiszi. 

Innét  vag^mak  a  földet  pusztító  erkölcsök  és  religiók, 
s  innét,  hogy  a  görög  bölcseség  még  a  legkisebb  húr- 
hangot is  az  okosság  örök  törvényei  alá  rendelte. 

XIV.  KÉPZELET. 

Jól  monda  Jean  Paul,  hogy  a  képzelő  erő  csak 
prózája  a  képzőerőnek  vagy  képzőszellemnek,  s  nem 
egyéb  mint  valami  potentiált  világosb  színű  emlékezet, 
mely  a  barmokban  is  megvan,  mert  álmodnak  és  fél- 
nek, s  meljmek  képei  csak  hozzánk  szállangó  levél- 
hulladékai a  valóságos  világnak  stb. 

Igen  rosszul  ítélnek  ellenben  azok,  kik  a  poétái 
erőt  majd  az  alsóbb  lelki  erőkben,  majd  az  értelem- 
mel egyező,  majd  pedig  épen  az  értelmen  fölülemel- 

kedő  képzeletben  keresik.  Mely  balítélet  természet 
szerint  csak  onnét  származik,  hogy  az  erők  játéká- 
ban az  alsóbbak,  mint  érzékibbek,  előbb  szembetűn- 
nek mint  a  lelkibbek. 

Az  értelemmel  egyező  képzelet  látszik  ugyan  vala- 
mit mondani,  de  valójában  igen  keveset  mond  :  mert 
minden  józan  ember  képzelete  egyez  értelmével,  de 
azért  nem  minden  józan  ember  poéta.  Az  értelmen 
fölülemelkedő  képzelet  pedig  épen  oly  valami,  mint  a 
képírón  fölülemelkedő  ecset,  vagy  épen  lelki  veszély! 

Igaz  ugyan,  hogy  Plató  is  ily  váddal  illeti  respubli- 
cájában  a  poésist  ;  de  ezen  veszélytől  nem  a  poétát 
félti,  hanem  a  poésis  gyenge  publicumát.  Mert  való 
az,  hogy  a  poéta  képekbe  öntvén  gondolatait,  az 
által  az  ifjúság  képzeletét  élesíti,  s  j óra-rosszra  ragad- 
hatja. De  egészen  más  a  dolog  a  poétával,  hol  nem  a 
képzelet  játszik  a  lélekkel,  hanem  a  lélek  játszik  a 
képzelettel ;  s  ha  vágynak  oly  rossz  poéták,  kikben 
az  értelmen  a  képzelet  fölülemelkedik,  azok  vegyék 
magokra  Piátónak  ezen  leckéit. 

A  képzelet  nem  egyéb,  mint  a  testi  látásnak  vissza- 
látása,  azaz  amit  láttam  vagy  beszédben  lefesteni 
hallottam,  ismét  vissza  tudom  képzeletemben  látni. 
A  képzeletnek  egész  munkája  csak  az,  hogy  a  való- 
ságból és  leírásokból  fölkapott  képeket  megtartja, 
melyből  a  képeket  mintegy  képeskönyvből,  mikor 
tetszik,  kinézzük. 

Az  a  tehetség  pedig,  mellyel  a  képzelet  képeit 
módosítani,  el-  és  összerakni  tudjuk,  már  nem  kép- 
zelet, hanem  íictió,  azaz  a  fictió  játszik  a  képzeleti 
képekkel ;  és  csak  ily  értelemben  lehet  a  képzeletet 
poétái  erők  közé  tenni,  aminthogy  én  is  ily  értelem- 
ben vettem  azt. 

Mert  a  fictio  vagy  költés  már  oly  szabad  munkás- 
sága á  léleknek,  mely  már  a  külvilág  és  képzelet  képei- 
vel meg  nem  elégszik,  hanem  azokon  fölülemelkedik, 
s  azokat  önnézetei  szerint  módosítani  s  új  alakokká 
formálni  igyekezik ;  következőleg  a  külvilágon  és 
annak  benyomásain  uralkodni,  s  így  költeni,  ideáli- 

zálni  akar.  Ez  tehát  már  oly  létszere  a  poétái  lélek- 
nek, mely  nyilván  a  teremtő  és  képző  ösztönből  foly. 

De  mé-g  ily  eg^^'esületben  sem  legfőbbje  a  poétái  lélek- 
nek a  képzelet,  mert  még  így  is  csak  akkor  emelkedik 
valódi  poétái  erővé,  ha  azt  a  képzőszellem,  azaz  a 
szépérzet  és  érzelem  intézi,  vagy  ha  azokkal  egyesül  ; 
mivel  ezen  egyesület  nélkül  a  lélek  legbelsőbb  ter- 
mészet szerint  rút  is,  rossz  is  lehet. 

Ezért  van,  hogy  a  vidám  lélek  \idám  világot  költ  és 
képzel,  a  szomorú  szomorút,  a  rút  pedig  rútat,  azaz  a 
vidám  lélek  \'ídám  képekkel,  a  szomorú  szomorúkkal,  a 
rút  pedig  rútakkal  játszik,  s  mindenik  oly  xilágot  fest 
mint  maga.  Mikor  pedig  nem  a  lélek  játszik  a  képek- 
kel, hanem  a  képek  játszanak  a  lélekkel,  már  akkor 
a  lélek  nem  poétái  lélek,  hanem  oly  romlott  lélek, 
mely  a  poétái  szabadságot  és  emeltséget  elvesztette. 

Amat  Montaigne  mond,  hogy  a  képzelet  minden 
embert  lökdöz,  sokat  pedig  orra  buktat,  csak  a  nem- 
poétákra ilhk.  —  Mert  ámbár  a  költés  vagy  íictio 
oly  igen  természete  az  embernek,  hogy  alig  van  em- 
ber, ki  magát  és  világát  valamivé  ne  költené  és 
képzelné  úgy,  hogy  még  a  legföldszagúbb  reahsta 
is  költ  valami  vakondoki  világot,  s  a  maga  kukacait 
korántsem  nézi  azoknak,  amik  ;  de  épen  az  a  nag\- 
különbség  a  poéta  és  nem-poéta  között,  hogy  a  poéta 
csak  szép  világot  költ  és  csak  oly  képzeletekkel  ját- 
szik, melyek  az  okossággal  és  szépérzettel  egyezők. 

Innét  van,  hogy  a  poétái  lélek  mind  való,  mind 
képzelt  zaj  latiban  úgy  jelenik  meg,  mint  Giuho  Ro- 
mano  mosolygó  Junója  a  rémült  istenek  és  tűzokádó 
óriások  között.  Ezért  legfőbb  charaktere  mind  a  phi- 
losophusnak,  mind  a  poétának  a  józanság,  mety  sze- 
rint mindenik  olyan,  Jean  Paul  szép  képe  szerint, 
mint  valami  égig  emelkedő  s  általlátszó  jéghegy  a 
többi  földi  alpesek  között,  azzal  a  különbséggel,  hogy 
eg;^dkben  pólusi  hósivatagok,  a  másikban  pedig  aequa- 
tori  örök  virúlatok  tükröznek. 

így  van  az,  hogy  a  nem-poétai  lélekben  maid  érzés, 
majd  képzelet  az  értelmet  hanyatt-homlok  lökdözik. 

Berzsenyi  Dániel  munkái.  21 

s  a  harmóniátlanságnak  különféle  rút  formáit  mu- 
tatják ;  a  poétái  lélekben  pedig  mindenkor  az  öreg 
okosság  figyelme  alatt  játszanak,  melynek  feje  felett 
nem  a  képzelet,  hanem  a  szeretet  galambja  terjeszti 
ki  szárnyait. 

De  jegyezzük  meg  itt  azt  is,  hogy  a  fictió  vagy  köl- 
tés csak  oly  része  lévén  a  poésisnak,  melyet  az  egész- 
szel össze  nem  zavarhatunk,  igen  rosszul  nevezgetjük 
a  poétát  költőnek  s  a  poésist  költésnek  ;  amit  még 
akkor  sem  lehetne  helybenhagyni,  ha  a  poésisnak 
jobb  nevet  nem  adhatnánk.  Midőn  pedig  előttünk 
állanak  a  költész  és  költészet,  melyek  épen  oly  jók, 
mint  művész  és  művészet,  tehát  ha  a  poésisnak  ma- 
gyar nevet  akarunk  adni,  természet  szerint  ezeket 
kell  választanunk.  Mert  a  szónak  lelke  és  tökélye  a 
határozott  értemény,  s  jobb  új  szót  nem  csinálni, 
mint  értelemzavaró  rosszat. 

Igen  óhajtanám  tehát,  hogy  a  helytelen  költő  és 
költés  helyett  a  költész  és  költészet  jőne  divatba,  a 
költés  pedig  maradna  az,  ami  volt,  t.  i.  fictió  ;  mert  a 
költésnek  egyébiránt  is  már  sokféle  érteményeket, 
még  pedig  alacsony  érteményeket  adtunk,  melyekkel 
oly  fő  tárgyakat,  mint  poésis  és  poéta,  összezavarni 
semmi  tekintetben  nem  illik. 


XV.  JÁTÉK  ÉS  VALÓSÁG. 

Valamint  a  költésznek  és  költészetnek,  úgy  a  játék- 
nak ösztöne  is,  oly  igen  természetében  van  az  ember- 
nek, hogy  ha  az  kénye  szerint  élhet,  ha  rossz  cultúra 
vagy  nyomorúság  azt  el  nem  komolyítja,  egész  életét 
játékká  szereti  tenni  ;  amit  nyilván  látunk  mind  a 
szebb  égalji  vad  népeken,  mind  a  természet  ösztönein 
fejlett  görög  cultúra  vidám  emberein,  kik  az  egész 
emberképzet  nagy  munkáját  különféle  játékokba  öl- 
töztetek, s  azáltal  az  egész  életet  egy  szép  játékká 
bájolák. 

Ezért   nevezték   a  régiek   minden   tanulmányokat 

játékoknak,  s  ezen  ösztönre  épít  a  poéta,  midőn  az 
emberképzet  minden  munkáit  játékos  formákba  öltöz- 
teti. De  valamint  a  költés  csak  úgy  lesz  költészet,  ha 
szépérzettel  és  okossággal  egyesül ;  úgy  a  poétsLi  játék 
is  csak  ezen  egyesületben  emelkedik  szép  vagy  képző 
játékká. 

Mivel  pedig  ez  annyit  tesz,  hogy  a  szép  játéknak 
az  okot  és  célt  érző  lélek  céljaival,  a  testi-lelki  emberi- 
ség képzetével  és  boldogításával,  s  így  az  emberiség 
legfőbb  realitásaival  összemunkálónak  kell  lenni ; 
tehát  következik,  hogy  ezen  szempontban  a  poétái 
szép  annyi,  mint  a  játéknak  és  valódiságnak  harmó- 
niás  középlete,  s  annja,  mint  ezen  harmóniában  a 
valódiságnak  föntebbsége. 

Mert  a  költészi  játék  célja  nem  játék,  hanem  a 
játékból  folyó  realitás,  ami  természet  szerint  nem 
más,  mint  az  emberképzetből  eredő  emberi  tökély, 
és  a  tökélyből  következő  minden  emberi  szép  és  jó. 

Valamint  a  Teremtő  azáltal  teszi  szépekké  a  termé- 
szet minden  életjeleneteit,  hogy  azokat  végtelen  kü- 
lönféleségü  játékos  formákba  öltözteti ;  úgy  a  köl- 
tészi lélek  is  játékos  formákba  önti  ugyan  minden 
müveit,  de  azért  egyiknek  sem  fő  célja  a  játék,  ha- 
nem igen  is  mindeniké  a  teremtés. 

Minden  képző  játék  lelke  és  célja  az  emberképzet, 
s  mindenik  annál  főbb  tökélyü,  mennél  egyezőbb  ezen 
céllal,  s  mindenik  szép  mértéke  ezen  célirányossága  ; 
oly  mérték,  mely  a  szép  játékot  a  gyermekestől,  ezt 
pedig  a  rúttól  megválasztja  ;  gyermekes  t.  i.  az,  ami 
ezen  mértéken  alul  marad,  rút  pedig  az,  ami  ezen 
mértékkel  ellenkezik. 

Nem  kell  azonban  innét  azt  következtetni,  hogy 
csak  az  szép,  ami  egyszersmind  hasznos  ;  hanem  csak 
azt,  hogy  a  legfőbb  poétái  szépnek  egyszersmind 
hasznosnak,  célirányosnak  kell  lenni.  Mert  a  szépnek 
számtalan  nemei  és  grádusai  vágynak  mind  a  művé- 
szetben, mind  a  természetben,  melyeknek  a  hasznos- 
sal semmi  közök.  De  mikor  a  költészi  szépről  általá- 
ban szólunk,  akkor  csak  a  legfőbb  poétái  szépet  ért- 

jük,  ami  pedig  nem  más,  mint  a  szépnek,  jónak, 
hasznosnak  és  célirányosnak  harmóniás  vegyülete. 

Van  szép  virág,  szép  szín,  szép  hang,  szép  gyermek- 
ség, mert  a  gyermek  is  része  a  szép  emberiségnek, 
valamint  amazok  a  szép  természetnek  ;  de  mindezen 
szépek  úgy  alatta  vannak  a  költészi  szépnek,  mint 
a  test  a  léleknek,  mint  a  gyermek  a  legfőbb  embernek, 
oly  embernek,  ki  valamint  magában,  úgy  minden 
munkáiban  a  szépet  hasznossal  párosítja. 

Ezen  szempont  szerint  nevezzük  a  poésist  phanta- 
sia  játékának.  De  ha  annak  határozottabb  érteményt 
akarunk  adni,  definiálhatjuk  azt  a  képzőszellem  har- 
móniás lelki  játékának  :  harmóniásnak,  mivel  har- 
móniásan  emeli  lelkünket ;  lelkinek,  mivel  így  kell 
azt  megválasztanunk  a  testibb  szép  játékoktól,  mint  : 
muzsika,  tánc,  képirat  stb. 

A  lelki  játék  már  valódiságnak  és  játéknak  közép- 
letét jelenti  s  kimondja,  hogy  a  képző  játéknak  a 
legfőbb  célra  hatónak  s  legfőbb  célt  érző  lélekkel 
egyezőnek  kell  lenni.  Az  ily  lélek  pedig  igen  érzi  azt, 
amit  Sokrates  monda  :  vesszen  el,  ki  a  szépet  a 
hasznostól  legelőször  megkülönböztetni  merészelte  ; 
és  az  ily  lélek  mondja  ezt  Platóval :  az  oly  művész- 
nek, ki  hasznosra  nem  ügyel,  ha  Charisok  kezeivel 
hinti  is  virágait,  töltsünk  illatokat  fejére  és  küldjük 
tovább. 

De  ezen  alapnak  elvesztése  nemcsak  meghaszon- 
talanítja  a  képző  játékokat,  hanem  egyszersmind  el 
is  korcsosítja  és  csúfítja.  Mert  a  hasznosra  nem  ügyelő 
művész  nem  használni,  hanem  csudáltatni  akarván, 
a  józan  és  szép  középről  csakhamar  rút  különösségbe, 
fölöttibbségbe  és  különféle  céltalan  végletekbe  bukik. 

Innét  van,  hogy  a  célirányos  görög  egyszerűség 
enyészete  után  minden  művészetek  elkezdtek  tulaj- 
don határaikon  és  céljaikon  túl  kalandozni,  s  vala- 
mint saját  céljaikat  és  magokat,  úgy  az  egész  szép 
cultúrát  is  meghamisították  ;  mert  minden  művészet 
csak  addig  szép  és  hasznos,  míg  tulajdon  határaiban 
marad  és  legtulajdonabb  céljain  túl  nem  hág. 


így  látjuk  már  ma  többnyire,  hogy  a  művészek 
kártékony  túlságokban  és  fölöttibbségekben  keresik 
a  művészet  legfőbbjét.  Az  ének,  melynek  célja  az 
értelmes  beszédet  a  hanglebegés  harmóniás  játí^ka 
által  megszebbíteni,  elnyeli  a  beszédnek  egész  ér+el- 
mét,  s  általmegy  az  értelmetlen  muzsikába,  a  szép 
emberi  hangból  a  fülemile  hangjaiba,  s  csak  akkor 
ér  célt,  ha  tüdőt  repeszt. 

A  muzsika,  melynek  tárgya  a  szép  érzelmek  ki- 
nyomása, általmeg}^  a  képiratba  festem  a  fülnek  szem- 
tárgyakat és  kapucédulákat.  A  tánc,  mel\Tiek  célja 
mozdulataink  harmóniázatja  s  minden  erőnknek  gyö- 
nyörrel járó  kifejtése,  általmegy  a  nyakszegő  nehéz- 
ségekkel való  küzdésbe  és  kötélen  táncolásba. 

így  a  költészet,  melynek  célja  lelkünk  minden  ere- 
jét harmóniás  emeltségbe  és  szabadságba  hozni,  túl- 
megy a  maga  határán  és  célján,  midőn  majd  csupa 
festővé  lesz  és  szünet  nélkül  festeget,  majd  csupa 
philosophiává,  midőn  szünet  nélkül  bölcselkedik  ; 
majd  csupa  muzsikává,  midőn  majd  csak  az  érzés- 
nek, majd  csak  a  fűlnek  muzsikál ;  majd  pedig,  midőn 
céltalan  nehézségek  megg^'őzésében  keresi  a  költészi 
tökélyt,  általmegy  a  gyermekes  mesterkélésbe  és 
artistái  kötélen  táncolásba.^ 


I XVI.  A  KÖLTÉSZET  FŐ  CHARAKTEREI 
ÉS  CÉLJAI. 

A  poétái  lélek  szabadsága  és  vidámsága  önként  szüli 
a  vidám  philosophiát,  valamint  a  vidám  morált  és 
vidám  religiót,  melyek  is  valamint  fő  létszerei  és 
charakterei,  épen  úgy  fő  realitásai  a  poétái  léleknek  : 
mert  egyedül  ezeknek  harmóniás  egyesülete  által  éri 
el  legfőbb  céljait,  az  erényt  és  vidám  nyugalmat. 
Mivel  pedig  a  poétái  lélek  nem  egyéb,  mint  maga  a 
legbelsőbb  poésis,  következik,  hogy  ezen  alapnézet 
szerint  a  poésis  annyi,  mint  a  vidám  philosophiának. 
vidám  morálnak  és'  rehgiónak  mosolygó  ölelkezete  ; 

oly  ölelkezet,  mely  valamint  az  élet  komoly  tanítóit, 
a  komoly  tudományokat  a  szépben  egyesíti ;  úgy 
azoknak  egyesülete  által  az  élet  mosolygó  dajkáinak, 
a  szép  művészeteknek  ölelkezetét  is  következteti  s 
így  szüli  az  egész  szép  culturát. 

A  tudományok  ily  egyesülete  charakterizálja  a 
görög  poésist,  valamint  annak  minden  jobb  rokonait. 
Kaiman  egész  encyclopaediát  vont  ki  Homerus  éne- 
keiből ;  s  aki  Raiman  szemeivel  nézi  a  görög  költé- 
szet lelkét,  látni  fogja,  hogy  a  görög  nép  nem  ok  nél- 
kül látta  abban  a  szépnek,  jónak  és  igaznak  örök 
kánonait. 

De  mivel  vágynak  oly  hajszálhasogató  aesthetiku- 
sok,  kik  a  költészet  és  a  tudományok  párosítását 
érteni  nem  akarják  ;  tehát  azokra  nézve  jegyezzük 
meg  e  következendőket  : 

A  művészetek  és  tudományok  összehangzása  épen 
az  a  poésisban  és  a  poétái  culturában,  ami  a  testnek 
és  léleknek,  a  szívnek  és  főnek  harmóniája  az  ember- 
ben, azaz  :  élettökély.  Ez  pedig  fő  célja  mind  az 
embernek,  mind  az  egész  emberi  culturának.  És  épen 
az  a  poésisnak  és  poétái  culturának  nagy  chciraktere, 
hogy  azok  minden  szép  művészeteket  és  tudományokat 
egymással  és  az  emberiséggel  harmóniába  hoznak. 

Ezen  harmóniából  lehet  azt  kimagyarázni,  hogy  a 
hellének  oly  rövid  időn  és  játszva  azon  tetőre  jutának, 
hová  minket  harmóniátlan  cultúránk  soha  nem  emel- 
het. Mert  az  egyoldalú  cultúra,  amit  egyrészről  épít, 
más  részről  elrontja  ;  s  tapasztaljuk,  hogy  mink  a 
régieknek  még  testi  és  kész  müveiket  sem  tudjuk  kö- 
vetni, az  ő  lelki  szobraik  iránt  pedig,  úgy  látszik, 
örökre  behunytak  szemeink. 

A  költészettel  párosuló  philosophián  nem  oskolai 
hiú  speculátiókat,  nem  az  élet  halvány  képét  fölfe- 
dező, s  azáltal  a  lelket  elkomolyító  hideg  igazságokat 
kell  érteni ;  hanem  csak  életbölcseséget  és  a  poétá- 
nak azon  okosságát,  mely  szerint  minden  müveiben 
a  szépet  hasznossal,  és  az  egész  poésist  az  emberiség 
javára  néző  célirányossággal  párosítani  tudja. 

Nem  kell  azonban  innét  azt  vélni,  mintha  én  a 
poésist  egészen  a  philosophia  alá  akarnám  rendelni. 
Sőt  igen,  azt  hiszem,  hogy  a  tudományok  egyesülete 
nem  függés,  hanem  szerelmes  ölelkezet.  Függetlenül 
harmóniáznak  azok,  s  mint  a  szivárvány  szmei,  úgy 
folynak  össze  a  poésis  közép  színeiben. 

Midőn  a  szépnek  törvényeit  az  okosság  törvényeiből 
fejtegetjük,  nem  azért  tesszük  azt,  mintha  a  poésist 
egészen  azon  törvények  alá  vetni  akarnók  ;  hanem 
leginkább  csak  azért,  mivel  az  okosság  törvényeit 
jobban  ismerjük,  mint  a  homályos  szépérzetét  ; 
mind  pedig  azért,  mivel  tudjuk,  hogy  ezen  kétféle 
törvényeknek  egyezniök  kell,  holott  harmóniátlan- 
ság  és  ellenmondás  volna  a  lélekben  és  poésisban. 

így  midőn  azt  mondjuk  is,  hogy  az  érzésnek  és 
képzeletnek  az  öreg  okosság  figyelme  alatt  kell  ját- 
szaniok,  s  játékaikat  annak  törvényei  alá  kell  rendel- 
niök,  akkor  is  csak  azoknak  szerelmes  ölelkezetét, 
összehangzását  kell  érteni.  Mert  mind  a  szívmek,  mind 
a  főnek  vag^mak  saját  független  törvényei,  s  valamint  a 
világnak,  úgy  a  léleknek  tökélye  is  harmónia,  melyben 
a  philosophia,  morál  és  religió,  mint  szépek,  fölül- 
emelkednek ugyan  egymáson  és  a  poétái  lelket  \'a- 
lami  theokratiává  formálják ;  de  ez  a  theokratia 
csak  a  szeretet  és  harmónia  theokratiája. 

Ezért  mondja  Schiller :  az  ember  ne  legyen  se 
okos,  se  oktalan  állat,  hanem  csak  ember ;  a  termé- 
szet ne  kirekesztőleg,  az  okosság  ne  föltételesen  ural- 
kodjék azon.  Mind  a  két  törv'ényadások  teljesen 
függetlenek  legyenek  egymástól,  és  mégis  teljesen 
egyezők. 

Messze  tévedt  Plató  e  részben,  midőn  a  poésisban 
a  philosöphiát  kirekesztőleg  uralkodóvá  emelte,  s  a 
poéták  hibái  helyett  az  egész  poésist  galádul  kárhoz- 
tatta. Amit,  úgy  látszik,  csak  azért  tett,  mivel  nem- 
zetének a  poétái  cultura  helyett  philosophusit  akar 
adni.  Nem  látta  Plató,  hogy  nemzetének  egész  dicső- 
sége a  szép  cultúrán  függött,  s  nem  tudta,  hogy  lel- 
ket komoljátani  annyi,  mint   rontani,  amit  a  poésis 

enyészete  után  elég  nyilván  mutat  st;  elkomolyított 
és  rontott  világ. 

De  még  messzebb  tévedtek  azon  német  bölcsel- 
kedők,  kik  a  dolog  kérgéről  ítélvén,  a  poésist  a  lélek 
alsóbb  tehetségeire  szoríták  ;  s  így  azt  csak  valami 
érzéki  szépnek  tekintvén,  elégnek  tárták,  ha  a  poéta 
a  fentebb  lelki  szépeket  nem  sérti.  Való  az,  hogy 
holmi  lyrai  hulladékok  ellehetnek  azok  nélkül.  De  az 
aesthetikában  nemcsak  ezekről  van  szó,  hanem  fő- 
képen az  egész  poésisről,  vagy  az  egész  poétái  világ- 
nézetről, melynek  pedig  a  morál  és  religló  épen  oly 
fő  létszerei,  valammt  a  szép  emberi  léleknek. 

A  hellén  művészek  nemcsak  lantot  adának  a  köl- 
tész  istennek,  hanem  egyszersmind  fénj'sugarakat, 
orvos  füveket  és  sárkány  ölő  nyilakat.  A  görög  nép 
addig  oly  kényes  volt  e  részben,  hogy  legkedvesebb 
dráma-költésze,  Euripides  ellen  csak  azért  felláza- 
dott a  játékszínben,  hogy  az  a  gazdagságot  dicsérte. 

Amit  pedig  korántsem  csupa  politikai  célból  tett 
a  görög  nép  ;  hanem  leginkább  az  erkölcsi  szépnek 
magas  érzetéből.  Mert  mint  erényt  érző  és  imádó  lélek, 
még  pohtikai  hasznait  is  gyakran  feláldozta  a  lelki 
szépnek.  így  tiltá  be  Themistokles  hasznos  javasla- 
tát, midőn  azt  Aristides  igazságtalannak  jelenté,  s 
így  nem  engedé  Filep  magános  leveleit  fölolvasni, 
Athenae  annyira  tisztelte  és  idealizálta  a  szeretet 
törvényeit,  hogy  az  areopagusból  csak  azért  kitilta- 
tott egy  areopagita,  mivel  a  keblébe  repült  madarat 
megölte  ;  Sparta  pedig,  tudjuk  azt,  maga  volt  a  meg- 
testesült erény. 

Él  pedig  még  Sparta  és  Athenae  minden  szép  lélek- 
ben ;  s  ami  azokban  szép  volt,  szép  lesz  az  örökre, 
mert  az  utolsó  szép  lélek  hasonló  lesz  az  elsőhez  ;  s 
valamint  azon  nép  remekeit  legszebb  erkölcsi  Chá- 
risok  charakterizálják,  úgy  a  szépnek  minden  remekeit 
örökre  azoknak  kell  charakterizálni. 

Midőn  azonban  a  költészettel  összekötendő  morál- 
ról és  rehgióról  van  szó,  nem  kalugyeri  száraz  üres 
morahzálást  és  szenteskedést  kell   gondolni ;    hanem 

szép  morált  és  szép  religiót,  olyakat  t.  i.,  melyek  a 
legszebb  emberiség  charaktereivel  és  céljaival  egye- 
zők ;  s  melyeket  a  poéta  nem  mondogat,  hanem  ele- 
ven előadása  által  a  szépben  éreztet  és  szerettet ;  s 
mennél  nagj'obb  a  költész-genie,  annál  szebb  angyal- 
alakokat teremt,  és  annál  rútabbnak  festi  a  gonoszt, 
hogy  amazokat  szeresd,  ezt  pedig  gyűlöld. 

De  azt  sem  kell  innét  gondolni,  hogy  a  keresztyén 
poétának  keresztyén  mythologiát  kell  koholni,  nílnt 
némelyek  íztelenkedtek,  s  ami  mind  a  szépnek,  mind 
a  keresztyén  hitnek  természetével  ellenkezik,  Mert 
a  mi  istenünk  csak  lélekben  jelenik  meg,  mint  a  görö- 
gök legfőbb  istene,  a  fátum  ;  s  elég  annak  csak  ideá- 
jával megisteníteni  a  poésist,  mint  a  fátum  homályos 
ideája  megisteníté  a  görög  drámát, 

így  isteníté  Kotzebue  drámáinak  legérdeklőbb  je- 
leneteit, mikor  p.  o.  Hugó  unokái  holttesténél  térdre 
esik  ;  mikor  Zameo  hölgye  lelkét  az  égben  látja  ;  mi- 
kor Las  Casas  a  haldokló  Bolla  fájdalmas  scénájában 
a  legszentebb  igék  által  békélteti  s  enyhíti  a  lelket  stb. 
így  isteníté  Voss  idylU  eposát  s  grünaui  schlajrockos 
prédikátor  által,  ki  nemcsak  idylli,  de  egyszersmind 
igen  ideális  személy  ;  mert  a  íeglelkibb  és  legfőbb 
ideál  nem  eg5^éb,  mint  szép  erkölcs  és  szép  religió 
által  dicsőült  emberiség. 

És  épen  így  kell  a  keresztyén  religiót  a  poésissal 
harmóniába  hozni  ;  nem  pedig  aimak  formátlan  lé- 
nyeivel a  poésist  formátlanítani.  Mert  a  keresztyén 
religió  lelke  igen  szép  s  igen  ideális  ugyan  ;  de  annak 
minden  személy ített  alakai  nem  poésisba  valók.  Mert 
mindazok  igen  egyformák,  komolyak  és  határozat- 
lan színűek,  s  mind  a  poétái  széppel,  mind  a  poétái 
játékkal  egyiránt  ellenkezők  ;  amit  tán  fölösleg  is 
éreztet  azon  hidegség,  vagy  tán  sokaknál  épen  gyű- 
lölség, mellyel  azok  iránt  korunk  viseltetik. 

De  ha  ezen  hideg\'ette  időt  nem  tekintjük  is,  még 
akkor  is  csak  azt  kell  mondanunk,  hogy  a  költészet- 
ben nem  elég  az  új  religió  és  új  világnézet  ;  azoknak 
szépeknek  is  kell  lenni,  s  nem  az  próféta  a  poésisban. 

ki  új  religiót  mutat,  hanem  csak  az,  ki  legszebb  reli- 
giót  alkot.  Mert  ámbár  minden  religióban  lehet  valami 
szép  ;  de  azért  távul  legyen,  hogy  az  újság  hiú  kecsei- 
nek  a  legfőbbet  feláldozzuk.  A  poésisban  nem  az  a 
kérdés:  mi  új?  hanem  csak  az:  mi  legszebb? 

Amire  pedig  természet  szerint  minden  szépérző 
örökre  csak  azt  fogja  felelni :  hogy  a  legszebb  csak 
egy,  és  ez  az  egy  a  Hellenika.  Ugyanazért  mink  is 
csak  azt  mondjuk,  hogy  e  részben  legfőbb  föladás, 
reánk  nézve,  a  Hellenika  mosolygó  képeit  rehgiönk 
magas  szellemével  párosítani  olyformán,  hogy  költé- 
szetünk egész  szelleme  keresztyén  philosophiát  le- 
heljen ugyan  ;  de  annak  képtárát  és  virág  öltözetét 
a  görög  mythosok  formálják. 

Azon  ellenvetés,  hogy  a  Hellenika  istenképei  már 
ma  nekünk  csak  hideg  jelképek  és  nem  adnak  oly 
vallásos  hatályt,  mint  a  görögöknek,  nem  szinte  he- 
lyes. Mert  ha  megengedjük  is,  hogy  azok  szebbek 
voltak  a  görögöknek,  mint  nekünk  ;  mégis  csak  azt 
kell  mondanunk,  hogy  azok  mind  a  mellett  is  szebbek 
nekünk,  mint  a  romantica  testetlensége,  vagy  annak 
formátlan  lényei,  melyeket  sem  idő,  sem  hely  a  köl- 
tészet természetével  harmóniába  nem  hozhat. 

Egyébiránt  pedig  tudnivaló  az,  hogy  a  görög  nép 
jobb  része  szintúgy  ösmerte  azon  isteneket,  valamint 
mink,  s  ha  volt  oly  rész,  mely  azokat  valóságos  iste- 
neknek hitte,  arra  csak  az  a  felelet,  hogy  az  alnép 
nem  pubhcuma  a  poésisnek  sem  Hellasban,  sem  nálunk. 

Meglehet,  hogy  a  romantica  vázlelkei  és  boszorká- 
nyai a  mi  alnépünkre  bényomóbbak,  mint  a  görög 
Charisok  ;  de  a  valódi  poétának  nem  lehet  célja  a 
vakot  vakabbá  tenni,  s  nem  elég  a  poésisban  a  nagy 
benyomás  ;  annak  szépnek  is  kell  lenni.  Mert  egyedül 
a  szépérzetben  egyesülhetünk  örök  ideálainkkal,  a 
görögökkel ;  csak  annyiban  emelkedünk  pedig,  ameny- 
nyiben  azokhoz  közeledünk. 

XVII.  KÖLTÉSZETI  OSZTÁLYOK. 


Az  ön-  és  tárgyszeretetből  folynak  az  ön-  és  tárgy- 
képzetek, vagy  személyes  és  tárgyas  költészetek  ;  a 
viszonos  szeretetből  pedig,  mely  az  ön-  és  tárgyszere- 
tet egyesülete,  foly  a  tárgyas  költészetek  harmóniás 
ölelkezete  és  középlete  ;  oly  középlet,  mely  amaz  osz- 
tályok szépségeit  magában  eg\'esíti,  és  így  azoknak 
közöné  és  legfőbbje. 

Mely  tetőn  lehet  ugyan  a  költészet  majd  szemé- 
lyesb,  majd  tárgyasb  ;  de  mihelyt  kizárólag  csupa 
személyessé,  vagy  csupa  tárgyassá  válik,  azonnal  le- 
száll a  költészeti  tetőről  s  oly  egyoldalú  végletbe  bu- 
kik, mely  már  csak  általmenetel  vagy  a  muzsikába, 
vagy  a  festésbe.  Mely  szerint  tehát  a  valódi  költésze- 
tek nem  csupa  személyes  és  tárgyas,  hanem  személyesb 
és  tárg^'asb  osztályokra  válnak  ;  mert  így  azon  két- 
féle színek  középletét  teszik  fel. 

így  a  dolog  a  naiv  és  sentimentális,  a  természetes  és 
ideális  osztályokkal  is.  Mert  itt  is  kell  mondanunk, 
hogy  a  poésis  nem  csupa  természetes  és  ideálos  ; 
hanem  ezeknek  harmóniás  középlete,  mely  természe- 
tesb  és  ideálosb  színekre  oszolhat  ug}'an,  de  nem  csupa 
természetesre  és  ideálosra.  S  így  a  dolog,  ha  az  emberi 
nemek  és  korok  természetéből  folyó  legbelsőbb  szel- 
lemszínek szerint  osztjuk  is  el  a  költészeteket.  Mert 
akkor  is  csak  azt  látjuk,  hogy  a  valódi  poéta  nem  csupa 
naiv  asszony  és  gyermek,  nem  komoly  férfi  vagy  öreg, 
hanem  csak  ember,  azaz  az  emberi  nemek  és  korok 
kellő  közepén  álló  oly  közép  ember,  ki  az  emberi 
nemek  és  korok  minden  szépségeit  magában  egyesíti, 
azoknak  minden  élesebb  különösségeit  levetkezi,  és 
az  emberiség  legközönebb    színeibe    vagyon  öltözve. 

Ez  a  közép  ember  az  örök  ifjú,  a  fodros  Apolló, 
kit  mink  gyakran  csak  gyermeknek  nézünk  ugyan, 
mint  az  íztelen  africai  hierophanta  gyermekeknek 
nézte  a  helléneket  ;  de  valójában  az  ily  közép  lélek- 
szín  a  legközönebb  és  legfőbb  poétái  szellemszín. 

Ezen  szemléletek  szerint  nevezhetjük  az  ily  közép 

színű  költészetet  közép  vagy  harmóniás  stylusnak, 
mind  azért,  mivel  azon  stylusok  végleteit  vagy  vét- 
keit egyiránt  kerüli,  s  azoknak  legszebb  közép  színeit 
egymással  harmóniába  hozza ;  mind  pedig  azért,  mi- 
vel legközrehatóbb,  azaz  az  emberiség  különféle  osz- 
tályaival legharmóniázóbb,  mert  azokkal  egyiránt 
összeérvén,  mindenikre  egyiránt  munkál.  Ami  ismét 
a  harmóniás  stylus  legíőbbségét  mutatja ;  mert  a 
legfőbb  költészetben  múlhatatlanul  össze  kell  a  szép- 
nek és  hasznosnak  folyni. 

Az  asszonyi  vagy  gyermeki  könny üség,  naivság, 
természetesség  és  a  férfiúi  erő,  sentimentálitás  és 
ideálitás  épen  oly  létszerei  a  költészetnek,  valamint 
a  lágyabb  és  keményebb  hangok  a  muzsikának  ;  s 
valamint  ezeknek  összehangzó  játéka  formálja  a 
muzsikát,  épen  úgy  formálja  amazoké  a  költészet  lelki 
muzsikáját.  Ezt  példázták  a  régiek,  midőn  azt  mesél- 
ték, hogv  a  harmónia  az  összeköttetett  Vénus  és  Mars 
szerelméből  született. 

De  ezen  szerelemből  született  a  görög  költészet 
szép  közép  színe  is,  mely  annyira  felolvasztá  magá- 
ban azon  színek  individualitásait,  hogy  alig  lehet 
meghatározni,  mel^dk  szín  uralkodóbb  azon.  Ezért 
tulajdonít  annak  Schiller  csupa  gyermeki  naivságot, 
Luden  pedig  férfierőt  és  egyszerűséget. 

Mely  ellenkező  ítéletek  oka  csak  az,  hogy  Schiller 
a  mostani  német  sentimentálismushoz,  Luden  pedig 
a  mostani  asszonyi  és  gyermekes  kecsességhez  képest 
ítélt.  —  így  pedig  a  hellének  igenis  majd  csupa  gyer- 
mekeknek, majd  csupa  öregeknek  látszanak  ;  de  ez 
csak  annyit  tesz,  hogy  azok  minden  végletektől  egy- 
iránt távul  vágynak  s  a  legszebb  középleten  állanak. 

A  naiv  és  ideális  költészetek  összekötéséről  gondol- 
kodott már  Schiller  is,  úgyhogy  azt  nem  csak  lehető- 
nek, de  egyszersmind  legfőbb  megfogásnak  is  tekinté. 
Azonban  ő  e  részben,  Jean  Paul  jegyzete  szerint  is, 
még  tisztában  nem  lévén,  ezen  megfogást  csak  említé  ; 
pedig  épen  a  legfőbb  megfogás  lett  volna  legfőbb  tár- 
gya az  aesthetikának. 


De  leginkább  elárulja  homályát,  midőn  azt  mondja, 
hogy  míg  a  tökély  tetejére  nem  jutunk,  addig  ezen 
összekötésnek  eleget  nem  tehetvén,  jobb  addig  vagy 
az  ideálitást,  vagy  a  természetességet  a  lehetségig 
űznünk,  mint  azoknak  egyszerre  meg  nem  felelhet- 
vén, mindeniket  elhibázni.  Ami  épen  annyi,  mintha 
azt  mondaná,  hogy  amíg  tökélyesek  nem  lehetünk, 
addig  legyünk  a  lehetségig  tökélytelenek. 

Ily  alaptalanságból  folytak  Schiller  túlságai!  Meg- 
ösmeri,  hogy  a  különösségek  és  végletek  a  tetőn  össze- 
fol}TQak  ;  mégis  a  tetőtől  való  távozást  és  a  végletek 
lehetségig  űzését  javalja. 

Valójában  Schiller  azt  gondola,  hogy  a  német  sen- 
timentálismus  szertelenségeit  és  a  romantica  váz- 
képeit kell  a  görög  naivsággal  és  Chárisokkal  párosí- 
tani ;  amihez  természet  szerint  több  mint  emberi 
költész-genie  kívántatnék,  ha  azt  akarnók,  hogy  költé- 
szetünkbői korcs  alakot  vagy  arabesket  ne  formáljunk. 

De  nem  ez  a  föladás  ;  hanem  csak  az,  hogy  a  poéta 
hányja  el  a  sentimentálismus  végleteit,  s  térjen  a 
szép  görög  középszerhez  és  egyszerűhez,  mint  Voss 
szép  Luizája  és  Goethe  közép  színű  remekei. 

Schiller  értekezete  a  naiv  és  sentimentáhs  költésze- 
tekről, jó  intő  példa  arra,  menn3á  készület  kívánta- 
tik még  oly  geniusnak  is,  mint  Schiller,  hogy  a  poésis 
természetéhez  jól  tudjon  szólni ;  mert  ő  minden  bi- 
zonnyal ezen  értekezetben  minden  mély  látásai  mel- 
lett is  gyakran  fonákul  lát. 

így  midőn  a  naiv  és  sentimentál  szellemek  gyöke- 
reit nyomozza,  annyira  téved,  hogy  a  naiv  vagy  görög 
poésist  a  culturátlan  természetes  emberiségből,  a  mos- 
tani sentimentálísmust  pedig  az  emberi  műveltségből 
származtatja.  Amit  term.észet  szerint  egészen  meg 
kell  fordítani,  s  azt  kell  mondani,  hog\^  a  görög  szép 
cultúra  és  legfőbb  görög  műveltség  szülte  a  naiv 
görög  poésist  ;  a  mi  culturátlanságunk  pedig,  azaz 
a  szép  cultúra  nemléte,  ami  épen  annyi,  mint  nem- 
cultúra,  szülte  a  mostani  nag>'  sentimentálist,  mely 
minél  nagj^obb  annál  nagyobb  cultúrátlanságra  mutat. 


Schillernek  azt  kellett  volna  itt  mondani,  hogy  a 
természetes,  következőleg  a  szép  és  jó  görög  culturá- 
ból  folyt  a  görög  poésis  ;  a  természetlen,  és  így  rossz 
és  rút  culturából  pedig  foly  a  sentimentálismus.  A  gö- 
rög cultura  természetes  ;  de  csak  annyiban,  amennyi- 
ben minden  ideálnak  egyszersmind  természetesnek 
kell  lenni,  mert  nincs  rútabb  a  természetben,  mint 
a  természetlenség.  De  úgy  látszik,  Schiller  még  azt 
sem  látta  által,  hogy  a  mi  igen  egyoldalú  s  ugyan- 
azért igen  tökély  telén  culturánkat,  a  görögök  minden 
oldalú  s  így  minden  tökélyü  culturáj okhoz  még  csak 
hasonlítani  sem  lehet ;  hacsak  a  mi  boldogtalan 
chínai  ábécénket,  azt  a  minden  terminológiák  termi- 
nológiáját, culturának  s  a  görög  muzsika  és  gymnas- 
tika  nagy  harmóniájának  nem  tekintjük. 

Mindaz,  amit  Schiller  a  culturából  származtat,  nem 
egyéb,  mint  tudatlanság,  és  amint  már  mondám,  sze- 
retetlenség  szüleménye.  Nem  szerettetni,  nem  hasz- 
nálni, hanem  bámultatni  akarunk  ;  s  nem  az  ifjú- 
ságnak és  népnek  énekelünk,  kiknek  használhatnánk, 
hanem  tudós  terminologusoknak,  kiknek  már  nem 
használhatunk. 

S  ha  tudná  a  poéta,  hogy  minden  fölöttébb  való  rút 
és  rossz  ;  s  ha  tudná,  mi  a  szép  középlet ;  kerülné  a 
sentimentálisták  felcsigázott  gondolatait,  érzelmeit  és 
képzeleteit  ;  ha  tudná,  hogy  a  költészet  fő  célja  és 
tökélye  a  gondolatot  minden  lehető  módon  érthetővé, 
érezhetővé  s  minteg}'  láthatóvá  tenni :  nem  vonná 
le  tárgyairól  a  testet,  hanem  inkább  lelki  tárgyainak 
is  testet  adna,  mint  a  görög  ;  s  nem  burkolná  minden- 
napi gondolatait  a  tudós  mysticismus  burokjába,  ha- 
nem inkább  a  legmélyebbet  is  gyermeki  alakba  ön- 
tené,  mint  a  görög. 

így  nemkülönben,  ha  tudta  volna  Ariosto,  hogy 
a  súgónak  a  súgólyukban  kell  maradni ;  szintúgy 
minden  complimentum  nélkül  hagyta  volna  Ferrant 
és  Rinaldót  valamint  Homerus  Glaukust  és  Diomedest. 

Mindezek,  mondom,  nem  a  cultura,  hanem  a  szere- 
tetlenség  és  tudatlanság  szüleményei,  s  így  a  dolog 


a  romantica  minden  egyéb  ízetlenségeivel.  Hanem 
úgy  látszik,  Schiller  igen  a  maga  fazeka  mellé  szított, 
s  nemcsak  védeni  akará  a  maga  stylusát,  de  azt  egy- 
szersmind valami  legfőbb  osztállyá  akará  emelni, 
ami  természet  szerint  hiú  akarat  vala. 

Mert  ha  megengedjük  is,  hogy  azon  érzelmi  és 
gondolati  erő  és  mélység,  azon  pompás  nyelv  és  ko- 
moly fönnségű  férfi-arc,  melyek  Schiller  költészetét 
bélyegzik,  magokban  véve  valami  főbbek,  mint  a 
naivabb  stylus  pompátlanabb  szépségei ;  de  a  leg- 
főbb szempontra,  az  emberi  közönségre  nézve,  csak- 
ugyan azt  látom,  hogy  a  főbbség  a  naiv  szellemé, 
mivel  ez  közre  és  célra  hatóbb.  Ami  pedig  nemcsak 
annyit  tesz,  hogy  hasznosabb,  hanem  annyit  is,  hogy 
szebb  ;  mert  a  célérzet,  amint  már  mondám,  annyi, 
mint  szépérzet,  és  a  legközönebb  mindenben  egyszer- 
smind legfőbb. 

Schillernek  ezen  tisztulatlan  eszméletei  igen  gyako- 
riak a  német  ssthetikákban,  valamint  igen  szembe- 
tűnők azok  Bouterwecknél  is,  ki  hasonlóképen  oly 
balul  foga  fel  a  természet  éesthetikai  követését,  hogy 
a  szépet  majd  a  természetes  és  ideálos  között  állítja 
lenni  (1.  95.  és  294),  majd  pedig  azoknak  végpont- 
jaiban —  a  csupa  természetesben  és  ideálosban  (lap 
180.).  Mely  nyilvános  ellenmondás  sesthetikájának 
egész  alaptalanságát  kimutatja. 

Én  ily  nagy  gondolkodóknak  ily  nagy  tévedéseit, 
onnét  gyanítom  származhatóknak,  hogy  a  festő  és 
szobrozó  művészekről  ítélnek  a  poésisra,  melyek  pedig 
korántsem  egyek. 

Mert  csupa  természetes  stylus  csak  a  festő  és  szob- 
rozó művészetekre  alkalmaztíató,  azokra  is  pedig  csak 
föltételesen,  azaz  csak  addig,  míg  azok  legsajátabb 
céljaik  szerint  csak  hív  követői  és  másolói  a  termé- 
szetnek, nem  pedig  ideálozói,  mely  szerint  is  tehát 
azoknak  stylusa  nem  is  lehet  egyéb,  mint  csupa  ter- 
mészetes, holott  ezen  körben  nem  egyebek,  mint 
valóságos  művészeti  prózaosztályok  ;  mihelyt  azon- 
ban általmennek  ideálozó  osztályaikba,  hol  Simoni- 


desként,  néma  poétákká  válnak,  azonnal  párosítniok 
kell  a  természetességet  az  ideálossággal,  holott  ezen 
osztályban  már  nemcsak  követik  a  természetet,  de 
azt  egyszersmind  ideálozzák  is  mint  a  poéta. 

Mel}'  szerint  ezen  művészetek  magokban  próza  és 
költész  osztályokra  külön  válván,  azok  igenis  céljaik 
szerint,  majd  csupa  természetes  stylusban,  majd  pedig 
ideálosban  követik  a  természetet ;  de  mivel  a  poé- 
sisnak  próza  osztálya  nincs,  azoknak  csupa  természe- 
tes stylusát  a  poésisra  alkalmaztatni  semmiképen 
nem  lehet.  Mert  ámbár  a  költészetnek  is  lehetnek 
prózaibb  és  poétaibb  osztályai  ;  —  de  itt  a  prózaibb 
sem  csupa  próza,  hanem  csak  az  ideálosságnak  kisebb 
grádusa,  úgyhogy  amely  poéta  Trója  történeteit 
csupa  természetes  stylusban  adná,  az  nem  Iliást, 
hanem  csak  krónikát  adna,  még  pedig  azt  sem  igen 
derekast. 

Mely  tekintetben  pedig  nem  csak  a  költészettől 
válik  el  azon  két  művészet  ;  de  szintúgy  elválik  az 
az  énektől,  tánctól  és  muzsikától  is,  melyeknél  szint- 
úgy nem  lelünk  prózaosztályokat  holott  ezeknek  leg- 
kisebb mozdulataik  is  oly  ideálozatok,  melyek  a  pró- 
zai életen  egészen  fölülemelkednek. 

A  poésis,  ének  és  tánc  nemcsak  szép  művészetek, 
mint  amazok,  hanem  egyszersmind  legtulajdonabb 
ember  képző  művészetek,  s  nem  egyebek  mint  az 
emberiségnek  ideálos  fölemelkedései,  melyeknek  pró- 
zájok  nem  más,  mint  maga  a  prózai  ember. 

XVIII.  KÖLTÉSZ  NYELV. 

A  mindent  megharmóniázó  képzőszellem  meghar- 
móniázza  a  maga  hangtestét,  a  beszédet,  azáltal,  hogy 
azt  magával,  tárgyaival  és  céljaival  harmóniába 
hozza.  —  Mely  harmóniázatnak  fő  létszerei  pedig, 
úgy  vélem,  e  következendők  : 

I.  Valamint  maga  a  poétái  lélek  az  értelemnek, 
érzésnek  és  képzelő  erőnek  harmóniás  elevenségü 
egyesülete  ;    a  szerint  beszédét  az  értelmesség,  érzel- 

messég  és  képletesség  harmóniás  elevenségű  közép- 
letévé  formálja.  ^, 

Hogy  minden  beszédnek  fő  célja  és  dísze  az  értel- 
messég, azt  itt  fejtegetnem  szükségtelen.  De  mint- 
hogy itt  még  az  értelmesség  is  közép  útra  van  szo- 
rítva, nehogy  a  kártékony  és  rút  mysticizmust  helyben- 
hagyni látszassam,  jegyezzük  meg  itt,  hogj^  a  poétái 
értelmességet  a  prózaitól  meg  kell  választani. 

Ugyanis,  míg  a  próza  a  gondolatnak  minden  ágait 
és  mellékideáit  fejtegeti  és  mutogatja  ;  addig  a  poéta 
annak  csak  legfőbb  oldalait,  s  azokat  is  csak  játszva 
vsLgy  új  színekbe  öltöztetve  érinti  ;  mely  szerint 
ennek  értelmessége,  amazéhoz  képest,  igenis  közép- 
szerű. De  egyébiránt  a  poétái  értelmesség  grádusai, 
valamennyire  csak  a  költészet  természete  engedheti, 
mindenkor  grádusai  a  poétái  szépnek  :  holott  épen 
az  értelmesség  egyik  fő  létszere  az  előadás  elevensé- 
gének ;  amit  csak  azok  nem  akarnak  hinni,  kik  a 
poésist  majd  az  értelmetlen  muzsikába,  majd  a  hete- 
dik égbeü  német  metaphysikába  sülyesztik. 

De  én  úgy  gondolom,  a  poésis  nem  arra  való,  hogy 
lelkünket  mysticismus  ábrándozatiba  buktassa  ;  ha- 
nem leginkább  csak  arra,  hogy  mind  értelmünket, 
mind  érzelminket  és  képzeletinket  oly  egyirányú 
derületbe  hozza,  hogy  a  poétái  gondolatot  ne  csak 
értsük,  hanem  egyszersmind  érezzük  és  lássuk,  ami 
pedig  annyi,  mint  legfőbb  értés. 

Ezért  bájolja  a  poéta  érzelmeinket  az  érzelmes  be- 
széd miizsikájával,  képzeletünket  pedig  a  képletes 
beszéd  festményeivel.  De  mivel  ezek,  valamint  esz- 
közei lehetnek,  illendő  mértékeikben,  az  érzelmesség- 
nek  ;  épen  úgy  eszközei  lehetnek  az  értelmességnek 
is,  midőn  mértéktelenségeik  által  a  poésist  vagy  üres 
muzsikává,  vagy  csupa  festménnyé  korcsosítják ;  tehát 
minden  tekintetben  ezek  is  csak  addig  szépek  és  hasz- 
nosak, míg  józan  középszert  tartanak  ;  mihelyt  pedig 
szertelenkednek,  mindenikre  csak  azt  kell  mondanunk, 
amit  Korinna  a  képekkel  pompázó  Pindanisnak  monda : 
a  virágokat  nem  elönteni,  hanem  csak  hinteni  illik. 

Berzsenyi  Dániel  munkái.  I  3 

2.  Valamint  maga  a  költész  lélek  nem  egyéb,  mint 
a  természetesség  és  ideálosság  harmóniás  középlete  ; 
a  szerint  nyelvét  is  ezen  színek  összehangzó  vegyüle- 
tévé formálja,  azaz  képzi  egyrészről  a  nyelvet  minden 
lehető  módon  ;  másrészről  pedig  szintúgy  minden 
lehető  módon  azon  van,  hogy  annak  természetességét 
meg  ne  rontsa,  mert  valamint  mindenben,  úgy  a 
nyelvben  is  legrútabb  a  természetlenség. 

Minden  valódi  poétái  nyelv  csak  valami  nemesebb 
természetes  nyelv  ;  mely  független  ugyan  a  próza- 
nyelv szorosabb  törvényeitől,  valamint  a  görög  köl- 
tésznyelv  az  atticismusétól ;  de  korántsem  annyira, 
hogy  cél  és  határ  nélkül  szertelenkedhessék,  hanem 
csak  annyira,  hogy  saját  természetéből  legsajátabb 
szépségeit  szabadabban  fejthesse. 

így  fejlett  a  görög  és  római  költésznyelv,  s  minde- 
nik megromlott,  mihelyt  a  poéták  zabolátlankodni , 
különködni  és  tudóskodni  kezdenek. 

3.  Harmóniába  hozza  a  poéta  tárgyaival  a  beszé- 
det akkor,  midőn  stylusát  tárgyai  természetéhez  al- 
kalmazza. Mert  valamint  magunknak  más  a  bá!, 
gyász  és  pomparuhánk  ;  úgy  a  poéta  is  különféle  ér- 
zelmei és  tárgyai  szerint  különféle  színekbe  öltözteti 
beszédét ;  úgy  mindazonáltal,  hogy  valamint  a  jí) 
ízletű  ember  mindenféle  öltözeteiben  minden  éles 
különösséget  kerül ;  úgy  a  poéta  is  változtatja  ugyan 
érzelmei  és  tárgyai  szerint  beszédét  ;  de  csak  úgy, 
hogy  e  részben  is  minden  szélsőségtől  egyiránt  távozik. 

Kiterjed  ezen  harmóniázat  még  a  beszéd  külhang- 
jaira  is,  úgyhogy  a  poéta  valamennyire  csak  a  nyelv 
természete  engedi,  a  gyengébb  érzelmekhez  és  szebb 
tárgyakhoz  lágyabb  es  szebb  hangú  szavakat  válo- 
gat, a  zordonabb  tárgyakhoz  pedig  keményebb  han- 
gúakat.  Ami  azonban  itt  csak  feltétel  alatt  legyen 
mondva,  hogy  a  poéta  ezt  csak  annyiban  kövesse, 
amennyiben  a  beszéd  lelkének  sérelme  nélkül  követ- 
heti ;  egyébiránt  pedig  a  külhangnak  a  belsőt  fel  ne 
áldozza.  Mert  ha  a  tárgy  lelkét  legszebben  kiejtő  sza- 
vak helyett,  a  külhang  kedveért,  helytelenebb  érte- 

ményüeket  választ  ;  akkor  sokkal  többet  veszt,  mint 
nyer,  mert  a  poésis  csakugyan  a  szavak  lelkében  van, 
nem  pedig  azoknak  hangjában. 

4.  Harmóniába  hozza  céljaival  a  poéta  beszédét, 
midőn  azt  megközöníti,  közrehatóvá  teszi,  az  emberi 
közönséghez  alkalmazza,  s  azáltal  a  poézist  az  embe- 
riségben terjeszti ;  mert  a  poézisnak,  mint  a  cultura 
legemberibb  s  legközönebb  terjesztőjének,  minden 
célja  az  emberi  közönség  képzetében  és  boldogításá- 
ban  egyesül. 

A  poézis  Hellásban  népreligió  volt,  nálunk  pedig 
népképzet.  Ugyanazért  legfőbb  feladás  a  poétának  a 
ix>ésist  úgy  népszerűsíteni,  hogy  egyszersmind  a  mí- 
velt  ízletnek  is  eleget  tegyen.  Amit  pedig  én  koránt- 
sem látok  oly  nehéz  feladásnak,  mint  Schiller  ;  mert 
a  népen  és  popularitáson  nem  parasztot  és  paraszt- 
ságot kell  érteni ;  hanem  azon  népet,  mely  a  poésis- 
nak  elfogadására  el  van  készítve  és  azon  szép  termé- 
szetes egyszerűséget,  mely  a  régiek  jobb  költészeteit 
bélyegzi.  Az  ily  populáris  poésis  egyiránt  szól  mind 
a  míveltebb,  mind  az  együgyűbb  néphez,  és  az  épen 
a  cél,  hogy  ezekhez  egyiránt  szóljon,  vagy  igazabban, 
inkább  azokhoz,  kiknek  még  használhat,  mint  ama- 
zokhoz, kiknek  csak  gyönyört  adhat.  Mert  fentebb 
cél  a  többséget  lelki  világba  emelni  és  teremteni, 
mint  a  már  ott  lévőket  gyönyörködtetni. 

Ezért  illik  óhajtani,  hogy  a  német  sentimentális- 
t.ák  tudós  nyelvpompáját,  mely  néha  engem  is  meg 
kezde  szökni,  a  szép  görög  természetességgel  válta- 
nák fel  költészeink,  és  azt  soha  el  ne  felednék,  hogy 
minden  vilgáképző  lélek  egyszersmind  szerető  lélek, 
oly  lélek,  mely  nem  a  felhőkben  lakik  ;  hanem  le- 
száll az  emberiség  szentegyházaiba  s  ezt  miondja  : 
én  vagyok  a  szeretet,  küldjétek  hozzám  a  gyermeke- 
ket, s  csudálák  őt  a  nép  vénei.  —  S  így  szállá  alá  Ho- 
mérus,  akit  imád  az  öreg,  s  gyönyörélve  hallgat  a 
gyermek. 

XIX.  KÖLTÉSZETI  FORMÁK. 


A  költészi  beszédnek  számtalan  formái  vágynak  és 
lehetnek  ugyan,  de  annak  fő  formáit  mégis  csak  há- 
rom Cháris  formálja  ;  úgymint  :  a  lyrai,  drámai  és 
éposi  költészet ;  úgyhogy  minden  egyéb  formák  csak 
annyiban  poétái  formák,  amennyiben  ezen  három  fő 
formához  közelednek  és  rokonodnak  ;  mennél  mesz- 
szebb  távoznak  pedig  ezektől,  annál  inkább  csak  kü- 
lönféle általmenetelek  a  prózába. 

Mivel  pdeig  ezen  három  fő  forma  ismét  három  fő 
létszerét  adja  a  költészeti  szépnek  :  tehát  itt  is  csak 
azt  kell  mondanom,  hogy  a  legfőbb  költészet  nem  csupa 
lyra,  nem  csupa  dráma  és  epos,  hanem  ezeknek  har- 
móniás  vegyületü  középlete  ;  oly  középlet,  mely  a 
lyrai  muzsikát,  drámai  szobrozatot  és  eposi  feste- 
ményt  egy  alakban  egyesitvén,  mind  ezen  költészeti 
szépek  közönét  és  legfőbbjét  alakítja. 

Meg  kell  azonban  jegyezni,  hogy  ezek  nem  a  vers- 
formákról vágynak  mondva  ;  hanem  azon  költészeti 
formák  belső  természeteiről.  Noha  azokra  nézve  sem 
merem  állítani,  hogy  a  drámában  és  eposban  a  lyrai 
versformák  is  ne  illenének.  Holott  a  sok  egyforma 
vers  csakugyan  előbb  okozhat  unalmat,  mint  a  külön- 
féle tárgyak  természetével  változó  versformák  külön- 
félesége  unalmas  tarkaságot ;  midőn  egyébiránt  is  a 
dolog  természete  azt  látszik  mutatni,  hogy  a  szenve- 
delmes  beszédhez  igenis  más  alak  illik,  mint  egyéb 
félprózai  beszélgetéshez. 

A  költészeti  alakok  belső  tulajdonságaira  nézve  pe- 
dig kérdést  nem  szenved,  hogy  a  legfőbb  fonnában 
ezen  három  Charisnak  ölelkeznie  kell.  Mert  valamint 
az  oly  szüntelen  muzsikáló  lyrát,  mely  sem  fest,  sem 
szobroz,  hanem  csak  érzelg  meg  érzelg,  muzsikál 
meg  muzsikál,  Pindarus  és  Horatius  festő,  szobrozó 
és  egyszersmind  ömlengő  ódáikhoz  nem  hasonlít- 
hatom ;  úgy  szinte  azt  is  meg  kell  Herderrel  valla- 
nom, hogy  engem  is  hamar  meglep  az  eposi  rendszer, 
ha  a  drámában  és  eposban  a  szobrozatok  és  f estemé- 

nyék  mellett  egyszersmind  az  emelt  szív  beszédeit 
is  nem  hallom. 

Ezen  eposi  álmosság  okát  pedig  igen  könnyű  meg- 
fejteni, ha  meggondoljuk,  hogy  a  lyrai  lélekömlet  a 
poésisnak  lelke  és  legfőbb  hangja  :  s  meggondoljuk, 
hogy  a  természetben  nincs  semmi  szebb,  semmi  na- 
gyobb, mint  a  szép  lélek  és  annak  magas  szózata. 

Ezért  járult  a  görög  dráma  érzelmes  beszédéhez 
még  az  éneklő  chórus  is,  mely  a  drámát  a  lyrával  pá- 
rosítá  ;  s  ezért  kell  a  muzsikát,  éneket  és  beszédet, 
harmóniásan  vegyítő  melodrámát  legfőbb  dráma- 
formának tekintenünk  ;  a  csupa  éneklő  operát  ellen- 
ben csak  oly  egyoldalú  lyrai  végletnek,  mely  a  poé- 
zist  egészen  a  muzsikába  fúlasztja  ;  még  pedig  oly 
muzsikába,  melyet  a  dolog  természetlen  és  nehéz 
tulajdonságai  gyakran  elég  dissonantiákkal  töltnek  el. 

De  épen  ily  hibás  véglet  az  is,  midőn  a  dráma  és 
epos  a  szívnek  és  főnek  minden  lyrai  játéka  nélkül 
gombolyítják  le  a  történetet,  s  a  szívemelő  lelki  jele- 
netek helyett  csak  hideg  és  lelketlen  bábokat  járat- 
nak előttünk.  Ezt  vette  észre  Schiller,  midőn  utóbbi 
szomorújátékaiba  lyrai  scénákat  szőve,  valamint 
Kotzebue,  midőn  a  görög  chórus  lyráját  és  reflexióit 
a  játék  hőseinek  szájába  adá,  s  azáltal  ama  sok  lel- 
kes episodiumát  formálá. 

Másrészről  továbbá  a  chórust  és  lyrai  eszméleteket, 
nemcsak  úgy  kell  tekintenünk,  mint  a  poétái  szép- 
nek kiegészítőit ;  hanem  egyszersmind  úgy  is,  mint 
legbölcsebb  célirányosságát.  Mert  mikor  a  dráma  és 
epos  az  élet  tarka  és  homályos  meséit  mutogatják  ; 
mi  lehet  célirányosb,  mint  ha  a  lélekintéző  lyra  ki- 
fejti előttünk  azon  szempontokat,  melyekből  a  dol- 
gok természetét  néznünk  kell ;  s  mi  lehet  célirányosb 
és  szebb,  mint  az  olyan  meleg  sziv  beszéde  és  élet- 
bölcsesége,  amilyenek  Voss  Luizájából  és  Goethe 
Hermannjából  hozzánk  szólanak  ? 

Igaz  ugyan,  hogy  az  ily  lélekintézés,  egy  két  phi- 
losophusra  nézve  felesleges ;  de  ne  feledjük  azt  el 
soha,    hogy  a  poésis  publicumát  nem  egy-két  philo- 

sophus,  hanem  leginkább  az  ifjúság  és  a  nép  alakítja. 
Az  ily  piiblicumra  nézve  pedig  a  valódi  poétának  nem 
csak  mulattatónak,  de  egyszersmind  és  leginkább 
lélekintézőnek  is  kell  lenni. 

Az  eposi  és  drámai  tárgyasságot  sokan  balul  értik 
és  messze  viszik.  De  én  azt  hiszem,  hogy  a  szépérző 
és  értő  Winckelmannak  azon  állítása,  mely  szerint  a 
hellének  követését  nem  kétlé  a  természet  követésénél 
ajánlani,  ha  valamiben,  minden  bizonnj^al  e  részben 
legelőbb  kifogást  szenvedhet,  s  reánk  nézve  szenved 
is.  Mert  bizonyos  az,  hogy  a  mi  hidegebb  érzékeink- 
hez és  hamisabb  nézeteinkhez  képest  gyakrabban  és 
hathatósabban  kell  nálunk  mind  a  szívet  mind  az  el- 
mét pengetni,  mint  a  nyíltabb  szivü  és  fejű  görög 
népnél. 

Piátónak  több  helyéből  láthatni,  hogy  a  helléneket 
Homerus  nyugalmas  verseinek  hallása  már  oly  nagy 
elragadtatásba  hozta,  milyent  mink  már  ma  nem 
értünk,  nem  érzünk,  s  amilyenre  minket  semmi  lyrai 
hév  nem  melegíthet.  De  én  azt  is  hiszem,  hogy  ezen 
boldog  g3'ermeki  népnek  már  csak  a  helyes  beszéd  is 
oly  valami  gyönyört  ada,  milyent  nekünk  a  legszebb 
költészet  alig  adhat.  Én  legalább  csak  így  tudom 
magamnak  megfejteni  mind  Plató  végtelen  üres  be- 
szédeinek okát,  mind  pedig  azon  gyilkos  predicátio- 
két,  melyeket  Homerus  az  öldöklő  hősek  szájába  ád. 

A  görög  mihelyt  csak  hallá  a  poétái  nyelvet,  már 
megzendülni  érzé  lelkében  az  egész  Helikont  ;  mert 
valamint  az  aesthetikai  nevelés,  úgy  az  életnek  minden 
formái  igen  fogékonnyá  képzék  azt  a  szépérzetre  ; 
minket  ellenben  a  kedvetlen  prózai  élet  és  nevelés 
oly  hidegekké  fagylal,  hogy  csak  a  lyrai  és  schilleri 
reflexió  kap  meg  valamennyire. 

XX.  SZOMORÚ  ÉS  VÍG  KÖLTÉSZETEK. 

Szintoly  pompásan,  mint  hamisan  szóla  Bouter- 
weck,  midőn  a  szomorú-  és  vígjátékokra  azt  monda, 
hogy  a  poésis  általában  csak  extremumokban  ünnepli 

diadalmi  pompáját ;  mert  csak  ott  concentrálja  magát 
a  poétái  eífectus  egy  oly  érzetben,  mely  másik  alatt 
nem  áll. 

Azt  gondolnók  ily  beszédre,  ha  egyéb  tisztább  he- 
lyeire nem  emlékeznénk,  hogy  ő  valójában  a  tragoe- 
diát  halottas  házak  és  siralom  völgyének,  a  lennco- 
micumot  pedig  fonó  lakzinak  nézi?  Azonban  én  úgy 
vélem,  ezt  csak  úgy  kell  érteni,  hogy  a  szomorú-  és 
vígjátékok,  egymásra  nézve,  extremumok  ugyan  ;  de 
magokban  még  sem  extremitások.  Különben  a  szép- 
nek Apolló  templomára  írt  örök  törvénye,  a  <'semmit 
ne  fölöttébb»  a  drámavilágban  egészen  felfordulva 
volna? 

Igaz  ugyan,  hogy  a  vígság,  mint  már  magában  szép 
és  kellő  érzés,  nem  hamar  esik  túlságba  ;  de  csak- 
ugyan mégis  nem  a  szertelen  hahota,  hanem  csak  az 
aesthesisi  mosolygás  közelít  a  legszebb  lélekszínhez  a 
vidám  nyugalomhoz ;  a  csupa  szomor  és  annak  vég- 
letei pedig  még  inkább  ellenkeznek  a  poétái  játékkal 
és  a  lélek  szabadságával. 

Ha  tehát  annyira  tudnók  is  a  költészet  foganatját 
vagy  effectusát  koncentrálni,  hogy  ily  végletekre  ra- 
gadó lehetne,  azt  tennünk  szabad  még  sem  volna. 
Mert  ámbár  eg^dk  célja  a  tragoediának  szánakozást 
gerjeszteni ;  de  korántsem  olyant,  mely  a  nézőt  célta- 
lanul gyötri,  hanem  csak  olyant,  mely  a  szívben  a 
szeretet  húrjait  pengeti. 

Az  ily  érzést  pedig  a  nélkül,  hogy  azt  egyéb  érzel- 
mek alá  vetnők,  azokkal  oly  harmóniás  szerközetbe 
és  vegyületbe  hozhatjuk,  mely  a  szomor  és  vígság 
végletei  helyett  azoknak  aesthesisi  tulajdonait  ma- 
gába concentrálhatja,  s  így  az  élet  minden  színeinek 
közönét  mutathatja,  és  ez  a  közön  a  drámai  közép 
tető.  Ezen  tetőn  formálják  az  erénynek,  hős  szel- 
lemnek, szerelemnek  és  örömnek  jelenetei  a  legfőbb 
játékot,  nem  pedig  a  szomorúak  és  vígságnak  aes- 
thesis  nélkül  lévő  végletei. 

Az  igazi  poésis,  ez  a  tündér  világtükör,  minél  inkább 
poétái  világtükör,  annál   inkább   nem   egyes  színeit. 


Iianem  mindenkor  egészét  mutatja  az  életnek  ;  az 
élet  pedig  nem  csupa  szomor,  nem  csupa  vígság, 
hanem  csak  ezeknek  vegyülete,  és  épen  az  a  valódi 
poésis,  mely  a  valóság  tarka  vegyületét  harmóniás 
veg3áiletté  formálja. 

A  görög  tragoedia  igen  egyszínűleg  komolynak  lát- 
szik ugyan,  de  valójában  mégis  vegyes  érzelmeket 
ád.  Mert  ha  egyrészről  az  emberiség  fájdalmaiban 
osztoztat  :  másrészről  az  ideális  világ  látásával  gyö- 
nyörködtet, az  erény  nagy  jelenetei  által  emel,  a 
fátum  isteni  ideája  által  pedig  nyugtat  és  resigná- 
tióra  szoktat,  azaz  tehát  egyszerre  sebhet  és  gyógyít, 
így  az  igazi  poétái  vígjáték  vagy  lenncomicum  egy- 
részről vidámít  és  nevettet  ugyan  ;  de  másrészről  a 
tréfa  alá  rejtett  komoly  igazsággal  és  komoly  célzattal 
komolyít. 

Nemcsak  a  jobb  drámák  adnak  pedig  ily  vegyes 
érzelmet,  de  ily  vegyes  érzelmük  sok  jobb  lyricumok 
is,  valamint  igen  érezhető  az  érzelmi  vegyület  még  a 
magyar  táncmuzsikában  is.  A  mi  komoly  toborzónk 
nem  csupa  szomor,  annyival  inkább  nem  siralom  ; 
hanem  a  legszebb  hős  érzelmek  pompás  vegyülete  ; 
valamint  a  mi  víg  táncdalunk  is  nem  csupa  víg, 
hanem  a  szerelem  vegyes  érzelmeinek  mosolygó  ölel- 
kezete.  Ott  Hektor  búcsúzik  Andromachétól ;  itt  a 
harcból  visszatérő  ölelkezik.  És  a  magyar  muzsiká- 
nak ezen  igen  ideális  charakteréből  jött  az,  hogy 
Biharinak  még  halotti  nótájából  is  kimosolyg  a  tánc- 
ütés. 

Horatius  nemcsak  az  érzelmi  vegyületet  szerette  ; 
de  egyik  legpindarusibb  ódájában  még  ily  csupa  próza- 
színt is  vegyíte  :  «Vindelici,  quibus  mos  unde  tieduc- 
tus  per  omne  tempus  amasonia  securi  dextras  obar- 
met  quaerere  distuli :  nec  scire  fas  est  omnia» :  és 
én  ezt  nem  foltnak  nézem,  hanem  valami  kellemes 
változatnak  és  pihenetnek,  melyről  midőn  újra  fel- 
kap, újra  érzem  a  fölemelkedés  gyönyörét,  amit  tán 
eddig  ezen  pihenet  nélkül  meguntam  volna. 

Ha  már  oly  lyrai  hangok  és  villámok,  milyenek  a 

Horatius  ódája  és  magyar  muzsika  ennyire  vegyi t- 
nek  ;  hát  mikor  a  költészet  nagyobb  térü  drámában, 
vagy  épen  shakespearei  nagy  dráma-eposban  az  egész 
tarka  világnak  tükre  akar  lenni ;  nem  lehet-e  illendő 
mértékben  Shakespeare  és  Calderon? 

Én  úgy  hiszem,  a  tárgy  terjedésével  együtt  terjed- 
het és  világosúihat  a  vegyület  ;  s  hogy  terjedjen  és 
világosúljon,  a  költészet  tökélyéhez  tartozik.  Mert 
ideig-óráig  elég  gyönyört  lelünk  a  francia  ízletü  kert- 
nek rendszeres  szépségeiben  ;  de  sokára  csakugyan 
megunjuk  azt,  és  örömmel  lépünk  az  angol  parkba, 
onnat  pedig  a  kopasz  alpesekre.  Melyre  nézve  bátran 
elmondliatjuk,  hogy  a  nagyobb  kiterjedésű  költé- 
szetek, melyeknek  különféle  részeik,  mint  egy  külö- 
nös egészeket  formálhatnak  s  az  ellenkezetek  tarka- 
ságának enyhítésére  elég  középszíneket  veg\ithet- 
nek  inkább  lehetnek  képei  az  angol  parknak,  mint  a 
francia  ízletűnek. 

Hogy  a  hellének  a  tragoediában  igen  egyszínüleg 
komolyak,  nemcsak  onnét  van,  mivel  az  ő  tragoe- 
diáik  igen  lyrai  hangúak  ;  de  onnét  is,  hogy  ők  az 
erényt  és  imádott  hős  eleiket  istenítő  tragoediát  úgy 
tekintek,  mint  valami  legünnepibb  szentséget  és  reli- 
giót,  melyTick  komoly  méltóságához  a  humoros  játék 
természet  szerint  nem  ülhetett. 

Nálunk  ellenben,  hol  a  legkomolyabb  tragoedia  is 
csak  játék,  e  részben  sokkal  tágabb  utunk  njált ;  s  tán 
céHrányosb  is  a  még  igen  földszagú  népet  az  elevenebb 
tarkával  a  lelki  világba  csalogatni,  mint  az  egyszínűbb 
komolysággal  a  poésis  publicumát  fogyasztani. 

Schiller  gáncsolja  Goethét,  hogy  Egmontban  a  Klá- 
rika képében  megjelenő  Szabadság  a  komoly  való- 
ságból egyszerre  valami  operavilágba  ragad  bennün- 
ket. De  én  úgy  érzem,  köszönettel  tartozunk  Goethé- 
nek, hogy  a  fojtó  és  kínzó  valóságból  egy  szebb  tündér- 
világba emel,  és  a  leverő  fájdalmak  után  enyhültén 
bocsát  el,  mint  a  görögök,  kik  ugyanezen  célból  a 
szomorújáték  után  vígjátékot  következtetének,  hogy 
a  szívnek  vidám  nyugalmát  \dsszaadják. 

Ily  vegyület  nélkül  szintoly  komoly  fájdalommal 
hagynék  e]  Egmontot,  valamint  Schiller  Don  Carlosát. 
Ügy  látszik,  Schiller  nem  ismeré  a  valódi  tragoediai 
páthost  és  halált,  melyekben  a  fájdalomnak  minden- 
kor valami  édessel  és  szívemelővel  kell  vegyülve  lenni, 
úgyhogy  nem  ok  nélkül  mondja  Jean  Paul,  hogy  a 
poésisben  örömében  hal  meg  az  ember. 

Midőn  Zameo  és  Rolla  halálát  látjuk,  elragadta- 
tunk, édes  fájdalommal  érezzük  a  szerelemnek  és 
erénynek  édes  halálát  ;  midőn  Brutus  fiait  megöleti, 
érezzük  az  atyai  szíven  fölülemelkedő  erény  diadal- 
mát, s  azzal  együtt  emelkedünk,  de  midőn  Don  Carlos 
hidegen  az  inquisitornak  általadatik,  vegyül-e  bor- 
zadalmunkhoz  valami  édes  vagy  fölséges?  így  midőn 
Egmontban  az  erén5^t  dűlni,  a  bűnt  dúlni  láttuk, 
csupa  leverő,  csupa  prózai  komoly  lett  volna  látásunk, 
ha  azt  Goethe  az  ideális  világ  és  egy  szebb  jövendő 
látásával  nem  vegyíté  vala.  Az  ily  szép  csuda  és  szép 
lélek  jelenetek  már  magokban  poétái  szépek,  mivel 
azok  már  magokban  religiói  benyomással  vagjTiak 
összekötve  ;  itt  pedig  Klárikában  a  szerelemnek,  sza- 
badságnak, az  erénynek  és  egy  szebb  életnek  érzel- 
mei összefolyván,  Egmont  tömlöcét  templommá  di- 
csőítik, s  oly  égi  fényt  vetnek  setét  szíveinkre,  mint 
a  zivataros  felhők  közül  egyszerre  kimosolyodott  hold 
Schiller  koporsójára. 

